
1  det  foreliggende  Arbejde  er  der  i  Overensstemmelse  med 
de  af  Fechner  udviklede  Principer  for  en  experimental  Æstetik, 
en  „Aesthetik  von  unten",  gjort  et  Forsøg  paa  at  finde  de  fys- 
iske Betingelser,  som  maa  være  opfyldte,  for  at  en  Sammen- 
stilling af  Farver  —  rent  bortset  fra  de  ornamentale  Former  og 
et  muligt,  derved  udtrykt  Tankeindhold  —  kan  forekomme  os, 
d.  v.  s.  ethvert  normalt  Menneske,  skøn.  At  et  saadant  Forsøg, 
til  hvilket  der  paa  mangfoldige  Punkter  savnes  de  fornødne  viden- 
skabelige Forarbejder,  kun  delvis  kan  lykkes,  ligger  i  Sagens  egen 
Natur,  og  denne  Undersøgelse  gør  da  heller  ikke  Fordring  paa 
selv  at  være  mere  end  et  Forarbejde  for  kommende  Tiders  Be- 
handling af  Farvernes  Æstetik. 

September  1883       - 

Indledning. 


K 


r  orud  for  enhver  Undersøgelse  over  Farverne  vil  det  være 
nødvendigt  at  præcisere,  hvad  der  skal  forstaas  ved  Ordet  Farve. 
Ti  i  det  daglige  Liv  bruges  som  bekendt  dette  Ord  til  at  betegne 
to  meget  forskellige  Ting,  nemlig  dels  selve  Farvefornemmelsen 
og  dels  de  Stoffer,  Farvestoffer  eller  Pigmenter,  der  i  Alminde- 
lighed betragtes  som  „Aarsag"  til  Farvefornemmelserne.  Og 
mellem  disse  to  Yderled,  Pigmentet  og  Fornemmelsen,  indskyder 
den  fysiske  Optik  en  tredje  Betydning  af  Ordet,  idet  den  ved 
Farver  forstaar  Farvestraaler,  Ætherbølger,  ved  hvis  Indvirkning 
paa  Nethinden  Farvefornemmelserne  opstaa.  I  Flæng  at  anvende 
samme  Ord  til  at  betegne  tre  saa  uensartede  Begreber  gaar  nu 
paa  ingen  Maade  an;  allerede  Ørsted^)  gjorde  opmærksom 
paa,  at  mangfoldige  Konfusioner  vare  udsprungne  alene  af 
Mangelen  paa  en  skarp  Definition  af  Begrebet  Farve.  Spørgs- 
maalet  bliver  altsaa:  i  hvilken  af  de  tre  nævnte  Betydninger 
skulle  vi  tage  Ordet  Farve?  Eller  ere  maaske  alle  tre  Betyd- 
ninger lige  forkastelige,  saa  at  vi  maa  søge  en  ny? 

Denne  sidste  Udvej  faa  vi  dog  forhaabenlig  ikke  Brug  for. 
At  forøge  et  flertydigt  Ords  Betydninger  med  en  ny  er  en  saa 
mislig  Sag,  at  der  kun  i  yderste  Nød  tør  gribes  til  dette  Middel, 
og  i  det  her  foreliggende  Tilfælde  er  det  i  og  for  sig  klart  nok, 
hvad   det   paagældende  Ord  betyder.     Ti  naar  jeg  f.  Ex.   ser  et 

grønt  Tæppe,  saa  er  det  eneste,  jeg  med  Sikkerhed  véd,  at  jeg 
blandt  flere  andre  Synsfornemmelser  har  en  saadan,  som  Sproget 
betegner  med  Ordet  grøn;  Fornemmelsen  af  Farve,  af  grønt,  er 
mig  given;  om  den  nærmere  eller  fjærnere  Aarsag  véd  jeg  paa 
Forhaand  intet  med  Sikkerhed,  og  først  efter  dybtgaaende  Under- 
søgelser vil  jeg  være  i  Stand  til  at  udtale  mig  om,  hvorvidt  de 
ydre  Betingelser  for  Fornemmelsen  kunne  antages  at  have  nogen 
Lighed  med  selve  denne.  For  den  umiddelbare,  ukritiske  Be- 
vidsthed existerer  her  dog  intet  Problem,  idet  den  uden  videre 
identificerer  Aarsag  og  Virkning;  Ordet  Farve  kan  for  den  lige 
saa  vel  betegne  det  objektive  Irritament  som  den  subjektive 
Fornemmelse,  „ti",  siger  den,  „naar  jeg  ser  Tæppet  farvet, 
saa  „er"  Tæppet  farvet".  Fra  Optiken  vide  vi  nu  imidlertid, 
at  dette  ikke  saa  ganske  er  Tilfældet,  og  for  os  kan  Farve  derfor 
kun  betyde  Farvefornemmelse,  den  psykiske  Reaktion  mod  et 
fysisk  Irritament.  Den  materielle  Genstand,  til  hvilken  vi  tænke 
os  Farven  knyttet,  ville  vi  betegne  med  det  mere  korrekte  Udtryk 
Farvestof,  Pigment. 

Vi  vende  os  nu  til  den  tredje  Betydning  af  Ordet.  Optik- 
eren bruger,  som  alt  sagt,  Udtryket  Farve  for  at  betegne  de 
hypotetiske  Ætherbølger,  ved  hvis  Indvirkning  paa  Nethinden 
man  antager,  at  Farvefornemmelserne  komme  i  Stand,  men  han 
taler  om  farvede  Lysstraaler,  Farvestraaler,  med  fuld  Bevidsthed 
om,  at  disse  i  Virkeligheden  slet  ikke  ere  farvede.  Han  bruger 
egenlig  kun  Ordet  som  en  Forkortelse;  han  taler  om  „røde  Lys- 
straaler" for  at  undgaa  det  vidtløftige,  men  mere  korrekte  Ud- 
tryk: Lysstraaler,  der,  naar  de  træffe  den  gule  Plet  paa  Net- 
hinden, fremkalde  en  Fornemmelse  af  rødt.  Imod  en  saadan 
Anvendelse  er  der  naturligvis  intet  at  indvende,  men  da  det  dog 
maa  være  os  magtpaaliggende  i  de  enkelte  Tilfælde  at  kunne 
præcisere,  om  vi  tale  om  de  subjektive  Fornemmelser  eller  de 
objektive  Irritamenter,  ville  vi  kalde  hine  de  subjektive,  disse 
de  objektive  Farver.  —  I  det  hele  taget  er  det  overordenlig  vansk- 
eligt at  undgaa  Anvendelsen  af  et  Ord  i  en  bestemt  Betydning, 
som  det  engang  har  vundet  Hævd  paa,  selv  om  denne  An- 
vendelse videnskabelig  set  er  ukorrekt.  Hvis  man  konsekvent 
gennemfører  den  videnskabelige  Sprogbrug,   opnaar  man  ganske 


vist,  at  man  ikke  bliver  misforstaaet,  men  Stilen  bliver  ogsaa 
tung  og  ubehjælpsom.  Lad  os  tage  et  nærliggende  Exempel.  I 
daglig  Tale  siger  man,  at  Kunstneren  anvender  Farver  i  sit 
Maleri,  man  taler  om  Farvegivning  osv.  Dette  er,  som  alt 
sagt,  urigtigt;  Kunstneren  anvender  selvfølgelig  Farvestoffer,  og 
af  den  Maade,  hvorpaa  disse  anvendes,  vil  det  Indtryk  være  af- 
hængigt, som  Arbejdet,  Maleriet,  gør  paa  Beskueren.  Men  i 
dette  og  i  mange  andre  Tilfælde  er  ingen  Misforstaaelse  mulig. 
Vi  behøve  derfor  ikke  fuldstændig  at  give  Afkald  paa  den  almind- 
elige Sprogbrugs  mere  flydende  Bestemmelser,  men  da  vi  nu 
vide,  at  Ordet  Farve  er  et  flertydigt  Udtryk,  er  det  givet,  at  vi 
bør  være  paa  Post  mod  mulige  Vildfarelser. 

Hermed  er  Sagen  dog  endnu  ikke  klar.  Ti  i  det  daglige 
Liv  anvendes  Betegnelsen  „farvet"  kun  om  saadanne  Genstande  — 
rigtigere  Lysfornemmelser  —  der  afvige  mer  eller  mindre  fra  de 
Indtryk,  vi  modtage  direkte  af  Sollyset  i  dets  forskellige  Intens- 
itetsgrader,  medens  dette  sidste  kaldes  ufarvet.  Sort,  hvidt  og 
graat  er  for  den  almindelige  Bevidsthed  ikke  Farver  saaledes 
som  rødt,  gult,  grønt  osv.,  men  kun  Lysfornemmelser.  En  saadan 
Sondring  er  dog  psykologisk  set  ugrundet.  Naar  jeg  har  For- 
nemmelsen sort  eller  hvidt,  har  jeg  nemlig  en  ligesaa  ejendom- 
melig Fornemmelse,  som  naar  jeg  fornemmer  noget  rødt.  For 
en  psykologisk  Betragtning  er  der  ingen  anden  Forskel  mellem 
sort,  hvidt  og  graat  paa  den  ene  Side  og  rødt,  gult,  grønt  osv. 
paa  den  anden  end  indbyrdes  mellem  de  enkelte  Led  i  begge 
disse  Grupper.  Alle  disse  Fornemmelser  ere  kvalitativt  ^)  for- 
skellige Lysindtryk,  og  Psykologien  har  altsaa  ingen  Grund  til  at 
sondre  mellem  Farve-  og  Lysfornemmelser  ^).  —  Spørge  vi  der- 
næst den  fysiske  Optik,  om  den  da  paa  sit  Omraade  finder  noget, 
der  karakteriserer  det  ufarvede  Lys  fremfor  det  farvede,  maa  den 
ubetinget  svare  nej.  Den  kender  kun  Æthersvingninger  af  for- 
skellig Bølgebrede,  men  af  disse  frembringe  ikke  nogle  Farvefor- 


')  Her  holde  vi  os  foreløbig  til  den  Antagelse,  at  ogsaa  Irritament- 
ernes Styrkeforskelle  opfattes  som  kvalitative  Forskelle.  Vi  skulle 
senere  godtgøre  Berettigelsen  af  denne  Antagelse. 

'')  Jvnfr.  H.  Høffding:  Psykologi  i  Omrids,  Kbhvn.  1882,  pag  134. 


nemmelser  og  andre  Lysfornemmelser;  det  er  de  samme  Lys- 
straaler,  der  mider  forskellige  Omstændigheder  vække  forskellige 
Fornemmelser.  To  Lysstraaler,  som,  naar  de  efter  hinanden 
træffe  Nethinden,  fremkalde  Fornemmelserne  gult  og  blaat,  ville, 
naar  de  træffe  den  samtidig  paa  samme  Sted,  give  et  Indtryk  af 
samme  Art  som  det,  Sollyset  giver,  altsaa  en  saakaldet  ufarvet 
Lysfornemmelse.  Men  hvorfor  dette  er  Tilfældet,  derom  ved 
Optiken  intet;  den  konstaterer  Faktum  og  maa  dermed  lade 
Sagen  hvile.  Alt,  hvad  den  kan  udrette,  er  rent  experimentalt 
at  finde  de  Bølgebreder,  som  to  Lysstraaler  maa  have,  for  at 
der  ved  deres  samtidige  Indvirkning  paa  samme  Sted  af  Net- 
hinden skal  opstaa  en  ufarvet  Lysfornemmelse,  men  en  Lov  her- 
for lader  der  sig  ikke  paavise.  Tværtimod  varierer  Forholdet 
mellem  de  komplementære  Farvestraalers  Bølgebreder  mellem 
1,334  og  1,190^);  og  selv  om  ogsaa  Forholdet  var  konstant, 
vilde  dette  dog  ikke  være  nogen  Grund  til  snart  at  tale  om  Lys- 
straaler, snart  om  Farvestraaler,  da  det  faktisk  ere  de  samme 
Æthersvingninger,  der  fremkalde  baade  Lys-  og  Farvefornem'- 
melser.  Ja,  Fysikeren  kan  end  ikke  sige,  at  Lysstraalen  altid 
bestaai-  af  Ætherbølger  af  mindst  to  forskellige  Brydbarheder 
eller  Bølgebreder,  medens  Farvestraalen  kan  have  en  enkelt, 
bestemt  Bølgebrede,  ti  ved  voxende  Amplitude  gaa  alle  enkelte 
Farvestraaler  over  til  at  blive  Lysstraaler,  d.  v.  s.  til  at  frem- 
bringe et  Indtryk  af  ufarvet  Lys.  Optiken  bruger  derfor  ogsaa 
kun  de  nævnte  Udtryk,  Lys-  og  Farvestraaler,  for  i  Overens- 
stemmelse med  almindelig  Sprogbrug  at  betegne,  hvilke  Fornem- 
melser Æthersvingningerne  i  de  enkelte  Tilfælde  ville  vække,  og 
ikke  for  at  skelne  mellem  forskellige  Arter  Ætherbølger.  De  For- 
nemmelser, som  det  fra  et  fysisk  Standpunkt  vilde  være  berettiget 
at  udsondre  fra  alle  andre  Lysfornemmelser,  ere  dels  den,  vi 
have  i  fuldstændigt  Mørke,  og  dels  den  dertil  svarende  Sortfor- 
nemmelse, som  fremkaldes  ved  Betragtning  af  visse  Pigmenter, 
ti  disse  Fornemmelser,  siger  man  i  Almindelighed,  komme  kun 
i  Stand  ved  en  fuldstændig  Mangel  paa  al  ydre  Paavirkning.    I 


')  Helmholtz :    Handbuch    der    physiologischen    Optik,    Leipzig   1867. 
pag.  277. 


den  fysiske  Optik  finde  vi  altsaa  intet,  der  tvinger  os  til  at 
sondre  mellem  Lys  og  Farve;  den  eneste  Modsætning,  her  kan 
blive  Tale  om,  er  den  mellem  Farve  (eller  Lys)  paa  den  ene 
Side  og  Mørke  eller  sort  paa  den  anden. 

Vende  vi  os  endelig  til  den  fysiologiske  Optik  med  det 
Spørgsmaal,  om  da  Opfattelsen  af  Lys  og  Farve  er  knyttet  til 
adskilte  fysiologiske  Proceser,  saa  at  vi  paa  dette  Grundlag 
kunne  drage  en  skarp  Grænse  mellem  Fornemmelserne,  saa  faa 
vi  intet  bestemt  Svar.  Fysiologien  har  til  dette  Spørgsmaals 
Besvai'else  ingen  Kensgerninger  men  kun  Hypoteser  at  byde  os. 
Og  disse  Hypoteser  staa  tilmed  indbyrdes  i  dén  skønneste  Mod- 
strid —  hvad  den  ene  antager,  forkaster  den  anden.  Jo  ung- - 
Helmholtz'^)ogPreyers^)  Hypoteser  antage  saaledes,  at  Farve- 
og  Lysapperceptionen  er  knyttet  til  fælles  Proceser,  Herings^) 
og  Wundts^)  derimod,  at  de  skyldes  Proceser  i  adskilte  Or- 
ganer. Overfor  et  saadant  Svar  er  man  vel  berettiget  til  at 
stille  sig  kritisk  og  nære  en  beskeden  Tvivl  om,  hvorvidt  Fysio- 
logien allerede  hai*  tilstrækkeligt  Materiale  til  at  begrunde  en 
Adskillelse  mellem  Lys  og  Farve.  Hertil  kommer  yderligere,  som 
Dr.  KrencheP)  har  vist,  at  ingen  af  de  nævnte  fire  Hypoteser 
ere  nødvendige,  for  saa  vidt  som  de  alle  gaa  ud  paa  at  hen- 
lægge forskellige  Proceser,  hvorved  Lys-  og  Farvefornemmelser 
opstaa,  til  forskeUige  Organer;  vi  kunne,  uden  i  noget  Punkt  at 
støde  an  mod  det  erfai'ingsmæssig  fastslaaede,  lige  saa  vel  tænke 
os  alle  disse  mangfoldige  Proceser  forløbende  i  et  enkelt  Organ 
eller  en  enkelt  Substans.  Altsaa  kan  den  fysiologiske  Optik 
heller  ikke  give  nogen  tvingende  Grund  til  en  Sondring  mellem 
Farvefornemmelser,  og  Fornemmelser  af  farveløst  Lys.  Og  hvad 
Fornemmelsen  af  Mørke  og  sort  angaar,  som  Fysikeren  nødte 
os  til  at  skille   fra   de   andre  Farvefornemmelser,    saa  lærer  Fy- 


')  Helmholtz:  phys.  Opt.  pag  291. 

')  Pfliigers  Archiv  fur  Physiologie  Bd.  25.  1881.    pag.  96  fi'. 

')  Zur  Lehre  vom  Lichtsinne,  Wien  1878.     pag  107. 

'')  Wundt:  Grundziige  der  physiologischen  Psychologie,  Leipzig  1860. 

I.     pag  450  ft. 
*)  Om  Grundfarver.     Kbhvn.  1880. 


siologen  ')  os,  at  den  Væsensforskel,  paa  hvilken  Adskillelsen  er 
baseret,  faktisk  ikke  existerer.  Øjet  er  nemlig  aldeles  ikke  uden 
al  Paavirkning  hverken  i  fuldstændigt  Mørke  eller  under  en  Sort- 
fornemmelse. Den  sidste  fremkommer  kun,  naar  en  Del  af  Net- 
hinden paavirkes  af  hvidt  Lys,  medens  en  anden  Del  ikke  irrit- 
eres, og  den  er  følgelig  lige  saa  vel  som  enhver  anden  Farve- 
fornemmelse betinget  ved  en  bestemt  ydre  Paavirkning  af 
Nethinden.  Og  den  første,  Fornemmelsen  af  Mørke,  er  betinget 
ved  en  Proces,  som,  om  den  end  ikke  skyldes  ydre  Irritamenter, 
dog  er  ligesaa  positiv  som  enhver  anden. 

Resultatet  af  disse  Undersøgelser  er  altsaa  i  Korthed  følg- 
ende. Vi  træffe  i  Sproget  en  Sondring  mellem  Farve  og  ufarvet 
Lys,  men  denne  Adskillelse  er  uberettiget  for  saa  vidt,  som  der 
derved  opstilles  en  væsenlig  Forskel  mellem  disse  Synsfornem- 
melser.  Psykologisk  set  er  der  nemlig  ikke  større  Forskel  mellem 
Lys  og  Farve  end  mellem  de  forskellige  Farver  indbyrdes :  de 
ere  alle  Fornemmelseskvaliteter.  Fysisk  set  er  alt  Lys  Farver, 
da  vi  altid  kunne  opløse  det  saakaldt  ufarvede  Lys  i  Elementer, 
Ætherbølger  af  bestemt  Bølgebrede,  hvilke,  naar  de  virke  en- 
keltvis, fremkalde  Farvefornemmelser.  Og  endelig  fra  et  fysio- 
logisk Synspunkt  er  der  endnu  intet,  som  nøder  os  til  at  antage, 
at  de  Proceser,  hvorved  Lysfornemmelserne  fremkaldes,  skulle 
være  i  nogen  Hense^de  forskellige  fra  dem,  der  opstaa  i  Net- 
hinden og  Nerveledningen,  naar  hin  paavirkes  af  det  ufarvede 
Lys'  fysiske  Elementer  hver  for  sig.  Hermed  taber  en  Væsens- 
adskillelse  mellem  Lys  og  Farve  sit  Fodfæste  i  Videnskaben. 
Men  derfor  ville  vi  naturligvis  ikke  søge  at  undgaa  Anvendelsen 
af  disse  Ord.  Det  er  netop  overordenlig  heldigt,  at  vi  have  en 
særskilt  Betegnelse  for  Fornemmelserne  sort,  hvidt  og  graat, 
hvorved  disse  kunne  adskilles  fra  de  „egenlige"  Farver,  men 
andet  end  en  rent  praktisk  Sondring  tør  der  altsaa  ikke  ses  i 
disse  Udtryk:  Farve  (i  snævrere  Forstand)  og  farveløst  Lys. 


*)  Hering:  Lehre  vom  Lichtsiune.     pag  62  ff.     Sml.  H.  Høffding:  Psy- 
kologi,    pag  137. 


Det  fysiske  Farvesystem. 

Farverne  træde  erfaringsmæssig  op  i  en  saadan  Mangfol- 
dighed, med  en  saadan  Rigdom  og  Afvexling,  at  vi,  for  vore 
følgende  Undersøgelsers  Skyld,  nødvendigvis  først  maa  sætte  os 
til  Opgave  at  bringe  Orden  i  dette  Kaos.  Ved  første  Øjekast 
synes  et  saadant  Arbejde  uoverkommeligt,  og  det  vilde  ganske 
sikkert  ogsaa  være  uudførligt,  hvis  man  skulde  søge  det  ord- 
nende Princip  i  Ejendommeligheder  ved  selve  Farvefornemmel- 
serne. Helmholtz^)  har  derfor  foretrukket  at  benjlte  de  fys- 
iske Irritamenters  Variationer  som  ledende  Traad  ved  Systemat- 
iseringen, og  det  saaledes  fremstillede  System  kunne  vi  derfor 
kalde  det  fysiske  i  Modsætning  til  et  andet,  det  naturlige  eller 
psykofysiske,  som  vi  senere  skulle  omtale. 

Ligesom  en  Lydfornemmelse  er  afhængig  af  Lydbølgens 
Bølgebrede,  dens  Amplitude  og  de  ledsagende  Overtoner,  ved 
hvilke  tre  Størrelser  Tonens  Højde,  Styrke  og  Klangfarve  er  be- 
stemt, saaledes  maa  ogsaa  en  Farvefornemmelse  være  afhængig 
af  Ætherbølgens  Bølgebrede,  Amplitude  og  den  Hovedbølgen 
ledsagende  større  eller  mindre  Mængde  ufarvet  Lys.  Kende  vi 
altsaa  for  en  hvilken  som  helst  Farve  disse  tre  Størrelser,  saa 
er  Farvens  Farvetone,  Intensitet  og  Mætningsgrad  og  derved 
selve  Farven  fuldstændig  bestemt.  Men  en  Mangfoldighed,  i 
hvilken  det  enkelte  er  bestemt  ved  tre  Angivelser,  maa  grafisk 
kunne  fremstilles  som  en  Udstrækning  af  tre  Dimensioner,  idet 
de  tre  Variable  betragtes  som  Koordinater,  der  afsættes  ud  hver 
ad  sin  Axe.  Farverne  udgøre  altsaa  efter  Helmholtz  et  tredi- 
mensionalt System,  og  til  denne  Opfattelse  have  ogsaa  alle  senere 
Forskere  sluttet  sig,  hvor  uenige  de  end  kunne  være  paa  mange 
andre  Omraader,  Farverne  vedrørende.  Undtages  herfra  maa 
dog  W.  Preyer.  I  sit  Værk:  „Elemente  der  reinen  Empfind- 
ungslehre"  2)  og  senere  i  Af  handlingen :  „Ueber  den  Farben-  und 


')  Phys.  Optik,  pag  281. 
'O  Udgivet  i  Jena  1877. 


Temperatursinn"  ^)  hævder  han,  at  Fai-verne  kun  ere  bestemte 
ved  to  Koordinater,  Kvahtet  (Farvetone)  og  Intensitet,  medens 
den  tredje,  Mætningsgraden,  skal  være  saaledes  afhængig  af  de 
to  andre,  at  den  er  bestemt,  naar  Farvetone  og  Intensitet  ere 
givne.  I  Slutningen  af  det  først  nævnte  Opus  har  Preyer 
imidlertid  optaget  et  Brev  fra  Grassmann,  i  hvilket  denne 
hævder  Rigtigheden  af  det  tredimensionale"  System,  idet  han 
kritisk  gennemgaar  Preyer  s  Udtalelser  og  særhg  påaviser,  at 
den  erfaringsmæssig  givne  tredje  Dimension,  Mætningsgraden, 
nødvendigvis  maa  medtages  i  et  System,  der  skal  omfatte  alle 
vore  Farvefornemmelser.  Til  denne  Kritik  bemærker  Preyer 
kun  i  en  Anmærkning  2) :  „Prof.  Grassmanns  Darstellung  passt 
vortrefflich  auf  die  Mischung  objektiver  Farben. "  Denne  Ind- 
rømmelse er  os  egenlig  fuldkommen  tilstrækkelig,  ti  Preyer  s 
todimensionale  System  er  et  Resultat  af  teoretiske  matematiske 
Betragtninger,  og  naar  et  saadant  Resultat  kommer  i  Strid  med 
Erfaringen,  er  det  videnskabelig  berettiget  at  lade  det  falde. 
Men  hertil  kommer  yderligere,  at  Preyers  System  allerede  er 
givet  i  hans  Udgangspunkt.  Han  sætter  sig  nemlig  den  Opgave, 
at  undersøge  de  „rene*  Fornemmelser,  og  ved  en  „ren"  For- 
nemmelse forstaar  han  en  ved  Kvalitet  og  Intensitet  given  For- 
nemmelse^).' Idet  han  derpaa  for  Farvernes  Vedkommende 
fremhæver  det  Faktum,  som  vi  senere  nærmere  skulle  omtale, 
at  Mætningsgraden  varierer  med  Intensiteten,  drager  han  den 
Slutning,  at  der  egenlig  ikke  er  noget,  som  hedder  Farvemætning, 
fordi  denne  er  givet  med  Intensiteten.  Denne  Paastand  er  dog 
fuldstændig  falsk.  Ganske  vist  vil  Mætningsgraden  altid  variere 
med  Intensiteten,  men  Erfaringen  lærer,  at  den  ogsaa  kan  var- 
iere uafhængig  af  denne,  og  altsaa  er  den  ikke  givet  med  In- 
tensiteten. Denne  Mætningsgradens  relative  Uafhængighed  overser 
Preyer  imidlertid  aldeles,  naturhgvis  som  Følge  af,  at  han  fra 
Begyndelsen  har  udelukket  Mætningsgraden  fra  sine  Undersøgelser. 
For  de  „rene"  Farvefornemmelser  gælder  det  utvivlsomt,    at  de 


')  Pflugers  Archiv  fur  Physiologie,  Bd.  25  1881,  pag  31. 
")  Elemente  d.  r.  Empf.  lehre,  pag  85. 
")  Elemente  d.  r.  Empf.  lehre,  pag  10. 

udgøre  et  todimensionalt  System;  det  er  kun  Skade,  at  de 
menneskelige  Farvefornemmelser  ikke  ere  „rene". 

Vi  skulle  nu  søge  at  gøre  Rede  for  de  Betragtninger,  som 
have  ledet  til  at  opstille  det  tredimensionale  System,  ligesom  vi 
ogsaa  ville  søge  nærmere  at  bestemme  dettes  Form.  For  at 
gennemføre  denne  Undersøgelse  vil  det  være  heldigst  at  betragte 
hver  af  de  tre  Faktorer  for  sig,  og  til  at  begynde  med  se  vi 
derfor  bort  fra  Intensitet  og  Mætningsgrad  og  undersøge  Farve- 
fornemmelsernes  Afhængighed  af  Æthersvingningernes  Bølgebrede 
alene. 

Den  eneste  Maade,  paa  hvilken  vi  kunne  fremstille  fuld- 
kommen mættede  Farver,  d.  v.  s.  Farver,  der  ere  fri  for  enhver 
Indblanding  af  farveløst  Lys,  er  ved  i  et  mørkt  Kammer  at  lade 
et  Diffraktionsspektrum  falde  paa  en  hvid  Skærm.  Den  smalle 
Stribe  Sollys,  som  træder  ind  gennem  Spektroskopets  Spalte, 
bliver  ved  Gittret  opløst  i  Straaler  af  forskellig  Brydbarhed, 
hvilke  altsaa  efter  Reflexion  fra  Skærmen  ville  vise  sig  for  os 
som  rene,  mættede,  uden  al  Indblanding  af  fremmed  Lys.  Et 
hvilket  som  helst  andet  Middel  til  at  opløse  Sollyset  i  dets  Kom- 
ponenter, Straaler  af  forskellig  Brydbarhed,  vil  aldrig  frembringe 
mættede  Farver.  Selv  de  mest  mættede  Pigmenter,  f.  Ex.  Gin- 
nober  eller  Ultramarin,  vise  sig  at  reflektere  Straaler  af  meget 
forskellig  Brydbarhed,  hvilket  en  spektroskopisk  Analyse  af  det 
tilbagekastede  Lys  let  overbeviser  os  om.  Og  end  ikke  Farverne 
i  det  prismatiske  Spektrum  kunne  alle  anses  for  mættede.  Ti  i 
det  prismatiske  Spektrum  er,  som  allerede  Helmholtz')  gør 
opmærksom  paa,  de  mindst  brydbare  Straaler  trængte  stærkt 
sammen,  medens  de  mest  brydbare  ere  trukne  saaledes  ud  fra 
hinanden,  at  Intensiteten  er  yderst  forskellig  paa  de  forskellige 
Steder  i  Spektret.  Men  da,  som  allerede  berørt,  Mætningsgraden 
er  afhængig  af  Intensiteten,  følger  det  af  den  ulige  Intensitet,  at 
ogsaa  Farvernes  Mætningsgrad  maa  være  indbyrdes  forskellig  i 
et  saadant  Spektrum.  For  Gitterspektret  har  man  derimod  som 
bekendt,  idet  a  er  den  Vinkel,  en  Straale  fjærnes  fra  sin  oprindelige 
Retning,  K  dens  Bølgebrede  og  a  Gitteraabningens  Størrelse: 


»)  Phys.  Optik  pag.  231. 

stn  a  =  -   ' 
a 

hvoraf  det  ses,  at  Farvernes  Fordeling  i  Spektret  er  ligefrem 
proportional  med  Farvestraalernes  Bølgebreder,  saa  at  der  altsaa 
i  Gitterspektret  ikke  kan  finde  nogen  uregelmæssig  Fordeling  af 
Intensiteten  Sted.  Det  maa  derfor  hævdes,  at  man  ved  mættede 
Farver  bør  forstaa  det  Indtryk,  som  Diffraktionsspektrets  Farver 
gør  paa  Øjet,  en  Sætning,  hvis  Rigtighed  jævnlig  indrømmes, 
men  som  sjældent  overholdes  i  Praxis.  Saa  vidt  mig  bekendt 
ere  alle,  selv  de  omhyggeligst  udførte  Farveforsøg,  anstillede  med 
prismatiske  Spektre,  hvilket  vel  nærmest  er  begrundet  i  den  Om- 
stændighed, at  disse  sidste  ere  meget  lettere  at  tilvejebringe 
og  at  arbejde  med.  Fejlen,  som  derved  begaas,  er  imidlertid 
ikke  stor. 

Betragte  vi  nu  nærmere  Spektrets  Farver,  se  vi,  at  disse 
danne  en  kontinuerlig  Række,  idet  to  hvilke  som  helst  i  Nær- 
heden af  hinanden  liggende  Farver  gennem  et  abegrænset  Antal 
Mellemled  gaa  over  i  hinanden.  Vi  kunne  altsaa  grafisk  frem- 
stille de  spektrale  Farver  som  en  Kurve,  i  hvilken  hvert  enkelt 
Punkt  svarer  til  en  fra  alle  de  andre  kvalitativt  forskellig  Farve. 
Denne  Kurve  kan  dog  ikke  være  en  ret  Linje  eller  en  saadan, 
hvis  Grene  fjærne  sig  i  det  uendelige  fra  hinanden;  den  maa 
være  en  mod  sig  selv  tilbageløbende  Kurve.  Ti  Fornemmelserne 
rødt  og  violet  ere  meget  næruiere  i  Slægtskab  med  hinanden, 
have  meget  mere  tilfælles  end  f.  Ex.  Fornemmelserne  rødt  og 
grønt.  At  føre  et  Bevis  herfor  er  ikke  muligt,  men  ethvert  med 
normale,  farvedygtige  Øjne  udrustet  Individ  føler  det  umiddelbart, 
har  det  „paa  Fornemmelsen",  saa  der  kan  ikke  tvistes  derom. 
Men  saa  megen  Lighed  der  end  er  mellem  rødt  og  violet,  er  der 
dog  endnu  altid  en  betydelig  Forskel  paa  disse  Fornemmelser, 
og  Spektret  viser  os  ingen  Farver,  der  danne  en  kontinuerlig 
Overgang  mellem  dem.  Farvekurven  kan  altsaa  ikke  være  en 
lukket  Kurve.  Ved  Blanding  af  de  røde  og  violette  Straaler  kan 
man  imidlertid  som  bekendt,  idet  man  varierer  Mængdeforholdet 


*)  Wiillner:    Lehrbuch  der  Experimentalphysik,  II.,  pag   428. 

mellem  de  to  Komposanter,  fremstille  alle  mulige  Overgange 
mellem  de  to  nævnte  Farver;  det  er  disse  Blandingsfarver, 
Helmholtz  har  givet  Navnet  Purpurfarverne,  og  tænke  vi  os 
dem  indlagte  mellem  rødt  og  violet,  kunne  altsaa  de  spektrale 
Farver  i  kontinuerlig  Overgang  fra  rødt  til  violet  og  herfra 
gennem  purpur  til  rødt  fremstilles  som  en  lukket  Kurve.  Den 
simpleste  Linje,  som  opfylder  denne  Betingelse,  er  aabenbart 
Cirklen,  og  denne  anvendes  derfor  ogsaa  i  Almindelighed,  men 
en  Ellipse  eller  selv  en  Trekant  vilde  dog  kunne  gøre  samme 
Fyldest.  Idet  vi  saaledes  fremstille  de  mættede  Farvefornemmelser 
som  en  i  sig  tilbageløbende  Kurve,  forudsætte  vi,  at  disse  For- 
nemmelser —  for  at  laane  et  Billede  fra  Tonelæren  —  kun 
omfatte  én  Oktav.  Imod  denne  Antagelse  kunde  man  nu  ind- 
vende, at  de  ultraviolette  Straaler,  naar  de  ved  Udelukkelsen 
af  alt  andet  Lys  blive  synhge  for  Øjet,  vise  sig  for  os  med 
en  blaalig  graa  (lavendelgraa)  Farvetone,  saa  at  det  altsaa 
kunde  synes,  som  om  vi  i  disse  havde  Begyndelsen  til  en  ny 
Oktav.  Farvekurven  kunde  i  saa  Fald  ikke  være  en  lukket 
Kurve,  men  maatte  nærmest  have  en  Form  som  fremstillet 
i  Fig.  1.  De  to  Grene  ses  først  at  nærme  sig  betydelig 
til  hinanden,  men  derpaa 
fjærne  de  sig  atter,  idet 
Kurven  faar  en  Spids  i 
Punktet  v,  saa  at  Punktet  I 
paa  Grenen  vi  kommer  til 
at  ligge  Punktet  b  temmelig 
nær.  Herved  er  aabenbart 
Slægtskabet  mellem  blaat 
og  lavendelgraat  udtrykt. 
En  saadan  Ændring  af 
Farvekurven  er  dog  neppe 
nødvendig ,  da  Helm- 
holtz ')  har  vist,  at  de  ultraviolette  Farvestraaler  ikke  ere  direkte 
synlige  for  vort  Øje,  men  kun  indirekte,  ved  Fluorescens  fra  Net- 


Fig.  1. 


>j  Phys.  Optik  pag  235. 

hinden.  De  lavendelgraa  Farvestraaler  ere  saaledes  ikke  et  fuld- 
stændig enestaaende  Fænomen,  til  hvis  Indordning  i  Systemet 
der  kræves  en  Udvidelse  af  dette;  de  linde  naturligt  deres  Plads 
blandt  alle  de  andre  blaalige,  mer  eller  mindre  mættede  Fluor- 
escensfarver. Vi  kunne  altsaa  vedblivende  hævde  Cirklen  som 
den  Kurve,  der  simplest  fremstiller  Forholdet  mellem  de  mættede 
Farvetoner. 

Ligesom  man  ved  Blanding  af  røde  og  violette  Straaler  kan 
fremstille  Farvetoner,  der  danne  en  kontinuerlig  Overgang  mellem 
violet  og  rødt,  saaledes  faar  man  ogsaa  ved  Blanding  af  to 
hvilke  som  helst  andre  Farvestraaler  i  forskellige  Forhold  de 
mellem  disse  liggende  Farvetoner.  Men  man  vil  derved  tillige 
bemærke,  at  jo  længere  fra  hinanden  de  to  Komposanter  ligge  i 
Farvekredsen,  desto  mere  graalig  bliver  Blandingen;  den  frem- 
komne Farvetone  viser  sig  som  ledsaget  af  noget  farveløst  Lys 
og  er  altsaa  ikke  længer  mættet  saaledes  som  de  Farver,  ved 
hvis  Blanding  den  er  fremkommen.  Mætningsgraden  kan  altsaa 
aftage  mere  og  mere  indtil  et  vist  Minimum,  hvilket  vi  naa, 
naar  der  af  Blandingen  resulterer  nevtralt  graat.  To  Farve- 
straaler, som  ved  Blanding  i  et  bestemt  Forhold  give  nevtralt 
graat,  kaldes  komplementære,  og  Grassmann')  har  vist,  at 
der  til  enhver  Farve  paa  Farvekurven  svarer  en  komplementær. 
I  Almindelighed  plejer  man  vel  at  sige,  at  de  komplementære 
Farvestraaler  ved  Blanding  give  hvidt  Lys,  men  dette  Udtryk  er 
ikke  ganske  korrekt.  Ja,  hvis  man  som  i  den  fysiske  Optik 
simpelthen  ved  hvidt  Lys  forstaar  det  samme  som  farveløst  Lys, 
saa  er  der  egenlig  ikke  noget  at  indvende,  men  her  kunne  vi 
ikke  tage  disse  Ord  som  enstydige  Begreber,  da  vi  (jvf.  Ind- 
ledningen) ved  „farveløs"  maa  forstaa  ligesaa  vel  graat  og  sort 
som  hvidt.  Og  gælder  det  derfor  om  nærmere  at  betegne, 
hvilket  det  farveløse  Indtryk  er,  som  en  Blanding  af  komple- 
mentære Straaler  gør  paa  Øjet,  da  maa  det  kaldes  nevtralt 
graat.      Preyer,    som   efter  Helmholtz    har   underkastet    alle 


')  PoggendorfFs  Annalen  Bd.  89  pag.  78  —  jvf.  Helmholtz :  Phys.  Optik 
pag.  278.      . 

herhen  hørende  Forhold  en  nøjere  Prøve,  bemærker  udtrykkelig  ') : 
„Die  Gegenfarben  gemischt  liefern  mittleres  Grau  ebenso  sicher 
wie  Schwarz  und  Weiss  gemischt",  hvilket  iøvrigt  er  en  Følge 
af  den  betydelige  Intensitetsforminskelse,  der  finder  Sted,  idet 
alle  Straaler  holdes  tilbage  undtagen  netop  de  to,  hvis  Blandings- 
farve  skal  undersøges.  Til  dette  Spørgsmaal  komme  vi  i  det 
følgende  tilbage. 

Grassmann^)   fandt  ved   direkte  Blanding   af  de  objektive 
Farver,  at: 

rødt  og  grønblaat, 

orange  og  cyanblaat, 

gult  og  indigoblaat  (ultramarinblaat), 

grøngult  og  violet, 

grønt  og  purpur 

ere  komplementære,  og  Helmholtz^)  bestemte  senere  Bølge- 
breden  for  nogle  enkelte  Komplementærfarver.  I  den  nyeste  Tid 
har  Preyer*)  optaget  disse  Undersøgelser,  hvilke  han  udfører 
paa  en  anden  Maade,  end  det  hidtil  er  bleven  gjort,  og  derved 
kommer  han  ogsaa  til  et  fra  de  nævnte  Forskeres  afvigende 
Resultat.  Han  benytter  et  større  Steinheilsk  Spektralapparat  med 
et  Okulardiafragma  af  1°^  Spaltaabning.  Herved  indskrænkes 
Synsfeltet  til  en  meget  ringe  Del  af  Spektret,  saa  at  kun  Straaler 
af  meget  nær  samme  Bølgebrede  samtidig  træffe  Øjet.  Ved 
længere  Tids  Indvirkning  paa  Øjet  af  en  saaledes  isoleret  Straale- 
gruppe  fremkaldes  nu  et  negativt,  komplementært  Efterbillede, 
som  altsaa  direkte  viser  Komplementfarven  til  den  betragtede 
Del  af  Spektret.  Han  kommer  derved  til  følgende  Resultat  ') : 
„Nach  meinen  Versuchen  gibt  es  ira  Sonnenspektrum  kein  Roth, 
welches  reines  Griin  im  Nachbild  lieferte,  viel  mehr  ist  dieses 
stets  noch  blaugriin  und  zwar  noch  bei  dem  isolirten  Licht  der 


*)  IJeber  den  Farben-  und  Temperatursinn.  pag.  54. 

')  ^oggd.  Ann.  o.  a.  St. 

3)  Phys.  Optik  pag  277. 

')  "Deber  den  Farben-  und  Temperatursinn,  pag.  69  ff. 

'')  o.  a.  Skr.  pag.  71. 

Wellenlånge  Å  =  7950  Rb.  ^),  iiber  welches  hinaus  ich  kein 
Nachbild  mehr  erhalte.  Aus  der  Beimischung  des  Blau  zum 
Griin  ini  negativen  Nachbild  auch  des  åussersten  spektralen  Roth 
folgt,  dass  diesem  immer  noch  Gelb  beigemischt  ist  [!].  Das 
negative  Nachbild  vom  Urgelb  ist  rein  spektral-blau,  und  auf- 
fallender  Weise  gibt  das  des  isolirten  reinsten  Griin  bei  Anwendung 
von  Sonnenlicht  im  sonst  fmsteren  Gesichtsfeld  reines  Roth,  so 
zwar,  dass  dieses  iiberraschend  reine  Roth  im  Spektrum  nicht 
vorkommt."  Ved  at  prøve  de  øvrige  Spektralfarver  paa  samme 
Maade  finder  Preyer  ingen  Afvigelser  fra  Grassmanns  og 
Helmholtz'  Resultater.  „Von  den  gewohnlichen  Angaben 
weicht  also  nur  die  reine  rothe  Farbe  des  negativen  Nachbildes 
von  ganz  reinem  Griin  erheblich  ab.  Es  ist  aber  ganz  sicher, 
dass  nur  dann  das  negative  Nachbild  von  Roth,  sowie  seine 
Complementårfarbe  und  seine  Gontrastfarbe,  neben  Griin  Blau 
erkennen  låsst,  wenn  das  Roth  gelblich  war.  Sowie  das  Roth 
nur  eine  Spur  von  Blau  erkennen  låsst,  ist  die  complementåre 
(Gontrast-,  Nachbild-)  Farbe  nicht  mehr  blåulich-griin  sondern 
gelblich-griin.  Es  muss  also  zwischen  blåuhchem  Roth 
und  gelblichem  Roth  ein  rein  Rothes  geben,  dessen 
Gomplement  zwischen  gelblichem  Griin  und  blåu- 
lichem  Griin  die  Mitte  halt,  d.  h.  rein  Griin  ist. 
Diese  einfache  Deduktion  ist  bisher  iibersehen  worden,  da  jnan 
immer  wieder  behauptet,  nicht  Griin,  sondern  Blaugriin,  sei  das 
Gomplement  von  Roth,  und  nicht  Roth,  sondern  Purpur,  das 
von  Griin."  Altsaa  kort  og  godt.  Preyer  faar  af  rent  spektralt 
grønt  (A  —  5100  til  5160)  et  Efterbillede  med  en  Farve,  som 
ellers  ikke  forekommer  noget  andet  Sted.  Den  ligger  ikke  i  den 
mindst  brydbare  Ende  af  Spektret,  ti  alle  spektrale  røde  Farve- 
straaler  give  blaagrønne  Efterbilleder,  og  den  kan  ikke  fremstilles 
ved  Blanding  af  rødt  og  violet,  ti  alle  saadanne  Blandingsfarver 
give  gulgrønne  Efterbilleder.  Heraf  slutter  han  saa,  at  hverken 
purpur  eller  spektralt  rødt  er  Komplement  til  grønt.  Det  synes 
imidlertid  langt  naturligere  af  de  givne  Præmisser  at  drage  den 


')  Rb.  =  Rubidium,  hvis  Dampe  i  glødende  Tilstand  udsender  Lys  af 
den  angivne  Bølgebrede,  udtrykt  i   10  Milliontedele  af  Millimeter. 

Slutning,  at  den  anvendte  Metode  ikke  kan  give  nøjagtige  Re- 
sultater. Skulle  Efterbillederne  blive  saa  tydelige,  at  de  kunne 
taale  en  Sammenligning  med  andre  Dele  af  Spektret,  maa  Øjet 
i  høj  Grad  angribes  og  trættes,  hvilket  Preyer  ogsaa  selv 
tilstaar:  „.  .  .  Versuche,  von  denen  tåglich  nur  kurze  Zeit 
hindurch  wenige  anzustellen  sind."  ^)  Men  et  trættet  Øje  er  ikke 
længer  et  normalt  Øje,  paa  hvis  Angivelser  der  kan  stoles. 
Herimod  kunde  man  anføre  den  Omstændighed,  at  Preyer  s 
Iagttagelser  paa  alle  Punkter  stemme  med  Grassmanns  und- 
tagen for  de  røde  Farvers  Vedkommende,  som  et  Bevis  paa  Me- 
todens Paalidelighed.  Dette  tilsyneladende  Bevis  er  dog  rimeligvis 
netop  et  vægtigt  Argument  mod  Metoden.  Vi  skulle  senere  paa- 
vise,  at  de  røde  Farvestraaler  frem  for  alle  andre  udmærke  sig 
ved  deres  heftige  Indvirkning  paa  Øjet,  som  trættes  mere  af 
disse  end  af  hvilke  som  helst  andre.  Men  deraf  følger  ligefrem, 
at  Efterbilledmetoden  netop  er  langt  misligere  for  de  røde  end 
for  alle  andre  Farvestraalers  Vedkommende.  Det  forekommer 
mig  derfor  tvivlsomt,  om  man  tør  korrigere  de  Resultater,  der 
ere  vundne  ved  direkte  Blanding  af  Farver,  ved  en  Metode,  der 
frembyder  saa  mange  Kilder  til  Fejl,  som  Tilfældet  er  med 
Efterbillederne,  og  vi  maa  derfor  vedblivende  holde  os  til  de 
Grassmann  —  Helmholtz'ske  Bestemmelser. 

Ordne  vi  nu  de  spektrale  og  purpur  Farvetoner  saaledes 
paa  Cirklen,  at  de  komplementære  blive  diametralt  modsatte, 
saa  ville  alle  de  umættede  Farver,  Overgangsfarverne  fra  de 
spektrale  til  nevtralt  graat,  grafisk  være  fremstillede  ved  det  af 
Cirklen  begrænsede  Areal,  medens  graat  selv  faar  sin  Plads 
i  Cirklens  Centrum.  To  hvilke  som  helst  komplementære 
Farvestraaler  give  jo  nemlig  ved  Blanding  i  bestemte  Forhold 
nevtralt  graat,  og  efter  som  den  ene  eller  den  anden  af  dem  er 
i  Overvægt,  faa  vi  graalige  Farvetoner,  hvis  Farve  er  bestemt 
ved  den  af  Komposanterne,  som  tages  i  størst  Mængde.  Enhver 
Diameter  i  Cirklen  indeholder  altsaa  alle  de  Blandingsfarver, 
som  kunne  fremstilles   af  de  to   i  Diametpens  Endepunkter   lig- 


^)  o.  a.  Skr.  pag.  72. 

gende  Komplementærfarver,  og  følgelig  vil  .ethvert  Punkt  i  det 
af  Cirklen  begrænsede  Areal  svare  til  en  umættet  Farve,  Cen- 
trum, Skæringspunktet  for  alle  Diametrene,  maa  indeholde  den 
for  alle  Farveblandingerne  fælles  Farve:  nevtralt  graat. 

Ved  den  angivne  grafiske  Fremstilling  er  der  kun  taget 
Hensyn  til  de  Farver,  der  fremkomme  ved  Blanding  af  komple- 
mentære Farvetoner.  Forlanges  det,  at  ogsaa  de  Farver,  som 
resultere  v^d  Blanding  af  to  hvilke  som  helst  givne  Farvetoner, 
let  skulle  kunne  fmdes,  maa  vi  give  Kurven  en  anden  Form. 
De  komplementære,  spektrale  Farvetoners  Blandingsfarver  ere  jo 

nemlig  fremstillede  ved  den 
Komplementærfarverne  for- 
bindende Diameter;  i  Ana- 
logi hermed  maa  de  ved 
Blanding  af  to  hvilke  som 
helst  andre  Farvetoner  frem- 
komne Farver  være  be- 
liggende paa  den  Kompo- 
santerne  forbindende  Korde. 
Men  dette  er,  som  allerede 
antydet,  ikke  Tilfældet  ved 
den  Konstruktion,  vi  have 
valgt.  To  nær  ved  hin- 
anden liggende  Farvetoner, 
f.  Ex.  orange  og  gulgrønt, 
give  ved  Blanding  i  vexlende  Mængder  mættede  gule  Farver, 
hvis  Plads  er  paa  Cirkellinjen,  og  ikke  de  graahge,  umættede 
Farver,  som  grafisk  ere  fremstillede  ved  Korden  o — ggr  (Fig.  2). 
To  fjærnere  fra  hinanden  liggende  Farver,  som  f.  Ex.  rødt  og 
grønt,  give  derimod  ikke  fuldt  mættede  Blandingsfarver,  men  de 
af  Blandingen  resulterende  Farver  kunne  dog  rimeligvis  alligevel 
ikke  fremstilles  ved  Korden  r — gr^  men  maa  snarere  tænkes  be- 
Hggende  paa  den  i  Figuren  antydede  Kurve.  Det  ses  heraf,  at 
Cirklen  ikke  kan  benyttes  som  Basis  for  Systemet,  naar  alle 
Blandingsfarver,  saavel  af  komplementære  som  af  ikke-komple- 
mentære  Farver,  skulle  være  beliggende  paa  rette  Linjer  mellem 
Komposanterne.     Men   kender  man   de  Farvetoner,    som   frem- 


Fig.  2. 

komme  ved  Blanding  af  ikke  komplementære  Farvestraaler,  og 
tillige  Blandingsforholdet,  saa  kan  man  deraf  beregne  den  Form, 
som  maa  gives  Farve- 
kurven, for  at  denne 
skal  kunne  opfylde 
den  nævnte  Betingelse. 
Efter  Helmholtzi) 
vil  Kurven  nærmest  faa 
det  i  Fig.  3  antydede 
Udseende,  men  hertil 
maa    dog    bemærkes, 

at    denne   Kurve    kun  ^^' 

er  en  Tilnærmelse  til 

Virkeligheden.  Saa  vidt  mig  bekendt,  findes  der  endnu  ikke  saa 
fuldstændige  kvantitative  Bestemmelser  af  Farvernes  Blandings- 
forhold, at  Kurvens  nøjagtige  Form  derefter  kan  bestemmes.  Og 
muligvis  er  Problemet  aldeles  uløseligt,  idet  der  maaske  slet  ikke 
existerer  en  saadan  enkelt,  bestemt  Kurve,  fordi  dennes  Form  er 
forskellig  for  de  forskellige  Individer.  Herpaa  tyde  i  al  Fald 
nogle  Forsøg  af  Lord  Rayleigh '•^),  hvoraf  det  fremgaar,  at  for- 
skellige Individer  bruge  ulige  meget  rødt  og  grønt  Lys  for  ved 
Blanding  deraf  at  fremstille  en  bestemt  gul  Farve.  Nogle  brugte 
til  en  given  Mængde  grønt  Lys  lige  saa  meget  rødt  som  den 
nævnte  Forf.,  andre  behøvede  kun  at  tilføje  halvt  saa  meget 
rødt,  ja  en  enkelt  brugte  endog  2,6  Gange  saa  meget,  og  disse 
forskellige  Blandingsforhold  ville  foraarsage  betydelige  Variationer 
i  Farvekurvens  Form.  Imidlertid  er  dette  uden  Betydning  for 
os,  og  vi  skulle  derfor  ikke  opholde  os  længere  ved  dette  Problem 
men  henvise  de  Læsere,  som  kunne  ønske  en  mere  udtømmende 
Behandling  af  disse  ikke  uinteressante  Forhold,  til  Helmholtz' 
og  V^undts^)  Værker. 

Hidtil   have  vi  betragtet  de   spektrale  Farvetoner   og   deres 
Mætningsgrader  som  uafhængige  af  Intensiteten ;  det  vil  nu  i  det 


')  Phys.  Optik  pag.  297  ff. 

')  Nature,  25,  1881,  pag.  64-66. 

^)  Phj'^siologische  Psychologie  I.,  pag.  418  ff. 


18 

følgende  være  vor  Opgave  at  undersøge  dennes  Indflydelse.  Inden 
vi  gaa  over  hertil,  vil  det  imidlertid  være  nødvendigt  først  at 
besvare  det  Spørgsraaal :  Hvad  forstaas  der  ved  en  Fornemmelses 
Intensitet?  Naar  sige  vi  om  to  Fornemmelser,  at  de  ere  blot 
intensivt  forskellige?  Herom  hersker  der  endnu  den  største 
Uenighed  mellem  Forskerne,  idet  nogle  hævde,  at  Begrebet  In- 
tensitet overhoved  ikke  har  nogen  Realitet  udenfor  Fysiken  og 
Fysiologien,  medens  andre  uden  nogen  nærmere  Definition  ind- 
føre eller  rettere  indsmugle  det  fra  Fysiken  i  Psykologien.  De 
første  antage,  at  alle  Fornemmelser  ere  blot  kvalitativt  forskellige; 
de  sidste  hævde,  at  Irritamenternes  Intensitetsforandringer  virkelig 
fornemmes  som  Intensitetsforandringer.  Mellem  disse  modsatte 
Anskuelser  maa  vi  søge  Sandheden. 

Først  vende  vi  os  mod  de  Psykologer,  som  ikke  ville  aner- 
kende Intensitetsbegrebets  Gyldighed  i  deres  Videnskab.  „Fra 
et  rent  psykologisk  Synspunkt  kan  der  ikke  drages  nogen  skarp 
Grænse  mellem  Fornemmelsens  Intensitet  og  dens  Kvalitet.  Mod- 
sætningen mellem  Lys  og  Mørke,  mellem  hvidt,  graat  og  sort 
er  for  den  subjektive  Fornemmelse  lige  saa  vel  kvalitativ  som 
Modsætningen  mellem  rødt,  gult  og  blaat  .  .  .  Spørgsmaalet  er 
i  det  hele,  om  vi  ikke  fornemme  alle  Styrkeforskelle  som  kvali- 
tative. Forskellen  mellem  en  svagere  og  en  stærkere  Tone,  et 
svagere  og  et  stærkere  Tryk  osv.  er  for  vor  Fornemmelse  af 
samme  Art  som  den  mellem  to  Farver"  ^).  Dette  synes  saa 
overordenlig  indlysende,  at  der  kun  er  en  eneste  Indvending  at 
fremsætte  derimod,  en  Indvending,  som  neppe  lader  sig  formulere 
i  klarere  og  tydehgere  Ord  end  disse:  „Dass  jede  Empfmdung 
eine  gewisse  Intensitåt  besitzt,  in  Bezug  auf  welche  sie  mit  andern 
Empfindungen,  namentlich  mit  solchen  von  libereinstimmender 
Quahtåt,  verglichen  werden  kann,  ist  eine  unmittelbare  Thatsache 
der  innern  Erfahrung.  Nach  der  Intensitåt  der  Empfindungen 
schåtzen  wir  unmittelbar  die  Stårke  der  åusseren  Sinnesreize"^). 
Er  her  nu  virkelig  nogen  Tvivl  mulig?  —  I  Vinduet  ligger  et 
Stykke  Papir,  som  direkte  belyst  af  Solens  Straaler  synes  hvidt. 


1)  Høffding:  Psykologi,  pag.  134—135. 
'^)  Wundt:  Phys.  Psychol.,  I.,  pag.  321. 

Et  Øjeblik  efter  er  dets  Farve  forandret;  det  er  nu  ikke  saa 
hvidt  som  før  men  noget  mere  graaligt,  og  hertil  kommer,  at 
det  nu  ikke  trætter  Øjet  saa  meget  som  før  at  betragte  Papiret. 
Vil  man  med  ét  Ord  udtrykke  Forskellen  mellem  den  tidligere 
og  den  nuværende  Fornemmelse,  har  man  ingen  anden  Be- 
tegnelse for  denne  Forskel  end  at  kalde  den  første  intensivere 
end  den  sidste,  og  vil  man  spørge  om  Aarsagen  til  den  stedfundne 
Forandring,  kommer  man  let,  idet  forskellige  Erfaringer  tages 
til  Hjælp,  til  det  Resultat,  at  Intensitetsforandringen  skyldes  den 
Omstændighed,  at  en  Skyggegiver,  f.  Ex.  en  Sky,  er  traadt  mellem 
Solen  og  Papiret.  Og  ganske  paa  samme  Maade  vil  det  gaa, 
naar  Fornemmelsens  Forandring  ikke  skyldes  en  forminsket  Be- 
lysning men  bevirkes  derved,  at  der  uden  Iagttagerens  Vidende 
lægges  et  Stykke  graat  Papir  i  Stedet  for  det  hvide.  Ser  han 
kun  det  graa  Papir  og  ikke  dets  Omgivelser,  vil  han  være  ude 
af  Stand  til  at  afgøre,  hvorvidt  der  foreligger  et  Stykke  svagt 
belyst  hvidt  eller  et  stærkt  belyst  graat  Papir,  ti  den  For- 
nemmelse, som-  nu  fremkaldes  af  det  graa  i  fuldt  Sollys,  er 
ganske  den  samme  som  den,  der  tidligere  vaktes  af  det  over- 
skyggede hvide.  Og  med  denne  sidste  i  frisk  Erindring  vil  han 
neppe  kunne  undgaa  at  tage  Fejl  og  paany  søge  Aarsagen  til 
Fornemmelsens  Intensitetsforandring  i  en  mindre  stærk  Belysning. 
Først  naar  Omgivelserne  tages  med  i  Betragtning,  og  de  ses 
fuldt  belyste,  bliver  det  muligt  at  opdage  den  foretagne  Om- 
bytning af  Papirerne.  Her  synes  altsaa  ikke  at  kunne  være 
Tvivl  om,  at  vi  virkehg  tale  om  Fornemmelsernes  Styrkeforskelle 
overalt,  hvor  vi  -  det  være  sig  nu  med  Rette  eller  Urette  — 
kunne  føre  Fornemmelsesforskellen  tilbage  til  en  Lysgivers  Var- 
iationer som  Aarsag.  Ganske  anderledes  stiller  Sagen  sig  der- 
imod, naar  man  under  konstant  Belysning  betragter  en  Række 
Overgange  fra  hvidt  til  sort  fremstillede  f.  Ex.  ved  Blanding  af 
et  sort  og  et  hvidt  Pigment  i  vexlende  Mængder.  I  dette  Til- 
fælde vil  intet  Menneske,  naar  han  da  ikke  ledes  af  forudfattede 
teoretiske  Anskuelser,  falde  paa  at  sige,  at  han  har  Fornemmelser 
af  forskellig  Styrke.  Man  siger  ligefrem,  at  man  modtager  Indtryk 
af  hvidt,  sort  og  forskellige  Afskygninger  af  graat,  og  ingen, 
som    ikke    har  fysiske  Forkunskaber,    vil  kunne  give  Svar  paa 

Spørgsmaalet  om,  hvilken  af  disse  Farver  (sort,  hvidt  eller  graat) 
der  er  den  intensiveste.  For  den  uvidenskabelige  Betragtning 
ere  disse  Fornemmelser  kvalitativt  og  slet  ikke  intensivt  for- 
skelhge.  —  Lad  os  nu  vende  os  mod  den  anden  Parthaver  i 
Sagen,  de  Fysiologer,  som  uden  Indskrænkning  ville  overføre 
Intensitetsbegrebet  fra  Fysiken,  for  at  se,  hvorledes  Sagen  tager 
sig  ud  fra  deres  Synspunkt. 

Imod  Her  in  g,  som  først  har  opstillet  den  rent  kvalitative 
Betragtning^),  skriver  Fick:  „Jeg  finder  i  min  Bevidsthed  kun 
en  kvantitativ  Ændring  af  en  og  samme  Fornemmelse,  naar  jeg 
efterhaanden  forminsker  Belysningen  af  et  hvidt  Papirsblad  i 
Synskredsen,  indtil  det  tilsidst  ser  sort  ud,  eller  naar  jeg  ellers 
paa  en  eller  anden  Maade  lader  alle  Afskygninger  følge  efter 
hverandre  fra  graat  til  sort.  Jeg  finder  denne  Proces  aldeles 
analog  med  den,  hvor  en  bestemt  Klang  høres  med  aftagende 
Intensitet,  indtil  den  tilsidst  forsvinder  i  fuldstændig  Stilhed"  ^). 
Hertil  knytter  Prof.  Høffding  følgende  Bemærkning:  „Det 
vilde  være  interessant  at  vide,  om  en  Iagttager,  der  slet  intet 
vidste  om  den  fysiske  Optiks  Resultater,  vilde  dømme  paa  samme 
Maade."  Efter  det  ovenfor  udviklede  forekommer  det  mig,  at 
der  paa  dette  Spørgsmaal  kan  svares  baade  ja  og  nej.  Hvis 
Overgangen  fra  hvidt  til  graat  og  sort  fremkaldes  derved,  at  Be- 
lysningen paa  et  Stykke  hvidt  Papir  forminskes,  saa  vil  intet 
normalt  Menneske  tage  i  Betænkning  at  sige,  at  han  ligefrem 
mærker,  at  Lyset  svækkes,  hvilket  i  Videnskabens  Sprog  vil  sige, 
at  Fornemmelsens  Intensitet  aftager.  Denne  almindelige,  daglig- 
dags Erfaring  lader  sig  ikke  benægte  eller  bortraisonnere.  Hvis 
Overgangen  derimod  frembringes  paa  en  hvilken  som  helst  anden 
Maade,  f.  Ex.  ved  Hjælp  af  Pigmenter,  saa  vil  ingen  tale  om 
Intensitetsforskelle  i  den  Betydning,  hvori  Fick  bruger  Ordet, 
saaledes  at  hvidt  skulde  være  den  samme  Fornemmelse  som 
sort,  kun  en  mere  intensiv.  Tværtimod ;  lægger  jeg  for  en 
uvidenskabelig   Iagttager    forskellige    Papirer,    et    sort    og    nogle 


*)  Zur  Lehre  v.  Lichtsinne,  pag.  51  ff. 

')  A.  Fick:    Die  Lehre  von  der  Lichtempfindung,  (FJermanns  Handbuch 
der  allg.  Nervenphysl.  III.  1.)  cit.  etter  Høffding:  Psykologi,  pag.  135. 

Schatteringer  af  graat,  med  det  Spørgsmaal,  hvilket  af  disse  der 
gør  det  stærkeste  Indtryk,  saa  vil  han  ubetinget  svare :  det  sorte. 
Altsaa  lige  imod  Fysikens  og  Fysiologiens  Resultater  hævder 
han  Fornemmelsen  af  sort  som  intensivere  end  Fornenmielsen 
graat. 

Hermed  er  Sagen  dog  endnu  ikke  klar.  Som  vi  senere 
skulle  vise,  vil  enhver  Farvefornemmelse,  .  naar  det  objektive 
Irritaments,  Lysstraalens,  Intensitet  voxer,  blive  lysere  og  lysere, 
indtil  den  tilsidst  gaar  over  til  hvidt.  Hvis  man  nu  med  Fick 
uden  Indskrænkning  vil  overføre  Fysikens  Intensitetsbegreb  i 
Psykologien,  saa  maa  man  konsekvent  hævde,  hvilket  ogsaa 
Dobro  wolsky ')  har  gjort,  at  enhver  lys  Farve  er  intensivere 
end  en  mere  mættet.  Men  derved  kommer  man  rigtignok  afgjort 
i  Strid  med  al  Erfaring.  Ti  forelægger  man  ved  konstant  Be- 
lysning en  Række  Overgange  fra  hvidt  f.  Ex,  til  mættet  blaat 
for  en  uhildet  Iagttager,  saa  bliver  den  mættede  Fai've  erklæret 
for  den  intensiveste.  Herimod  kunde  Fysiologerne  nu  rigtignok 
rejse  den  Indvending,  at  Svaret  udelukkende  er  afhængig  af  den 
Maade,  paa  hvilken  der  spørges.  Stiller  jeg  nemlig  mit  Spørgs- 
maal saaledes:  „Hvilken  af  disse  blaa  Farver  er  den  intensiveste 
eller  stærkeste?",  saa  bruger  jeg  Ordet  intensiv  i  den  Betydning, 
for  hvilken  Videnskaben  anvender  Ordet  „mættet",  og  i  saa  Fald 
er  det  ikke  saa  mærkeligt,  at  den  mest  mættede  udpeges  som 
den  intensiveste.  Havde  jeg  derimod  spurgt:  „Hvilken  af  disse 
gør  det  stærkeste  Lysindtryk?",  saa  vilde  naturhgvis  den  lyseste, 
altsaa  den  i  fysisk  Forstand  intensiveste,  være  udpeget.  Aldeles 
rigtigt,  men  den  Omstændighed,  at  jeg  vilkaarlig  kan  faa  min 
Iagttager  til  at  forstaa  Ordet  Intensitet  eller  Styrke  snart  i  en 
og  snart  i  en  anden  Betydning,  viser  jo  tydehg  nok,  at  .dette 
Ord  paa  Farvefornemmelsernes  Omraade  i  den  uvidenskabelige 
Bevidsthed  ikke  har  en  bestemt  Betydning  uden  i  det  specielle, 
ovenfor  nævnte  Tilfælde.  Alt  eftersom  jeg  henleder  Opmærk- 
somheden paa  et  eller  andet  Moment  i  Fornemmelserne,  kan  jeg 
faa   dette  til   at   træde  i  Forgrunden.     Det  falder  den  uhildede 


*)  Pfliigei-s  Archiv  fur  Physiologie,  Bd.  24,  pag.  189. 

Iagttager  lige  saa  naturligt  at  tale  om  den  voxende  Intensitet  af 
sort   og  blaat  i  en  Række  Overgange   fra   hvidt  til   sort   og   fra 
hvidt   til  blaat  som   at   tale  om  voxende  Lysstyrke   i  Rækkerne 
sort    hvidt   eller  blaat    hvidt.      Vi   kunne   saaledes   i   et  og  alt 
slutte  os  til  følgende  Udtalelse  af  Hering,   blot   med   den  Til- 
føjelse,   at    hvad   han   siger   om  Overgangene  fra   sort  til  hvidt, 
ogsaa  maa  gøres   gældende   for  Overgange   fra  en   hvilken   som 
helst  anden  Farve  til  hvidt.     „Wenn  Einer  sagen  wollte,  dass  .  .  . 
die  Empfmdung  auf  der  einen  Seite,  nåmlich  im  tiefsten  Schwarz, 
gleich  Null  sei,  und  dass  ihre  Intensitåt  nach   der  andern  Seite 
hin  w^achse   und  endlich   im  reinsten  Weiss   ihr  Maximum  håbe, 
so    konnte    ein  Anderer    mit  demselben  Recht  sagen,    dass   die 
Empfindung  im  reinsten  Weiss   gleich  Null  sei  und  im   tiefsten 
Schwarz    ihre    hochste   Intensitåt    erreiche.      Denn  wåhrend  der 
eine  so  verfåhrt,  als  ob  das  Schwarz  gar  nicht  vorhanden  wåre, 
verfiihre  der  Andere  ebenso  mit  dem  Weiss,   und  eines  wåre  so 
richtig  oder  falsch  wie  das  andere"  ').     Men  nu  skriver  Hering 
videre:     „Da  man  also  mit  demselben  Rechte  von  einer  Intensitåt 
der   Empfmdung    des   Schwarzen    oder  Dunklen,    wie  von   einer 
Intensitåt  des  Weissen  oder  Hellen  sprechen  kann,  so  muss  man 
entweder  den  Ausdruck  „Intensitåt"  ganz  fallen  lassen  und  sagen, 
dass    in    der    beschriebenen    Empfmdungsreihe    die    Empfmdung 
Schritt  flir   Schritt  ihre  Qualitåt  åndere,   und   muss  die  ganze 
Scala  der  Empfmdungen   zwischen  Weiss   und  Schwarz   in  der- 
selben  Weiss  auffassen,   wie   die  Farbenscala,   welche   von  einer 
gesåttigten  Farbe,  z.  B.  dem  Roth,   zu  einer  andern   z.  B.  dem 
Gelb,  fiirht,  oder  man  muss  in  der  schwarzweissen  Empfmdungs- 
reihe zwei  Intensitåtsscalen  annehmen,   deren  eine  dem  Weissen 
oder  Hellen,  die  andere  dem  Schwarzen  oder  Dunklen  entspricht"  ^). 
Heri  kunne  vi   dog   ikke  være   enige   med  Hering.     Ti  Lys  og 
Mørke  er  Fornemmelser,   der,   som  ovenfor  paavist,  virkelig  staa 
for  den  uvidenskabelige  Bevidsthed  som  intensivt  forskellige.    Der 
kan  altsaa  ikke  være  Tale  om   et   saadant  Dilemma   som  enten 
at   forvise  Intensitetsbegrebet   fra  Psykologien   eller  at  antage  to 


*)  Lehre  v.  Lichtsinne,  pag.  53 
^)  o.  a.  Skr  ,  pag.  54. 

Intensitetsskalaer  for  Farvefornemmelserne ;  vi  maa  derimod  hævde 
Begrebets  Berettigelse  for  Fornemmelserne  Lys  og  Mørke,  og 
slutte  os  iøvrigt  til  Hering,  idet  vi  maa  indrømme,  at  alle 
andre  Farvefornemmelser  opfattes  som  kvalitativt  forskellige. 

Men  er  denne  Sondring  nu  ikke  aldeles  vilkaarlig?  Naar 
jeg  lader  Belysningen  paa  et  Stykke  hvidt  Papir  aftage,  vil  jeg 
af  dette  svagere  belyste  Papir  modtage  ganske  det  samme 
Indtryk  som  af  et  Stykke  graat  Papir  i  stærkere  Belysning.  De 
to  Indtryk  ere  saa  fuldstændig  ens,  at  jeg  neppe  vil  kunne 
undgaa  at  forvexle  dem,  hvis  jeg  ikke  har  noget  konstant  at 
sammenligne  dem  med.  Ikke  desto  mindre  kalder  jeg  det  ene 
Papir  svagt  belyst  og  det  andet  graat,  opfatter  altsaa  den  ene 
Fornemmelse  som  et  Led  i  en  Intensitetsrække,  den  anden  der- 
imod som  en  enkelt  Kvalitet.  Hvad  berettiger  mig  hertil?  Intet 
som  helst.  Fornemmelserne  ere  ens  i  begge  Tilfælde,  og  de 
fysiske  Irritamenter  have  samme  Intensitet,  idet  de  Lysmængder, 
som  træffe  mit  Øje,  ere  lige  store.  Men  hvorfor  sondrer  man 
da  i  det  daglige  Liv  mellem  disse  Fornemmelser?  Paa  dette 
Spørgsmaal  kan  der  paa  Forhaand  ikke  svares  andet  end: 
rimeligvis  fordi  visse  Erfaringer  naturligt  lede  os  dertil.  Lad  os 
da  se,  om  Sagen  ikke  skulde  kunne  forklares  paa  en  saadan 
Maade. 

Vi  antage  altsaa,  at  alle  Farvefornemmelser  oprindelig  ere 
kvalitativt  forskellige.  Men  blandt  den  store  Mangfoldighed  vil 
der  være  nogle,  som  særlig  let  tiltrække  sig  Opmærksomheden, 
medens  andre  kræve  større  Anstrængelse,  en  mere  spændt  Op- 
mærksomhed for  at  opfattes.  De  første  kalde  vi  stærke,  de  sidste 
svage;  og  jo  lettere  Opmærksomheden  fængsles,  desto  stærkere, 
jo  vanskeligere,  desto  svagere  siges  Fornemmelsen  at  være.  Ved 
denne  Antagelse  bliver  det  for  det  første  meget  let  at  forklare, 
hvorledes  sort  og  mættede  Farver  kunne  kaldes  intensivere  end 
graat  og  umættede  Farver.  Ti  blandt  forskellige  graa  Papirer 
paa  hvid  Grund  vil  et  sort  lettest  tiltrække  sig  Opmærksomheden, 
og  Fornemmelsen  sort  maa  saaledes  i  Følge  vore  Forudsætninger 
kaldes  intensivere  end  graat.  Paa  samme  Maade  med  mættede 
og  umættede  Farver  af  samme  Farvetone.  Blandt  disse  ville 
fortrinsvis  de  mættede,    „skinnende",  tiltrække  sig  Opmærksom- 

heden  og  kaldes  følgelig  —  lige  imod  Fysikens  Definition  af  Be- 
grebet Intensitet  —  de  stærkeste.  —  Dernæst  forstaa  vi  ogsaa 
Betydningen  af  de  to  Intensitetsskalaer.  I  et  Tilfælde  kan  jo 
nemlig  Sortfornemmelsen  særlig  tiltrække  sig  Opmærksomheden, 
og  saa  bliver  i  en  Række  graa  Schatteringer  naturligvis  den 
mørkeste  erklæret  for  den  intensiveste;  dette  vil  f.  Ex.  finde 
Sted,  naar  de  graa  Papirer  ere  udbredte  paa  hvid  Grund.  I  et 
andet  Tilfælde  kan  Fornemmelsen  af  hvidt  være  den,  der  særlig 
fængsler  os  —  f.  Ex.  naar  de  samme  Papirer  ligge  paa  sort 
Grund  —  i  saa  Fald  bliver  den  lyseste  den  mest  intensive.  -  - 
Endelig  bliver  det  os  forstaaeligt,  hvorfor  særlig  saadanne  For- 
nemmelsesforskelle,  der  hidrøre  fra  Forandringer  i  den  objektive 
Belysning,  kaldes  intensivt  forskellige.  Ti  Lys  staar  for  den 
uvidenskabelige  Bevidsthed  i  et  ganske  andet  Fcrhold  til  Mørke 
end  hvidt  til  sort.  Medens  sort  nemlig  opfattes  som  noget  ligesaa 
positivt  som  hvidt  —  „man  har  jo  sorte  Farvestoffer"  —  saa  er 
derimod  kun  Lyset  knyttet  til  en  Lysgiver,  og  først  naar  denne 
forsvinder,  indtræder  Mørket,  Lyset  er  altsaa  det  positive, 
Mørket  kun  Mangel  paa  Lys.  Derfor  vil  det  i  en  Række  Over- 
gange fra  Lys  til  Mørke  være  Lyset,  som  fængsler  Opmærksom- 
heden; at  Mørket  voxer  i  samme  Forhold,  som  Lyset  aftager, 
véd  vel  enhver,  men  dette  er  af  meget  underordnet  Betydning. 
I  en  saadan  Række  Overgange  har  altsaa  Intensiteten  sit  Maximum 
i  den  stærkest  belyste  Del,  sit  Minimum  i  den  svagest  belyste 
Del,  og  at  man,  som  Hering  bemærker,  lige  saa  godt  kunde 
sige  det  omvendte,  er  for  den  uvidenskabelige  Bevidsthed  al- 
deles absurd. 

Resultatet  af  vore  Undersøgelser  ^)  er  altsaa  dette.  Vi  maa 
anse  det  for  utvivlsomt,  at  alle  vore  Farvefornennnelser  oprindelig 
ere  kvalitativt  forskellige  og  gennemgaaende  ogsaa  stille  sig  saa- 
ledes  for  den  almindelige  Bevidsthed,  idet  kun  en  mindre  Gruppe 
udsondres    paa  Grundlag    af   visse   Erfaringer    og   særlig  kaldes 


^)  Hvad  der  her  kun  er  udviklet  for  Farvefornemmelsernes  Vedkommende 
synes  ogsaa  at  gælde  for  alle  andre  Sansefornemmelser;  jvf.  Boas: 
Ueber  die  Grundaufgabe  d.  Psychophysik,  Pflugers  Archiv,  Bd.  28 
pag.  566. 

intensivt  forskellige.  Men  heraf  følger,'  at  det  er  ukorrekt,  om  end 
paa  den  anden  Side  i  Overensstemmelse  med  almindelig  Sprog- 
brug, naar  Helmholtz  kalder  alle  de  Farvefornemmelser,  der 
fremkomme  ved  Variation  af  den  objektive  Lysintensitet,  for 
intensivt  forskellige.  Det  er,  som  alt  sagt,  uberettiget  at  overføre 
Fysikens  Intensitetsbegreb  i  Psykologien.  Naar  vi  i  Begyndelsen 
af  dette  Kapitel,  idet  vi  gengav  Helmholtz'  Opfattelse,  talte 
om  Farvernes  Intensitet,  saa  var  det  altsaa  en  temmelig  uheldig 
og  vildledende  Betegnelse  for  alle  de  Fornemmelser,  der  frem- 
kaldes ved,  at  de  objektive  Irritamenters  Intensitet,  Ætherbølgernes 
Amplituder,  variere. 

Om  selve  de  Forandringer,  som  Farverne  undergaa  ved 
voxende  eller  aftagende  Belysning,  er  ikke  meget  at  sige.  Endnu 
foreligger  der  ikke  saa  mange  og  nøjagtige  Undersøgelser,  at 
man  med  Sikkerhed  kan  angive  Variationerne.  Enighed  synes 
der  kun  at  herske  om  de  fra  det  daglige  Livs  Erfaringer  vel 
kendte  Fænomener,  at  enhver  Farve  ved  voxende  Belysning 
nærmer  sig  til  hvidt,  bliver  lysere,  og  ved  aftagende  Belysning 
til  sort,  bliver  mørkere.  Men  i  hvilken  Orden  denne  Overgang 
finder  Sted  for  de  forskellige  Farver,  derom  stemme  de  for- 
skellige Iagttagelser  ikke.  overens.  Dobrowolsky  og  Ghodin 
ere  de  Forskere,  som  i  den  nyere  Tid  særlig  have  undersøgt  de 
her  hen  hørende  Forhold.  Den  første  har  ved  meget  omhyggelige 
Iagttagelser  med  Spektroskopet  paavist,  at  blaat  (6r-Linjen) 
endnu  er  synlig  som  Farve  ved  en  saa  svag  Belysning,  at 
rødt  (B)  forlængst  er  forsvunden,  er  bleven  sort  ^).  Ghodin 
derimod  angiver  den  Orden,  i  hvilken  de  forskellige  Farver  blive 
synlige,  idet  Belysningen  voxer  fra  fuldstændig  Mørke,  saaledes: 
orange,  gult,  ildrødt,  grønt,  lysblaat,  blaat,  purpur  '■^).  Herefter 
skulde  altsaa  blaat  ophøre  at  være  synlig  som  Farve  allerede 
ved  en  stærkere  Belysning  end  rødt,  hvilket  strider  mod  Do- 
browolsky s  Iagttagelser.  løvrigt  er  det  tvivlsomt  om  de  to 
Undersøgelsesrækker  direkte  lade  sig  sammenligne,  da  Ghodin 


')  Pfliigers  Archiv,  Bd    24,  pag.  189. 

^)  Ueber  die  Abhångigkeit  der  Farbenempfindung  von  der  Lichtstårke. 
Jena  1877. 

har  anvendt  Pigmentfarver,  og  hans  „ildrødt"  altsaa  kan  være 
meget  forskelligt  fra  det  spektrale  røde  omkring  den  Frauen- 
hoferske  5-Linje.  I  det  hele  taget  træffe  vi  i  Ghodins  ligesom 
i  mange  andre  Forskeres  Værker  en  sørgelig  Vaghed  i  Benævn- 
elsen af  Pigmentfarver,  hvilket  har  til  Følge,  at  ellers  udmærkede 
Arbejder  blive  næsten  værdiløse,  fordi  de  forskellige  Iagttagelser 
ere  indbyrdes  usammenlignelige.  I  et  følgende  Kapitel  ville  vi 
nærmere  behandle  dette  Spørgsmaal:  om  Farvernes  Benævnelse. 
Ghodin  har  endvidere  undersøgt  de  Forandringer,  som  de 
enkelte  Farver  undergaa,  idet  de  ved  voxende  Belysning  gaa 
over  til  hvidt,  og  han  har  funden,  at  Farvetonen  samtidig  hermed 
varierer  ^).  Grønt  bliver  saaledes  først  grøngult,  dernæst  blændende 
gult,  endelig  hvidt.  Blaat  bliver  lysere  og  gaar  direkte  over  til 
hvidt,  hvorimod  violet  først  bliver  blaaligt,  inden  Overgangen 
finder  Sted.  Rødt  gaar  gennem  orange  og  gult,  medens  orange 
gaar  direkte  gennem  gult  til  hvidt.  Alle  disse  Undersøgelser  ere 
anstillede  med  Spektroskopet,  men  iøvrigt  vise  Pigmentfarver 
ganske  det  samme.  Se  vi  bort  fra  de  mindre  betydelige  For- 
andringer i  Farvetone,  saa  kunne  vi  grafisk  fremstille  de  Var- 
iationer, som  Fornemmelserne  undergaa  ved  voxende  og  aftagende 
Belysning,  paa  følgende  Maade.  Da  alle  Farver  sluttelig  gaa  over 
til  sort  eller  hvidt,  maa  altsaa  de  Linjer,  der  repræsentere  Farve- 
forandringerne ved  voxende  objektiv  Intensitet,  løbe  sammen  i  ét 
Punkt,  og  det  samme  maa  gælde  for  de  Linjer,  der  fremstille  Varia- 
tionerne ved  aftagende  Intensitet.  Tage  vi  altsaa  den  i  Fig.  2 
fremstillede  Farvecirkel  til  Basis  for  en  ret  Dobbeltkcgle,  saa  vil 
hvidt  have  sin  Plads  i  det  ene,  sort  i  det  andet  Toppunkt, 
medens  enhver  Linje  fra  et  af  Toppunkterne  til  et  hvilket  som 
helst  Punkt  i  Grundfladen  indeholder  alle  de  Variationer,  som 
den  paagældende  Farve  undergaar  henholdsvis  ved  voxende  eller 
aftagende  Intensitet  af  Lyset.  Dobbeltkeglens  Overflade  inde- 
holder alle  de  spektrale,  mættede  Farvers  Forandringer,  dens  Axe 
alle  mulige  Overgange  fra  fuldstændigt  Mørke  til  det  stærkeste 
Lys.      Axens    Skæringspunkt    med    Keglernes    Basis,    hvilket    er 


»)  o.  a.  Skr.,  pag.  33. 

Centrum  i  Farvecirklen,  repræsenterer  altsaa  ligesom  tidligere 
nevtralt  graat.  Det  af  Keglefladerne  indesluttede  Rum  indeholder 
alle  de  umættede  Farvers  Forandringer,  og  vi  se  saaledes,  at 
alle  de  for  Øjet  synlige  Farver  lade  sig  fremstille  som  en  Ud- 
strækning af  tre  Dimensioner. 

I  Almindelighed  plejer  man  dog  ikke  at  anvende  den  her 
givne  Konstruktion,  skøndt  det  ikke  lader  sig  nægte,  at  Dobbelt- 
keglen egenlig  er  det  simpleste  Udtryk  for  de  omtalte  Forhold. 
Man  foretrækker  gerne  Kuglen,  og  dennes  Konstruktion  lader  sig 
da  udføre  paa  følgende 

Maade.    Farvecirklens  // 

Centrum  tages  til  Cen- 
trum for  en  Kugleflade 
af  samme  Radius  som 
Cirklen,  paa  hvis  Plan 
der  i  Centrum  oprejses 
en  vinkelret.  De  Punkt- 
er, i  hvilke  denne 
skærer  Kuglefladen, 
blive  altsaa  Poler  for 
Farvecirklen,  og  i  disse 
Pmikter  tænke  vi  os 
sort  og  hvidt  anbragte. 
Forholdet  er  nu  ganske 
det  samme  som  ved 
Dobbeltkeglen.  Kug- 
lens Axe  indeholder  alle  Overgange  fra  Mørke  til  Lys,  dens 
Overflade  alle  Forandringer  af  de  spektrale  Farver  ved  voxende 
og  aftagende  objektiv  Intensitet,  og  det  af  Kuglefladen  inde- 
sluttede Rum  de  tilsvarende  Variationer  for  de  umættede  Farver. 
(Se  Fig.  4.) 

Det  er  indlysende,  at  denne  Konstruktion  ligesom  Dobbelt- 
keglen kun  giver  et  temmelig  mangelfuldt  Billede  af  Farvefor- 
nemmelsernes hele  Omraade.  Den  omfatter  ganske  vist  alle  de 
for  Øjet  synhge  Farver  i  kontinuerhg  Overgang,  men  den  ud- 
trykker kun  meget  lidt  om  det  indbyrdes  Forhold  mellem  Farv- 
erne.    Vi  have  saaledes  allerede   i   det  foregaaende  paavist,  at 

Farvecirklen  ikke  giver  et  nøjagtigt  Billede  af  Forholdet  mellem 
de  mættede  og  umættede  Farver  ved  konstant  objektiv  Intensitet. 
Og  det  samme  gælder  for  de  Variationer,  som  Farverne  undergaa 
ved  voxende  og  aftagende  Intensitet;  de  ere  heller  ikke  nøjagtig 
udtrykte  ved  Kuglen.  Ti  under  Intensitetens  Forandringer  blive 
Farverne  ikke  blot  lysere  eller  mørkere,  men  ogsaa  Farvetonen 
vil,  som  ovenfor  omtalt,  forandres.  Dette  Fænomen  er  imidlertid 
aldeles  ikke  udtrykt  ved  Kuglen,  hvor  de  Variationer  af  en 
hvilken  som  helst  mættet  eller  umættet  Farve,  der  ere  afhængige 
af  den  objektive  Intensitets  Forandringer,  ere  fremstillede  ved 
Ellipse-  (eller  Cirkel-)  Kvadranterne,  som  forbinde  den  paa- 
gældende Farve  i  Ækvatorplanet  med  henholdsvis  den  sorte  eller 
hvide  Pol.  Skulde  alle  disse  forskellige  Forhold  være  fuldstændig 
udtrykte  ved  den  grafiske  Fremstilling,  maatte  det  hele  tredi- 
mensionale System  faa  et  ganske  andet  og  mere  kompliceret 
Udseende.  Som  Basis  maatte  man  da  for  det  første  bruge  den 
i  Fig.  3  afbildede  Kurve.  En  Linje  gennem  Punktet  graat  vilde 
blive  Systemets  Axe,  men  det  er  tvivlsomt,  om  denne  kunde  op- 
rejses vinkelret  paa  Figurens  Plan  eller  om  den  ikke  snarere 
maatte  tages  hældende  mod  en  ikke  nærmere  bestemt  Radius 
vector  i  Grundplanet.  Dette  maatte  afgøres  ad  Erfaringens  Vej; 
til  nærmere  at  udføre  Konstruktionen  savne  vi  imidlertid  saa 
godt  som  alle  fornødne  Data,  og  da  de  nævnte  Forhold  ere 
uden  nogen  som  helst  Betydning  for  vor  egenlige  Opgave,  ville 
vi  indskrænke  os  til  disse  Antydninger. 


Det  naturlige  Farvesystem, 

I  forrige  Afsnit  paavistes  det,  hvorledes  der  af  komple- 
mentære Farvestraaler  ved  Blanding  i  vexlende  Mængder  kan 
frembringes  kontinuerlige  Overgange  mellem  de  betragtede  Kom- 
posanter  til  graat,  og  endvidre  hvorledes  der  ved  Variation  af 
Belysningens  Intensitet  kan  frembringes  kontinuerlige  Overgange 

saa  vel  fra  de  spektrale,  mættede  som  de  umættede  Farvetoner 
til  hvidt  og  sort.  Samtidig  blev  det  berørt,  at  de  omtalte  fysiske 
Midler  ikke  ere  de  eneste,  ved  hvilke  saadanne  Overgange  lade 
sig  frembringe;  under  konstant  Belysning  er  man  i  Stand  til  at 
fremkalde  ganske  de  samme  Farvefornemmelser  som  de,  der 
fremkomme  ved  Variation  af  Lysintensiteten,  altsaa  saavel  kon- 
tinuerlige Overgange  til  hvidt  og  sort  som  til  graat,  og  det  er 
disse,  Farvefornemmelserne  ved  konstant  Intensitet,  med  hvilke 
vi  i  dette  Værk  udelukkende  have  at  beskæftige  os.  I  Maleriet 
anvender  man  jo  nemlig  ikke  variabel  Belysning  i  den  Forstand, 
at  visse  Partier  for  at  opfattes  rigtig  skulle  ses  stærkere  belyste 
end  visse  andre:  ethvert  Maleri,  det  være  sig  nu  et  Maleri  i 
Ordets  sædvanlige  Betydning,  et  polykromt  Ornament,  et  Toilette 
eller  en  hvilken  som  helst  anden  Genstand,  der  er  bestemt  til 
at  fremkalde  æstetiske  Farveindtryk,  kræver  en  ensartet  Be- 
lysning —  og  tilmed  i  Almindelighed  af  en  ganske  bestemt 
Styrke  —  for  at  tage  sig  godt  ud.  Ved  en  Undersøgelse  som 
den  her  foreliggende  kunne  vi  derfor  saa  godt  som  aldeles  se 
bort  fra  den  objektive  Lysstyrkes  Indflydelse  paa  Farverne  og 
holde  os  udelukkende  til  de  Farver,  som  kunne  fremkaldes  ved 
en  enkelt  bestemt  Belysning.  Denne  kunde  vi  vel  vælge  vil- 
kaarlig,  naturligst  bliver  det  dog  at  vælge  den  hyppigst  fore- 
kommende, som  derfor  ogsaa  er  den,  for  hvilken  saa  godt  som 
alle  Malerier  —  i  udvidet  Forstand  —  ere  bestemte,  nemlig  det 
spredte  Daglys.  Hvor  der  derfor  i  det  følgende  er  Tale  om 
Farver  uden  nærmere  Angivelse  af  Belysningens  Intensitet,  maa 
det  stadig  underforstaas,  at  denne  er  det  spredte  Daglys.  Vel 
er  denne  Størrelse  ikke  aldeles  konstant,  men  dette  er  erfarings- 
mæssig uden  større  Betydning.  —  Den  Opgave,  vi  her  sætte  os, 
er  nu,  idet  vi  se  bort  fra  de  fysiske  Irritamenter  og  betragte 
Farvefornemmelserne  som  givne  paa  en  eller  anden  Maade,  at 
søge  at  ordne  disse  systematisk.  Et  saadant  Farvesystem,  i 
hvilket  Fornemmelserne  ere  indordnede  efter  deres  indbyrdes, 
psykofysiske  Forskelligheder,  kunne  vi  kalde  det  naturlige  i  Mod- 
sætning til  det  tidligere  udviklede,  hvor  de  fysiske  Irritamenter 
laa  til  Grund  for  Ordningen. 

Naturlige  Farvesystemer  ere  allerede  tidlig  forsøgte.     Lam- 

bert  sr.mlede  alle  Farverne  i  en  Pyramide.  Maleren  Runge 
var  den  første,  som  gjorde  Udkast  til  et  kugleformet  System,  og 
senere  benyttede  Chevreul  Halvkuglen  som  Basis  for  sin  be- 
kendte Farvenomenklatur.  Alle  disse  Forsøg  strandede  dog,  for- 
nemmelig fordi  man  ikke  var  klar  over,  hvad  det  egenlig  var, 
man  vilde.  Man  satte  sig  til  Opgave  at  ordne  Farvefornemmelserne, 
men  man  holdt  sig  til  visse  objektive  Irritamenter,  som  sattes  i 
System  uden  Hensyn  til,  om  ogsaa  Fornemmelserne  varierede 
paa  samme  Maade.  Dette  er  nu  netop  ikke  Tilfældet,  naar  man 
lægger  Pigmentblandinger  til  Grund  for  Systemet,  og  da  de 
nævnte  Forskere  alle  have  holdt  sig  til  Pigmenter  og  Blandinger 
af  disse,  opfylde  deres  Systemer  altsaa  ikke  de  Fordringer,  vi 
her  maa  stille.  Briicke  er  den  første  Forsker,  som  klart  har 
udtalt,  at  en  naturlig  Ordning  af  de  i  Maleriet  anvendelige  Farver 
maa  være  baseret  paa  Farvefornemmelserne  og  ikke  paa  Pigment- 
blandinger. „Die  aus  den  Resultaten  von  Pigmentmischungen 
abgeleiteten  Farbensysteme  sind  als  Grundlage  sowohl  fiir  phy- 
siologische  als  fiir  aesthetische  Betrachtungen  unbrauchbar"  ^). 
Briicke  ordner  Farverne  i  en  Kugle  ligesom  Runge  ^),  af  hvis 
Arbejde  han  har  benyttet  sig,  og  heri  kunne  vi  følge  ham;  hvad 
alle  Detaillerne  angaa,  maa  vi,  paa  Grundlag  af  de  talrige  nyere 
Undersøgelser  paa  dette  Omraade,  søge  at  give  en  fuldstændigere 
Udvikhng. 

Først  betragte  vi  de  spektralt  mættede  Farvetoner.  Det  er 
allerede  i  det  foregaaende  omtalt,  at  vi  ikke  kunne  fremkalde  disse 
Fornemmelser  uden  ved  Hjælp  af  brudt  Sollys,  og  det  paavistes 
tillige,  at  den  kontinuerlige  Overgang  mellem  Farvetonerne  grafisk 
lader  sig  fremstille  ved  en  Girkellinje,  saafremt  man  udelukkende- 
holder  sig  til  Fornemmelserne  og  ser  bort  fra  de  fysiske  Irrit- 
amenters, Farvestraalernes,  indbyrdes  Forhold.  Spørge  vi  nu, 
hvorledes  man  maa  tænke  sig  Farverne  fordelte  paa  denne  Cirkel, 
saa  lader   dette  sig  besvare  paa  følgende  Maade.     Af  Dobro- 


^)  Briicke:     Physiologie  der  Farben,  Leipzig  1866,  pag.  52,  Anm. 

'■')  Die  Farbenkugel  oderConstruction  des  Verhåltnisses  alier  Mischungen 

der  Farben  zu  einander  und  ihrer  vollståndigen  Affinitat,  Hamburg 

1810. 

wolskys  Undersøgelser^)  vide  vi,  at  Forskelsmodtageligheden 
(die  Unterschiedsempfindlichkeit)  ingenlunde  er  lige  stor  for  alle 
Farvetoner,  Deraf  følger,  at  de  spektrale  Farvor  ville  blive 
meget  uregelmæssig  fordelte  paa  Cirklen,  saafremt  vi  ordne  dem 
saaledes,  at  de  komplementære  blive  hinanden  diametralt  mod- 
satte, og  omvendt,  hvis  vi  tænke  os  dem  anbragte  paa  Cirklen 
som  Punkter  med  konstant  Afstand,  ville  de  komplementære 
ikke  finde  Plads  i  Endepunkterne  af  samme  Diameter.  Da  det 
imidlertid,  som  det  senere  vil  vise  sig,  er  af  stor  Betydning,  at 
man  let  kan  finde  en  given  Farves  komplementære,  foretrække 
vi  altsaa  at  ordne  de  spektralt  mættede  Farvetoner  saaledes  paa 
Cirklen,  at  de  komplementære  blive  diametralt  modsatte.  Nu 
kunde  det  jo  rigtignok  synes,  som  om  vi  ved  at  gennemføre 
Ordningen  paa  denne  Maade  brød  med  selve  det  ordnende  Princip, 
vi  i  Begyndelsen  angav  at  ville  følge.  Fra  selve  Farvefor- 
nemmelsernes Synspunkt  betragtet  er  der  nemlig  ikke  noget,  der 
hedder  komplementære  Farver.  Fornemmelserne  rødt  og  blaa- 
grønt  ere  vel  meget  forskellige,  men  de  umiddelbare  Fornemmelser 
lære  mig  intet  om,  at  jeg  vil  have  Fornemmelsen  graat,  naar 
de  fysiske  Irritamenter,  som  have  fremkaldt  de  to  Fornemmelser, 
samtidig  træffe  samme  Sted  paa  Nethinden.  Dette  faar  jeg  først 
at  vide,  naar  jeg  undersøger  Irritamenternes  indbyrdes  Forhold, 
og  inkonsekvent  maa  det  derfor  synes  at  benytte  dette  Princip 
ved  Ordningen.  Men  i  Kontrastfænomenerne  have  vi  et  i  selve 
Farvefornemmelsernes  psykofysiske  Natur  begrundet  Forhold. 
Jeg  kan  ikke  i  nogen  Tid  have  havt  Fornemmelsen  rødt,  uden 
at  der  som  Eftervirkning  vil  følge  Fornemmelsen  blaagrønt.  Der 
vilde  altsaa  ikke  gøres  noget  Brud  paa  vort  Princip,  naar  vi 
ordnede  Farverne  saaledes  paa  Cirklen,  at  de,  som  ved  Kontrast 
gensidig  fremkalde  hinanden,  blive  diametralt  modsatte.  Men 
dette  er,  som  vi  vide,  netop  Tilfældet  med  Komplementfarverne, 
og  det  er  saaledes  egenlig  kun  formelt  urigtigt,  naar  vi  stille 
disse  diametralt  modsat  hinanden;  reelt  kommer  det  nemlig  ud 
paa  et  og  det  samme,   om   det   er  Kontrast-   eller  Komplement- 


')  Graefes  Archiv  fur  Ophtalmologie,  XVIII,  1872,  pag.  102. 

farverne,  vi  ordne  paa  denne  Maade.  Hvad  selve  Ordningen 
angaar,  kunne  vi  derfor  fuldstændig  slutte  os  til  Bruno  Kolbe  '), 
som  har  udført  den  ved  Hjælp  af  Helmholtz'  TabeP)  over 
de  komplementære  Farvestraalers  Bølgebreder.  Han  supplerede 
først  denne  med  enkelte  nødvendige  Led,  som  bleve  experimentalt 
bestemte,  og  afsatte  derpaa  Farverne  fra  rødt  (/  =  6561)  ^)  til 
det  komplementære  blaagrønne  {Å  =  4923)  paa  den  ene  Halvdel 
af  Cirkelperiferien  ligefrem  proportionalt  med  Bølgebreden,  hvor- 
efter de  komplementære  Bølgebreder  bleve  afsatte  paa  den  anden 
Halvcirkel,  hver  i  Endepunktet  af  sin  Diameter.  De  mellem  de 
enkelte,  experimentalt  bestemte  Bølgebreder  liggende  Farver  bleve 
retlinet  interpolerede,  og  Resultatet  af  hele  dette  Arbejde  er  givet 
i  Fig.  5.  De  i  den  yderste  Kreds  anbragte  Tal  angive  Bue- 
graderne ud  fra  purpur  som  Begyndelsespunkt;  Betydningen 
heraf  skulle  vi  senere  omtale.  I  den  næste  Ring  ere  Bølgebrederne 
angivne  for  hver  femte  Grad  og  afsatte,  som  alt  sagt,  saaledes, 
at  de  komplementære  Farver  findes  paa  samme  Diameter.  Endelig 
ere  indenfor  disse  Tal  de  Frauenhoferske  Hovedhnjer  indlagte 
paa  deres  respektive  Pladser,  nærmest  for  at  lette  Orienteringen. 
Efter  at  vi  saaledes  have  ordnet  de  spektrale  Farver  paa 
Cirklen,  ville  vi  søge  at  danne  os  en  Forestilling  om,  hvorledes 
de  derved  ere  blevne  fordelte.  Fysisk  set  er  Farvetonernes 
Antal  vel  uendeligt,  men  vi  vide,  at  det  samme  ingenlunde 
gælder  om  vore  Fornemmelser,  da  to  Lysstraaler  af  meget  nær 
samme  Bølgebrede  ville  frembringe  Indtryk,  som  ikke  lade  sig 
skelne  fra  hinanden.  Deraf  følger,  at  Farvefornemmelsernes 
Antal  er  begrænset,  og  da  Forskelsmodtageligheden  ikke  er  ens 
for  Straaler  af  forskellig  Bølgebrede,  kan  Farvernes  Antal  ikke 
voxe  proportionalt  med  Bølgebreden,  'og  altsaa  maa  Farverne, 
som  allerede  tidligere  antydet,  være  ujævnt  fordelte  paa  Cirklen. 
Men  kende  vi  blot  Forskelsmodtageligheden  for  et  ikke  for  ringe 
Antal  Straaler,  kunne  vi  deraf  beregne  det  indenfor  visse  Grænser 


*)  Geometrische  Darstellung  der  Farbenblindheit.     St.  Petersburg  1881, 

pag.  23  og  Tab.  11. 
')  Phys.  Optik,  pag.  277. 
•■')  Bølgebreden  er  her  overalt  angiven  i  10  Milliontedele  af  Millimeter. 

for  Øjet  synlige  Antal  Farver,  og  derigennem  danne  os  en  Fore- 
stilling om  Farvernes  Fordeling  '  paa  de  forskellige  Steder  af 
Cirklen.  Denne  Opgave  ville  vi  nu  først  forsøge  at  løse,  idet  vi 
benytte  de  af  Dobrovsrolsky  bestemte  Værdier  for  Forskels- 
modtageligheden.  Imellem  de  af  ham  og  Mandels ta mm  ^) 
ved  samme  Metode  fundne  Størrelser  er  der  ganske  vist  en  be- 
tydelig Afvigelse,  saa  at  der  maaske  kunde  rejses  Tvivl  om, 
hvilken  af  de  tp  Rækker  man  burde  lægge  til  Grund  for  Be- 
regningen. Men  da  det  for  os  her  nærmest  har  Interesse  at 
vide,  hvorledes  Forholdene  stille  sig  i  gunstigste  Tilfælde  d.  v.  s.« 
ved  det  størst  mulige  Antal  Farvetoner,  som  et  menneskeligt 
Øje  er  i  Stand  til  at  opfatte,  saa  holde  vi  os  udelukkende  til 
Dobrowolskys  Tal,  som  ere  betydelig  større  end  M  an  dei- 
st am  m  s.  Den  først  nævnte  fandt  Forskelsmodtageligheden  £ 
ved  og  mellem  de  Frauenhoferske  Linjer: 

B      C    C—D  D   D—E  E    E—F  F      G    G—H 

=   L     i       L    J_      L    J_    Jl_    JL    J_    _L 

^    •      115      in?      .-^Sl      772      246      .340    .615      740      272      146 

Disse  Brøker  angive  Forholdet  mellem  den  Tilvæxt  i  Bølge- 
brede,  som  maa  gives  den  paagældende  Farvestraale,  for  at 
en  Forskel  i  Farve  netop  skal  blive  mærkehg,  og  selve  Farve- 
straalens  Bølgebrede.  Kender  man  altsaa  denn3  sidste  Størrelse, 
er  en  Beregning  af  Farvernes  Antal  mellem  de  givne  Grænser, 
mellem  B  og  G,  mellem  G  og  C—D  osv.  simpel  nok.  Men  nu 
kende  vi  jo  netop  ikke  nøjagtig  Bølgebreden  af  de  Farvestraaler, 
som  Dobrowolsky  angiver  beliggende  mellem  C—D,  D — E, 
E — F  og  6r — i/,  eftersom  han  om  disse  kun  bemærker,  at  de 
ere  tagne  midt  mellem  de  nævnte  Hovedlinjer.  Vi  faa  her  altsaa 
en  Kilde  til  Fejl,  idet  vi  for  disse  ubestemt  angivne  Farvestraaler 
antage  en  Bølgebrede,  der  er  Middeltallet  mellem  de  to  inde- 
sluttende Linjers.  Da  det  dernæst  er  nødvendigt  at  forudsætte, 
at  £  varierer  regelmæssigt  mellem  to  paa  hinanden  følgende  af 


')  Graefes  Archiv  tiir  Ophthalmologie,  XVIII,  1872,  pag.  72. 

de  fundne  Værdier,  en  Forudsætning  '),  for  hvis  Rigtighed  vi  i 
al  Fald  ingen  Garantier  have,  saa  faa  vi  her  en  anden  Kilde  til 
mulige  Fejl.  Endelig  have  de  fundne  z  kun  Gyldighed  for  den 
enkelte  Iagttagers  Øje,  og  som  Følge  af  disse  forskellige  Om- 
stændigheder tør  der  ikke  tillægges  vore  Regningsresultater  nogen 
større  Betydning  end  denne :  at  give  et  omtrentligt,  tilnærmelsesvis 
rigtigt  Billede  af  Forholdene. 

Til  nærmere  Belysning  af  den  Maade,  hvorpaa  Beregningen 
er  udført,  skulle  vi  gennemføre  denne  i  et  enkelt  Exempel.  Vi 
•søge  f.  Ex.  Antallet  af  de  mellem  de  Frauenhoferske  Linjer  B 
og  C  synlige  Farver.  Af  Ångstrøms  Normaltavler  over  Sol- 
spektret ^)  tage  vi  Bølgebrederne  for  de  nævnte  Frauenhoferske 
Linjer.     Disse  findes  at  være: 

X^  =  6867  og  >i^  =  6561. 

Endvidre  er  t^  ==  ^^^  (se  ovenfor),   følgelig  er  den  Tilvæxt 

i  Bølgebrede,  som  maa.  gives  de  røde  Straaler  ved  JB,  for  at  en 
Forskel  i  Farve  netop  skal  blive  mærkelig: 

^ B  •  ^B  "^  \\p.  '  ^^^'^  ""  ^^'^  •  •  •  ('^5)'   ^S  P^^  samme  Maade: 


£ 


K  =  167  •  6^61   =  3^'^  •  •  •  (^c)- 


Under  den  ovenfor  antagne  Forudsætning,  at  t  varierer  regel- 
mæssigt mellem  Værdierne  Zg  og  e^,  kunne  vi  betragte  Middel- 
tallet mellem  Størrelserne  r^  og  t^  som  den  Tilvæxt  i  Bølge- 
brede, der  konstant  maa  gives  en  Farvestraale  mellem  B  og  C, 
for  at  en  Forskel  i  Farve  skal  blive  netop  mærkelig.     Nu  er: 

9   i-^B  +   ^c)    =    I    (59,7    +   39,3)   -   50. 


^)  Wundt:  Phys.  Psych.,  I,  pag.  415,  betragter  denne  ingenlunde 
uomtvistelige  Forudsætning  næsten  som  noget  selvfølgeligt,  men 
med  hvilken  Ret? 

'j  Schellen:    Spektralanalyse,  Braunschweig  1883,  Atlas  Taf.  5-8. 

Antallet  n  af  synlige  Farver  mellem  B  og  C  fmdes  nu  som 
Antallet  af  Led  i  en  Differensrække,  hvis  første  Led  er  Å^  —  6561, 
hvis  sidste  Led  er  Å^  ==  6867,  og  hvis  Differens  er  50.     Altsaa: 


K  —  K 


6867—6561     ,     ,    _    306 
^'50  +  ^  -     50    "^  ^ 


Mellem  B  og  C  ere  følgelig  7  Farvetoner  synlige. 
Gennemføres   paa   analog   Maade  Beregningen   i  alle   øvrige 
Tilfælde,   blive  Resultaterne  de   i   nedenstaaende  Tabel  angivne. 


1  '• 

£.       1  e.  /  =  r 

1   , 

U^^+^y) 

n. 

B.         6867    1      j|g     j     59,7 

50 
29 
13 
15 
19 
12 
7 
11 
22 

7 

27 
22 
17 
18 
30 
51 
9 

C.      1    6561 

167    ;   ^^'^ 

cl  i) 

6225 

1 

331 

18,8 

D. 

5890 

1 
772 

7,G 

d\e 

5579 

1 
246 

22,6 

E. 

5268 

1 
340 

15,5 

e'^f 

5064 

1 
615 

8,2 

R 

4860 

1 
740 

6,5 

G. 

4308         gi 

15,8 

G^H 

4137 

1 

146 

28,3 

Hermed  have  vi   dog  kun  faaet  bestemt  Antallet  af  synlige 
Farver   i   de   forskellige   Grupper   mellem   rødt   og   violet,   men 

3* 

Purpurfarverne  mangle  endnu.  Til  Bestemmelsen  af  disse  Farve- 
toners Antal  findes  der,  saa  vidt  mig  bekendt,  endnu  intet  Ma- 
teriale. Jeg  har  derfor  anstillet  en  Række  Forsøg  efter  den  af 
Wundt')  foreslaaede  Metode  ved  Hjælp  af  roterende  Skiver. 
Da  et  virkelig  mættet,  violet  Pigment  ikke  findes,  tog  jeg  i  Stedet 
for  dette  Ultramarinblaat;  som  rødt  valgte  jeg  Karmin.  Paa  en 
Maade,  som  i  det  følgende  skal  blive  nærmere  angivet,  blev  det 
Ultramarinblaas  Farve  funden  at  svare  til  de  spektrale  Straaler 
af  Bølgebreden  /  =  4470  og  Karminets  til  Å  =  6867.  Jeg 
fremstillede  derpaa  4  Skiver  af  stærkt  Kartonpapir,  de  to  havde 
en  Diameter  af  20^^°^,  de  to  andres  var  11<=™.  To  af  disse  Skiver, 
én  af  hver  Størrelse,   bleve  malede  helt  røde,   de  to  andre  helt 

blaa,  og  Pigmenterne  bleve  paa- 
lagte saa  tykt,  at  Farverne  saa  nøje 
som  mulig  fik  spektral  Mætning. 
Forsøgene  ordnedes  nu  saaledes,  at 
jeg  gik  ud  fra  blaat  og  undersøgte, 
hvor  meget  rødt  der  maatte  blandes 
i  det  blaa,  for  at  en  Farveforskel 
skulde  blive  netop  mærkelig.  I  dette 
Øjemed  bleve  de  to  store  Skiver 
klippede  op  efter  en  Radius  og 
Fig.  6.  stukne  saaledes  ind  i  hinanden,  at 

der  fremkom  en  rød  Sektor  paa 
den  blaa  Grund.  De  anbragtes  derefter  koncentrisk  paa  en  i 
Grader  delt  Cirkel,  og  Midten  blev  dækket  af  den  lille  blaa 
Skive.  Det  hele  fik  derved  det  i  Fig  6  viste  Udseende.  For- 
søget udførtes  nu  paa  den  Maade,  at  Skiverne  bleve  satte  i 
hurtig  Rotation  (c.  50  Gange  i  Sek.),  og  Størrelsen  af  den  røde 
Sektor  varieret  saa  længe,  indtil  der  fremkom  en  netop  mærkelig 
Forskel  i  Farve  mellem  den  indre  blaa  Skive  og  den  ydre  blaa- 
violette  Ring,   som  fremkom   ved  Blanding   af  det  blaa  og  røde. 


^)  Phys.  Psychologie,  I,  pag.  416.  Anm.  „Um  fiir  das  Purpur  die 
entsprechenden  Werthe  der  Unterschiedsempfindlichkeit  zu  ge- 
winnen,  miisste  man  die  minimalen  Mischungsånderungen  von  Roth 
und  Violet  als  Masse  der  Unterschiedsempfindlichkeit  benutzen". 

Naar  dette  var  naaet,  aflæstes  den  røde  Sektors  Størrelse  paa 
den  inddelte  Cirkel.  Derefter  blev  paa  samme  Maade  bestemt 
den  Mængde  blaat,  som  maatte  føjes  til  rødt  for  at  frembringe 
en  netop  mærkelig  Farveforskel,  og  endelig  undersøgtes  for- 
skellige mellemliggende  violette  og  purpur  Farvetoner.  Til 
Sammenligning  blev  i  de  sidste  Tilfælde  brugt  en  Kombination 
af  de  to  smaa  Skiver,  idet  de  bleve  opskaarne  efter  en  Radius 
og  stukne  ind  i  hinanden  ligesom  de  store.  Naar  det  drejede 
sig  om  at  bestemme  f.  Ex.  den  mindste  Mængde  rødt,  ■  der 
maatte  føjes  til  en  Blanding  af  180°  rødt  og  180°  blaat  for  at 
en  netop  mærkelig  Farveforskel  skulde  fremtræde,  saa  blev  altsaa 
de  to  smaa  Skiver  indskudte  saaledes  i  hinanden,  at  enhver  af 
dem  dækkede  Halvdelen  af  den  anden ;  til  at  begynde  med  bleve 
de  store  bragte  i  samme  Stilling,  og  den  røde  Sektors  Størrelse 
blev  derefter  langsomt  forøget,  indtil  ved  Rotationen  en  netop 
mærkelig  Forskel  mellem  Centralpartiets  (de  smaa  Skivers)  og 
Ringens  (de  store  Skivers)  Farve  blev  synlig.  Resultatet  af  disse 
Forsøg  er  givet  i  nedenstaaende  Tabel: 

B.  360,  351  .  .  270,  260,5  . .  191,  180,  170  .  .  97,  90,  83  .  .  4,  0. 
R.       O,      9..    90,    99,.  ..  169,  180,  190..  263,  270,  277..  356, 360. 

9  9,5  11         10  7  7  4 

I  øverste  Række  ere  Farvetonerne  ordnede  efter  aftagende 
Mængder  af  blaat,  i  nederste  efter  voxende  Mængder  af  rødt;  de 
under  hinanden  staaende  Tal  ere  altsaa  Explementer,  udgøre 
tilsammen  360".  Under  disse  to  Rækker  er  anført  Differenserne 
mellem  to  og  to  paa  hinanden  følgende  Farvetoner;  som  man 
ser,  er  Variationen  meget  regelmæssig,  idet  Differenserne  ere 
størst  og  Forskelsmodtageligheden  følgelig  mindst  ved  Blandinger 
af  omtrent  lige  store  Mængder  rødt  og  blaat,  og  herfra  voxer 
Forskelsmodtageligheden  til  begge  Sider.  Aarsagen  til  dette 
Minimum  i  Midten  er  rimeligvis  den,  at  disse  Farvetoner  ere  de 
mindst  mættede.  Men  denne  Forringelse  i  Mætningsgrad  med- 
fører, at  de  Resultater,  som  udledes  af  Forsøgene,  ikke  kunne 
blive  ganske  nøjagtige.  Ti  hvis  vi  i  Stedet  for  blaat  havde 
taget  violet,    saa  vilde  Mætningsgraden  ikke  være  bleven  fuldt 

saa  meget  forringet,  som  det  nu  er  Tilfældet,  og  de  synlige 
Farvetoners  Antal  vilde  være  bleven  forholdsvis  større,  idet  For- 
skelsmodtageligheden  ved  Blandingen  af  ligestore  Mængder  rødt 
og  violet  var  bleven  større.  Ja,  hvis  det  paa  nogen  Maade  var 
muligt  at  fremstille  fuldt  mættede  purpur  Farvetoner,  er  det 
sandsynligt,  at  man  vilde  finde  en  fuldstændig  jævn  Variation  i 
Forskelsmodtageligheden  fra  violet  til  rødt  uden  noget  partielt 
Minimum  i  de  purpur  Farvetoner.  Hertil  have  vi  nu  imidlertid 
intet  Middel,  idet,  som  allerede  tidligere  omtalt,  Purpurfarverne 
kun  kunne  fremstilles  ved  Blanding  af  andre  Farver.  De  af 
vore  Forsøg  beregnede  Størrelser  ville  altsaa  blive  tilnærmelsesvis 
rigtige  om  end  noget  mindre,  end  hvis  Forsøgene  vare  udførte 
med  spektrale  røde  og  violette  Straaler.  Endelig  have  vore  Tal 
naturligvis  hgesom  Dobrowolskys  kun  Gyldighed  for  den 
enkelte  Iagttagers  Øje,  saa  at  ogsaa  denne  Omstændighed  vil 
gøre  det  muligt  for  en  anden  Iagttager  at  finde  andre  Værdier. 
Men  da  det  her  kun  er  os  om  at  gøre,  at  danne  os  en  til- 
nærmelsesvis rigtig  Forestilling  om  Farvetonernes  Antal  og  For- 
deling paa  Farvecirklen,  ere  vore  Tal  fuldstændig  tilstrækkelige. 
Da  Differenserne  mellem  de  paa  hinanden  følgende  Farve- 
toner i  ovenstaaende  Tabel  ses  at  voxe  jævnt  fra  9  til  11, 
kunne  vi  altsaa  tage  Middeltallet  10  som  konstant  Differens",  og 
finde  derved  Antallet  n ,  af  de  mellem  360  °  blaat  +  O  °  rødt  og 
180  °  blaat  +  180  "  rødt  liggende  Farvetoner : 

180    ,    ,         IQ 
**•    =    IQ-  +  1  =  19. 

Paa  samme  Maade  findes  Antallet  w,,  af  de  mellem  180" 
blaat  +  180°  rødt  og  0°  blaat  +  360°  rødt  hggende  Farve- 
toner, hvis  konstante  Differens  er  7: 

n,  =  1^«  +  1  ^  27. 

Antallet  af  alle  de  mellem  blaat  {I  =  4470)  og  rødt  {X  =  6867) 
Hggende  Farvetoner  bliver  altsaa: 

JV  =  Wi   +  «3   -  1   =  19   -h  27  —  1  =  45. 

Af  Dobrovvolskys  Bestemmelser  lader  Antallet  af  de 
mellem  blaat  ('.  =  4470)  og  violet  (Å  =  4137)  liggende  Farve- 
toner sig  beregne  til  14  4-  9  ==  23,  og  af  egenlige  Purpurfarver 
faa  vi  altsaa:  45  —  23  =  22. 

Adderes  disse  22  til  de  192,   som  vi  ovenfor  have  beregnet 

at  være  synlige  mellem  2^  og  G^  H,  bliver  altsaa  det  hele 
Antal  synlige  Farvetoner  214. 

Tænke  vi  os  nu  disse  214  Farvetoner  afsatte  som  Punkter 
paa  en  Cirkelperiferi  saaledes,  at  de  komplementære,  eller  rettere 
Kontrastfarverne,  blive  Endepunkter  af  samme  Diameter,  lader 
Punkternes  indbyrdes  Afstand  sig  let  beregne  ved  Hjælp  af  Fig.  5 
og  de  fundne  Tal. 

Af  Figuren  findes  nemlig  det  Antal  Buegrader  6,  som  de 
mellem  de  Frauenhoferske  Linjer  liggende  Farver  raade  over; 
de  hertil  svarende  forskellige  Antal  Farvetoner  N  kende  vi  og 
kunne  følgelig  beregne  Middelafstanden  m  i  Buegrader  indenfor 
Grupperne.     Resultatet  bliver: 

I 

16° 

37° 

37° 
34° 
34° 

55°,5 

55°,5 

46° 

6° 

Purpur  39  ° 

og  Fordelingen  er  altsaa,  som  det  var  at  vente,  meget  ujævn. 

Vi  vende  os  nu  til  de  umættede  Farver,  Overgangsleddene 
mellem  de  mættede  Farvetoner  og  graat.  Det  er  allerede 
tidligere  paavist,  at  disse  faa  deres  Plads  indenfor  Cirklen, 
saaledes  at  nevtralt  graat  kommer  til  at  ligge  i  Centrum,  og 
enhver  Radius  indeholder  altsaa  de  forskellige  Mætningsgrader 
af  samme  Farvetone.  Tænke  vi  os  Mætningsgraderne  frembragte 
ved  Blanding   af  komplementære,    spektrale  Farver   i    vexlende 

Mængder,  saa  giver  Cirklen  intet  fuldstændigt  Udtryk  for  Farvernes 
indbyrdes  Forhold,  da  Blandinger  af  ikke-komplementære  Farver 
ikke  kunne  fremstilles  ved  de  Komposanterne  forbindende  Korder. 
Men  vi  kunne  ogsaa  tænke  os  de  forskellige  Mætningsgrader  frem- 
bragte ved  Hjælp  af  Pigmenter,  hvis  reflekterede  Lys  vi  kunne 
blande  paa  Nethinden  ved  at  anbringe  Pigmenterne  paa  ro- 
terende Skiver.  I  dette  Tilfælde  ville  de  af  ikke-komplementære 
Farver  resulterende  Blandingsfarver  blive  saa  meget  mindre 
mættede  end  de,  der  fremstilles  ved  spektrale  Farver,  at  de 
uden  stor  Fejl  grafisk  kunne  betegnes  ved  de  Komposanterne 
forbindende  Korder,  hvilket  vi  i  det  følgende  Afsnit  skulle  se,  er 
af  ikke  ringe  Betydning.  Og  tage  vi  aldeles  intet  Hensyn  til  de 
fysiske  Irritamenter  og  deres  Forhold,  men  holde  os  udelukkende 
til  selve  Fornemmelserne,  saa  synes  Cirklen  at  være  den  Kurve, 
der  fremstiller  Forholdene  tydeligst.  Ti  alle  spektralt  mættede 
Farver  have  lige  lidt  Slægtskab  med  nevtralt  graat,  og  de  maa 
følgelig  alle  i  den  grafiske  Fremstilling  være  fjærnede  lige  meget 
fra  det  Punkt,  som  betegner  nevtralt  graat.  Men  dette  Forhold 
kan  kun  udtrykkes  ved  Cirklen  ^),  idet  graat  tages  som  Centrum. 
Tilbage  staar  endnu  Overgangene  fra  de  mættede  og  umæt- 
tede Farver  til  sort  og  hvidt.  Vi  vælge  som  fælles  Benævnelse 
for  disse  det  i  daglig  Tale  hyppigst  brugte  Udtryk:  Schatteringer, 
og  forstaa  ved  lyse  Schatteringer  Overgangene  til  hvidt,  ved 
mørke  Schatteringer  Overgangene  til  sort.  Oprejse  vi  en  Linje 
i  Farvecirklens  Centrum,  vinkelret  paa  dens  Plan,  og  tage  denne 
Linje  som  Axe  i  en  Kugle,  paa  hvilken  Farvecirklen  altsaa  bliver 
Ækvator,  saa  ville  alle  de  lyse  og  mørke  Schatteringer  kunne 
tænkes  anbragte  paa  og  indenfor  Kuglefladen.  I  Axens  Ende- 
punkter faar  hvidt  og  sort  deres  Plads,  Axen  selv  indeholder 
alle  Overgange  mellem  disse  to  Farver.  Kuglefladen  kommer 
da  til  at  indeholde  alle  lyse  og  mørke  Schatteringer  af  de  mæt- 


')  Vil  man  være  strængt  nøjagtig,  maa  man  for  de  ikke  fuldt  mættede 
Purpurfarver  indføre  den  Korrektion,  at  Cirklen  afskæres  med  en 
Korde,  der  forbinder  det  yderste  synlige  røde  og  violette.  En 
saadan  Korde  er  indlagt  paa  Fig.  5,  men  afviger,  som  det  ses,  ikke 
ret  meget  fra  Cirkelbuen. 

tede  Farver,  og  det  er  disse  Overgange  fra  mættet  Farve  til 
hvidt  og  sort,  som  i  daglig  Tale  kaldes  de  „rene"  Farver  i  Mod- 
sætning til  de  „urene"  (skidne)  eller,  som  vi  foretrække  at  kalde 
dem,  de  „dæmpede"  Farver,  der  ere  lyse  og  mørke  Schatteringer 
af  umættede  Farver.  Disse  dæmpede  Farver  ligge  paa  Ellipse- 
kvadranterne mellem  vedkommende  umættede  Farve  og  hvidt 
eller  sort,  og  det  naturlige  Farvesystem  faar  saaledes  ganske  den 
i  Fig.  4  viste  Form.  Forskellen  mellem  de  to  Systemer  er  blot, 
at  medens  Kuglen  kun  giver  et  urigtigt  eller  i  det  mindste 
mangelfuldt  Billede  af  det  indbyrdes  Forhold  mellem  Farve- 
straalerne,  de  objektive  Farver,  er  den  et  fuldstændigt  Udtryk 
for  Forholdet  mellem  Farvefornemmelserne,  de  subjektive  Farver. 
En  ligesaa  nøjagtig  Fremstilling  vilde  man  iøvrigt  have  ved  i 
Stedet  for  Kuglen  at  tage  en  ret  Dobbeltkegle,  hvis  Toppunkter 
da  maatte  betegne  sort  og  hvidt,  og  hvis  Basis  var  Farvecirklen 
med  de  mættede  og  umættede  Farver.  Naar  vi  ikke  desto  mindre 
foretrække  Kuglen,  har  dette  sin  Grund  i  den  Omstændighed,  at 
vi  derved  blive  i  Stand  til  p^a  en  overordenlig  smuk  Maade  at 
give  en  hvilken  som  helst  Farve  en  bestemt  Betegnelse  efter  dens 
Plads  i  Systemet,  hvilket  er  af  ikke  ringe  Betydning  for  vore 
senere  Undersøgelser. 

Efter  saaledes  at  have  sat  vore  Farvefornemmelser  i  System, 
have  vi  endnu  kun  at  tilføje  nogle  enkelte  Bemærkninger,  nærmest 
af  sproglig  Natur.  —  Ordet  „Farvenuance"  bruges  i  daglig  Tale 
yderst  vilkaarlig,  idet  det  anvendes  som  ensbetydende  snart 
med  Farvetone,  snart  med  Schattering.  Denne  Ubestemthed  er 
gaaet  over  i  Videnskaben,  saa  at  man  hos  forskellige  Forfattere 
kan  se  det  brugt  ikke  blot  i  de  nævnte  to  Betydninger  men 
ogsaa  som  synonymt  med  Mætningsgrad.  Vi  have  her  egenlig 
ingen  Brug  for  det,  men  da  Ordet  nu  engang  findes,  ville  vi, 
efter  B.  Kolbes  Forslag'),  anvende  det  til  at  betegne:  en  nøj- 
agtig bestemt,  ved  sin  Farvetone,  Mætningsgrad  og  Schattering 
given  Farve.  I  det  hele  taget  er  det  mærkelig  at  se,  hvilken 
Usikkerhed  der  hersker  i  Anvendelsen  af  de  Ord,  som  Sproget 
besidder  til  Betegnelse  af  Farveforskelligheder.    Man  er  vel  i  den 

')  Geometrische  Darstellung  d.  Furbenblindheit,  pag.  19. 

senere  Tid  begyndt  at  slutte  sig  sammen  om  enkelte  bestemte 
Benævnelser,  som  ere  brugte  i  de  betydeligste  Forfatteres  Værker, 
og  det  er  disse,  vi  her  have  optaget,  men  det  er  dog  langtfra, 
at  de  ere  trængte  igennem  overalt  i  Videnskaben,  At  en  saadan 
Uensartethed  i  høj  Grad  vanskeliggør  Læsningen  af  forskellige 
Arbejder,  er  indlysende,  og  for  at  bøde  noget  herpaa,  give  vi 
nedenfor  en  Slags  Lexikon  over  de  Benævnelser,  man  vil  kunne 
træffe  hos  andre  Forfattere,  henførte  til  de  her  brugte. 


Helm- 
holtz. 

Wundt. 

H  e  r  i  n  g. 

Briicke. 

Ghevreul. 

Farvetone 

Farbenton 

Farbenton 

Farbenton 

Tinte 

Nuance 

Mætning 

Såttigung 

Farben- 

stufe 

(Såttigung) 

Nuance 

Såttigung 

Schat- 
tirung 

Ton 
;    de  la 
couleur 

Schattering 

>  Intensitåt 

Intensitåt 

Helligkeit 

Intensitet 

— 

Nuance 

— 

— 

— 

.   — 

Vi  omtalte  i  forrige  Afsnit,  at  der  i  enhver  Række  Schat- 
teringer af  samme  Farvetone  kan  være  Tale  om  Intensitet  efter 
to  forskellige  Skalaer,  idet  man  enten  kan  fæste  Opmærksomheden 
paa  det  Indtryk  af  ufarvet  Lys,  man  modtager,  eller  paa  det 
egenhge  Farveindtryk.  Men  dette  gælder  ikke  blot  for  Farver  af 
samme  Farvetone.  Man  kan  aabenbart  sammenligne  to  hvilke 
som  helst  givne  Nuancer  baade  med  Hensyn  til  deres  Lys- 
intensitet og  deres  specifike  Farveintensitet.  Har  jeg  f.  Ex.  en 
lys  Schattering  af  gult  og  en  spektral  rød,  saa  vil  den  første 
gøre  et  stærkere  Lysindtryk,  den  sidste  et  stærkere  Farveindtryk, 
og  man  siger  derfor  om  den  første,  at  den  er  mere  lysende,  har 
større    „Lysning"  ')    end    den    sidste,    medens    man    om    denne 


')  Lysning   forekommer  mig  at  være  den  bedste  Oversættelse,   som  i 
denne  Sammenhæng  kan  gives  af  det  tyske  „Helligkeit",  hvorved 

kunde  sige,  at  den  har  større  „Farvefylde"  *).  Det  er  nu  ind- 
lysende, at  en  given  Farves  Lysning  vil  være  desto  større,  jo 
mere  Farven  nærmer  sig  til  hvidt,  og  desto  mindre,  jo  mere  den 
nærmer  sig  til  sort.  Dens  Farvefylde  derimod  vil  være  desto 
større,  jo  mere  spektral  mættet  Farven  er,  og  desto  mindre,  jo 
mere  den  fjærner  sig  herfra,  uanset  om  den  nærmer  sig  mest 
til  hvidt,  sort  eller  graat.  —  Dette  Begreb :  Farvefylde  vil  i  vore 
følgende  Undersøgelser  komme  til  at  spille  en  betydelig  Rolle, 
og  det  samme  er  Tilfældet  med  Farvernes  »naturlige  Lysning", 
hvorved  vi  forstaa  de  spektralt  mættede  Farvers  Lysintensitet. 
En  nøjagtig  Bestemmelse  af  disse,  de  naturlige  Lysningsforhold, 
er  ikke  let,  og  de  forskellige  Forskeres  Resultater  afvige  derfor 
ogsaa  noget  fra  hinanden.  For  os  er  det  imidlertid  kun  af  Be- 
tydning, at  have  et  tilnærmelsesvis  rigtigt  Udtryk  for  Forholdene, 
og  vi  give  derfor  en  Tavle  over  Resultaterne  afFrauenhofers 
og  Vierordts  Forsøg: 

Frauenhofer.       Vierordt. 


rødt  (B) 

32 

22 

orange  (C) 

94 

128 

orangegul  (I)) 

640 

780 

gul  (D-E) 

1000 

1000 

grøn  {E) 

480 

370 

grønblaa  (F) 

170 

128 

blaa  (G) 

31 

8 

violet  (H)  5,6  0,7 

Tallene    angive   de  forskellige  spektrale  Farvers   Lysning  i 
Forhold  til  det  mest  lysende  gules,  som  er  sat  =^  1000.     De  to 


Wundt  forstaar:  „Die  Verwandtschaft  der  gesåttigten  Farbenemp- 
findungen  mit  Weiss"  (Phys.  Psychol.  I.  pag.  426),  hvilken  Defini- 
tion aldeles  svarer  til  den  her  givne,  blot  med  den  Forskel,  at 
Wundt  kun  tager  Hensyn  til  de  spektrale  Farvers  L3'sning,  og 
derfor  ved  Helligkeit  forstaar,  hvad  vi  vilde  kalde  „natiirliche 
Helligkeit". 
^)  I  Ørsteds  Aand.  Ligesom  specifik  Vægt  betegnes  ved  Vægtf3'lde 
osv.,  maa  specifik  Farveintensitet  (l'intensité  specifique  —  Chevreul) 
kunne  gives  ved  det  ret  betegnende  „Farvefylde". 

Rækkers  Talværdier  afvige  vel  ikke  ubetydeligt  fra  hinanden, 
men  Rækkefølgen  af  Farverne,  ordnede  efter  aftagende  Lysning, 
bliver  dog  ens  efter  begge  Angivelser,  nemlig:  gul,  orangegul, 
grøn,  grønblaa,  orange,  rød,  blaa,  violet. 

Vi  skulle  nu  i  næste  Kapitel  afslutte  disse  indledende  Under- 
søgelser med  Tilvejebringelsen  af  en  systematisk  Nomenklatur 
for  Farverne. 


Sy  stematiske  Farvenomenklaturer. 

Til  at  betegne  de  enkelte  Nuancer  blandt  den  Mangfoldighed 
af  Farver,  som  det  menneskelige  Øje  formaar  at  skelne,  savner 
Sproget  ethvert  Middel.  Vore  almindelige  Benævnelser:  rødt, 
orange,  gult  osv.  i  Forbindelse  med  de  sammensatte  Navne: 
rødorange,  orangegul  osfr.  ere  lige  saa  lidt  tilstrækkelige  til  at 
udtømme  Farvekredsens  214  Farvetoner,  som  Ordene  lys  og 
mørk  ere  i  Stand  til  at  præcisere,  hvilken  Schattering  Talen  er 
om.  I  det  daglige  Liv  bøder  man  for  en  stor  Del  paa  denne 
Mangel  ved  at  give  de  hyppigst  forekommende  Nuancer  særlige 
Navne,  men  da  det  kun  er  i  de  færreste  Tilfælde,  at  disse  Navne 
staa  i  noget  som  helst  andet  end  et  rent  ydre  Forhold  til  de 
Farver,  som  de  ere  valgte  til  at  betegne,  er  en  udstrakt  An- 
vendelse af  denne  Metode  umulig.  Med  Navne  som  marineblaat, 
rosenrødt,  flaskegrønt,  crémegult  etc.  lader  der  sig  tilnød  endnu 
forbinde  en  bestemt  Forestilling,  men  med  de  allerfleste  af  disse 
det  daglige  Livs  Benævnelser  er  det  ikke  Tilfældet,  og  Metoden 
er  derfor  ubrugelig  udenfor  det  snævre  Omraade,  hvor  den  nu 
engang  anvendes.  I  Videnskaben  f.  Ex.  Kemien,  hvor  Farverne 
spille  en  ikke  ringe  Rolle,  gaar  man  derfor  gerne  en  anden  Vej, 
idet  man  angiver  det  mindre  bekendte  Stofs  Farve  ved  det  mere 
bekendtes.  Derved  faar  man  saadanne  Navne  som  cinnoberrødt, 
ultramarinblaat,  kromgult  osv.  Denne  Betegnelsesmaade  vilde 
vel  indenfor  visse  Grænser  være  ret  brugbar,  hvis  blot  de  Normer, 
hvormed  man  sammenligner,   vare  konstante  og  ikke,  som  Til- 

fældet  er,  variable  Størrelser.  Ti  f.  Ex.  Ginnoberets  Farve  er 
ligesom  alle  andre  krystallinske  Stoffers  afhængig  af  Pulverets 
Finhed;  af  Ultramarin  findes  der  en  meget  stor  Mængde  for- 
skellige Nuancer,  og  saaledes  videre.  Men  rent  bortset  herfra 
kunne  disse  Navne  ikke  altid  strække  til,  og  man  fmder  derfor 
jævnlig  selv  i  videnskabelige  Værker  af  høj  Rang  meget  mærke- 
lige Forsøg  paa  nærmere  at  beskrive  Farven  ^).  Der  findes  med 
ét  Ord  ikke  nogen  Farvenomenklatur,  hvorefter  man  med  en  til 
Videnskabens  Behov  tilstrækkelig  Nøjagtighed  kan  benævne  Farv- 
erne. Da  vi  imidlertid  i  det  følgende  ikke  ret  vel  kunne  und- 
være en  saadan,  ville  vi  først  og  fremmest  rette  vore  Be- 
stræbelser mod  dette  Punkt  for  om  mulig  at  tilvejebringe  det 
savnede. 

Det  vil  af  det  foregaaende  være  indlysende,  at  en  Farve- 
nomenklatur som  den  forlangte,  hvis  den  overhoved  er  mulig, 
nødvendigvis  maa  være  systematisk,  d.  v.  s.  den  maa  benævne 
Farverne  efter  et  fast,  simpelt  Princip,  ti  ellers  komme  vi  strax 
igen  ud  i  det  daglige  Livs  Uføre,  saasnart  vi  forsøge  at  anvende 
vilkaarlig  valgte  Navne.  En  saadan  systematisk  Nomenklatur, 
den  første,  der  er  opstillet,  og  den  eneste,  som  nogensinde  har 
fundet  praktisk  Anvendelse,  tilbyder  Ghevreul  os.  Den  er 
grundlagt  i  det  bekendte  Værk:  de  la  loi  du  contraste  simultane 
des  couleurs,  der  udkom  1839,  men  Arbejdet  blev  først  færdigt 
i  1861,  i  hvilket  Aar  det  blev  offenliggjort  i  XXXIII.  Bind  af 
Mémoires  de  l'académie  des  sciences,  hvor  det  indtager  ikke 
mindre  end  940  Kvartsider  med  et  tilhørende  stort  farvetrykt 
Atlas.  Ghevreuls  Undersøgelser  vare  altsaa  deres  Afslutning 
nær  omtrent  paa  den  Tid-  (1852 — 53),  da  Helmholtz  og 
Grassmann  ved  deres  Studier  kastede  det  første  Lys  over 
Farvesansens  Psykofysik,  og  det  kan  derfor  ikke  undre  os,  at 
der  er  meget  betydelige  Uoverensstemmelser  mellem  Ghevreuls 
Fremstillinff  off  Helmholtz'  ovenfor  fremsatte  Resultater.      Ti 


')  Et  af  de  besynderligste  Exempler  af  denne  Art  findes  i  Gmelin- 
Krauts  Handbuch  d.  Chemie,  II.  Bd.,  2.  Abt ,  pag.  281,  hvor  der 
om  det  vandholdige  Chromoxyduloxyd  siges,  at  det  er:  „von  der 
Farbe  des  spanischen  Tabaks". ! ! 

da  Chevreiil  ikke  kendte  de  Faktorer,  som  betinge  Farve- 
fornemmelsernes Forskellighed,  holdt  han  sig  udelukkende  til  de 
Farvevariationer,  som  finde  Sted,  naar  to  Pigmenter  blandes. 
Paa  dette  rent  praktiske  Forhold  er  Systemet  bygget,  og  dette 
Grundlag  er,  som  vi  skulle  se,  paa  samme  Tid  dets  Styrke  og 
Svaghed.  Vi  ville  nu  i  Korthed  fremstille  Grundtrækkene  af 
Ghevreuls  System. 

„Une  matiére  colorée  en  rouge,  en  jaune,  en  bleu,  en  orange, 
en  vert  et  en  violet",  siger  GhevreuP),  „ne  peut  étre  modifiée 
quo  de  quatre  maniéres  dans  l'emploi  qu'on  en  fait  en  peinture 
OU  en  teinture: 

1  °.    Par  du  blanc  qui  en  l'eclaircissant  en  affaiblit  l'intensité ; 

2  °.    Par  du  noir  qui  en  l'assombrissant  en  deminue  l'inten- 

sité specifique; 
3°.    Par  une  certaine   couleur   qui  en   change  la  propriété 

specifique  sans  la  ternir; 

4°.     Par  une   certaine   couleur   qui  en   change  la  propriété 

specifique  en  la  ternissant,   de  sorte  que.si  l'effet  est 

porte   au  maximum  il  en  résulte  du  noir  ou   du  gris 

normal  réprésenté  par  du  noir  mélé  du  blanc. 

Med  de  Betegnelser,  vi  i  det  foregaaende  have  benyttet,  siges 

her  altsaa :     1  °   at  man  kan   forandre  et  Farvestofs  Schattering 

ved    at    tilføje    hvidt,    hvorved    tillige    Farvefylden    forminskes; 

2  °   at  man  opnaar  samme  Virkning   ved  at  tilføje  sort ;   3  °  at 

man  ved  at  tilsætte  et  andet  Pigment  kan  forandre  Farvetonen, 

uden    at  Farvefylden    forminskes;    og    endelig    4°   at  man   ved 

andre   Indblandinger    kan    forandre   paa    engang   Farvetone    og 

Farvefylde.     Alt  dette  har  tildels  2)  sin  Rigtighed.     Det  er  saa- 

ledes  bekendt  nok,    at  to   Pigmenter  af  hinanden  nærstaaende 

Farver  ved  Blanding  give  en  mellemliggende  Farvetone,  der  ikke 

er    mærkelig    mindre    farvefyldig    end   de    oprindelige,    medens 

Blandingen,  hvis  Pigmentfarverne  vare  tilnærmelsesvis  eller  fuld- 


')  Exposé  d'un  moyen  de  définir  et  nommer  les  couleurs  d'aprés  une 
raéthode  précise  et  expérimentale.  Mern.  de.  l'acadra.  des  sciences 
Tome  XXXIII. 

^)  En  indgaaende  Kritik  skal  senere  blive  givet. 

stændig  komplementære,  vel  faar  en  mellemliggende  Farvetone, 
men  tillige  bliver  meget  mørk  eller  endog  næsten  sort.  Paa 
disse  fire  mulige  Variationer  bygger  Ghevreul  nu  sit  System. 
At  han  for  de  forskellige  Farveforandringer  bruger  ganske  andre 
Udtryk  end  de,  vi  her  have  valgte  i  Tilslutning  til  de  nyere 
Fremstillinger  af  Farvelæren,  er  allerede  ovenfor  omtalt.  Men 
for  ikke  at  bringe  fuldstændig  Forvirring  i  Navnene  beholde  vi 
ogsaa  under  Gengivelsen  af  Ghevreuls  System  de  i  det  fore- 
gaaende  anvendte  Betegnelser.  —  Efter  de  ovenfor  citerede  Ud- 
talelser om  Pigmenternes  Blandingsfarver  fortsætter  Ghevreul 
saaledes. 

Man  tegner  to  koncentriske  Girkler  og  deler  dem  ved  tre 
Radier  i  tre  ligestore  Buer,  altsaa  hver  paa  120°.  Ethvert  af 
de  Stykker  af  disse  tre  Radier,  som  ligge  mellem  de  to  Cirkler, 
deles  i  20  ligestore  Stykker.  Nummerere  vi  disse  Stykker  indenfra 
udad  med  1,  2,  3  ...  20,  og  anbringe  vi  paa  det  Ilte  af  den 
ene  Radius  et  spektralt  rødt  Pigment,  paa  det  Ilte  af  den  næste 
et  spektralt  gult  og  endelig  paa  samme  Stykke  af  den  tredje 
spektralt  blaat,  saa  ville  de  forskeUige  lyse  Schatteringer  af  de 
samme  tre  Farver  have  deres  Plads  paa  de  andre  Stykker  af  de 
tre  Radier  fra  det  spektrale  indad,  saaledes  at  Farverne  kon- 
vergere mod  hvidt,  hvis  Plads  er  i  den  indre  Girkel.  De  mørke 
Schatteringer,  som  fremkomme  derved,  at  der  til  den  mættede, 
spektrale  Farve  føjes  sort  i  voxende  Mængder,  anbringes  paa 
tilsvarende  Maade  fra  den  Ilte  udad,  konvergerende  mod  sort, 
hvis  Plads  er  i  selve  den  ydre  Girkel.  De  tre  Radier  fremstille 
nu  det  mættede,  spektrale  røde,  gule  og  blaas  Overgang  paa 
den  ene  Side  til  hvidt,  paa  den  anden  til  sort,  gennem  20  Schat- 
teringer. Disse  20  Schatteringer  maa  være  valgte  saaledes,  at 
de  ere  ækvidistante  d.  v.  s.,  at  der  overalt  er  samme  Forskel  i 
Farve  mellem  to  paa  hinanden  følgende  paa  samme  Radius.  At 
det  netop  er  Tallet  20,  som  er  valgt,  er  tildels  vilkaarligt ;  strængt 
taget  sker  Overgangen  fra  sort  til  hvidt  gennem  et  ubegrænset 
Antal  Schatteringer,  men  ved  forskellige  Forsøg  fandt  Ghevreul, 
at  i  en  Række  af  40  Schatteringer  ligge  to  paa  hinanden  følgende 
allerede  saa  nær,  at  Øjet  næppe  kan  skelne  dem,  og  til  alt 
praktisk  Behov  ere  20  derfor  fuldkommen  tilstrækkelige. 

Deler  man  nu  de  tre  Buer  paa  120°  ved  Radier  hver  i  to 
paa  60  %  saa  kan  man  paa  disse  tre  nye  Radier,  som  lige- 
ledes deles  i  20  Stykker,  lægge  de  tre  Blandingsfarver  orange, 
grønt  og  violet,  idet  man  passer  at  vælge  Pigmenternes  Blandings- 
forhold saaledes,  at  de  fremkomne  Farver  gør  Indtryk  af  at  ligge 
nøjagtig  midt  mellem  to  og  to  af  Hovedfarverne.  Og  deler  man 
derpaa  hver  af  de  sex  Buer  paa  60  °  ved  nye  Radier  i  to  paa 
30  °,  saa  kan  man  paa  disse  Radier  ganske  ligesom  paa  de  for- 
rige lægge  Mellemfarver  schatterede  gennem  20  Overgange  til 
sort  og  hvidt.  De  sex  Farvetoner,  som  saaledes  blive  indskudte 
mellem  de  sex  tidligere,  kalder  Ghevreul  rødorange,  orangegul, 
gulgrøn,  grønblaa,  blaaviolet  og  rødviolet.     Paa  Girkelfladen  have 

vi  altsaa  nu  liggende 
it  .jg^  ^  _^  12  Farvetoner,  hver 

schatteret  fra  sort 
til  hvidt  gennem  20 
Overgange,  saaledes 
at  den  Ilte  Schat- 
tering er  den  spek- 
trale  Farve.  Men 
Springet  mellem  de 
paa  hinanden  følg- 
ende Farvetoner  er 
endnu  for  stort,  da 
Øjet  formaar  at 
skelne  et  betydeligt 
Antal  Overgange 
mellem  hvilke  som 
helst  to  af  dem. 
Ved  at  undersøge 
dette  Forhold  mente  Ghevreul  at  finde,  at  fem  nye  Farvetoner 
indskudte  mellem  hver  af  de  alt  forehggende  12  vilde  være  til- 
strækkelige til  at  frembringe  en  tilsyneladende  kontinuerlig  Over- 
gang mellem  alle  Farverne.  Altsaa  indlagde  han  mellem  hver 
af  de  12  fem  nye  ækvidistante,  og  han  schatterede  dem  ligesom 
de  andre  fra  sort  til  hvidt  gennem  20  Overgange.  Vi  faa  saar 
ledes  ialt  72  Farvetoner,   der  ligesom  Solspektret  skulde  vise  en 

kontinuerlig  Overgang  fra  rødt  til  violet  og  desuden  fra  violet 
gennem  purpur  (Ghevreuls  rødviolet)  til  rødt.  Da  tillige  hver 
af  disse  72  Farvetoner  findes  i  20  Sciiatteringer,  er  der  altsaa 
20  X  72  =  1440  Farver  paa  det  af  Cirklen  begrænsede  Areal, 
og  disse  kaldte  Chevreul  med  et  fælles  Navn  de  „rene"  Farver 
(les  couleurs  franches).     Se  Fig.  7. 

Gælder  det  nu  om  at  angive  en  hvilken  som  helst  af  disse 
1440  Nuancer,  behøver  man  blot  at  nummerere  Farvetonerne,  og 
det  naturligste  vil  her  være  at  gaa  frem  i  spektral  Orden.  De 
72  Farvetoner  faa  altsaa  følgende  Navne: 

Rød  O,  1,  2,  3,  4,  5,  rødorange  O,  1,  2,  3,  4,  5,  orange 
O,  1,  2,  3,  4,  5,  orangegul  O,  1,  2,  3,  4,  5,  gul  O,  1,  2,  3,  4,  5, 
gulgrøn  O,  1,  2,  3,  4,  5,  grøn  O,  1,  2,  3,  4,  5,  grønblaa  O,  1,  2, 
3,  4,  5,  blaa  O,  1,  2,  3,  4,  5,  blaaviolet,  O,  1,  2,  3,  4,  5,  violet 
O,  1,  2,  3,  4,  5,  rødviolet  O,  1,  2,  3,  4,  5. 

Angivelsen  af  en  hvilken  som  helst  Nuance  gaar  nu  for  sig 
paa  den  Maade,  at  man  kun  nævner  Farvetonens  og  Schat- 
teringens Nummer,  da  Farven  derved  er  fuldstændig  bestemt. 
Har  man  en  Farvetavle,  paa  hvilken  alle  1440  rene  Farver  ere 
gengivne,  vil  man  ved  Sammenligning  mellem  et  forelagt  Legeme 
og  Tavlens  Normer  let  kunne  finde,  hvilken  Farve  Legemet  har, 
og  kan  altsaa  angive  denne,  f.  Ex. 
4de  orangegul  9de  Schattering.  Herved 
er  Farven  nøjagtig  bestemt,  saa  at 
enhver,  der  er  i  Besiddelse  af  en  lig- 
nende Tavle,  strax  kan  finde  den. 

Hidtil  have  vi  dog  kun  betragtet 
de  spektrale  Farver  i  deres  Overgang 
til  hinanden  indbyrdes  og  i  deres  Schat- 
teringer til  sort  og  hvidt.  Men  føje 
vi  nu  til  en  hvilken  som  helst  af  disse 
Nuancer  sort,  vil  Mætningsgraden  for- 
minskes,   og  det  desto  mere,  jo  mere 

sort  der  tilføjes.  Herved  fremkommer  altsaa  en  hel  ny  Gruppe 
af  Farvenuancer,  de  umættede  eller,  som  Chevreul  kalder  dem, 
de  dæmpede  (les  couleurs  rabattues).  For  ogsaa  at  faa  Plads  til 
dem  i   Systemet,   udfører  Chevreul   følgende  Konstruktion.     I 


20  B. 


Fier.  8. 

Centrum  af  Farvecirklen  oprejses  en  Linje  vinkelret  paa  Cirklens 
Plan.  Lægger  man  derpaa  et  Plan  gennem  denne  vinkelrette 
og  en  af  Cirklens  Piadier,  f.  Ex.  den,  som  indeholder  Schat- 
teringerne af  rødt,  og  slaar  med  Cirklens  Radius  om  Centrum 
en  Cirkel  i  det  nye  Plan,  saa  vil  den  af  de  to  rette  Linjer  US 
og  HR  samt  Cirkelkvadranten  (se  Fig.  8)  begrænsede  Figur  re- 
præsentere alle  de  dæmpede  Nuancer  af  rødt.  Deles  nemlig 
Cirkelbuen  SE  i  10  ligestore  Stykker,  og  trækkes  Radierne  til 
Delingspunkterne,  saa  vil  man  paa  enhver  af  disse  Radier  kunne 
lægge  den  hele  Række  af  20  Schatteringer  dæmpet  med  sort, 
hvis  Mængde  voxer  fra  den  ene  Radius  til  den  næste.  Tænke 
vi  os  nemlig,  at  der  til  enhver  af  de  20  rene  Schatteringer,  som  ligge 
paa  Linjen  HR,  sættes  først  j'^  sort  (ikke  efter  Pigmenternes  Vægt- 
forhold, men  efter  det  Indtryk,  som  Blandingen  gør  paa  Øjet), 
saa  ville  de  derved  fremkomne  Farver  have  deres  Plads  paa  den 
Linjen  ER  nærmeste  Radius  H  ^^.  Sættes  til  disse  atter  j\ 
sort,  faa  disse  nye  Farver  deres  Plads  paa  næste  Radius  o.  s.  fr. 
Paa  enhver  af  Radierne  ligge  altsaa  de  20  Schatteringer  ligesom 
paa  HR,  den  lyseste  (1ste)  nærmest  ved  H,  den  mørkeste  (20de) 
ud  mod  Periferien,  men  de  adskille  sig  alle  fra  de  20  rene 
Schatteringer  ved  at  være  dæmpede  med  sort,  og  det  desto 
mere,  jo  større  den  Vinkel  er,  som  Radien  danner  med  HR.  At 
her  netop  er  valgt  9  Dæmpningsgrader  er  naturligvis  tildels  vil- 
kaarligt,  men  iøvrigt  begrundet  i  ganske  det  samme  Forhold, 
som  var  ledende  ved  Valget  af  de  20  Schatteringer  og  72 
Farvetoner,  nemlig  at  Øjet  vanskelig  skelner  flere.  —  Selve  den 
vinkelrette  HS  kommer  aabenbart  til  at  indeholde  20  Overgange 
fra  hvidt  til  sort,  med  andre  Ord  20  Schatteringer  af  graat. 
Ganske  don  samme  Konstruktion,  som  vi  saaledes  have  udført 
for  en  enkelt  Tone  af  rødt,  bliver  nu  at  udføre  for  alle  de  72 
Farvetoner,  saa  at  altsaa  det  hele  System  faar  Form  af  en 
Halvkugle,  hvis  Ækvatorialplan  er  fremstillet  i  Fig.  7,  og  i 
hvilken  et  Meridiansnit  har  det  i  Fig.  8  givne  Udseende.  Da  vi 
saaledes  have  med  et  tredimensionalt  System  at  gøre,  ere  tre 
Angivelser  nødvendige  til  den  fuldstændige  Bestemmelse  af  en 
hvilken  som  helst  Nuance,  og  naar  Talen  derfor  er  om  en 
dæmpet   Farve,    er    det    tilstrækkeligt    til  Farvetonen  og   Schat- 

teringen  at  føje  Dæmpningsgraden.  Et  Udtryk  af  Formen:  3 
grønblaa,  14  Schattering,  j%  dæmpet  bestemmer  altsaa  fuld- 
stændig Nuancen.  —  I  Tilslutning  til  sin  Konstruktion  af  Sy- 
stemet finder  Ghevreul  endelig  alle  de  for  det  menneskelige 
Øje  synlige  Farvers  Antal  at  være  14420,  idet  de  1440  rene 
Farver  ere  varierede  gennem  9  Dæmpningsgrader,  saa  at  vi  i 
alt  faa  10.1440  =  14400.  Hertil  maa  dog  endnu  føjes  de  20 
Schatteringer  af  graat,  altsaa  Summa  14420.  Saa  vidt  Ghevreul. 
Som  man  ser,  afviger  denne  Fremstilling  i  mange  mer  eller 
mindre  væsenlige  Punkter  fra  de  tidligere  omtalte  Systemer, 
saavel  det  fysiske  som  det  naturlige  Farvesystem.  At  Ghevreul 
ordner  Farverne  paa  en  Halvkugle,  er  der  intet  at  indvende 
imod;  den  grafiske  Fremstillings  Form  retter  sig  jo  ganske  efter 
de  Relationer,  man  tilsigter  at  udtrykke,  og  i  den  Henseende 
har  den  berømte  Forsker  opnaaet  det,  han  vilde.  Men  paa 
mange  andre  Punkter  lader  der  sig  rejse  meget  vægtige  Ind- 
vendinger mod  hans  Ordning.  Hvad  nu  først  de  spektralt  mæt- 
tede Farver  angaar,  saa  sætter  han  rødt  og  grønt,  rødorange  og 
grønblaat  o.  s.  v.  som  diametrale  Modsætninger  i  den  For- 
mening, at  disse  Farver  ere  komplementære;  det  er  vel  mindre 
rigtigt,  men  disse  Forhold  vare  kun  ufuldstændig  undersøgte 
paa  den  Tid,  Ghevreul  udkastede  Systemet.  En  væsenhgere 
Fejl  er  der  derimod  begaaet  ved  den  Maade,  hvorpaa  de  72 
Farvetoner  ere  valgte,  og  det  er  forbavsende,  at  Ghevreul,  der 
har  havt  Gobelinvæveriernes  meget  farvekyndige  Folk  til  sin 
Assistance,  ikke  har  opdaget  dette.  Men  han  siger  tværtimod 
selv:  „Les  72  gammes  ^)  du  plan  circulaire  sont  tellement 
raprochées,  qu'il  serait  impossible  d'en  intercaler  d'autres  sans 
tomber  manifestement  dans  la  confusion.  Toutes  les  personnes 
que  j'ai  consultées  å  ce  sujet  ont  été  unanimes  dans  l'opinion 
que  j'exprime"  ^).  Ikke  desto  mindre  er  denne  Antagelse,  at 
de  72  Farvetoner  ligge  hinanden  tilstrækkelig  nær,  aldeles 
falsk.     Selv   et  mindre  øvet  Øje  opdager  let  ved  Betragtning  af 


^)  Ved    „gamme"  forstaar  Ch.   enhver  Række    af  20  Schatteringer  af 

samme  Farvetone. 
')  Exposé  d'un  moyen,  pag.  35. 

Chevreuls  Farvetavler,  at  Forskellen  mellem  to  paa  hinanden 
følgende  gule  Farvetoner  er  langt  større  end  f.  Ex.  den  mellem 
to  røde.  Og  erindrer  man  sig  den  Maade,  paa  hvilken  de  72 
Farvetoner  bleve  valgte,  er  det  let  at  indse,  at  Forholdet  netop 
maatte  blive  et  saadant.  Først  bleve  de  12  Hovedtoner  valgte 
ækvidistante,  og  derpaa  blev  der  mellem  to  og  to  af  disse  ind- 
skudt fem  andre,  saa  at  der  altsaa  i  hver  af  de  tolv  Hoved- 
grupper optoges  lige  mange  Farvetoner.  Men  afDobrovsrolsky's 
allerede  ofte  omtaUe  Forsøg  vide  vi  jo,  at  Forskelsmodtageligheden 
for  Farvetoner  er  meget  variabel.  Har  Ghevreul  altsaa  Ret  i, 
at  hans  røde  Farvetoner  ligge  hinanden  saa  nær,  at  man  ikke 
„sans  tomber  manifestement  dans  la  confusion"  kan  indskyde 
flere,  saa  kan  dette  ikke  gælde  for  de  gule  (jvnf.  Tabellerne  Side 
35  og  39),  og  gælder  det  for  disse,  maa  der  være  for  mange 
røde.  Heraf  følger  atter,  at  den  Nøjagtighed,  hvormed  en  g\ven 
Farves  Plads  i  Chevreuls  Tavler  lader  sig  bestemme,  vil  være 
afhængig  af  den  givne  Farves  Tone;  er  den  f.  Ex.  gul,  vil  det 
meget  let  kunne  hænde,  at  der  slet  ikke  findes  nogen  tilsvarende 
Farvetone  i  Tavlerne.  Men  noget  saadant  bør  aabenbart  ikke 
kunne  finde  Ste'd,  og  det  vil  altsaa  være  nødvendigt  at  fordele 
Farvetonerne  paa  en  ganske  anden  Maade  paa  Kredsen,  saafremt 
man  forlanger,  at  Tavlernes  Angivelser  skulle  være  nogenlunde 
nøjagtige.  Hvorledes  denne  Fordeling  burde  foretages,  er  allerede 
udviklet  i  forrige  Afsnit. 

Vende  vi  os  derpaa  til  Schatteringerne,  træffe  vi  her  en 
meget  mærkelig  Afvigelse  fra  vore  tidligere  Systemer.  Medens 
disse  kun  vise  os  én  mulig  Overgang  fra  de  spektrale  Farver 
til  sort,  kender  Ghevreul  to  Maader,  hvorpaa  denne  Overgang 
kan  gøres,  nemlig  dels  gennem  rene  og  dels  gennem  dæmpede 
Schatteringer.  At  dette  ikke  kan  have  sin  Rigtighed,  er  a  priori 
indlysende,  ti  naar  hverken  det  fysiske  Farvesystem,  i  hvilket 
Farvernes  Ordning  er  baseret  paa  de  objektive  Irritamenters 
Variationer,  eller  det  naturlige,  i  hvilket  selve  Fornemmelsernes 
indbyrdes  psykofysiske  Forskelligheder  ere  lagte  til  Grund  for 
Ordningen,  viser  os  en  saadan  dobbelt  Overgang,  saa  maa 
Ghevreul  have  indført  fremmede  Faktorer  ved  Ordningen. 
Men  hvorledes  kommer  han  da  til  den  omtalte  Sondring?    Svaret 

herpaa  er  allerede  givet;  Ghevreul  har  bygget  Systemet  paa 
de  Farvevariationer,  som  fremkomme  ved  Blanding  af  Pigmenter, 
og  i  denne  Omstændighed  maa  vi  søge  Aarsagen  til  de  nævnte 
Afvigelser.  For  nærmere  at  kunne  belyse  Ghevreuls  Vild- 
farelser ville  vi  derfor  undersøge,  hvad  der  foregaar,  naar  to 
Pigmenter  blandes  ^). 

Pigmenternes  Farver,  vide  vi,  bero  paa  Stoffernes  Evne  til  at 
absorbere  Straaler  af  forskelhg  Brydbarhed.  Denne  Absorption 
kan  være  af  forskellig  Art.  Enten  kunne  alle  Straaler  absorberes 
i  lige  Grad,  og  Absorptionen  kaldes  da  partiel,  eller  de  kunne 
indsuges  i  forskellig  Grad,  og  den  kaldes  i  saa  Fald  elektiv. 
Total  kaldes  Absorptionen,  hvis  saa  godt  som  alle  Straaler  ind- 
suges. Det  er  nu  indlysende,  at  et  Stof  for  os  vil  vise  sig  i 
Komplementærfarven  til  de  absorberede  Straaler,  naar  det  be- 
lyses af  hvidt  Lys.  Ti  indsuges  f.  Ex.  de  blaa  Straaler,  saa  ville 
de  øvrige,  idet  de  samtidig  indvirke  paa  samme  Sted  af  Net- 
hinden, frembringe  samme  Indtryk  som  de  til  det  blaa  komple- 
mentære Straaler,  altsaa  orange.  Men  dette  orange  er  aabenbart 
blandet  med  en  stor  Mængde  ufarvet  Lys,  idet  nemlig  alle  de 
indbyrdes  komplementære,  ikke  absorberede  Straaler  tilsammen 
give  et  graaligt  hvidt,  saa  at  altsaa  kun  de  orange  og  gule 
Straaler,  hvis  komplementære  ere  absorberede,  ligesom  blive  til- 
overs og  frembringe  det  egenlige  Farveindtryk.  Heraf  fremgaar 
nu  for  det  første,  at  jo  fuldstændigere  et  Pigment  absorberer 
Straaler  af  alle  Brydbarheder  paa  én  nær,  desto  mere  mættet  vil 
et  saadant  Pigments  Farve  være,  og  for  det  andet,  at  intet 
Pigments  Farve  er  saa  mættet  som  den  tilsvarende  i  Solspektret, 
da  der  nemlig  ikke  findes  noget  Stof,  der  fuldstændig  indsuger 
Straaler  af  alle  Brydbarheder  paa  én  enkelt  nær.  Et  gult 
Pigment  vil  altid  tilbagekaste  foruden  de  gule  tillige  orange,  røde 


')  Udførlige  Behandlinger  at'  dette  Emne  findes  i  Helmholtz'  Phys. 
Optik  §  20.    End  vidre; 

Dove:  Ueber  den  Unterscliied  der  auf  der  Palette  des  Malers 
entstehenden  Mischfarben  und  der  auf  dem  Farbenkreisel  hervor- 
tretenden.     Poggd.  Anal.,  Bd.  121,  pag.  142. 

Briicke:     Physiologie  d    Farben,  pag.  118. 

Bezold:     Farbenlehre,  pag.  38. 


54 

og  grønne  Straaler,  medens  fornemlig  de  blaa  og  violette  indsuges ; 
det  omvendte  er  Tilfældet  med  de  blaaviolette  Pigmenter  o.  s.  fr. 
Et  Stof,  der  absorberer  partielt  men  kun  en  ringe  Mængde  Lys, 
vil  være  hvidt;  jo  mere  Absorptionen  nærmer  sig  til  at  blive 
total,  desto  mørkere,  mere  graalig,  bliver  Farven,  indtil  den  ved 
næsten  total  Indsugning  er  sort  —  absolut  sort  er  intet 
Pigment.  Naar  vi  nu  undtage  disse  sidste,  de  hvide,  graa  og 
sorte  Pigmenter,  saa  se  vi  altsaa,  at  et  hvilket  som  helst  Stofs 
Evne  til  at  indsuge  Lysstraalcr  er  meget  forskellig  overfor  Straaler 
af  de  forskellige  Brydbarheder.  Men  heraf  følger,  at  et  Pigments 
Farve  vil  være  afhængig  af  Tykkelsen  af  det  Stoflag,  der  ud- 
sættes for  Lysets  Paavirkning.  At  dette  maa  være  Tilfældet, 
kunne  vi  let  godtgøre.  Lad  os  antage,  at  Pigmentet  f.  Ex.  er 
udbredt  paa  et  hvidt  Underlag,  hvilket  i  Maleriet  hyppigst  vil  finde 
Sted.  Til  at  begynde  med  kunne  vi  endvidre  antage,  at  Laget 
er  meget  tyndt.  Lyset  trænger  da  helt  igennem,  idet  kun  en 
ringe  elektiv  Absorption  finder  Sted;  det  tilbagekastes  derpaa 
fra  den  hvide  Grund  efter  at  have  lidt  en  partiel  Indsugning, 
lider  paa  Tilbagevejen  en  ny  elektiv  Absorption  og  naar  saa- 
ledes  til  Øjet.  Af  de  Straaler,  som  mindre  let  absorberes,  ville 
nu  en  ikke  ubetydelig  Mængde  træffe  Øjet,  og  disse  ville  altsaa 
i  en  væsenlig  Grad  betinge  det  Farveindtryk,  som  gøres  af  de 
reflekterede  Straaler.  Men  voxer  Pigmentlagets  Tykkelse,  vil 
den  Vej,  som  Straalerne  faa  at  gennemløbe,  inden  de  naa  Under- 
laget, eller,  hvis  Pigmentlaget  er  tilstrækkelig  tykt,  inden  de 
blive  fuldstændig  reflekterede  fra  Stofdelenes  Overflader,  blive 
større;  Absorptionen  af  de  Straaler,  som  mindre  let  indsuges, 
bliver  dermed  fuldstændigere,  og  baade  Farvetone  og  Mætnings- 
grad  forandres.    Et  enkelt  Exempel  vil  tilstrækkelig  belyse  dette 

II         VI 

Forhold.  Nevtralt  Berlinerblaat  (Q/,2  '^^.t  ^<"j)  har  i  tykke 
Lag  en  udpræget  blaalig  violet  Farve;  forminskes  Tykkelsen, 
bliver  Farven  først  mørk  blaa,  og  derpaa,  naar  den  lyse  Under- 
grund skinner  igennem,  lysere  men  tillige  mere  grønlig.  At  det 
her  er  den  stadig  voxende  Mængde  af  grønne  Straaler,  som 
vanskelig  absorberes  af  Stoffet,  der  forandrer  Farvetonen,  lader 
sig  let  paavise  ved  Spektroskopet. 

Vi  kunne  nu  tildels  gøre  Rede  for,  hvad  der  foregaar,  naar 
to  Pigmenter  blandes.  En  indtrængende  Lysstraale  lider  først 
elektiv  Absorption  ved  en  Stofdel  af  det  ene  Pigment,  derpaa 
absorberes  andre  Straaler  af  en  Stofdel  af  det  andet  Pigment, 
reflekteret  blive  saaledes  kun  de  Straaler,  som  ikke  eller  i  det 
mindste  kun  i  ringe  Grad  indsuges  af  noget  af  Stofferne.  En 
saadan  Pigmentblanding  kan  altsaa  ingenlunde  gøre  samme  Ind- 
tryk paa  Øjet  som  en  Blanding  af  Lysstraaler  af  Pigmenternes 
Farver,  og  det  vil  derfor  være  fuldstændig  urigtigt  at  kalde 
en  Pigmentblanding  for  en  Farveblanding.  „Wenn  man  sagt* 
skriver  Briicke  ^)  „man  mische  Farben,  so  driickt  man  sich  un- 
oigentlich  aus,  man  mischt  nur  Pigmente,  und  das  Resultat,  welches 
man  dabei  erzielt,  ist  sehr  weit  verschieden  von  demjenigen, 
welches  man  erzielen  wiirde,  wenn  man  wirklich  die  Farben, 
das  heisst,  das  Licht,  welches  von  jedem  der  einzelnen  Pigmente 
flir  sich  zuriickstrahlt,  mischte ;  denn  in  dem  letzteren  Falle  wiirde 
die  neue  Farbe  durch  Addition  nicht  durch  Subtraktion  ent- 
standen  sein,  sie  wiirde  nicht  einfacher,  sie  wiirde  zusammen- 
gesetzter  sein,  als  jede  der  beiden  anderen."  Det  er  efter  denne 
træffende  Udtalelse  af  Briicke,  at  man  har  kaldet  de  Farver, 
som  fremkomme  ved  Blanding  af  Farvestraaler  eller  Nethinde- 
indtryk, for  Summationsfarver  i  Modsætning  til  Differensfarverne, 
som  resultere  af  Pigmentblandinger.  Et  Exempel  vil  lettest 
tydeliggøre  Forskellen,  og  vi  give  derfor  atter  Briicke  Ordet. 
„Ein  blaues  und  ein  ihm  komplementår  gefårbtes  gelbes  Pigment 
geben  Griin,  die  Farben  selbst  aber  auf  der  Netzhaut  gemischt 
wiirden  Grau  geben,  das  mehr  ins  Blaue  oder  mehr  ins  Gelbe 
fallen  wiirde,  je  nachdem  in  ihm  das  Blau  oder  das  Gelb  vor- 
herrschte.  Ja,  ein  Blau  und  ein  Gelb.  welche  als  Pigmente 
gemischt  noch  ein  ziemlich  lebhaftes  Griin  geben,  konnen  auf 
der  Netzhaut  gemischt  biasses  Roth  geben,  wenn  nåmlich  das 
Gelb  dem  Blau  nicht  genau  komplementår  ist,  sondern  zu  sehr 
ins  Orange  fålll.  Dies  ist  mit  den  meisten  Sorten  des  kåuflichen 
Ghromgelbs  dem  Ultramarin  gegeniiber  der  Fall,  so  dass  man 
also    hier   geradezu   entgegengesetzte  Farben,    Roth   und    Griin, 


')  Physiologie  der  Farben,  pag.  127. 

erzeugen  kann,  je  nachdem  man  die  Pigmente  mischt,  oder  das 
Licht,  welches  sie  reflektiren,  auf  der  Netzhaut  vereinigt"  ^).  Men 
foruden  at  de  i  Blandingen  indgaaende  Pigmenters  Farvetone  for- 
andres, vil  ogsaa  deres  Mætningsgrad  forminskes  paa  Grund  af  den 
stærke  Lysabsorption,  som  finder  Sted.  En  Blanding  er  altid 
mørkere  end  det  lyseste  af  de  indblandede  Pigmenter,  og  jo  . 
mere  disse  nærme  sig  til  at  blive  komplementære,  desto  mørkere 
vil  ogsaa,  alt  andet  lige,  Blandingen  blive.  Tydeligst  træder 
denne  Forringelse  i  Mætning  frem,  naar  det  ene  Pigment  er 
hvidt,  idet  Blandingen  da  altid,  uanset  det  andet  Pigments  Farve, 
bliver  graalig.  Samme  Virkning  har  iøvrigt  en  Indblanding  af 
et  sort  Farvestof.  Da  Absorptionen  i  de  sorte  Pigmenter  aldrig 
er  absolut  total,  da  der  altid  tilbagekastes  noget  hvidt  Lys,  ja 
endog,  paa  Grund  af  en  ringe  elektiv  Absorption,  undertiden 
farvet  Lys,  vil  en  Blanding  af  et  Farvestof  med  sort  ikke  blot 
forandre  Schatteringen  men  ogsaa  Mætningsgraden,  undertiden 
tillige  Farvetonen. 

Efter  denne  Digression  genoptage  vi  Undersøgelsens  Traad. 
Vort  Spørgsmaal  var  dette:  hvorledes  kommer  Ghevreul  til 
at  sondre  mellem  to  forskellige  Arter  af  mørke  Schatteringer, 
som  begge  kunne  afledes  af  de  mættede,  spektrale  Farver?  Vort 
Svar  er  følgende.  Vi  træffe  i  Naturen  eller  kunne  ad  kemisk 
Vej  fremstille  mangfoldige  Farvestoffer,  som  udmærke  sig  ved  en 
mørk  og  meget  ren,  mættet  Farve.  At  frembringe  en  lignende 
Farvevirkning  ved  Blanding  af  et  mættet  og  et  sort  Pigment,  er 
i  Følge  det  ovenfor  udviklede  ikke  muligt,  fordi  Blandingen  for- 
uden at  blive  mørk,  tillige  —  rent  bortset  fra,  at  Farvetonen 
maaske  forandres  —  bliver  graalig,  saa  at  Farven  ikke  længer 
er  mættet,  ren,  som  det  naturlige  mørke  Farvestofs,  men  dæmpet. 
Disse  naturlige  mørke  Farvestoffer,  hvis  Farvefylde  Ghevreul 
ikke  var  i  Stand  til  at  efterligne  trods  hele  den  højt  udviklede 
Teknik,  som  Gobelin  væveriernes  Farverier  stillede  til  hans  Raad- 
ighed,  tvang  ham  til  at  aabne  en  særegen  Plads  i  Systemet  for 
dem  2).    Og  da  de  selv  først  engang  vare  komne  derind,  droge  de 


1)  O.  a.  Skr.  pag.  128. 

*)  De  la  loi  du  contraste  pag.  85.     Exposé  d'un  moyen,  pag.  82  ft'. 

med  Nødvendighed  alle  de  mørke,  dæmpede  Schatteringer  efter 
sig,  som  kunne  fremstilles  af  dem  ved  at  tilføje  sort.  Den  dob- 
belte Overgang  fra  mættede  Farver  til  sort  er  altsaa  en  simpel 
Konsekvens  af,  at  Systemet  er  baseret  paa  Pigmentblandinger. 
I  det  naturlige  Farvesystem  ville  de  omtalte  kemiske  Forbindelser 
repræsentere  de  mættede,  mørke  Schatteringer,  som  ligge  paa 
Kuglefladen  mellem  Ækvator  og  den  sorte  Pol,  medens  alle 
Ghevreuls  mørke,  dæmpede  Schatteringer  finde  deres  Plads 
paa  forskellige  Steder  indenfor  Kuglefladen. 

Det  Princip,  som  Ghevreul  har  anvendt  ved  Benævnelsen 
af  Farverne,  er  fortræffeligt.  Man  ordner  dem  i  et  tredimensionalt 
System  og  angiver  saa  blot  tre  Koordinater,  hvorved  en  hvilken 
som  helst  Nuance  er  fuldstændig  bestemt  —  en  mere  rationel 
Metode  kan  neppe  tænkes.  Men  Systemet  selv  er  uheldigt;  de 
mange  Afvigelser  fra  det  naturlige  System  paatrykke  det  Præget 
af  noget  kunstlet  og  vilkaarligt;  en  naturlig  Nomenklatur  maa 
nødvendigvis  være  baseret  paa  det  naturlige  System.  At  frem- 
stille dette  anskueligt  ved  Hjælp  af  Pigmenter,  har  imidlertid, 
som  paavist,  sine  store  Vanskeligheder,  fordi  vi  kun  i  ringe 
Grad  ere  Herre  over  de  Farveforandringer,  som  finde  Sted  ved 
Pigmenternes  Blanding.  Det  er,  for  at  tage  et  Exempel,  næsten 
umuligt  at  fremstille  i  Pigmenter  en  Række  rene  Schatteringer 
fra  en  given  spektral  Farve  til  hvidt.  Vilde  vi  skaffe  os  disse 
ved  at  lægge  Pigmentet  i  stadig  tyndere  Lag  paa  hvid  Grund, 
saa  fik  disse  Schatteringer  ikke  samme  Farvetone,  da  denne, 
som  ovenfor  omtalt,  er  afhængig  af  Pigmentlagets  Tykkelse.  Og 
vilde  vi  fremstille  dem  ved  at  blande  Pigmentet  med  et  hvidt 
Farvestof,  saa  bleve  Schatteringerne  ikke  længer  rene,  mættede, 
men  dæmpede,  graalige,  umættede;  og  paa  tilsvarende  Maade 
vilde  det  gaa  ved  Fremstillingen  i  Pigmenter  af  enhver  anden 
Række  Overgange  mellem  to  givne  Farver.  Man  faar  aldrig  en 
bestemt  Faktor  til  at  variere  alene;  vil  man  forandre  Farvetonen, 
kan  man  ikke  holde  Mætningsgrad  og  Schattering  konstant  o.  s.  fr. 
Men  heraf  følger,  at  en  rationel,  systematisk  Farvenomenklatur 
ikke  har  stor  Udsigt  til  at  kunne  faa  praktisk  Betydning,  ti  den 
nødvendige  Betingelse  herfor  vil  være,  at  ethvert  forelagt  farvet 
Stofs  Plads  i  Systemet  let   og  hurtig  kan   angives.     Men  dertil 

udkræves,  at  de  Normer,  hvormed  Sammenligningen  skal  ud- 
føres, ere  forelagte  i  Tavler  som  Ghevreuls,  farvetrykte  Planer, 
i  hvilke  Farverne  ere  ordnede  paa  en  let  overskuelig  Maade. 
Altsaa  maa  Normerne  være  fremstillede  ved  Pigmentblandinger, 
hvilket  er  umuligt,  naar  man  forlanger  Nøjagtighed.  Renoncere 
vi  derimod  paa  den  hurtige  Bestemmelse,  hvilken  ved  alle  viden- 
skabelige Undersøgelser  i  Almindelighed  er  af  underordnet  Be- 
tydning, saa  kunne  vi  naa  al  ønskelig  Præcision  og  Nøjagtighed 
i  Angivelsen  af  et  forelagt  Pigments  Farve.  En  Metode  hertil 
er  angivet  af  Bruno  Kolbe  '). 

Kolbe  baserer  sin  Nomenklatur,  den  saakaldte  „numeriske 
Farvenomenklatur",  paa  det  naturlige  Farvesystem.  Tage  vi 
Kuglens  Centrum  til  Begyndelsespunkt  for  et  polært  Koordinat- 
system, vil  en  Nuance  altsaa  være  bestemt  ved  de  tre  Koordi- 
nater: Farvetonen  =  ^,  Mætningsgraden  =  y  og  Schatteringen 
=  f.  Hvorledes  kunne  nu  disse  tre  Størrelser  variere?  For  at 
se  dette,  behøve  vi  kun  at  erindre  os  den  Maade,  paa  hvilken 
vi  i  forrige  Afsnit  fordelte  Farverne  paa  Kuglen.  Lad  os  tænke 
os  denne  med  Radius  ==  1  delt  ved  Meridianer  og  Parallel- 
kredse, og  lad  os  erindre,  at  vi  have  fordelt  Spektralfarverne 
saaledes  efter  aftagende  Bølgebreder  paa  Ækvator,  at  Komple- 
mentærfarverne ere  diametralt  modsatte.  Regne  vi  nu  den  paa 
Ækvatorialplanet  vinkelrette  Diameter,  Kuglens  Axe,  positiv  mod 
den  hvide  og  negativ  mod  den  sorte  Pol,  indeholde  alle  Meridi- 
anerne gennem  den  positive  Pol  altsaa  alle  de  rene  lyse,  gennem 
den  negative  Pol  alle  de  rene  mørke  Schatteringer.  Enhver 
Parallelkreds  paa  Kuglen  indeholder  alle  Ækvatorens  Farvetoner 
men  i  lysere  eller  mørkere  Schatteringer,  alt  efter  som  Parallel- 
kredsen nærmer  sig  mere  til  den  positive  eller  negative  Pol. 
Trække  vi  fra  Centrum  en  Radius  til  et  Punkt  paa  Kuglefladen, 
indeholder  denne  Radius  altsaa  alle  Overgange  fra  nevtralt  graat 
(Centrum)  til  den  paagældende  Farve,  d.  v.  s.  alle  Farvens 
Mætningsgrader.     Altsaa  varierer: 

')  Geometrische  Darstellung  der  Farbenblindheit,  pag.  16  ff. 

Farvetonen  ^  fra  0°  til  360°. 
Mætningsgraden  r  fra  0,00  til  1,00. 
Schatteringen  ?  fra  O  °  til  +  90  °. 

For  nu  at  kunne  betegne  en  hvilken  som  helst  Nuance  er 
det  blot  nødvendigt  at  fastsætte  et  bestemt  Nulpunkt,  ud  fra 
hvilket  Farvetonernes  Vinkelafstande  kunne  regnes.  Dette  Nul- 
punkt kan  naturligvis  vælges  vilkaarligt,  men  som  vi  senere 
skulle  se,  dele  Farverne  sig  naturligt  i  to  Grupper,  af  hvilke  den 
ene  samler  sig  om  gult,  den  anden  om  blaat,  medens  Grænsen 
mellem  dem  hgger  paa  den  ene  Side  i  purpur  paa  den  anden  i 
grønt.  Kolbe  foreslaar  derfor  at  dele  Farvecirklen  ved  en  Dia- 
meter, lagt  gennem  disse  to  Farver,  og  benytte  det  Endepunkt, 
der  falder  i  Purpurfarverne,  som  Nulpunktet  for  Angivelsen  af 
Farvetonerne.  Denne  Diameter  er  i  Fig.  5  dragen  ligesom  i 
Kolbes  Originaltegning  *)  saaledes,  at  den  Frauenhoferske  Linje 
B  faar  Afstanden  15°,  og  de  i  Figurens  yderste  Kreds  afsatte 
Grader  ere.  altsaa  regnede  ud  fra  det  nævnte  Nulpunkt.  —  An- 
giver jeg  nu  f.  Ex.  en  Nuance  F  =  '45°,  0,7,  J-  20"^,  saa  be- 
tyder dette  altsaa  en  Farve,  hvis  ^  ==  45  °,  r  =  0,7  og  c^^  -•-  20°, 
og  Nuancens  Beliggenhed  i  Kuglen  er  derved  fuldstændig  bestemt. 
De  i  Kugleaxen  liggende  graa  Farver  kunne  vi  vedtage  at  kalde 
+  r,  da  for  deni  alle  f  er  ubestemt  og  c  -=-  +  90",  saa  at  de 
altsaa  kunne  betragtes  som  Mætningsgrader  af  sort  og  hvidt. 

Det  er  nu  vor  Opgave  at  vise,  hvorledes  de  forskellige  Nu- 
ancer kunne  fremstilles,  og  hvorledes  vi  kunne  beregne  deres 
Koordinater.  At  de  ikke  lade  sig  udføre  ved  Hjælp  af  Pigment- 
blandinger, have  vi  allerede  godtgjort.  Anderledes  stiller  Sagen 
sig  derimod,  hvis  vi  tænke  os  det  af  Pigmenterne  reflekterede 
Lys  blandet  paa  Øjets  Nethinde,  hvilket  som  bekendt  kan  ud- 
føres ved  at  anbringe  Farvestofferne  paa  roterende  Skiver.  Vi 
faa  derved  virkelige  Blandings-  eller  Summationsfarver,  hvis  Af- 
hængighed af  Komposanterne  vi  kende.  Lad  os  antage,  at  vi 
have  to  Pigmenter  af  spektral  Mætning  f.  Ex.  et  rødt  og  et  gult, 
og   at  vi   have  anbragt  disse  paa  Skiver  i  Sektorer  af  forskellig 


')  o.  a.  Skr.,  Taf.  H,  Fig.  1 

Størrelse,  Ved  Rotationen  ville  disse  da  give  graalige,  umættede 
Blandingsfarver.  Ti  hvis  det  røde  Pigment  foruden  røde  Straaler 
tilbagekaster  f.  Ex.  nogle  violette,  og  det  gule  foruden  gule 
Straaler  tillige  nogle  orange  og  gulgrønne,  saa  ville  de  reflekt- 
erede komplementære  Straaler,  idet  de  blandes  paa  Nethinden, 
gøre  samme  Indtryk  som  en  ringe  Mængde  ufarvet  Lys,  altsaa 
graat.  Blandingsfarverne  blive  derfor  umættede,  og  det  desto 
mere,  jo  flere  komplementære  Straaler  der  blandes.  Minimum 
af  Mætning  faa  vi  altsaa  i  det  Tilfælde,  hvor  de  to  Farver 
indgaa  i  Blandingen  i  ligestore  Mængder,  Om  nu  de  saaledes 
frembragte  Blandingsfarvers  Plads  netop  bliver  paa  den  Kom- 
p6santerne  forbindende  Korde,  er  ikke  saa  aldeles  afgjort,  som 
Kolbe  ^)  mener,  ti  det  maa  nødvendigvis  afhænge  af,  hvilke 
Farvestraaler  de  to  Pigmenter  reflektere.  Men  da  alle,  selv  de 
mest  spektrale,  mættede  Pigmenter  tilbagekaste  Straaler  af  for- 
skellig Brydbarhed.  tør  man  vistnok,  uden  at  begaa  større  Fejl, 
antage,  at  Blandingsfarverne  kunne  fremstilles  ved  Korden  mellem 
Komposanterne.  Sikrest  bliver  det  dog  under  alle  Omstændig- 
heder altid  at  anvende  de  samme  Pigmenter,  da  man  jo  i  saa 
Fald  ogsaa  altid  vil  faa  de  samme  Blandingsfarver  frem,  og  i 
det  mindste  under  denne  Forudsætning  er  der  intet  til  Hinder 
for  at  vedtage,  at  Blandingsfarverne  skulle  tænkes  hggende  paa 
Korden  mellem  de  to  Komposanter.  Kende  vi  nu  blot  disses 
Koordinater  i  Systemet,  saa  er  det,  som  vi  strax  skulle  vise, 
meget  let  at  beregne  Koordinaterne  til  en  hvilken  som  helst  af 
deres  Blandingsfarver. 

Vort  Udgangspunkt  er  altsaa  Pigmenter  af  saa  nær  som 
mulig  spektral  Mætning,  d.  v.  s.  Stoffer,  hvis  Farve  har  r  =  1 
og  s-  =  0°.  Tilbage  staar  saaledes  kun  at  bestemme  f.  Denne 
Størrelse  kunne  vi  direkte  aflæse  i  Fig.  5,  saasnart  vi  kende  den 
med  Pigmentet  ensfarvede  (isokrome)  Lysstraales  Bølgebrede. 
Til  at  fmde  den  kræves  der  en  Sammenligning  mellem  Farve- 
stoffet og  Solspektret.  Herom  skriver  Kolbe:  „Durch  den  di- 
rekten  Vergleich  der  fraglichen  Farbe   mit   dem   objektiven,    auf 


*)  o.  a.  Skr.,  pag.  26. 

einem  weissen  Schirm  aufgefangenen  Spektrum  kann  man  leicht 
mil  einer  fiir  unsere  Zwecke  geniigenden  Genauigkeit  die  gleicher- 
scheinende  Spektralfarbe  fmden,  deren  Wellenlånge  dann  mit 
Hilfe  der  Metallspektren  zu  bestimmen  ist"  ').  Denne  sidste  Be- 
mærkning om  Anvendelsen  af  Metallinjerne  til  at  finde  Bølge- 
brederne  er  mig  fuldstændig  gaadefuld.  Hvis  Kolbe,  hvad  man 
dog  maa  antage,  har  arbejdet  med  et  Solspektrum  og  ikke  med 
Spektret  f.  Ex.  af  et  elektrisk  Lys,  vil  han  neppe  med  Metal- 
linjerne have  kunnet  opnaa  andet  end  at  gøre  det  hele  Forsøg 
overordenlig  kompliceret  uden  at  vinde  noget  i  Bestemmelsens 
Sikkerhed.  I  et  Solspektrum  af  en  passende  Længde  (c.  30°°^) 
er  der  saamange  Frauenhoferske  Linjer  synlige,  at  man  har  et 
aldeles  tilstrækkeligt  Antal  faste  Holdepunkter  i  disse.  Ved 
mine  Bestemmelser  er  jeg  derfor  gaaet  frem  paa  følgende  Maade. 
Jeg  fremstillede  ved  Hjælp  af  en  Heliostat  og  et  Spektroskop 
med  Svovlkulstofprisme,  hvis  brydende  Vinkel  var  60°,  et  Sol- 
spektrum af  den  angivne  Længde  paa  en  Skærm,  der  var  stillet 
i  en  Afstand  af  2™  fra  Prismet.  Kollimatorlinsen  blev  derefter 
fjærnet  saa  langt  fra  Spalten,  at  de  Frauenhoferske  Linjer  traadte 
aldeles  skarpt  frem.  En  fast  Millimeterskala  var  anbragt  paa 
Skærmen.  Naar  denne  stilledes  saaledes,  at  D-Lmjen  netop 
faldt  over  Mærket  50™°^,  kunde  man  nøjagtig  notere  Beliggen- 
heden af  Linjerne  B,  C\  E,  6^,  6^,  F,  249  K'')  og  G.  Af  de 
fundne  Størrelser  konstruerede  jeg  nu  paa  sædvanlig  Maade  en 
Interpolationskurve  ^).  Bestemmelsen  af  de  med  Pigmenterne 
isokrome  spektrale  Lysstraalers  Bølgebreder  foregik  derefter  saa- 
ledes, at  jeg  fandt  de  forskellige  Pigmenters  Plads  i  Spektret, 
aflæste  disse  Steders  Beliggenhed  paa  Millimetermaalestokken,  og 
tog  direkte  Bølgebreden  paa  den  konstruerede  Kurve. 

De  Pigmenter,  hvis  Koordinater  jeg  paa  denne  Maade  har 
bestemt,  ere : 

Ren  Karmin,  Ginnober,  Middle  Kromgult  (nevtralt  Blykromat), 


^)  o.  a.  Skr.,  pag.  23. 

^)  Denne  let  kendelige  Linje   ligger  i  Spektret  midt  mellem    F  og  G, 
og  dens  Bølgebrede  er  4532.     (Schellen:  Spektralanalyse  I,  pag.  301). 
')  Schellen:  Spektralanalyse,  I,  pag.  218  og  Atlas  Taf.  1. 

Zinkkromat,  Schweinfurthergrønt  (Altonagrønt)  og  Ultramarinblaat 
{O  II  Nr.  1694). 

De  fundne  Bølgebreder  og  de  derved  bestemte  Koordinater 
ere  givne  i  nedenstaaende  Tabel: 


Å 

Koordinater. 

Karmin 

6867 

15°,  1,00,  +  0° 

Ginnober 

6562 

31°,  1,00,  +  0° 

Blykromat 

5890 

105°,  1,00,  +  0° 

Zinkkromat 

5660 

130°,  1,00,  +  0° 

Schweinfurthergr. 

5210 

180°,  1,00,  +  0° 

Ultramarinblaat 

4470 

323°,  1,00,  +  0°, 

Foruden  de  nævnte  Farvestoffer  har  jeg  anvendt  Snehvidt 
(rent  Zinkilte)  og  et  under  Navnet  Nevtralsort  gaaende  sort 
Pigment,  som  ved  en  kvalitativ  kemisk  Analyse  viste  sig  at 
bestaa  af: 

C,  CVgOj,  og  Spor  af  Fe,  C\  K  og  H^SO^. 

Vi  skulle  nu  vise,  hvorledes  man  ved  Hjælp  af  disse  Pig- 
menter paa  Kolbes  Farvemaaler  ')  kan  frembringe  saa  godt 
som  alle  mulige  Farvenuancer  og  nøjagtig  bestemme  deres  Koord- 
inater. 

Farvemaaleren  eller  Kromometret  er  en  Rotationsmaskine, 
paa  hvis  Axel,  som  maa  kunne  løbe  mindst  20  Gange  rundt  i 
Sekundet,  der  er  anbragt  en  ret  cirkulær  Keglestub,  hvis  Axe 
falder  sammen  med  Rotationsaxen.  Keglestubben  er  uddrejet 
nøjagtigt  i  tørt  Træ,  dens  Højde  er  200'^"\  Radius  i  Grundfladen 
33'""\  Radius  i  den  øverste  Flade  30'^^°^.  Paa  Stubben  kan  der 
anbringes  Kapper,  som  fremstilles  af  Kartonpapir  og  bemales 
med  forskellige  Farvestoffer.  Det  ejendommelige  ligger  nu  netop 
i  den  Maade,  paa  hvilken  Kapperne  males.  Lad  os  til  en  Be- 
gyndelse sætte  os  den  Opgave  at  fremstille  Blandingsfarver  af  to 
mættede  Pigmenter,  f.  Ex.  grønt  og  blaat.  Man  deler  da  hver 
af   de    to    Cirkelperiferier,    som    begrænse    Endefladerne,    i    det 


*)  o.  a.  Skr ,  pag.  61. 

Fig.  9. 


samme  Antal  ligestore  Stykker  f.  Ex.  4.  Disse  Delingspunkter 
forbindes  derpaa  zigzagf ormet.  Fig.  9  viser  den  udfoldede  Kappe 
med  Delingslinjerne.  Males  nu  alle  de  Trekanter,  som  vende 
Spidsen  samme  Vej,  f.  Ex.  opad,  blaa,  og  alle  de  modsatte  Tre- 
kanter grønne,  saa  vil  der  ved  Ro- 
tationen fremkomme  en  fuldstændig 
kontinuerlig  Overgang  fra  grønt  til 
blaat,  idet,  som  det  let  ses,  den 
øverste  Rand  vil  blive  ublandet  grøn, 
den  nederste  ublandet  blaa,  medens 
der  derimellem  ligger  alle  mulige 
blaagrønne  Blandingsfarver.  Er  der 
nu  ved  Siden  af  den  roterende 
Keglestub  stillet  en  i  100  ligestore 
Dele  inddelt  Maalestok,  finder  man  let  Koordinaterne  til  en 
hvilken  som  helst  af  Blandingsfarverne  ved  at  aflæse  den  Delings- 
streg  paa  Maalestokken,  ud  for  hvilken  den  betragtede  Farve 
findes.  Er  Maalestokkens  Nulpunkt 
for  neden,  giver  i  det  nævnte  Ex- 
empel  det  aflæste  Tal  os  ligefrem 
det  Procentantal  blaat,  som  indgaar 
i  Blandingen,  og  Resten  er  altsaa 
grønt.  Af  disse  Størrelser  lade  sig 
nu  Koordinaterne  beregne  pai  følg- 
ende Maade. 

Lad  de  to  mættede,  spektrale 
Farver  have  Koordinaterne  G  =  <p^°^ 
1,00,  0°  og  i^  =  {^2°,  1,00,  0% 
og  lad  os  antage,  at  vi  skulle  be- 
regne Koordinaterne  til  den  Bland- 
ingsfarve,  der  indeholder  a  %  blaat. 
Denne  vil  da  indeholde  100  —  a  % 
grønt.  Betegner  nu  i  hosstaaende 
Figur,   som   forestiller  et  Stykke  af 

Farvekuglens  Ækvator,   Punktet  O  det  Nulpunkt,    ud   fra  hvilket 
Fai-vetonerne  regnes,  C  Farvekuglens  Centrum  og  G  og  B  hen- 


Fig.  10 

holdsvis  den  grønne  og  blaa  Farve,  vi  have  blandet,  saa  ere  altsaa 
de  stumpe  Vinkler: 

I  OCG  =  <pi  og  /  OCB  =  ^2.     Man  har  da  /  GCB  =  ^^  —  ^j. 

Korden  GB  angiver  alle  de  mulige  Farver,  som  kunne  frem- 
komme ved  Blanding  af  G  og  B.  Er  nu  N  den  Blandingsfarve, 
hvis  Koordinater  søges,  saa  maa: 


(!)• 


og  Bestemmelsen  af  Punktet  NI  Koordinater,  nemlig  den  stumpe 
Vinkel:  /  O  GN  og  Linjen  GN  er  nu  en  simpel  trigonometrisk 
Opgave.    Da  man  har: 

l_   GGB  =  ^  (180°     -  K  — ^i))  —  90°  — ^-~^^    er  altsaa: 
BG  ^  2  sin  (90°  —  ?«  —  .^)     ^^  ^^^  f^^g  endvidre: 
NG^^-^-^'bG,  altsaa  er iVG  =  i^^-:^.  2.m(90°-^^^). 

I  /\  CNG  kende  vi  saaledes  NG,  /_  CGN  og  CG  ==  1, 
og  vi  kunne  følgelig  bestemme  den  søgte  Blandingsfarves  Mæt- 
ningsgrad  r  --=  CN  og  /  6rCJV",  af  hvilken  vi  faa  dens  Farve- 
tone: f  =^  /_    GCN  +  (f^. 

Bestemmelsen  af  Schatteringernes  Koordinater  er  meget  let. 
Lad  i  Fig.  9  de  skraverede  Trekanter  være  sorte,  de  andre  f.  Ex. 
røde  af  spektral  Mætning,  saa  giver  denne  Kappe  ved  Rotation 
alle  mørke,  mættede  Schatteringer  af  den  givne  Farvetone.  Men 
da  f  varierer  mellem  O  og  +  90  °,  behøver  man  blot  at  anbringe 
en  i  90  Dele  inddelt  Maalestok  af  samme  Længde  som  Kegle- 
stubben ved  Siden  af  denne,  og  lade  Maalestokkens  Nulpunkt 
ligge  for  oven,  hvor  den  spektrale  Farvetone  fremkommer,  for 
direkte  at  kunne  aflæse  den  numeriske  Værdi  af  <;  for  en  hvilken 
som  helst  mørk  Schattering  af  den  givne  Farvetone.  Aldeles 
analogt  hermed  fremstilles  og  bestemmes  de  lyse  Schatteringer, 
idet  man  blot  holder  de  Trekanter  hvide,  som  vi  ovenfor  have 

antaget  sorte.  Paa  tilsvarende  Maade  fremstilles  ogsaa  de  for- 
skellige Mætningsgrader  af  en  given  Farve  af  spektral  Mætning. 
Da  de  umættede  Farvenuancer  ere  Blandinger  af  de  spektrale 
Farver  med  graat,  men  graat  igen  kan  fremstillles  ved  Blanding 
af  sort  og  hvidt,  saa  behøver  man  kun  at  male  hveranden  af  de 
i  Fig.  9  skraverede  Trekanter  sort,  hveranden  hvid,  medens  alle 
de  andre  modstaaende  Trekanter  males  med  det  Pigment,  hvis 
Farves  Mætningsgrader  man  ønsker  at  fremstille.  Ved  Rota- 
tionen faar  man  da  en  kontinuerlig  Overgang  fra  den  givne 
Farvetone  til  nevtralt  graat.  Mætningsgraden  varierer  nu  som 
ovenfor  angivet  mellem  1,00  og  0,00;  følgelig  vil  en  i  100  Dele 
inddelt  Maalestok  med  Nulpunkt  ved  graat  ligefrem  give  Vær- 
dierne af  r. 

Hidtil  have  vi  kun  betragtet  Fremstillingen  af  de  mindre 
farvefyldige  Nuancer  (Mætningsgrader  og  lyse  og  mørke  Schat- 
teringer) af  saadanne  Farver,  der  foreligge  som  Pigmenter,  men 
man  er  dog  ingenlunde  indskrænket  til  disse.  Vil  man  f.  Ex. 
fremstille  de  lyse  Schatteringer  af  en  Blandingsfarve,  der  er 
sammensat  af  20 %  blaat  og 80 "o 
grønt,  saa  maler  man  det  ene 
Sæt  ensliggende  Trekanter  hvide, 
og  det  andet  behandles  paa  føl- 
gende Maade  (se  Fig.  11).  Tre- 
kanternes Grundlinjer  deles  i  For- 
holdet 20:  80  =  1:  4,  og  fra 
Delingspunkterne  trækkes  Linjer 
til  Trekanternes  Toppunkter.  De 
derved  fremkomne  smaa  Tre- 
kanter (t)  males  blaa,  de  store  (u)  grønne,  og  ved  Rotationen 
vil  der  da  fremkomme  den  ønskede  Blandingsfarve,  som,  idet 
den  blandes  med  hvidt,  giver  de  lyse  Schatteringer.  Den  i  90 
Dele  inddelte  Maalestok  vil  ligesom  tidligere  direkte  give  de 
numeriske  Værdier  af  ?.  At  man,  ved  paa  analog  Maade  at  dele 
det  andet  Sæt  Trekanter  og  male  de  saaledes  fremkomne  mindre 
Trekanter  sorte  og  hvide,  kan  fremstille  kontinuerlige  Overgange 
fra  en  hvilken  som  helst  Farvetone  til  enhver  Schattering  af 
graat,  behøver  ikke  nærmere  at  paavises. 


Fig   11. 


66 

Der  er  vel  endnu  en  Del  Spørgsmaal  vedrørende  Farve- 
maaleren  og  dens  Anvendelse,  som  kunde  trænge  til  nærmere 
Belysning.  Men  for  ikke  at  fortabe  os  i  praktiske  Enkeltheder, 
som  ligge  vort  egenlige  Emne  meget  fjærnt,  ville  vi  hellere  hen- 
vise den  Læser,  som  kunde  ønske  yderligere  Oplysning,  til 
Kolbes  eget  Arbejde.  —  Vi  gaa  nu,  efter  saa  fyldig  som 
mulig  at  have  gjort  Rede  for  Farverne  og  deres  indbyrdes 
Forhold,  over  til  Undersøgelsen  af  de  æstetiske  Problemer,  hvis 
Løsning  vi  have  sat  som  vor  særlige  Opgave. 


De  enkelte  Farvers  emotionelle  Virkning. 

Det  maa  antages,  at  der  til  Farverne  ligesom  til  alle  andre 
Sansefornemmelser  er  knyttet  Følelsestoner.  Allerede  Gothe  ') 
har  henledet  Opmærksomheden  paa  og  udfi^rlig  beskrevet  disse, 
som  han  kalder:  „die  sinnlich-sittlichen  Wirkungen  der  Farben ". 
Ghevreul  slutter  sig,  uden  dog  at  gaa  nærmere  ind  paa  Enkelt- 
hederne, til  ham  i  følgende  Ord:  „L'æil  a  un  plaisir  incontestable 
,  å  voir  des  couleurs,  abstraction  faite  de  tout  dessin,  de  toute 
autre  qualité  dans  l'objet  qui  les  lui  présente"  ^).  Og  den  nyere 
Psykologi  opfatter  ligeledes  Sagen  som  utvivlsom^);  men  ind- 
rømmes maa  det,  at  disse  Følelsestoner,  disse  Farvernes  direkte 
emotionelle  Virkninger  ere  meget  svage.  Dette  lader  sig  rimeligvis 
forklare  ved  Farvefornemmelsernes  forholdsvis  underordnede  Be- 
tydning i  Kampen  for  Tilværelsen.  En  sammenlignende  Be- 
tragtning af  vore  forskellige  Sanser  viser  nemlig,  at  der  mellem 
Sansefornemmelsernes  Artikulation  og  Følelsestonernes  Styrke 
bestaar  et  omvendt  Forhold,  saaledes  at  jo  rigere  og  mang- 
foldigere Artikulationen  er,  desto  svagere  ere  de  Følelser,  der 
knytte  sig  til  de  enkelte  Kvaliteter.     Og  i  Overensstemmelse  med 


1)  Farbenlehre,  6te  Abt 

')  De  la  loi  du  contraste,  pag  106. 

')  Høffding:  Psykologi,  pag  276. 

Udviklingshypotesen  kan  man  antage,  at  dette  skyldes  Sanse- 
organernes Udvikling  fra  lavere  Former  under  Tilværelseskampen. 
Prof.  Høffding  skriver  herom  følgende:  ,1  Henseende  til 
Styrke  staa  de  (Fornemmelserne  og  Følelsestonerne)  i  omvendt 
Forhold  til  hinanden,  saaledes  at  jo  stærkere  Følelseselementet 
bliver,  des  mere  forsvinder  det  egenlige  sansende  eller  erkendende 
Element.  De  Sansefornemmelser,  der  vække  den  stærkeste  Lyst 
eller  Ulyst,  lære  os  mindst  om  Forhold  uden  for  os,  saa  stor 
praktisk  Betydning  de  ellers  kunne  have  som  advarende  eller 
lokkende.  Men  hvor  Fornemmelsens  kvalitative  Beskaffenhed 
kan  gøre  sig  gældende  under  en  for  Sanseorganet  passende 
Styrke,  der  udformes  og  specificeres  Følelsen  sammen  med  For- 
nemmelsen. Hvad  den  mister  i  Voldsomhed,  vinder  den  i  Rigdom 
og  mangfoldig  Nuancering,  saavel  som  i  Uafhængighed  af  den 
umiddelbare  Kamp  for  at  bestaa"  ^).  For  Farvernes  Vedkommende 
have  vi  af  de  foregaaende  Udviklinger  faaet  et  tydeligt  Billede 
af  deres  Rigdom  og  mangfoldige  Nuancering;  deres  ringe  Be- 
tydning for  Tilværelseskampen  synes  uden  for  al  Tvivl,  naar  det 
erindres,  at  der  rimeligvis  i  Aartusinder  før  Daltons  Opdagelse 
har  levet  Farveblinde,  som,  hvis  de  nogensinde  selv  have  følt 
deres  Mangel,  dog  have  været  i  Stand  til  at  skjule  den  saaledes 
for  andre,  at  den  ikke  har  tiltrukket  sig  almindelig  Opmærk- 
somhed. Men  herved  bliver  det  da  sandsynligt,  at  de  Farve- 
fornemmelserne ledsagende  Følelsestoner  altid  have  været  for- 
holdsvis svage,  og  kommer  hertil  yderligere,  at  Slægten  paa  det 
nuværende  Udviklingstrin  synes  at  have  tabt  en  Del  af  Følelsens 
oprindelige  Friskhed,  hvilket  man  med  Wundt^)  nok  tør  an- 
tage, saa  er  (iet  forstaaeligt,  at  Farvernes  direkte  emotionelle 
Virkning  for  den  nulevende  Slægt  er  uden  synderlig  Betydning. 
Men  derfor  tør  vi  dog  ikke  her  aldeles  forbigaa  disse  Forhold, 
skjøndt  de  rigtignok  tidligere  ere  blevne  saa  udførlig  behandlede, 
at  der  for  os  neppe  vil  være  noget  nyt  at  tilføje.  Ti  for  det 
første  har  der  i  Tidens  Løb  til  Farverne  knyttet  sig  saa  mange 
nærmere  og  fjærnere  Associationer,   der   endnu  ligesom  bære  de 


')  o.  a.  Skr.  pag.  280. 

-j  Phys.  Psychol.  1,  pag.  486. 

afblegede  Følelser  oppe,  at  disse  gennem  Associationernes  Mel- 
lemled ofte  kunne  forstærkes  i  en  ikke  uvæsenlig  Grad.  Og 
dernæst  vil  det  for  vore  senere  Undersøgelsers  Skyld  være  nød- 
vendigt, at  der  bliver  gjort  fuldstændig  Rede  for  disse  Følelser. 
Hermann  ')  gør  neppe  med  Urette  opmærksom  paa,  at  den 
æstetiske  Virkning  af  et  hvilket  som  helst  sammensat  Indtryk 
maaske  ligesaa  meget  skyldes  de  enkelte  indgaaende  Elementer 
som  den  Maade,  paa  hvilken  disse  ere  kombinerede.  De  Love, 
som  beherske  Farvekombinationerne,  kunne  derfor  meget  godt 
for  en  stor  Del  skjule  sig  under  de  enkelte  Farveindtryks  direkte 
Virkning.  Lad  os  exempelvis  antage,  at  vi  havde  fundet,  at 
grønt  og  blaat  ledsages  af  modsatte  Følelsestoner,  som  meget 
vanskelig  kunne  indgaa  Forbindelse  med  hinanden,  smælte  sammen 
til  en  enkelt  Stemning,  saa  vilde  man  jo  derved  kunne  forklare 
den  negativt  æstetiske  Virkning  af  en  Kombination  af  disse  to 
Farver,  hvilken  vi  vide  i  Almindelighed  gør  sig  gældende.  Her- 
imod lod  der  sig  rigtignok  indvende,  at  Disharmonien  mellem  to 
saa  svage  Følelser  som  de,  der,  efter  det  ovenfor  sagte,  ledsage 
Fornemmelserne  grønt  og  blaat,  umuhg  kan  frembringe  det 
levende  Mishag,  som  en  Sammenstilling  af  Farverne  ofte  vækker. 
Men  mod  denne  Indvending  behøvede  man  kun  at  føre  Reserven, 
de  forstærkende  Associatoner,  ind  i  Striden,  hvorved  dennes 
Udfald  atter  vilde  blive  tvivlsomt.  Det  ses  heraf,  hvor  nød- 
vendigt det  bliver  for  vort  senere  Arbejde  at  have  fuldstændig 
Klarhed  over  de  foreliggende  Spørgsmaal  om  Farvernes  saavel 
direkte  som  associative  emotionelle  Virkninger.  Vi  maa  derfor 
gaa  ind  paa  en  nærmere  Undersøgelse  af  disse  Forhold,  som  vi 
ville  behandle  i  tre  Grupper,  nemlig  Følelsestonernes  Afhængighed: 
1  °  af  Fornemmelsens  Kvalitet,  2  "^  af  Fornemmelsens  Kvantitet 
og  3  ^  af  hele  Bevidsthedstilstanden. 

Følelsestonernes  Afhængighed  af  Fornemmelsens 
Kvalitet.  Svage  som  Farvernes  Følelsestoner  ere,  vil  det  være 
i  vor  Undersøgelses  Interesse  at  sammenfatte  den  store  Mang- 
foldighed i  Grupper  under  de  mest  udprægede  Kvaliteters  Navne. 


')  Aesthetische  Farbenlehre.     Leipzig  1876,  pag.  26—33. 

Vi  betragte  derfor  foreløbig  kun  Farverne  rødt,  gult,  grønt,  blaat, 
violet,  hvidt,  sort  og  graat. 

Lysets  Betydning  for  det  højere  organiske  Livs  kraftige  Ud- 
foldelse er,  som  Ørsted')  nærmere  har  paavist,  vistnok  den 
egenlige  Aarsag  til  vor  Lysglæde.  I  Modsætning  til  Glæden  ved 
Lyset  staar  Frygten  for  Mørket.  Denne  Følelse  forholder  sig 
dog  ikke  til  hin  som  Mørke  til  Lys.  Medens  Mørke  kun  er 
Mangel  paa  Lys,  kan  Mørkets  emotionelle  Virkning  ikke  karak- 
teriseres som  blot  Mangel  paa  Lysglæde;  Mennesket  er  ikke  in- 
different overfor  Mørket,  som  tværtimod  vækker  en  udpræget 
Smærtefølelse,  et  Savn  af  og  en  Længsel  efter  Lys.  Som  Lys 
og  Mørke  forholder  sig  ogsaa  hvidt  og  sort,  der  jo  qua  For- 
nemmelser ikke  ere  forskellige  fra  hine.  Hvidt  er  opmuntrende, 
fornøjeligt,  sort  er  nedtrykkende,  sørgeligt  —  i  den  Henseende 
staa  de  som  polære  Modsætninger.  Paa  den  anden  Side  have 
de  ogsaa  det  tilfælles,  at  de  ikke  byde  Øjet  nogen  som  helst 
Beskæftigelse,  hvorved  de  begge  let  virke  sløvende  og  blive  ked- 
sommelige ^).  I  endnu  højere  Grad  gælder  dette  om  graat,  der 
fysisk  og  psykisk  staar  midt  mellem  Lys  og  Mørke,  mellem  hvidt 
og  sort.  Graat  er  ellers  nærmest  indifferent,  uden  særHg 
Følelsestone. 

Vi  vende  os  nu  til  de  „  egenlige  **  Farver.  Disse  delte 
Gothe  —  vel  nærmest  af  spekulativ-teoretiske  Grunde  —  i 
en  positiv  og  en  negativ  Side,  og  han  regnede  til  den  første 
Farvetonerne-  fra  rødt  til  gulgrønt,  til  den  sidste  Tonerne  fra 
blaagrønt  til  violet  ^).  Men  han  gjorde  tillige  opmærksom  paa, 
at  de  rød-gule  Farver  fremkalde  en  mere  aktiv,  de  blaa-violette 
en  mere  receptiv  Stemning.  Fechner*)  kalder  derfor  ogsaa 
hine  ligefrem  de  aktive,  disse  de  receptive  Farver,  og  denne  Be- 
tegnelse synes  at  maatte  foretrækkes  fremfor  de  mere  gængse 
Udtryk:  kolde  og  varme  Farver.     Ti  vel  lader  det  sig  ikke  be- 


1,  Samlede  Skrifter,  IIL  pag.  172  ff. 

■■')  Jvfr.    Fechner:       Vorschule    der   Aesthetik,    Leipzig   1876,    II,    pag. 

224-27. 
3)  Farbenlehre,  6te  Abt. 
*)  Vorschule  d.  Aesthetik,  II,  pag.  115. 

stride,  at  en  Nuance  gør  et  desto  varmere  Indtiyk,  jo  mere  den 
næi-mer  sig  gulrødt,  og  et  desto  koldere,  jo  mere  den  nærmer 
sig  blaat,  men  denne  emotionelle  Virkning  er  dog  vistnok  af  as- 
sociativ Art.  Vi  ville  senere  komme  tilbage  til  dette  Spørgsmaal; 
her  fastholde  vi  nu  foreløbig  Fechners  Inddeling  i  aktive  og 
receptive  Farver  som  den,  der  er  baseret  paa  de  mest  oprindelige 
Følelsesforskelle,  ti  de  rød-gule  Farver  have  alle  det  tilfælles,  at 
de  virke  opmuntrende  og  oplivende,  medens  de  blaa-violette 
Toners  Virkning  mere  er  en  nedstemmende,  dæmpende.  Disse 
Modsætninger  kulminere  paa  den  ene  Side  i  gult,  paa  den  anden 
i  blaat.  Gult  staar  som  den  mest  lysende  Farve  det  hvide 
Sollys  nærmest,  hvorfor  deres  Følelsestoner  ogsaa  have  meget 
tilfælles;  paa  samme  Maade  minder  blaat  om  Mørket.  Mellem 
blaat  og  gult  staar  grønt ;  det  forener  i  sig  noget  af  begge  Mod- 
sætningernes Karakter:  „es  ist  die  Farbe  der  ruhig  heiteren 
Stimmung,  die  wir  deshalb  am  ehesten  als  dauernde  Umgebung 
ertragen"  ').  I  rødt  og  purpur  naar  Aktiviteten  sit  Maximum: 
„so  ist  roth  die  Farbe  energischer  Kraft"  '^).  Ved  stor  Lysstyrke 
har  det  en  ligefrem  ophidsende  Virkning,  hvilken  som  bekendt 
ytrer  sig  paa  vilde  Folkeslag  og  paa  Dyr.  Endelig  virker  violet, 
der  baade  er  beslægtet  med  rødt  og  blaat,  i  Overensstemmelse 
hermed  paa  dobbelt  Maade,  alt  efter  som  det  nærmer  sig  mere 
til  den  ene  eller  den  anden  Side:  det  vækker  enten  mørkt  Alvor 
eller  en  urolig,  længselsfuld  Stemning. 

1  denne  korte  Karakteristik  af  de  enkelte  Fgj^ver  have  vi 
fornemlig  havt  de  spektrale  Farver  for  Øje.  Men  ville  vi  nu 
forsøge  at  bestemme  ogsaa  de  umættede  Nuancers  og  de  lyse  og 
mørke  Schatteringers  Følelsestoner,  saa  viser  der  sig  herved 
ejendommelige  Forhold,  som  kunne  lede  os  til  at  sammenfatte 
alle  Farvernes  Følelsestoner  i  et  lignende  tredimensionalt  System 
som  det,  under  hvilket  vi  have  indordnet  selve  Fornemmelserne. 
Ti  ligesom  de  forskelhge  Mætningsgrader  og  lyse  og  mørke 
Schatteringer  kunne  betragtes  som  fremkomne  ved  Blanding  af 
spektrale  Farver  med  henholdsvis  graat,  hvidt  og  sort,  saaledes 


')  Wundt:     Phys    Psychol  ,  I,  pag.  476. 
*)  o.  a.  Skr,  ibid. 

synes  ogsaa  de  til  hine  Fornemmelser  kn)i;tede  Følelsestoner  at 
være  blandede  Følelser,  Blandinger  af  de  Følelsestoner,  der  led- 
sage Komposanterne.  Rødt  mister  saaledes  for  en  stor  Del  sin 
ophidsende  Virkning  ved  at  blandes  med  hvidt.  Gothe  siger: 
„Sie  (die  rothe  Farbe)  giebt  einen  Eindruck  sowohl  von  Ernst 
und  Wiirde,  als  von  Huld  und  Anmuth,  Jenes  leistet  sie  in 
ihrem  dunkeln  verdichteten,  dieses  in  ihrem  hellen  verdunnten 
Zustande.  Und  so  kann  sich  die  Wiirde  des  Alters  und  die 
Liebenswiirdigkeit  der  Jugend  in  eine  Farbe  kleiden"  ^).  De 
mættede,  mørkrøde  Farver  have  som  bekendt  til  næsten  alle  Tider 
hos  alle  Folkeslag  været  Krigernes,  ligesom  de  da  endnu  ere 
Kongernes  Farve.  Og  i  sine  lyse  Schatteringer  er  rødt  uom- 
tvistelig Erotikens  Farve,  hvilket  den  sikkert  skylder  denne  ejen- 
dommelige Blanding  af  sanselig  Ophidselse  og  munter,  rolig  Livs- 
glæde, der  fremkommer  ved  Samvirkning  af  det  røde  og  hvide  ^). 
En  hgnende  Modifikation  af  Følelsestonerne  lader  sig  iøvrigt  paa- 
vise  for  alle  Farvers  Vedkommende.  Gult  forandres  vel,  paa 
Grund  af  sit  Slægtskab  til  hvidt,  ikke  synderlig  ved  Blanding 
hermed  —  de  lysgule  Schatteringers  Følelsestoner  afvige  ikke 
væsenlig  fra  den  spektrale  Farves.  Men  desto  mere  karakteristisk 
træder  Forandringen  frem  ved  Blanding  med  sort.  Gult  og  sort 
staa  i  emotionel  Henseende  næsten  som  polære  Modsætninger; 
jo  mere  sort  der  tilsættes  det  gule,  des  mere  taber  dette  sin 
muntre  Karakter.  I  brunt  nevtralisere  de  modsatte  Følelsestoner 
hinanden,  for  endelig  i  mørkbrunt  at  lade  det  sortes  Karakter 
træde  frem  med  Overvægt.  Brunt  staar  saaledes  næsten  paa 
samme  indifferente  Punkt  som  graat:  „braun  und  grau  wåhlen 
w^ir  daher  als  Farben  unserer  Kleidung,  unserer  Tapeten  und 
Møbel,  so  recht  eigentlich  in  der  Absicht  nichts  damit  aus- 
zudriicken"  ^).  Ogsaa  Foraarets  Munterhed  og  Eftersommerens 
modne  Alvor  er  væsenlig  betinget  af  de  lyse  og  mørke  Schat- 
teringer af  Vegetationens  grønt.  Og  for  de  blaa  og  violette 
Farvetoner   gør   der   sig   lignende  Modifikationer   gældende  ved 


')  Farbenlehre,  6te  Abt    §  796. 

*)  Fechner:     Vorschule  d.  Aesthetik,  II,  pag.  220 

3)  Wundt:  Phjs.  Psychol.,  I,  pag.  477. 

Indblanding  af  hvidt  og  sort:  „in  dem  weisslichen  Violet  oder 
Lila  hat  sich  der  melanchohsche  Ernst  des  dunkeln  Violet  zu 
einer  sanften  Schwermuth  ermåssigt,  und  im  Himmelblau  hat 
die  kalte  Ruhe  des  gesåttigten  Dunkelblau  einer  ruhigen  Heiter- 
keit  Platz  gemacht"  ^). 

Det  nevtrale  graat,  i  hvilket  de  polære  Modsætninger  sort 
og  hvidt  gensidig  ophæve  hinanden,  have  vi  af  denne  Grund 
antaget  at  være  uden  særlig  Følelsestone.  Ogsaa  ad  en  anden 
Vej  kunne  vi  naa  til  samme  Resultat,  ti  da  graat  ogsaa  frem- 
kommer ved  Blanding  af  to  komplementære  Farver,  og  den  ene 
af  disse  maa  høre  til  den  aktive,  den  anden  til  den  receptive 
Side,  kan  det  ligeledes  heraf  sluttes,  at  graat  bliver  Indifferens- 
punktet. Den  emotionelle  Virkning  af  en  Indblanding  af  graat  i 
en  spektral  Farve  kan  saaledes  kun  være  den,  at  Følelsen 
svækkes,  at  Styrken  af  den  til  den  givne  Farve  knyttede  Følelses- 
tone  forminskes.  Da  graat  ikke  selv  har  nogen  karakteristisk 
Følelsestone,  hvorved  det  kan  modificere  andre  Følelser,  virker 
det  altsaa  nærmest  dæmpende  paa  disse;  det  gælder  saaledes 
ikke  blot  om  Fornemmelserne,  at  de  blive  dæmpede,  umættede 
ved  Blanding  med  graat,    det  gælder   ogsaa  for  Følelsestonerne, 

Resultatet  af  disse  Betragtninger  er  altsaa,  at  der  til  de 
forskellige  Fornemmelseskvaliteter  svarer  bestemte  Følelsestoner. 
Følge  vi  de  spektrale  Farvetoner  fra  rødt  gennem  orange  osv. 
til  violet  og  derfra  gennem  purpur  tilbage  til  rødt,  se  vi  Følelses- 
tonerne  gennemløbe  en  Skala  fra  den  højeste  Aktivitet,  som  den 
møder  os  i  purpur,  til  den  fuldstændige  Receptivitet,  som  er 
udtrykt  i  det  mindst  lysende  ultramarin,  hvorfra  der  gradvis 
gennem  violet  atter  gøres  Overgang  til  purpur  og  rødt.  Farverne 
kunne  følgelig  efter  deres  emotionelle  Virkning  ordnes  paa  en 
Cirkel,  ligesom  vi  tidligere  have  ordnet  dem  efter  Fornemmel- 
sernes indbyrdes  Forhold,  men  disse  to  Cirkler  ville  ikke  ganske 
svare  til  hinanden.  Ti  medens  purpur  som  Fornemmelse  be- 
tragtet gør  Overgang  mellem  violet  og  rødt  og  derved  bliver 
komplementær  til   grønt,    faa  vi,    set  fra  Følelsernes  Synspunkt, 


')  o.  a.  Skr.  pag.  476. 

12    fremstillede    Cirkel. 


Fig.  12. 


violet  som  Overgangsled  mellem  de  aktive  og  receptive  Farver, 
og  derved  træder  dette  i  det  purpurs  Sted  som  Modsætning  til 
grønt,  medens  purpur  selv  falder  ind  under  rødt,  med  hvilket 
det  har  den  aktive  Karakter  tilfælles.  Følelsestonernes  System 
faar  derved  som  Basis  den  i  Fig. 
Grønt  og  violet  staa  her  begge  som 
Overgangsled  mellem  de  aktive  og 
receptive  Farver,  men  deraf  følger 
ikke,  som  man  maaske  kunde  mene, 
at  den  emotionelle  Virkning  maa  være 
ens  for  dem  begge.  Ti  i  grønt  har, 
som  Wundt  bemærker^).  Aktiviteten 
og  Receptiviteten  hævet  hinanden, 
uden  at  man  mærker  Sammensmælt- 
ningen,  og  grønt  staar  derfor  som 
det  rolige  Mellemled  mellem  de  strid- 
ende Følelser.  I  violet  derimod  fornemme  vi  endnu  det  aktive 
røde  og  det  receptive  blaa,  derfor  er  en  ejendommelig  Uro 
karakteristisk  for  det  violette.  Man  kunde  sige,  at  vi  i  grønt 
have  en  stabil,  stadig  Ligevægt  mellem  Aktivitet  og  Receptivitet, 
i  violet  derimod  en  labil,  ustadig  Ligevægt.  Den  tredje  Overgang 
fra  den  aktive  til  den  receptive  Side  sker  gennem  de  umættede 
Farver  med  det  indifferente  graa  i  Centrum;  her  er  ligegyldig 
Ligevægt  mellem  Følelserne. 

Betragtes  nu  den  ovenfor  fremstillede  Cirkel  som  Ækvator 
paa  en  Kugle,  i  hvis  Poler  sort  og  hvidt  maa  tænkes  anbragte, 
saa  kunne  altsaa  alle  Farverne  iadordnes  i  dette  tredimensionale 
System  efter  deres  Følelsestoner.  Og  en  hvilken  som  helst 
Farvenuances  emotionelle  Virkning  vil  da  være  bestemt,  naar 
man  kender  Nuancens  Beliggenhed  i  Forhold  til  de  tre  afgørende 
Punkter,  den  spektrale  Farve  af  samme  Tone,  hvidt  (eller  sort) 
og  graat. 

Følelsestonernes  Afhængighed  af  Fornemmelsens 
Kvantitet.    Vi  have  hidtil  betragtet  de  Følelsestoner,  der  knytte 


•)  Phys.  Psychol.  I,  pag.  481. 

sig  til  de  forskellige  Fornemmelseskvaliteter,  uden  at  gaa  nærmere 
ind  paa,  hvorvidt  disse  Følelser  have  Karakter  af  Lyst  eller 
Ulyst.  For  enkeltes  Vedkommende,  særlig  hvidt,  graat  og  sort, 
er  dette  vel  givet  med  selve  Følelsens  Særpræg,  men  hvad  de 
egenlige  Farver  angaar,  vil  det  tildels  være  andre  Omstændig- 
heder, som  ere  de  bestemmende  med  Hensyn  til,  om  den 
vakte  Følelse  skal  være  en  Lyst-  eller  Ulystfølelse.  Det  er  en 
fra  alle  Sanseomraader  vel  bekendt  Erfaring,  at  den  Følelse,  en 
Fornemmelse  vækker,  er  afhængig  baade  af  Fornemmelsens 
Styrke  og  dens  Varighed.  Saaledes  kan  f.  Ex.  en  ringe  Mængde 
af  et  Stof  frembringe  en  meget  behagelig  Lugt,  medens  det 
samme  Stof  anvendt  i  større  Mængde  vil  afficere  vore  Lugte- 
organer paa  en  alt  andet  end  behagelig  Maade.  Og  ganske 
den  samme  Virkning  vil  en  fortsat  Pirring  selv  af  det  svagere 
Irritament  kunne  frembringe.  Følelsens  Karakter  er  altsaa 
afhængig  dels  af  Fornemmelsens  Intensitet  og  dels  af  dens 
Extensitet ;  det  er  disse  to  Faktorer,  vi  have  sammenfattet  under 
Begrebet  Fornemmelsens  „Kvantitet".  For  Farvernes  Vedkom- 
mende vil  dette  nu  sige,  at  Følelsens  Præg  af  Lyst  eller  Ulyst 
er  bestemt  dels  ved  den  specifike  Farveintensitet,  hvilken  vi 
have  kaldet  Farvefylden,  og  dels  ved  Fornemmelsens  Tids- 
varighed.  At  det  er  Farvefylden  og  ikke  Farvernes  Lysning, 
som  det  her  kommer  an  paa,  er  tydeligt  nok.  Vi  have  nemlig 
allerede  paavist,  hvorledes  de  spektrale  Farvers  Følelsestoner 
ved  aftagende  Farvefylde  miste  deres  Særpræg,  idet  de  smælte 
sammen  med  de  Følelsestoner,  der  ere  knyttede  henholdsvis  til 
hvidt,  graat  eller  sort.  Jo  mere  spektral  en  Farve  derimod  er, 
jo  større  Farvefylde  den  altsaa  har,  desto  stærkere  vil  dens 
ejendommehge  emotionelle  Virkning  være,  og  dette  kan  for 
mange  Farver,  f.  Ex.  rødt,  godt  betyde,  at  den  Lystfølelse,  som 
knytter  sig  til  de  mindre  farvefyldige  Nuaneer,  taber  sig  eller 
endog  slaar  over  i  Ulyst.  Farvefyldens  Størrelse  er  altsaa  den 
ene  Faktor,  som  her  maa  tages  i  Betragtning,  og  den  anden  er, 
som  alt  sagt.  Fornemmelsens  Tidsvarighed.  For  Maleriet  i 
videste  Forstand  kunde  denne  synes  at  spille  en  meget  under- 
ordnet Rolle,  da  vi  jo  altid  ved  at  lukke  Øjnene  have  det  i  vor 
Magt  at  frigøre  os  for  et  langvarigt  og  trættende  Indtryk.      Der 

er  derfor  heller  aldrig  lagt  Vægt  paa  dette  Moment  af  de  Forskere, 
der  specielt  have  behandlet  Farvernes  Æstetik ;  end  ikke  Bezold 
har  i  sit  i  andre  Henseender  saa  udførlige  Værk  *)  berørt  Sagen. 
Følgende  Betragtning  turde  imidlertid  vise, '  at  vi  her  staa  overfor 
et  Forhold  af  en  endog  meget  indgribende  Betydning. 

Vort  Øje  er  aldrig  roligt.  Selv  naar  man  betragter  en 
mindre  Genstand,  der  uden  Bevægelse  af  Øjet  kunde  opfattes 
fuldstændig,  vil  Øjet  være  i  uafladelig  Bevægelse,  saa  at  snart 
ét  snart  et  andet  Punkt  fixeres,  og  det  kræver,  hvad  enhver 
ved  Forsøg  kan  overbevise  sig  om,  en  betydelig  Viljesanspænd- 
else  at  holde  det  fæstet  paa  et  bestemt  Punkt  blot  i  flere  Sekunder. 
I  Almindelighed  vil  Blikket  altsaa  med  tilnærmelsesvis  jævn 
Hastighed  vandre  hen  over  Genstanden,  og  er  denne  mange- 
farvet,  ville  følgehg  de  enkelte  Farveindtryks  Tidsvarighed  være 
paa  det  nærmeste  ligefrem  proportionale  med  Størrelsen  af  de 
Arealer,  som  tilsende  Øjet  de  forskellige  Farvestraaler.  Betyd- 
ningen af  denne  Proportionahtet  er  indlysende.  Enhver  véd,  at 
man  ved  Sammenstilling  af  forskellige  Farver  i  Ornamenter  o.  d. 
ikke  efter  Forgodtbefindende  kan  tildele  de  enkelte  Pigmenter 
Arealer  af  vilkaarlig  Størrelse,  hvis  man  ikke  vil  løbe  den  Risiko, 
at  det  som  Helhed  skal  gøre  en  middelmaadig  eller  vel  endog 
uheldig  Virkning.  Men  siden  Fields  totalt  mislykkede  Forsøg  2) 
paa  at  finde  Loven  for  Størrelsen  af  de  Arealer,  som  i  en 
Kombination  af  givne  Farver  kan  tildeles  hver  enkelt,  er  der 
ikke  gjort  noget  Skridt  i  denne  Retning.  Briicke  siger  endog: 
„Ich  meinentheils  verzichte  darauf,   iiber  die  relative  Grosse  der 


')  Die  Farbenlehre  im  Hinblick  auf  Kunst  und  Kunstgewerbe.  Braun- 
schweig  1874. 

=)  Field:  Chromatographie.  Weimar  1^36,  pag  20—25  &  237.  id:  Chro- 
matics,  London  1845,  jvnf.  Briicke:  Physiologie  d.  Farben,  pag. 
234  11.,  hvor  ogsaa  en  fuldstændig  Gendrivelse  af  Fields  Teori 
findes. 

F.s  Antagelse  var  denne,  at  Farverne  i  et  Maleri  eller  Orna- 
ment skulde  være  saaledes  baade  kvalitativt  og  kvantitativt  fordelte., 
at  de  ved  Blanding  vilde  give  graat.  Dette  modbevises  nu  direkte 
derved,  at  intet  af  de  bedste  Ornamenter  opfylder  denne  Fordring. 
Desuden  lider  Fields  Bestemmelse  af  Forholdstallene  af  den  Fejl, 
at  han  bestemte  Restfarver  i  Stedet  for  Summationsfarver. 

Areale,  welche  man  den  einzelnen  Farben  einråumen  soli,  irgend 
welche  allgemein  anwendbare  Regel  zu  geben"  ^).  Umiddelbart 
derefter  citerer  han  dog  i  en  Anmærkning  følgende  Udtalelse  af 
Owen  Jones:  „Quand  mie  couleur  pure  est  contrastée  avec 
une  autre  couleur  plus  faible,  le  volume  de  celle-ci  doit  étre 
augmenté  en  proportion"  2),  og  tilføjer,  at  der  vistnok  er  en  god 
Del  Sandhed  i  denne  Bemærkning,  men  at  han  selv  kun  ikke 
er  i  Stand  til  at  finde  Pointen.  —  Det  forekommer  mig,  at  der 
i  den  paaviste  Proportionalitet  mellem  Arealernes  Størrelse  og 
Indtrykkenes  Tidsvarighed  er  funden  en  Traad,  som  maa  kunne 
lede  ud  af  Labyrinten.  Loven  for  den  emotionelle  Virknings 
Afhængighed  af  Fornemmelsernes  tidslige  Extensitet  er  bekendt 
(se  nedenfor) ;  da  vi  nu  for  Fornemmelsernes  tidslige  kunne  sætte 
Irritamenternes  rumlige  Extensitet,  saa  have  vi  derved  et  i  det 
mindste  tilnærmelsesvis  rigtigt  Udtryk  for  Virkningen  af  den 
relative  Udstrækning  af  de  forskellige  Farvestoffer  i  en  Kombina- 
tion. Vi  ville  nu  betragte  hver  af  de  omtalte  to  Faktorer, 
Farvefylden  og  Tidsvarigheden,  for  sig. 

Farvefylden.  Naar  man  anvender  andre  end  de  indifferente 
Farver  graat  og  brunt  til  Dekoration  af  Værelser,  undgaar  man 
dog  altid  spektrale  Farver  og  vælger  lyse  Schatteringer  eller 
umættede  Farver.  Ligesaa  i  Klædedragten;  her  vil,  alt  eftersom 
de  klimatiske  Forhold  nødvendiggøre  det,  snart  lyse,  snart  mørke 
Schatteringer  være  herskende,  og  kun  rent  undtagelsesvis  vil 
man  kunne  paavise  en  Anvendelse  af  spektralt  mættede  Farver, 
og  da  altid  rent  dekorativt  i  meget  begrænset  Udstrækning. 
Denne  Frygt  for  stærke,  farvefyldige  Indtryk  synes  ikke  at  kunne 
opfattes  som  en  Tilfældighed,  en  Modesag,  ti  man  skal  gaa 
meget  langt  tilbage  i  Tiden  for  at  træffe  en  udbredt  Anvendelse 
af  Farver  af  tilnærmelsesvis  spektral  Mætning.  Det  synes  i  det 
hele  taget  kun  at  være  paa  et  primitivt  Standpunkt,  at  Men- 
nesket føler  Glæde  ved  stærke  Farveindtryk,  saaledes  som  det 
endnu  i  vor  Tid  tildels  kan  iagttages  hos  udannede  Mennesker. 
Det    synes    altsaa,    som    om   Følelsernes   Maximum    ikke   falder 


')  o.  a.  Skr.,  pag.  238. 

^)  Grammaire  de  l'ornemeiit,  Londres,  proposition  19. 

Fig.  13. 


sammen  med  Fornemmelsernes  højeste  Intensitet  men  naas 
allerede  noget  tidligere,  dog  saaledes,  at  Forholdet  mellem  de 
to  Maximumspunkter  *er  afhængigt  af  individuelle  Omstændig- 
heder, væsenligst  vistnok  af  Nervesystemets  større  eller  mindre 
Modtagelighed.  \'i  kunne  grafisk  fremstille  det  omtalte  Forhold 
paa  følgende  Maade.  Lad 
Kurven  AB  (se  Fig.  13)  be-  ny- 
tegne Indtryk  af  voxende 
Farvefylde,  idet  A  er  Nul- 
punktet, svarende  til  Irrita- 
mentet OA ,  fuldstændig 
farveløst  Lys,  og  B  Maxi- 
mum,  altsaa  et  spektralt 
mættet  Farveindtryk,  frem- 
kaldt ved  Irritamentet  OM. 
Den  punkterede  Kurve  ANR 
vil  da  kunne  betegne  de  til 
Indtrykene  knyttede  Følel- 
sestoner,    naar   vi   vedtage 

at  lade  de  positive  Ordinater  (i  Retning  4-  Y)  betegne  Lystfølelse, 
de  negative  Ulyst.  Med  voxende  Farvefylde  ses  nu  Lystfølelsen  at 
voxe,  indtil  den  naar  sit  Maximum  i  N;  voxer  Farvefylden  yderligere, 
aftager  Lystfølelsen  indtil  E,  svarende  til  Maximum  af  Farve- 
fylde B.  For  et  normalt,  ikke  trættet  Øje  vil  det  være  naturligst 
at  lægge  Punktet  R  over  X-axen,  saaledes  som  Fig.  viser  det,  ti 
Erfaringen  lærer,  at  selv  om  ogsaa  Farver  af  spektral  Mætning 
ikke  gøre  saa  behageligt  et  Indtryk  som  mindre  farvefyldige 
Farver,  fremkalde  de  dog  ikke  nogen  Ulystfølelse.  Men  tænke 
vi  os  Farvefylden  voxende  ud  over  B  derved,  at  Øjet  trættes 
for  de  komplementære  Straaler,  saa  vil  Forlængelsen  af  NR 
skære  X-axen  og  faa  negative  Ordinater,  hvilket  vil  sige,  at 
Følelsestonerne  antage  Karakter  af  Ulyst.  Det  ses  saaledes,  at 
den  grafiske  Fremstilling  er  i  Stand  til  at  gøre  Rede  for  disse 
forskellige  Forhold,  men  som  andet  end  et  løst  skitseret  Billede 
maa  den  ikke  betragtes.  Ti  Formen  og  Beliggenheden  af  Kurven 
ANR  er  ikke  konstant  men  forskellig  for  de  forskellige  Individer. 
For  „grovere  Nerver",  som  kræve  stærkere  Irritamenter  til  Paa- 

virkning,  maa  Punktet  N  rykke  nærmere  hen  mod  B,  saa  at 
Kurven  kan  antage  en  Form  som  den  ved  den  stiplede  Linje 
AQ  antydede.  Da  det  nu  neppe  kan  væi*e  Tvivl  underkastet,  at 
Nervesystemet  i  vore  overciviliserede  Samfund  er  mere  mod- 
tageligt for  Paavirkning  end  paa  primitive  Udviklingsstadier,  saa 
forklares  derved  ret  naturlig  Kurven  AQl  Overgang  gennem 
mellemliggende  Former  til  Kurven  ANR,  hvilken  Overgang  den 
historiske  Udvikling  viser  os:  de  stærke,  mættede  Farver  paa 
de  oldægyptiske  og  assyriske  Ornamenter  vige  Pladsen  for  vor 
Tids  blege,  dæmpede  Ornamentik.  Og  gennem  de  forskellige 
Samfundslag  i  samme  Tidsperiode  viser  der  sig  en  lignende 
Variation :  Bøndernes  bekendte  Smag  for  skrigende  Kombinationer 
i  Modsætning  til  de  „dannedes"  ensfarvede,  nevtrale  Toiletter, - 
Endelig  maa  Kurven  ogsaa  antages  at  være  forskellig  for  hver 
enkelt  Farvetone,  idet  vi  erfaringsmæssig  lettere  forsone  os  med 
nogle  spektrale  Farver,  f.  Ex.  grønt  og  blaat,  end  med  andre 
f.  Ex.  rødt  og  violet. 

Indtrykets  Varighed.  Om  dette  Moment  kunne  vi  fatte  os 
i  Korthed.  Erfaringen  lærer,  at  en  Følelse  aldrig  holder  sig 
konstant,  naar  den  Fornemmelse,  hvormed  den  er  forbunden, 
vedvarer  uforandret*).  En  svag  Lystfølelse  kan  ved  længere 
Indvirkning  voxe,  en  stærk  Lystfølelse  har  Tilbøjelighed  til  at 
tabe  sig.  Med  Ulystfølelserne  gaar  det  omtrent  paa  samme 
Maade,  men  tillige  maa  det  erindres,  at  en  kortvarig  Afbrydelse 
af  en  stærk  Lystfølelse  ved  en  svag  Ulyst  kun  vil  tjene  til  at 
forhøje  den  første,  idet  en  saadan  Afbrydelse  forhindrer  Lyst- 
følelsen fra  at  synke. 

Vi  sammenfatte  nu  det  udviklede,  idet  vi  samtidig  tage 
Hensyn  saavel  til  Farvefylden  som  til  Irritamenternes  rumlige 
Udstrækning,  hvilken  Størrelse  vi  indsætte  i  Stedet  for  For- 
nemmelsernes Varighed  i  Henhold  til  det  ovenfor  førte  Bevis 
for  Tilladeligheden  af  en  saadan  Substitution.  Vort  Resultat  er 
da  dette,  at  Fornemmelsernes  Intensitet  (Farvefylden)  og  Irrita- 
menternes Udstrækning  begge  virke  paa  samme  Maade.  Naar 
Farvefylden   voxer  ud  over   en  bestemt  Grænse,    aftager  Lyst- 


')  Wundt:  Phys.  Psychol.  I,  pag  484. 

følelsen,  og  det  samme  finder  Sted  ved  voxende  Udstrækning, 
men  indenfor  disse  ikke  nærmere  bestemmelige  Grænser  voxer 
Lystfølelsen  proportionalt  med  begge  Faktorer.  Betegne  vi 
Følelsen  med  Z,  Farvefylden  eller  Intensiteten  med  i,  Extens- 
iteten  med  e,  have  vi  altsaa: 

Z  —  ^  (<? .  ^) 

og  da  dette  Produkt  e.i,  Fornemmelsens  Kvantitet,  ikke  kan 
voxe  ud  over  en  vis  Størrelse,  uden  at  I  aftager,  saa  følger 
heraf,  at  Farvefylde  og  Udstrækning  maa  være  om- 
vendt proportionale,  naar  den  størst  muhge  Lyst  tilsigtes 
opnaaet.  Er  en  af  Faktorerne  givet,  maa  den  anden  vælges 
desto  mindre,  jo  større  den  første  er. 

Denne  Lov  maa  mi  forstaas  paa  rette  Maade.  Det  er  ind- 
lysende, at  der  ikke  lader  sig  angive  en  bestemt  Værdi,  som 
Produktet  e .  i  konstant  maa  have,  for  at  Lystfølelsen  skal  naa 
sit  Maximum.  Ti  vi  have  set,  at  der  til  forskellige  Værdier  af  i 
for  sig  betragtet  ikke  altid  svarer  samme  Størrelse  af  Lystfølelsen, 
idet  dennes  Styrke  er  afhængig  dels  af  individuelle  Forskellig- 
heder og  dels  af  Fornemmelsens  Farvetone.  Men  derved  bliver 
I  som  Funktion  af  Produktet  e .  i  nødvendigvis  ogsaa  afhængig 
af  disse  Forhold.  Heraf  følger,  at  den  Relation  mellem  Farve- 
fylde  og  Udstrækning,  som  særlig  tiltaler  én,  kan  synes  en  anden 
mindre  heldig,  og  ligeledes,  at  de  Farver,  som  bedst  taales  i 
spektral  Mætning,  kunne  anvendes  i  relativ  større  Udstrækning 
end  andre.  Tages  der  tilbørligt  Hensyn  til  disse  Momenter,  saa 
kan  man  vente  at  finde  Loven  gyldig  overalt,  hvor  en  Farve- 
kombination er  dikteret  af  en  virkelig  god  Smag.  At  træffe 
dette  er  desværre  temmelig  sjældent:  „manche  Handarbeit  bietet 
eine  Zusammenstellung  von  Farben,  die  sich  uns  durch  den 
Umstand,  dass  Wollreste  verbraucht  werden  sollen,  erklåren 
aber  nicht  entschuldigen  låsst,"  siger  B.  Kolbe ^).  I  det  hele 
taget  vilde  det  vistnok  ikke  være  paa  urette  Sted  her  at  minde 
om,  at  der  neppe  er  noget  æstetisk  Omraade,  hvor  en  saadan 
Vilkaarlighed  hersker,    som  netop  paa  Farvernes,    saa    at   man 


^,  Geometrische  Darstellung  d.  Farbenblindheit,  pae;. 

maa  være  noget  varsom  med  at  uddrage  Beviser  for  Love  af  de 
Forhold,  som  det  daglige  Liv  frembyder.  „Zwar  wird  seine 
(des  Menschen)  Wahl  in  dieser  Hinsicht  (um  seine  Liebhaberei 
in  Farben  zu  befriedigen)  nicht  bios  durch  das  aesthetische 
Bediirfniss  bestimmt,  vielmehr  manche  Farbe  nur  gewåhlt,  w^eil 
sie  auf  einen  Quadratfuss  einen  halben  Kreuzer  weniger  kostet, 
und  manche,  weil  sie  diesem  oder  jenem  åussern  Zweck  ent- 
spricht,  der  Geschmack  des  Einzelnen  auch  durch  die  ewig 
wechseinde  mehr'  oder  weniger  nivellirende  Mode  theils  mit- 
bestiramt  theils  iiberwunden;  doch  hindert  das  Alles  nicht,  dass 
die  aesthetische  Wirkungsweise  und  hienach  Wahl  der  Farben 
aus  den  aufgestellten  Gesichtspuncten  in  grossen  Ziigen  durch- 
greift,  und  der  Mode  selber  bis  zu  gewissen  Grånzen  Zaum  und 
Ziigel  anlegt;  an  Einzelnheiten  muss  ra'an  sich  freilich  nicht 
halten  und  nicht  stossen''  ').  Men  er  der  saaledes  end  efter 
Fechners  Mening  intet  til  Hinder  for  i  det  daglige  Livs  Frem- 
toninger at  paavise  de  æstetiske  Love  i  store  og  almindelige 
Træk,  saa  bliver  det  dog  altid,  paa  Grund  af  de  mange  Af- 
vigelser, man  vil  finde,  et  ufuldstændigt  Bevis,  der  føres  ad 
denne  Vej.  Jeg  har  derfor  søgt  en  paalideligere  Bekræftelse 
paa  den  fremsatte  Lov,  idet  jeg  har  anvendt  Fechners  anden 
experimen tal-æstetiske  Metode:  „Fremstillingen"-). 

Til  disse  Forsøg  benyttede  jeg  farvede  Papirer,  10  °™  lange 
og  4,5  ""^  brede.  For  ikke  at  komplicere  Sagen  mere  end  nød- 
vendig, havde  jeg  sammenstillet  dem  to  og  to  til  saadanne 
Kombinationer,  som  i  Almindelighed  antages  for  brugbare,  men 
dog  valgt  kraftigere  Farver,  end  man  sædvanlig  bruger  i  det 
daglige  Liv,  idet  den  ene  var  næsten  spektral,  den  anden  en 
ikke  altfor  lys  Schattering.  De  sammenhørende  Papirer  bleve 
lagte  paa  nevtral  graa  Grund  med  de  lange  Sider  berørende 
hinanden,  og  saaledes  forelagte  forskellige  Damer,  hvis  Smag 
var  almindelig  anerkendt,  med  det  Spørgsmaal,  i  hvilket  Forhold 
de  skulde  sammenstilles  for  at  gøre  det  bedst  mulige  Indtryk. 
De  adspurgte  gik  nu  saaledes  til  Værks,  at  de  prøvede  sig  frem, 


')  Fechner:  Vorschule  d.  Aesthetik  II,  pag  218. 

')  Znr  experimentalen  Aesthetik.    Leipzig  1871.     I,  pag.  oO. 

idet  de  skøde  det  ene  Papir  ind  over  det  andet,  hvorved  dette 
sidste  kom  til  at  danne  ligesom  en  Bort  langs  den  længste  Rand 
af  det  første,  og  Forholdene  varieredes  nu  med  snart  det  ene 
og  snart  det  andet  Papir  øverst.  Der  blev,  som  nedenstaaende 
Tabel  viser,  i  alt  anstillet  20  Forsøg,  fem  med  hver  af  de  fire 
Damer,  og  i  alle  20  Tilfælde  blev  det  efter  ganske  kort  Tids 
Prøve  uigenkaldelig  slaaet  fast,  at  den  kraftigste  (d.  v.  s.  den 
spektrale)  Farve  maatte  være  til  Stede  i  den  mindste  Udstræk- 
ning. Noget  vanskeligere  faldt  det  i  flere  Tilfælde  Damerne  at 
afgøre,  hvor  stort  et  Areal  de  vilde  tildele  denne  i  Forhold  til 
den  anden,  men  det  endte  dog  altid  med,  at  en  bestemt  Stør- 
relse blev  erklæret  for  den  heldigste.  Tabellen  viser  Resultaterne; 
de  anførte  Tal  give  Breden  af  den  Bort,  som  den  spektrale 
Farve  dannede  langs  den  længste  Kant  af  den  mindre  farve- 
fyldige, idol  deftue  sidstes  Brede  konstant  var  4,5  *''^. 

/  / 

Ved  disse  Forsøg  er  Lovens  Gyldighed  nu  om  end  ikke 
bevist  saa  dog  gjort  overordenlig  sandsynlig..  Ti  hvis  det  var 
i  æstetisk  Henseende  ligegyldigt,  altsaa  for  saa  vidt  tilfældigt, 
om   der  blev  tildelt  den  ene   eller  den  anden  Farve  det  største 

Areal,  saa  vilde  der  ved  ét  Forsøg  være  Sandsynligheden  -^  for, 

at    netop    den    spektralt    mættede    fik   det   mindste.      Og  Sand- 
synligheden for,    at  det  samme  skulde   gentage  sig  i  20  Forsøg, 

vilde  følgelig  være  I-  -j       =      1048576  '  ^^^^^^  ^^^  ""^^'  at  der 

ikke  kan  tvivles  om,    at  her  maa   være  en  Lov,    som  behersker 
Forholdene  ^).     Men  denne  Lov  kan,    som  Forsøgene  vise,    ikke ' 
være   nogen  anden  end  den  ovenfor  udtalte,    at  Irritamenternes 
Arealer  maa  være  omvendt  proportionale  med  Farvefylden. 

Følelsestonernes  Afhængighed  af  hele  Bevidst- 
hedstilstanden. Vi  ere  stadig  skredne  frem  fra  ideale  til 
mere  reale  Forhold.  Idet  vi  undersøgte  de  enkelte,  kvalitativt 
forskellige  Farvefornemmelser.,  fandt  vi,  at  disse  ledsages  af 
forskellige  Følelsestoner ,  hvis  Særpræg  vi  søgte  nærmere  at 
karakterisere.  Men  ved  denne  Undersøgelse  saa  vi  bort  fra,  at 
enhver  Fornemmelse  har  en  vis  tidslig  Udstrækning,  og  vore 
Beskrivelser  af  Følelsestonerne  bleve  derfor  egenlig  Abstrak- 
tioner, til  hvilke  Virkeligheden  kun  i  visse  Tilfælde  vilde  vise 
sig  at  svare.  Først  efter  at  ogsaa  Forn^^mri"  eisens  Varighed  var 
tagen  med  i  Betragtning,  fandt  vi  en  med  Erfaringen  stemmende 
Lov  for  de  enkelte  Farvers  emotionelle  Virkning.  Men  hermed 
ere  vi  dog  ikke  færdige,  ti  den  enkelte  Fornem^melse  kan  aldrig 
bestaa  alene  i  Bevidstheden,  da  den  strax  vil  associere  sig  med 
Erindringsbilleder  af  tidligere  Fornemmelser  af  samme  Art,  og 
derved  er  der  givet  en  Mulighed  for  en  yderligere  Modifikation 
'  af  den  enkelte  Fornemmelses  Følelsestone,  idet  denne  smælter 
sammen  med  de  til  Erindringsbillederne  knyttede  Følelser.  Det 
er  jo  nemlig  saa,  at  vi  overalt  omkring  os  træffe  visse  Farver 
knyttede  til  visse  Grupper  af  Genstande;  disse  forskellige  Gen- 
stande have  i  en  eller  anden  Henseende  Betydning  for  os,  sætte 
altsaa  vore  Følelser  i  Bevægelse,  og  naar  et  Farveindtryk 
associerer  sig  med  Billederne  af  de  Genstand«?,  som  ellers  frem- 
kalde det  samme  Farveindtryk,  ville  de  med  Genstandene  for- 
bundne Følelser  ogsaa  om  end  kun  svagt  sættes  i  Bevægelse  og 
indgaa  Forbindelse  med  Farvens  Følelsestone.  Og  eftersom  nu 
hine  Følelser   ere  ensartede  med   eller  modsatte  denne,    ville  de 


')  Sandsynligheden  herfor  er: 

samvirkende  Følelser  kunne  forstærke  eller  svække  hinanden. 
Dette  Punkt  er  for  de  enkelte  Farvetoners  Vedkommende  allerede 
tildels  behandlet  af  Fechner');  vi  give  derfor  kun  en  kort 
Fremstilling  af  de  omtalte  Forhold. 

Først  og  fremmest  er  det  indlysende,  at  de  Forandringer, 
som  Farvefornemmelsernes  Følelsestoner  lide  ved  associative 
Bestemmelser,  ikke  i  Almindelighed  kunne  være  ens  fer  for- 
skellige Folkeslag  til  forskellige  Tider,  da  de  associativt  vakte 
Følelser  for  en  stor  Del  ere  afhængige  af  den  Anvendelse,  som 
man  i  det  daglige  Liv  gør  af  de  forskellige  Farver.  Fechner 
anfører  exempelvis,  at  medens  hos  os  sort  er  den  Farve,  hvori  den 
sørgende  klæder  sig,  hvorved  altsaa  den  nedtrykkende  Følelse, 
som  Fornemmelsen  sort  direkte  fremkalder,  assosiativt  forstærkes, 
saa  kan  det  samme  ikke  være  Tilfældet  med  Kineserne,  der 
sørge  i  hvidt.  En  Kinesers  Tanke  vil  ikke  derved,  at  han  ser 
et  Menneske  klædt  i  sort,  ledes  hen  paa  Sørgehøjtideligheder  og 
deslige,  og  Indtrykets  direkte  emotionelle  Virkning  forstærkes 
derfor  ikke  associativt  i  en  Kineserbevidsthed  saaledes  som  i 
vor.  —  Det  maa  her  være  tilstrækkeligt,  at  vi  have  gjort  op- 
mærksom paa  denne  Associationernes  forskellige  Virkning  under 
forskellige  Forhold,  ti  en  detaileret  Undersøgelse  vilde  føre  os 
altfor  vidt.  Vi  holde  os  altsaa  i  det  følgende  nærmest  til 
saadanne  Tilfælde,  som  enhver  kender  af  egen  Erfaring. 

„Farverne,"  siger  Fechner,  „ere  som  flertydige  Ord;  det 
maa  i  hvert  enkelt  Tilfælde  ses  af  Sammenhængen,  hvad  de 
betyde.  Saaledes  erindrer  rødt  vel  i  Almindlighed  om  Blod  og 
Brand,  og  naar  vi  se  denne  Farve  paa  Fjeren  af  en  kraftig 
Mands  Hat,  ville  vi  snarere  tilskrive  ham  en  vild  end  en  blid 
Karakter,  men  Forholdet  bliver  et  andet,  naar  vi  se  Farven  paa 
en  ung  Piges  Kinder"  -).  Dette  Exempel  turde  være  mindre 
heldig  valgt,  men  det  daglige  Liv  frembyder  ellers  mangfoldige 
Exempler  i  samme  Retning;  til  nærmere  Belysning  af  Fechners 
Sætning  skulle  vi  fremdrage  nogle  af  de  interessanteste.  Sort 
er  ikke   ubetinget  Sorgens  Farve,    den   er  ogsaa  for  Øjebliket  i 


')  Vorschule  d.  Åesthetik  T  pag.  100  ft'  og  II.  pag.  227  ff. 
')  o.  a.  Sted. 

hele  den  civiliserede  Verden  fremherskende  i  Mandens  Festdragt, 
ja  selv  en  Kvinde  kan  ved  højtidelige,  glædelige  Leiligheder 
klæde  sig  i  sort.  Og  alligevel  ere  vi  aldrig,  naar  vi  se  en  Mand 
eller  Kvinde  klædt  i  sort,  i  Tvivl,  om  det  er  en  Fest-  eller 
Sørgedragt,  de  bære.  Ydre  Forhold  og  forskellige  Biomstændig- 
heder ville  altid  virke  saaledes  medbestemmende  paa  vort  Fore- 
stillingsløb,  at  ikke  de  ved  Farvefornemmelsen  vakte  Associa- 
tioner blive  eneraadende.  For  hvidt  gjælder  noget  aldeles 
tilsvarende.  Der  er  vel  neppe  nogen  Farve,  i  hvilken  den 
mindste  Variation  træder  saa  tydelig  frem  som  netop  i  denne, 
og  vi  bruge  derfor  at  holde  saadanne  Genstande  hvide,  som  vi 
fortrinsvis  ønske  at  give  Renlighedens  Præg.  Derved  vækkes 
atter  en  velgørende  Følelse  af  Renhed  og  Nethed,  overalt  hvor 
den  hvide  Farve  straaler  os  imøde  i  uplettet  Glans,  og  denne 
Association  har  jo  slaaet  saa  dybe  Rødder  i  vor  Bevidsthed,  at 
vi  endog  i  overført  Betydning  tale  om  hvidt  som  Renhedens, 
Uskyldens  Farve.  Men  paa  den  anden  Side  frembyder,  som 
tidligere  berørt,  hvidt  i  al  sin  Renhed  slet  ikke  nogen  Adspredelse 
for  Øjet,  og  udstrakte  hvide  Flader  lede  let  Tanken  hen  paa 
øde  Snemarker  og  Ørkener,  hvorfor  ogsaa  hvide  kalkede  Vægge 
bære  Præg  af  Fattigdom  og  Forladthed.  Paa  samme  Maade 
med  gult.  Denne  Farve  træder  os  fornemlig  i  Møde  fra  den 
sandede  og  lerede  Jordbund,  fra  Straa  og  vissent  Løv,  hvad 
Under  derfor,  siger  Fechner,  at  vi  bruge  gult  som  Betegnelse 
for  ubehagelige  og  lidet  tiltalende  Ting;,  vi  tale  om  den  gule 
Misundelse,  medens  vi  foretrække  at  kalde  Solen,  Maanen  og 
Vin  for  gyldne,  skøndt  de  egenlig  kun  ere  gule.  —  Grønt  træder 
os  fornemlig  i  Møde  fra  Plantevæxten  paa  Mark  og  i  Skov,  og 
Himlens  Farve  er  blaa,  derfor  ville  disse  Farver  i  Almindelighed 
vække  en  vis  Naturfølelse  hos  os,  men  netop  i  saadanne  Til- 
fælde, hvor  bestemte  Følelser  have  en  naturlig  Tilbøjelighed  til 
at  opstaa,  gælder  det  om  at  være  varsom  med  Anvendelsen  af 
de  paagældende  Farver.  Man  kan  med  Fornøjelse  betragte  et 
højt,  hvælvet  Loft,  der,  som  det  jævnlig  ses  i  Kirkerne,  er  holdt 
i  en  let  blaa  Tone,  men  et  himmelblaat  Gulv  vilde  have  ganske 
den  modsatte  Virkning  paa  vore  Følelser.  Og  ligeledes  vilde  et 
tykt,  grønt  Tæppe  paa  Gulvet,  særlig  hvis  Værelset  som  Helhed 

var  grønt  dekoreret,  i  høj  Grad  bidrage  til  at  nære  en  Illusion 
om,  at  man  befandt  sig  i  den  fri  Natur,  men  det  grønne  Tæppe 
paa  Examensbordet  har  vistnok  endnu  aldrig  hos  nogen  frem- 
kaldt en  saadan  Følelse;  dertil  staa  alle  de  Forestillingsløbet 
medbestemmende  Omgivelser  i  for  stor  en  Modsætning  til  Farven.- 
Ved  Siden  af  de  omtalte  Associationer  mellem  Farvefornem- 
melserne og  visse  Forestillinger,  spiller  i  æstetisk  Henseende  et 
andet  Moment  en  betydelig  Rolle,  nemlig  de  saakaldte  Fornem- 
melsesanalogier.  Herom  udtaler  Wundt,  der  først  har  opstillet 
dette  Begreb'),  sig  saaledes:  „Die  Empfmdungen  disparater 
Sinne  scheinen  erfarungsgemåss  in  bestimmten  Verwandtschafts- 
verhåltnissen  zu  stehen.  Dem  liegt  zwar  fast  immer  zugleich 
eine  Beziehung  in  den  Verhåltnissen  der  objektiven  Sinnesreize 
zu  Grunde.  Aber  bei  der  urspriinglichen  Feststellung  jener 
Analogieen  der  Empfindung  ist  eine  Kenntniss  der  objektiven 
Reize  nicht  im  geringsten  wirksam,  sondern  wir  vollfiihren  die- 
selbe  unmittelbar  und  ausschlieslich  an  der  Hånd  der  Empfindung 
selber.  So  scheinen  uns  tiefe  Tone  den  dunklen  Farben  und 
dem  Schwarz,  hohe  Tone  den  hellen  Farben  und  dem  Weiss 
angemessen  ....  In  der  Unterscheidnng  kaiter  und  warmer 
Farben  .  .  .  fiihren  wir  unwillkiirlich  åhnliche  Vergleichungen 
zwischen  den  hoheren  und  niederen  Sinnen  aus.  Alle  diese 
Analogieen  der  Empfindung  beruhen  wahrscheinhch  nur  auf  der 
Verwandtschaft  der  zu  Grunde  liegenden  Gefiihle.  Der  tiefe  Ton 
als  reine  Empfindung  betrachtet  bietet  mit  der  dunkeln  Farbe 
keinerlei  Beziehung  dar;  aber  da  beiden  der  gleiche  ernste  Ge- 
fiihlston  anhaftet,  so  iibertragen  wir  dies  auf  die  Empfindungen, 
die  uns  nun  selber  verwandt  zu  sein  scheinen."  Hvad  der  af 
disse  Udtalelser  fornemlig  har  Interesse  for  os,  er  det  allerede, 
i  Begyndelsen  af  Kapitlet  berørte  Spørgsmaal  om  kolde  og 
varme  Farver.  Den  overordenlige  Betydning,  som  Farvernes 
„Varmetoning"  har  for  Maleriet,  er  saa  bekendt,  at  vi  ikke 
behøve  at  fordybe  os  i  dette  Emne;  ikke  heller  synes  det  nød- 
vendigt at  udvikle  Wundt  s  Tanke  nærmere.     Der  vil  vanskelig 


')  Phys.  Psychol.  I,  pag.  486. 

findes  nogen  naturligere  Forklaring  paa  denne  ejendommelige 
Sammenknytning  af  forskelligartede  Fornemmelser  end  netop 
ved  de  for  Fornemmelserne  fælles  Følelsestoner.  Men  indrømme 
vi  Forklaringens  Rigtighed,  rejser  der  sig  det  Spørgsmaal :  hvilken 
Betydning  tør  man  tillægge  denne  Forbindelse?  Er  det  et 
almindeligt  psykologisk  Fænomen,  eller  er  det  maaske  rent 
individuelt?  For  at  kunne  svare  herpaa,  maa  vi  begynde  med 
at  undersøge  Følelsestonernes  Oprindelse. 


Idet  vi  opstille  Problemet  om  Følelsestonernes  Genesis, 
kunne  vi  strax  paa  Forhaand  erklære  to  mulige  Løsninger  for  i 
lige  høj  Grad  usandsynlige.  Herbert  Spencer  skriver  om 
Musiken:  „Hvoraf  kommer  det,  at  visse  Sammensætninger  af 
Toner  have  visse  Virkninger  paa  vore  Følelser;  at  én  bibringer 
os  en  glad  Følelse,  en  anden  Melankoli,  én  KærUghed  og  atter 
en  anden  Ærefrygt.  Ligger  det  i,  at  disse  særegne  Sammen- 
sætninger have  Betydning  i  og  for  sig  uden  Forbindelse  med 
den  menneskelige  Natar;  at  et  vist  Antal  Lydbølger  pr.  Sekund 
fulgte  af  et  vist  andet  Antal  ifølge  Tingenes  Natur  betyde  Sorg, 
medens  de  i  omvendt  Orden  betyde  Glæde;  og  paa  lignende 
Maade  med  alle  Intervaller,  Satser  og  Tonefald  ?  Faa  ville  være 
saa  ufornuftige  at  tro  dette.  Eller  ligger  det  alene  i,  at  Betyd- 
ningerne af  disse  særegne  Kombinationer  ere  stiltiende  vedtaget: 
at  vi  lære  deres  Udtydning  paa  samme  Maade,  som  vi  lære 
Ordenes  Betydning,  ved  at  lægge  Mærke  til,  hvorledes  andre 
•forstaa  dem?  Dette  er  en  Antagelse  ikke  blot  uden  ethvert 
Vidnesbyrd,  men  ligefrem  modsat  enhver  Erfaring"  ^).  Disse 
Betragtninger  lade  sig  uforandret  overføre  paa  Farver  og  Tempera- 
turer. Ingen  vil  falde  paa  at  antage,  at  et  vist  Antal  Æther- 
svingninger  i  Sekundet,  enten  disse  nu  indvirke  paa  Huden  eller 
paa  Nethinden,   ifølge  Sagens  egen  Natur  maa  betyde  Lyst  eller 


*)  Musikens   Vorden    og   Virken.       Dansk    Overs.       København    1882. 
pag.  39-40. 

Ulyst.  Og  ligesaa  lidt  vil  nogen  antage,  at  det  er  i  Kraft  af  en 
stiltiende  Vedtægt,  at  Kulden  er  os  ubehagelig,  Varmen  behagelig, 
eller  at  rødt  virker  ophidsende,  blaat  dæmpende  og  beroligende 
paa  vore  Følelser.  Som  eneste  sandsynlig  Hypotese  bliver  der 
altsaa  tilbage  den  Antagelse,  at  Farvernes  og  Temperaturfornem- 
melsernes emotionelle  Virkninger  ere  begrundede  i  selve  den 
menneskelige  Organisation.  Men  denne  Begrundelse  kan  igen 
være  af  en  dobbelt  Art.  Enten  kunne  vi  antage,  at  der  bestaar 
et  primitivt  Forhold  mellem  Fornemmelserne  og  deres  Følelses- 
toner,  i  det  disse  sidste  have  udviklet  sig  samtidig  med,  at  de 
enkelte  Sanseorganer  have  antaget  deres  specielle  Former,  eller 
vi  kunne  antage,  at  Forholdet  er  associativt,  idet  Følelses- 
tonerne  først  paa  et  senere  Stadium  af  Udviklingen  gennem 
Mellemlød  ere  blevne  knyttede  til  de  forskellige  Sansefornem- 
melser. Denne  sidste  Forklaring  er  dog  overmaade  usandsynlig. 
For  Menneskenes  Vedkommende  kunde  den  endda  passere.  Vi 
have  ovenfor  set,  hvorledes  der  gennemgaaende  er  stor  Overens- 
stemmelse mellem  de  enkelte  Farvers  Følelsestoner  og  den 
emotionelle  Virkning,  som  frembringes  af  de  forskellige  Gen- 
stande i  Naturen,  til  hvilke  vi  hyppigst  træffe  de  paagældende 
Farver  knyttede.  Der  er  saaledes  stor  Lighed  mellem  den 
grønne  Farves  beroligende  Indflydelse  og  de  Følelser,  som  vækkes 
ved  Vandring  i  en  grøn  Skov ;  den  højtidelige  Stemning,  i  hvilken 
en  Betragtning  af  den  dybe  blaa  Himmel  sætter  os,  genfinde  vi 
1  den  direkte  Virkning  af  blaat  o.  s.  fr.  Der  synes  saaledes, 
naar  vi  udelukkende  holde  os  til  Mennesket,  Ikke  at  være  noget 
til  Hinder  for  den  Antagelse,  at  det,  vi  have  kaldet  Fornem- 
melsernes direkte  emotionelle  Virkninger,  Følelsestonerne,  i  Virke- 
ligheden først  kommer  i  Stand  ved  en  Association,  idet  vi  til 
de  enkelte  Sansefornemmelser  knytte  de  Følelser,  som  oprindelig 
kun  fremkaldes  af  forskellige  Naturforhold.  Men  naar  det  nu 
erindres,  at  det  ikke  blot  er  Mennnesket,  hvis  Følelser  sættes  i 
Bevægelse  ved  Farvefornemmelser,  men  at  tilsvarende  emotion- 
elle Virkninger  ogsaa  kunne  paavises  1  al  Fald  hos  de  højere 
Dyr,  saa  bliver  Antagelsen  usandsynlig,  ti  det  er  meget  uvist, 
hvorvidt  vi  hos  Dyrene  tør  forudsætte  saa  komplicerede  Stem- 
ninger ,    som  de ,    den    grønne  Skov ,    Himlen ,    Aftenrødmen  og 

lignende  Naturfænomener  vække  hos  os.  Endvidre  kan  man 
mod  den  nævnte  Antagelse  indvende,  at  den  er  uvidenskabelig, 
idet  den  søger  at  forklare  det  mindre  sammensatte,  Følelses- 
tonerne,  ved  det  mere  sammensatte,  Stemningerne,  i  hvilke  man 
langt  snarere  bør  anse  de  første  som  integrerende  Led.  Hertil 
kommer  endelig  følgende  afgørende  Betragtning.  Forklarer  man 
Oprindelsen  til  Farvernes  Følelsestoner  ved  Associationer,  saa 
maa  konsekvent  en  lignende  Opfattelse  gennemføres  ogsaa  for 
Varmefornemmelsernes  Vedkommende.  Men  paa  dette  Omraade 
komme  vi  i  Strid  med  al  Erfaring.  Ethvert  normalt  Menneske 
har  en  umiddelbar  Fornemmelse  af,  at  Varme  —  naturligvis 
indenfor  visse  Grænser  -  er  Organismen  gavnlig,  medens  Kulde 
virker  hæmmende.  Det  vil  derfor  være  ligefrem  absurd  at  søge 
Aarsagen  til  den  Lyst-  eller  Ulystfølelse,  som  Varme  eller  Kulde 
fremkalder  hos  os,  i  andre  og  fjærnere  Forhold  end  netop  de 
forskellige  Varmemængders  direkte  Indflydelse  paa  Organismen. 
Men  i  Analogi  hermed  nødes  vi  til  at  slutte,  at  det  samme  er 
Tilfældet  med  Farvernes  Følelsestoner,  at  disse  ere  det  direkte 
psykiske  Udtryk  for  den  nervøse  Paavirkning,  som  Organismen 
som  Helhed  lider  gennem  Øjet  af  de  objektive  Irritamenter,  de 
forskellige  Farvestraaler.  Der  bestaar  altsaa  et  oprindeligt, 
primitivt  Forhold  mellem  Farvefornemmelserne  og  deres  Følelses- 
toner, d.  V.  s.,  disse  maa  antages  at  have  udviklet  sig  samtidig 
med  Fornemmelsernes  Artikulation,  altsaa  under  Sanseorganets 
Udvikling  fra  lavere  til  højere  Former.  Gaaende  ud  fra  denne 
Opfattelses  Rigtighed  maa  vi  vente  at  finde,  at  de  Farver,  som 
ere  mest  udbredte  i  Naturen,  ogsaa  lettest  taales  af  Øjet.  Ti 
hvis  dette,  som  vi  antage,  har  udviklet  sig  under  Paavirkning  af 
udenfra  kommende  Indtryk,  maa  det  nødvendigvis  være  bedst 
akkommoderet  for  de  hyppigst  forekommende  Paavirkninger. 
Og  netop  dette  viser  sig  at  være  Tilfældet.  Vi  have  ovenfor 
gjort  opmærksom  paa,  at  grønt  er  den  Farve,  der  bedst  taales 
i  større  Udstrækning  og  Farvefylde,  derefter  følger  blaat  og  gult, 
og  tilsidst  rødt  og  violet  som  de  for  Øjet  mest  trættende  og  i 
emotionel  Henseende  mest  ophidsende  og  urolige  Farver.  Ordne 
vi  nu  Farverne  efter  den  Hyppighed,  hvormed  de  forekomme  i 
Naturen,    vil  ubetinget  grønt  indtage  den  første  Plads;    derefter 

følger  blaat  og  gult  som  Himlens  og  det  fra  Jordbunden  reflekt- 
erede Sollys'  Farve,  rødt  og  violet  derimod  møde  vi  kun  spar- 
somt i  enkelte  Blomster  og  i  Skyerne  ved  Solens  Op-  og  Nedgang. 
Der  er  saaledes  den  fuldstændigste  Overensstemmelse  mellem  de 
to  Rækker,  saa  at  vor  evolutionistiske  Hypotese,  Antagelsen  af 
Følelsestonernes  Udvikling  med  Sanseorganets,  derved  vinder 
ikke  lidet  i  Sandsynlighed.  Og  at  Øjet  virkelig  har  udviklet  sig 
under  Indflydelse  af  de  udefra  kommende  Paavirkninger,  Farverne 
i  Naturen,  .derpaa  tyde  adskillige  Kensgerninger.  Af  Kunkels 
Forsøg  vide  vi,  at  den  Tid,  et  Farveindtryk  bruger  om  at  naa 
sit  Maximum,  udgør  for: 

rødt  0,0573,         grønt  0,133,        blaat  0,0916  Sek.»), 

hvilket  viser,  at  Øjet  hurtigst  trættes  af  de  røde  Straaler,  mindre 
af  de  blaa  men  dog  mere  af  disse  end  af  de  grønne.  Men  det 
er  netop  den  omvendte  Orden  for  Farvernes  Hyppighed  i  Na- 
turen. At  saa  godt  som  alle  Farvesvage  ere  rød-grønblinde, 
medens  Gul-blaablindhed  hører  til  Sjældenhederne,  synes  lige- 
ledes at  tyde  paa,  at  Øjet  ingenlunde  besidder  samme  Grad  af 
Akkommodation  for  alle  Farver,  men  forholdsvis  let  taber  Evnen 
til  at  skelne  den  Farve  (rødt),  som  det  under  Udviklingen  er 
bleven  mindst  paavirket  af.  Vi  gaa  neppe  for  vidt  ved  at 
antage,  at  der  en  vis  indre  Forbindelse  mellem  alle  disse  Fæno- 
mener, men  at  benytte  dem  som  Grundlag  for  videre  gaaende 
Slutninger  lader  sig  foreløbig  ikke  gøre;  dertil  er  vort  Kenskab 
til  Enkelthederne  endnu  altfor  mangelfuldt.  Paa  samme  Maade 
forholder  det  sig  desværre  ogsaa  med  de  i  den  nyeste  Tid  af 
Engelm ann  paabegyndte  Undersøgelser  over  Indflydelsen  af 
farvet  Lys  paa  de  laveste  Organismer  ^).  Saa  interessante  disse 
Forsøg  end  ere,  foreligger  der  dog  endnu  for  ringe  et  Materiale 
til  deraf  at  drage  Slutninger  angaaende  den  Maade,  paa  hvilken 
Udviklingen  er  gaaet  for  sig.     Kun  saa  meget   er  fastslaaet,   at 


')  Wundt:  Physiologie  des  Menschen,  1878,  pag.  667. 

^)  Ueber  Licht-  u.  Farbenperception  niederster  Organismen,    i  Onder- 

zoekingen  gedaan  in  het  pliysiologisch  Laboratorium  d.  Utrechtsche 

Hoogeschool.  Utrecht  1882,  pag.  2.34  ff. 

selv  encellede  Organismer  alt  efter  deres  Bygning  paa  forskellig 
Maade  paavirkes  af  farvet  Lys.  Det  er  imidlertid  øjensynlig,  at 
man  her  er  inde  paa  en  Vej,  der,  som  Engelmann  siger:  „in 
physiologischer  wie  in  phyllogenetischer  Beziehung  gleich  werth- 
volle  Aufschliisse  verspricht". 

Resultatet  af  disse  Betragtninger  er  altsaa,  at  vi  maa  antage 
et  oprindeligt  Forhold  mellem  Erkendelses-  og  Følelseselementerne, 
mellem  Fornemmelserne  og  deres  Følelsestoner,  hvilket  lader  sig 
forklare  af  Udviklingsteorien.  Ud  fra  denne  Antagelse  bliver  det 
nn  let  at  forstaa  Fornemmelsesanalogien  mellem  Farver  og  Varme- 
fornemmelser. Saa  fjærn  enhver  evolutionistisk  Tanke  paa  dette 
Punkt  end  maa  antages  at  have  været  Ørsted,  har  han  dog 
her  strøjfet  Sandheden,  idet  han  om  den  røde  Farve  siger: 
„Malerne  have  stedse  henregnet  den  til  de  for  Øjet  varme  Farver; 
den  nyere  Naturlæres  Opdagelser  stemme  med  dette  Følelsens 
ydsagn"  ').  I  disse  Ord  sigtes  aabenbart  til  det  bekendte  Faktum, 
at  Straalerne  i  den  mindst  brydbare  Del  af  Spektret  særlig  frem- 
træde som  Varmestraaler,  men  det  har  dog  rimeligvis  ikke  været 
Ørsteds  Mening,  at  vi  derfor  umiddelbart  skulle  fornemme 
Varme,  naar  vort  Øje  træffes  af  saadanne  Straaler.  Ti  rent 
bortset  fra,  at  ethvert  Indtryk  paa  Nethinden  kun  kan  komme 
til  Bevidstheden  som  Lysfornemmelse,  maatte  vi  jo  i  langt  højere 
Grad  føle  Varme,  naar  Lyset  under  iøvrigt  ganske  de  samme 
Forhold,  konstant  Lyskilde  etc,  kom  til  Øjet  som  hvidt  Lys,  ti 
da  vilde  ikke  blot  de  røde,  men  ogsaa  alle  andre  Varmestraaler 
være  virksomme.  Da  nu  imidlertid  Fornemmelsen  af  rent  hvidt 
ikke  har  det  mindste  Spor  af  Varmetoning,  kan  der  ikke  være 
Tale  om  en  umiddelbar  Varme  virkning  af  Lysstraalerne  gennem 
Øjet;  Ørsteds  Ord  faa  derimod  deres  Betydning,  naar  de  ses 
i  Udviklingsteoriens  Lys.  Vi  behøve  blot  at  antage,  at  Øjet  i 
sine  laveste  Former  lige  saa  vel  har  kunnet  bringe  Varme-  som 
Lysindtryk  til  Bevidstheden,  saa  bliver  det  let  forstaaeligt,  hvor- 
ledes der  endnu  paa  et  langt  højere  Udviklingstrin  kan  være 
knyttet  Varmefornemmelser   netop   til  de  Indtryk,   hvis  objektive 


1)  Samlede  Skrifter,  III,  pag.  183. 

Irritamenter,  Ætherbølgerne,  fortrinsvis  udmærke  sig  ved  deres 
termiske  Virkninger.  Ti  da  Lys-  og  Varmefornemmelser  paa  det 
tidligere  Trin  have  været  uadskillelig  forbundne,  naar  Sanse- 
organet paavirkedes  af  Varmestraaler,  saa  maa  de  have  havt 
fælles  Følelsestoner,  og  disse  vise  sig  altsaa  at  være  et  Bindeled 
mellem  Lys-  og  Varmefornemmelserne  endnu  paa  et  Trin  i  Ud- 
viklingen, hvor  de  forskellige  Modaliteter  forlængst  have  faaet 
hver  deres  særlige  Organ.  Denne,  den  phyllogenetiske  Hypotese, 
der  antager  at  Farvesansen  kun  er  en  meget  udviklet  Temperatur- 
sans, er  først  antydet  af  Pfliiger  ^)  i  1877  og  senere  udviklet 
af  Preyer2)  i  1881. 

Spørgsmaalet  om,  hvorvidt  Farvernes  Varmetoning  er  et 
almenmenneskeligt  eller  kun  et  individuelt  Fænomen,  maa  vi 
altsaa  i  Overensstemmelse  med  de  foregaaende  Betragtninger 
besvare  derhen,  at  Forbindelsen  mellem  Farver  og  Vai'mefor- 
neramelser  synes  saa  dybt  begrundet  i  den  menneskelige  Organ- 
isation, at  der  ikke  kan  tvivles  om,  at  den  er  fuldstændig 
almen.  Herimod  kunde  der  dog  rejses  en  meget  alvorlig  Ind- 
vending. Vi  vide  jo,  at  medens  ellers  selv  den  Vilde  anvender 
Farverne  i  Samklang  med  den  Virkning,  de  umiddelbart  have 
paa  hans  Følelser,  er  Anvendelsen  af  varme  og  kolde  Farver  af 
meget  ny  Dato.  Hvis  Forbindelsen  mellem  Farve-  og  Varme- 
fornemmelser var  af  primitiv  Art,  saaledes  som  vi  have  antaget, 
saa  maatte  man  være  berettiget  til  at  vente  selv  i  de  ældste 
Malerier  at  kunne  spore  i  det  mindste  et  Tilløb  til  en  rigtig  An- 
vendelse af  Farverne  med  Hensyn  til  deres  Varmetoning,  til  at 
give  det  fremstillede  en  efter  Omstændighederne  enten  varm 
eller  kold  Tone.  Men  noget  saadant  er  som  bekendt  ikke  Til- 
fældet; først  hos  Palma  og  Tizian  sporer  man  enkelte  svage 
Forsøg  i  denne  Retning,  og  den  fuldstændige  Opdagelse  af 
Farvernes  Varmetoning  skyldes  egenlig  de  fremragende  hollandske 
Kunstnere  i  det  17de  Aarhundrede.  Dette  synes  at  tale  temmelig 
tydeligt  mod  den  fremsatte  Anskuelse,  men  Indvendingen  vil  dog 
vise    sig   ikke   at   være  saa  farlig,    som   det  ved  første  Øjekast 


^)  Archiv  fiir  Physiologie,  Bd.  15,  pag.  91 — 94. 
^)  Archiv  fiir  Physiologie,  Bd.  25,  pag.  76  ff. 

kunde  synes.  Betragter  jeg  nemlig  et  solbelyst  Landskab,  saa 
kan  jeg  ikke  undgaa  at  lægge  Mærke  til,  hvorledes  alt,  den 
støvede  Vej,  de  grønne  Marker,  Husene,  ja  selv  den  fjærne  Skov 
antager  en  gullig  Farve,  og  særlig  hvis  jeg  erindrer,  hvorledes 
Landskabet  saa  ud  igaar,  da  Himlen  var  stærkt  skyet,  træder  For- 
skellen i  Farve  tydelig  frem.  Men  endnu  har  jeg  ikke  mærket 
noget  til,  at  det  solbelyste  Landskab  er  varmt;  Luften  er  tvært- 
imod idag  trods  Solskinnet  endog  friskere  og  køligere  end  igaar, 
efter  at  den  er  bleven  renset  ved  Tordenvejret,  som  trak  op  om 
Natten.  Det  er  først  ved  at  give  Agt  paa  mig  selv,  ved  om- 
hyggelig at  gøre  mig  Rede  for  mine  Fornemmelser  og  Følelser, 
at  det  gaar  op  for  mig,  at  Egnen  idag,  da  Solen  skinner,  gør  et 
langt  livligere,  muntrere  og  varmere  Indtryk  end  igaar,  da  Luften 
vel  var  hed,  men  alt  var  dødt  og  koldt  under  Trykket  af  den 
lave,  tunge,  blygraa  Himmel.  Og  at  denne  Forandring  virkelig 
skyldes  den  muntre,  gule  Farvetone,  som  Solen  udbreder  overalt, 
kan  jeg  let  overbevise  mig  om  ved  et  Forsøg.  Naar  Himlen 
næste  Gang  er  skyet  og  sætter  det  samme  kolde  Præg  paa 
Landskabet,  behøver  jeg  blot  at  betragte  dette  gennem  et  gult 
Glas;  strax  er  alt  som  forvandlet.  Solen  synes  atter  at  skinne 
varmt,  og  selv  den  mærkelige  Omstændighed,  at  Himlen  er  gul 
i  Stedet  for  blaa,  formaar  neppe  at  rive  mig  ud  af  Illusionen. 

Omtrent  saaledes,  som  det  er  skildret  i  dette  lille  Tanke- 
experiment,  maa  det  i  Tidens  Løb  være  gaaet  Mennesket.  Man 
faar  ikke  fat  paa  alle  Enkeltheder,  første  Gang  man  lader  Blikket 
vandre  hen  over  en  Genstand.  Man  maa  lære  at  iagttage.  Det 
maatte  derfor  kræve  lang  Tids  Studium  efter  Naturen  og  Øvelse 
i  at  iagttage  denne,  før  Kunstnerne  naaede  saa  vidt,  at  de  kunde 
beherske  alle  de  Farveforhold,  af  hvilke  Totalindtryket  er  af- 
hængigt. Følelserne  selv  melde  sig  vel  med  Umiddelbarhedens 
hele  Styrke,  men  de  til  disse  knyttede  dunkle  Varmefornemmelser 
ere  ikke  saa  lette  at  observere.  Opdagelsen  kunde  derfor  heller 
ikke  ske  med  ét  Slag.  Ved  omhyggelig  at  efterligne  Naturen 
indtil  de  mindste  Enkeltheder  kom  fra  først  af  den  varme  eller 
kolde  Tone  med  ind  i  Maleriet,  og  fra  denne  ringe  Begyndelse 
kunde  man  skride  frem  til  mere  og  mere  bevidst  Anvendelse  af 
Farvernes    Varmetoning.      Meget    er    Opdagelsen    vistnok    ogsaa 

bleven  lettet  derved,  at  Naturen  ved  mange  Lejligheder  selv 
ligesom  holder  os  det  gule  Glas  for  Øjnene,  idet  den  viser  varme 
Farver  og  direkte  Varmevirkning  sammenknyttede.  Fakkelens 
og  Baalets  Lys  er  jo  fødgult,  og  selv  de  almindelig  anvendte  Be- 
lysningsmidler  kaste  i  Skumringen  et  gult  Skær  over  Genstandene. 
Paa  lignende  Maade  er  koldt  og  blaat  forbundne.  I  Frostvejr 
kan  der  være  varmt  overalt,  hvor  Solens  Straaler  trænge  frem, 
men  træder  man  ind  i  de  blaa  Skygger,  som  tegne  sig  paa  den 
hvide  Sne,  bliver  Kulden  dobbelt  følelig.  Der  kan  næppe  være 
Tvivl  om,  at  disse  og  lignende  Naturfænomener  i  væsenlig  Grad 
have  henledet  Opmærksomheden  paa  Farvernes  Varmetoning  og 
lært  Kunstnerne  at  benytte  den  i  Maleriet,  men  til  at  begrunde 
den  ere  de  ikke  tilstrækkelige.  Ti  sikkert  er  det,  at  man  faar 
Indtryket  af  Varme  ved  at  betragte  et  Landskab  gennem  et 
gult  Glas,  selv  om  man  ikke  véd,  at  dette  skyldes  den  guHige 
Farvetone,  hvilket  aabenbart  ikke  kunde  finde  Sted,  hvis  Varme- 
virkningen kun  var  begrundet  paa  en  Association  af  almindelig 
Art  mellem  Fornemmelsen  gult  og  en  eller  anden  Varmekilde. 
Den  Indvending  mod  den  phyllogenetiske  Forklaring  af  For- 
nemmelsesanalogien  mellem  Farve  og  Varme,  at  Farvernes  Varme- 
toning ikke  har  været  kendt  og  benyttet  fra  de  ældste  Tider,  er 
saaledes  uden  væsenlig  Betydning,  ti  det  konstante  Sammenhæng 
mellem  Farver  og  Varmefornemmelser  maatte,  hvor  dybt  vi  end 
antage  det  begrundet  i  den  menneskelige  Organisation,  nød- 
vendigvis opdages,  før  det  kunde  anvendes. 


Kombinationer  af  Farver. 

(Historisk-kritiske  Undersøgelser). 

Saadanne  Sammenstillinger  af  to  eller  flere  Farver,  der  gøre 
et  positivt  æstetisk  Indtryk,  plejer  man  at  kalde  harmoniske  i 
Modsætning  til  de  disharmoniske  Kombinationer,  som  nærmest 
vække  Ulystfølelse.  Idet  vi  nu  for  Simpelheds  Skyld  foreløbig 
holde   os   til  SammenstiUinger  af  kun   to  Farver,  binære  Kom- 

binationer,  sætte  vi  os  altsaa  som  Opgave  at  finde  de  Betingelser, 
som  maa  være  opfyldte,  for  at  saadanne  Sammenstillinger  kunne 
kaldes  harmoniske.  Vejen,  vi  have  at  gaa  for  at  naa  dette  Maal, 
er  let  at  angive.  Det  maa  først  og  fremmest  være  os  magt- 
paaliggende  at  oplede  de  Kombinationer,  som  man  i  Almindelighed 
er  enig  om  at  finde  smukke,  harmoniske,  og  dernæst  maa  vi 
søge  at  finde  Loven,  som  behersker  disse  Sammenstillinger.  Dette 
omfattende  og  vidtløftige  Arbejde  simplificeres  naturligvis  for  en 
stor  Del  derved,  at  mange  udmærkede  Forskere  allerede  have 
anstillet  talrige  Undersøgelser  i  denne  Retning,  og  naturligst 
bliver  det  derfor  at  begynde  med  at  fremstille  de  hidtil  af  andre 
vundne  Resultater,  hvorved  de  Baner,  som  nærmest  kunne  føre 
os  til  det  endelige  Maal,  for  største  Delen  ville  bhve  angivne. 
Inden  vi  skride  til  disse  historiske  Undersøgelser,  bør  vi  dog 
først  kaste  et  Blik  paa  de  almindelige,  experimental-æstetiske 
Principer,  der  kunne  tjene  som  kritiske  Udgangspunkter. 

Det  skulde  synes,  som  om  Fechners  tredje  Metode,  den 
saakaldte  „Methode  der  Verwendung"  ')  fortrinsvis  maatte  være 
anvendelig,  naar  det  gælder  om  at  opdage  de  harmoniske  Kom- 
binationer. Ti  da  næsten  alle  Folkeslag,  saasnart  de  ere  komne 
ud  over  de  første,  famlende  dekorative  Forsøg,  have  anvendt 
Farver  til  Prydelse  af  Boliger,  Vaaben,  Klæder  osv.,  saa  har  der 
i  Aartusindernes  Løb  ophobet  sig  et  enormt  Materiale  til  Under- 
søgelse, som  bearbejdet  paa  rette  Maade  hurtig  maatte  kunne 
give  de  ønskede  Oplysninger.  Og  desuden  findes  der  jo,  spredt 
over  den  hele  civiliserede  Verden,  Malerier  i  en  saadan  Mang- 
foldighed, at  det  næsten  er  forbavsende,  at  vort  Kenskab  til  de 
Love,  der  beherske  Farvesammenstillingerne,  endnu  er  saa  ringe, 
som  Tilfældet  er.  Se  vi  nærmere  til,  viser  det  sig  imidlertid,  at 
man  ved  Benyttelsen  af  det  foreliggende  Materiale  støder  paa 
forskellige  Vanskeligheder,  som  det  ikke  er  let  at  komme  ud 
over,  og  paa  hvilke  adskillige  Forsøg  derfor  ere  strandede.  Det 
er  for  det  første  indlysende,  at  Malerier  ere  et  saa  godt  som 
aldeles  ubrugeligt  Materiale.      Ti  i  Maleriet  spiller  Farven  kun 


')  Zur  experimentalenAesthetik,  pag.  50,  se  ogsaa  Vorschule  d.Aesthetik. 
I,  pag.  190. 

en  underordnet  Rolle;  den  anvendes  ikke  for  sin  egen  Skyld, 
men  for  at  forhøje  Illusionen,  for  at  de  afbildede  Genstande 
kunne  komme  den  ideale  Virkelighed  saa  nær  som  mulig.  Da 
Farvesammenstillingerne  i  Maleriet  altsaa  i  det  mindste  tildels 
ere  afhængige  af  Farverne  i  Naturen,  bliver  Maleriet  kun  an- 
vendeligt som  Materiale  for  farveæstetiske  Undersøgelser  under 
den  Forudsætning,  at  alle  i  Naturen  forekommende  Farvekom- 
binationer virkelig  ere  smukke.  Nu  synes  man  vel  i  Almindelighed 
—  særlig  i  vor  Tid  —  at  være  tilbøjelig  til  a  priori  at  hævde 
den  Paastand,  at  alt,  hvad  Naturen  frembyder,  er  skønt,  men 
det  er  vist  mere  end  tvivlsomt,  om  der  haves  andre  end  meta- 
fysiske Garantier  herfor ').  Det  er  i  al  Fald  ikke  mig  muligt,  at 
finde  et  eneste  virkeligt  Bevis,  medens  Exempler  paa  det  mod- 
satte, f.  Ex.  paa  uskønne  Farvekombinationer,  frembyde  sig  i 
Mængde.  Mange  Blomster  vise  saaledes  ingenlunde  tiltalende 
Kombinationer  af  rødt  og  violet  (Fuchsiaer),  og  ligeledes  staar 
Himlens  blaa  og  Løvets  grønne  Farve  ikke  godt  mod  hinanden. 
Rigtigheden  af  denne  sidste  Paastand  er  vel  bleven  meget  om- 
tvistet, idet  man  viser  hen  til  den  Skønhed,  som  intet  normalt 
Menneske  vil  nægte,  at  der  er  udbredt  over  et  med  frisk  grønt 
bedækket  Landskab  under  en  skyfri  Himmel.  Men  Bezold 
har  dog  i  Hovedsagen  Ret,  naar  han  hertil  bemærker,  at  der 
ved  Betragtningen  af  et  saadant  Landskab  ere  mangfoldige  andre 
medvirkende  Faktorer,  af  hvilke  det  hele,  resulterende  Skønheds- . 
indtryk  er  afhængigt,  og  føjer  han  til:  „denVersuch  eine  solche 
Landschaft  auf  der  Leinwand  wiederzugeben ,  hat  noch  kein 
Kiinstler  ungestraft  gewagt,  wohl  der  heste  Beweis  dafiir,  dass 
es  nicht  die  Harmonie  der  Farben  ist,  welche  hier  ihren  eigen- 
thiimlichen  Reiz  ausiibt"  -).  Til  denne  Betragtning,  som  særlig 
vedrøre  de  Grene  af  Maleriet,  der  have  Gengivelsen  af  Naturen 
til  nærmeste  Maal,  kommer  nu  en  anden,  som  gælder  for  alle 
Grene  af  denne  Kunstart.  I  Maleriet  spiller  Form  og  Indhold 
en  meget  betydelig  Rolle,  den  første  direkte,  den  sidste  indirekte, 
idet  Fantasien  og  derigennem  Følelsen   sættes  i  Bevægelse,   saa 


')  Lange :  Geschichte  des  Materialismus  I,  pag.  374 — 75. 
')  Farbenlehre,  pag.  232. 

at  den  af  Betragtningen  resulterende  Stemning  er  et  overordenlig 
kompliceret  sjæleligt  Fænomen.  Og  en  saadan  sammensat  Stem- 
ning ere  vi  ude  af  Stand  til  at  opløse  i  de  sammensættende 
Kræfter:  vi  vide  ikke,  hvilke  Følelser  der  skyldes  Farven,  hvilke 
Formen  eller  Indholdet,  den  i  det  fremstillede  udtalte  Tanke. 
Det  gaar  her  Psykologen  ligesom  Fysikeren.  En  enkelt  given 
Bevægelse  kan  opfattes  som  Resultant  af  forskellige  samvirkende 
Kræfter,  men  Opløsningen  kan  foretages  paa  uendelig  mange 
Maader,  og  der  vil  i  Almindelighed,  naar  kun  Bevægelsen  er 
given  i  Størrelse  og  Retning,  ikke  være  noget,  som  kan  lede 
ham  paa  Spor  efter  netop  de  Kræfter,  som  i  det  enkelte,  be- 
stemte Tilfælde  have  frembragt  Bevægelsen.  Og  selv  om  han 
kender  Kræfternes  Art,  deres  Retninger,  bliver  deres  Størrelse 
endnu  ubestemt.  Det  er  saaledes  indlysende,  at  vi  ikke  kunne 
benytte  Maleriet  som  Materiale  til  at  lære  noget  om  Farve- 
sammenstillinger, ti  et  Billede  kan  som  Helhed  meget  vel  gøre 
et  tiltalende  Indtryk,  skøndt  Farvegivningen  er  uheldig,  og  om- 
vendt, uden  at  vi  ere  i  Stand  til  nøjagtig  at  gøre  Rede  for  Virk- 
ningen af  de  enkelte  Faktorer.  Med  ét  Ord :  Fænomenet  er  ikke 
rent,  her  er  fremmede  Kræfter  til  Stede,  hvis  Virkninger  vi  ikke 
kunne  eliminere. 

Vende  vi  os  til  det  polykrome  Ornament,  saa  stiller  Sagen 
sig  noget  anderledes.  I  Ornamentet  er  Farven  brugt  for  sin 
egen  Skyld,  den  er  aldrig  et  underordnet  Moment,  men  i  det 
mindste  sideordnet  med  Formen.  Man  kan  altsaa  i  Almindelighed 
her  dristig  stole  paa,  at  kun  de  Farver  ere  sammenstillede,  som 
have  forekommet  Kunstneren  harmoniske,  da  deres  Anvendelse 
ikke  saaledes  som  i  Maleriet  er  bestemt  ved  andre  Motiver.  For 
saa  vidt  kan  der  ikke  indvendes  noget  imod,  at  man  benytter 
de  til  forskellige  Tider  frembragte  Ornamenter  som  et  Materiale, 
der  da  udbyttes  paa  den  Maade,  at  man  opsøger  de  hyppigst 
anvendte  Farvekombinationer,  hvilke  man  paa  Grund  af  deres 
Hyppighed  maa  antage,  have  været  betragtede  som  de  smukkeste. 
Men  herimod  kan  der  rejses  ganske  den  samme  Indvending,  som 
vi  gjorde  gældende  overfor  Maleriet  i  sin  Helhed,  den  nemlig,  at 
Fænomenet  ikke  er  rent.  De  geometriske  Figurer  kunne  for  sig 
alene  frembringe   et  æstetisk  Indtryk,   og   det   er  derfor  ikke  al- 

deles  givet,  at  netop  de  Farvekombinationer,  som  hyppigst  fore- 
komme, kunne  betragtes  som  de  smukkeste;  vi  vide  jo  paa 
Forhaand  intet  om,  hvormeget  der  maa  skrives  paa  Formernes, 
Figurernes  Regning.  Kun  i  saadanne  Tilfælde,  hvor  Figurerne 
ere  yderst  simple  og  usammensatte,  retlinede  Baand,  Kredse  o.  dsl., 
tør  man  med  Tilnærmelse  sætte  deres  æstetiske  Virkning  =  O,  og 
altsaa  betragte  det  hele  Indtryk  som  afhængigt  udelukkende  af 
Farverne.  Denne  Omstændighed  er  mærkelig  nok  tildels  bleven 
overset  af  Bezold,  som  dog  med  stor  Klarhed  har  paavist 
Maleriets  Uanvendelighed  i  det  her  omtalte  Øjemed  >).  Re- 
sultatet er  altsaa,  at  „Anvendelsesmetoden"  maa  benyttes  med 
en  Del  Forsigtighed,  hvoraf  atter  følger,  at  man  maa  stille  sig 
kritisk  overfor  de  af  andre  efter  denne  Metode  vundne  Erfaringer. 
Og  skulde  der  af  disse  Grunde  vise  sig  særlige  Vanskeligheder 
ved  at  naa  paalidelige  Resultater  efter  den  nævnte  Metode,  saa 
har  man  altid  „Valg-"  og  „Fremstillingsmetoden"  at  ty  til.  Disse 
kræve  ganske  vist  et  temmelig  betydeligt  Apparat  sat  i  Gang, 
men  ere  saa  til  Gengæld  saa  meget  desto  paalideligere,  som 
man  ved  dem  har  det  i  sin  Magt  at  faii  Forholdene  saa  simple, 
Fænomenerne  saa  rene,  som  man  ønsker  det. 


Gothe  er  den  første,  som  har  anstillet  Undersøgelser  over 
Farvernes  Harmoni  i  den  Forstand,  i  hvilken  vi  her  have  brugt 
dette  Ord.  Vel  finder  man  allerede  hos  tidligere  Forskere  Be- 
tragtninger over  en  saakaldet  Farveharmoni,  men  da  disse  alle 
have  Farvernes  Fordeling  i  Maleriet  til  Genstand,  og  dette  Emne, 
saa  interessant  det  end  kan  være  i  og  for  sig,  ikke  har  noget 
at  gøre  med  den  her  foreliggende  Opgave,  saa  maa  vi  forbigaa 
disse  Undersøgelser.  Af  større  Betydning  for  os  er  derimod 
Goth  es  Fremstilling  som  det  første  Forsøg  paa  at  finde  det 
fælles   og  karakteristiske  for   visse   bestemte  Kombinationer.     1 


^)  Farbenleh^e,  pag.  203—4. 

Farvelærens  sjette  Afdeling  behandler  han,  foruden  de  enkelte 
Farvers  Følelsestoner,  ogsaa  de  binære  Kombinationer,  som  han 
deler  i  harmoniske,  karakteristiske  og  karakterløse.  Gothe 
delte  Farvecirklen  i  sex  Stykker:  purpur  (rødt),  gulrødt  (orange), 
gult,  grønt  blaat  og  blaarødt  (violet),  og  han  satte  purpur  og 
grønt,  gulrødt  og  blaat,  gult  og  blaarødt  som  komplementære. 
Til  de  harmoniske  Kombinationer  regner  han  Sammenstillinger 
af  komplementære  Farver;  de  karakteristiske  fremkomme,  naar 
man  parvis  udtager  de  ved  en  Mellemfarve  adskilte  Farver  (altsaa 
f.  Ex.  purpur  og  gult).  Disse  sidste  ere  ikke  saa  smukke  som 
de  første:  „Wir  nennen  diese  Zusammenstellungen  charakteristisch, 
weil  sie  sammtlich  etwas  Bedeutendes  haben,  das  sich  uns  mit 
einem  gewissen  Ausdruck  aufdringt  aber  uns  nicht  befriedigt". 
Mærkelig  nok  synes  Gothe  slet  ikke  at  ville  indrømme  Mulig- 
heden af  virkelig  dishai'moniske  Sammenstillinger,  ti  selv  de  saa- 
kaldte  karakterløse  Kombinationer,  som  dannes  af  to  til  hinanden 
grænsen.de  Farver  i  den  sexdelte  Cirkel  (f.  Ex.  gult  og  gulrødt), 
„konnen  in  gewissen  Verhåltnissen  der  Massen  keine  iible  Wirkung 
thun".  De  eneste  Sammenstillinger,  som  ikke  synes  at  falde  i 
hans  Smag,  ere  gult-grønt  og  grønt-blaat.  „Gelb  und  Griin  hat 
immer  etwas  gemein-heiteres,  Blau  und  Griin  aber  immer  etwas 
gemein-widerliches;  deswegen  unsre  guten  Vorfahren  diese  letzte 
Zusammenstellung  auch  Narrenfarbe  genannt  haben". 

Samtidig  med  Gothes  Farvelære  (1810)  udkom  P.  O.  Runges 
„Farbenkugel"  ').  Den  unge  Maler,  som  tildels  var  paavirket  af 
Gothe  gennem  Breve,  opstiller  en  Farvernes  Æstetik,  som  vel  er 
noget  fuldstændigere  end  dennes,  men  iøvrigt  ligeledes  er  blottet 
for  al  Begrundelse,  hvilket  bedst  fremgaar  af  en  Oversigt  over 
hans  System,  som  ikke  behøver  vidtløftige  Kommentarer.  —  De 
komplementære  Farver  (i  den  sexdelte  Cirkel)  siges  at  give:  „die 
allerlebhaftesten  Contraste  -).     Zugleich  macht  aber  diese  Gegen- 


')  Hamburg  1810. 

^)  Hermed  forstaas  naturligvis  ikke  det,  som  vi  nu  lægge  i  Ordet 
Kontrast.  Farveinduktion  eller  simultan  Kontrast.  Disse  Fænomener 
vare  saa  at  sige  ukendte  paa  Runges  Tid.  Meningen  er  kun,  at  de 
to  Farver  have  det  mindst  mulige  Sla^gtskab  med  hinanden. 

einanderstellung  einen  sehr  angenehmen  Eindruck".  Disse  Kom- 
binationer: blaat-orange,  gult- violet,  rødt-grønt,  kaldes  harmoniske. 
Et  andet  Indtryk  faar  man  ved  Kombination  af  to  ved  en  Mellem- 
farve adskilte  Farver:  blaat-gult,  gult-rødt,  rødt-blaat.  „Diese 
Zusammenstellung  wird  das  Auge  mehr  reizen  und  aufifordern 
als  demselben  Vergniigen  gewåhren",  og  den  kaldes  derfor  dis- 
harmonisk. Ved  Sanmienstilling  af  to  til  hinanden  grænsende 
Farver  bliver  Indtryket  „eine  Eintonigkeit",  og  saadanne  Kom- 
binationer kaldes  derfor  monotone.  Men  Runge  nøjes  ikke 
hermed,  han  vover  sig  videre  og  forsøger  at  karakterisere  poly- 
krome  Kombinationer.     Han  opstiller  saaledes : 

1  °.    Beruhigung  oder  Trennung  der  Disharmonie  durch  In- 

differens, 
(blau-grau-roth). 

2  °.    Vergrosserung  der  Disharmonie  durch  die  dritte  Farbe. 

(blau-gelb-roth). 

3  °.    Schwåchung  der  Disharmonie  durch   einen  Uebergang 

oder  Produkt, 
(blau-violet-roth). 

4  °.    Indirekte  harmonische  Gontraste  zweier  Mischungen. 

(orange-gelb ;  violet-orange ;  griin-violet). 

5  °.    Auflosung  disharmonischer  Wirkungen  durch  indirekte 

harmonische  Gontraste  in   einen  harmonischen  Accord. 
(blau-orange-griin-roth ;    gelb-violet-orange-blau ;    etc). 

At  saadanne  vilkaarlige  Systemer  som  Goth  es  og  især 
Runges,  der  ere  byggede  frit  ud  i  Luften  uden  Hensyn  til 
reale  Forhold,  knap  nok  til  Forfatterens  personlige  Smag,  ikke 
kunne  tjene  som  Grundlag  for  videre  Forskninger  i  samme 
Retning,  er  indlysende.  Det  kan  derfor  heller  ikke  forundre  os, 
at  der  hengik  næsten  en  halv  Menneskealder,  førend  noget  be- 
tydeligt Fremskridt  paa  Farveæstetikens  Omraade  fandt  Sted. 
Problemet  maatte  gribes  an  paa  en  ganske  anden  Maade,  hvis 
der  skulde  naas  almene  og  almengyldige  Resultater. 

Først  i  Aaret  1825  blev  Spørgsmaalet  paany  rejst,  denne 
Gang  af  den  bekendte  franske  Kemiker  Michel  Eugen  Ghevreul. 

7* 

Om  Anledningen  hertil  fortæller  han  selv  følgende  ').  I  Gobelin- 
væveriernes Farverier  var  der  paa  nogle  blaa  og  violette  Tøjer 
bleven  udført  sorte  Tegninger.  Da  Arbejdet  var  færdigt,  blev 
der  klaget  over,  at  der  paa  de  violette  Tøjer  var  trykt  gul- 
grønne, paa  de  blaa  kobberbrune  Tegninger  i  Stedet  for  de 
forlangte  sorte.  Ghevreul  blev  tilkaldt  for  som  Kemiker  at 
afgøre,  hvorvidt  der  maatte  være  Mangler  ved  de  anvendte 
sorte  Farvestoffer.  Han  kom  snart  til  det  Resultat,  at  der  med 
Hensyn  til  Udførelsen  ikke  var  noget  at  klage  over,  ti  Tegningerne 
viste  sig  fuldstændig  sorte,  naar  man  omgav  dem  med  hvidt 
Papir,  saa  at  den  farvede  Grund  dækkedes.  Og  han  paaviste 
derefter,  at  Stykker  udskaarne  af  Tøjer,  som  paa  hvid  Grund 
vare  aldeles  sorte,  paa  rød,  violet  eller  blaa  Grund  viste  sig 
ligesom  de  trykte  Tegninger,  nemlig  i  Grundens  Komplementær- 
farve. Ghevreul  forfulgte  nu  disse  Fænomener  videre,  og  op- 
dagede derved  Hovedlovene  for  Farvekontrasten,  som  hidtil  kun 
var  yderst  ufuldstændig  undersøgt.  Særlig  lærte  han  at  skelne 
mellem  den  successive  og  den  simultane  Kontrast,  mellem  Efter- 
billederne  og  den  egenlige  Farveinduktion,  hvilke  Fænomener 
tidligere  bleve  sammenblandede.  Han  viste  ogsaa,  at  det  især  er 
den  simultane  Kontrast,  som  gør  sig  gældende  overalt,  hvor  to 
forskellig  farvede  Genstande  umiddelbart  berøre  hinanden,  hvorved 
de  paagældende  Farver  forandres  baade  i  Farvetone  og  Schat- 
tering. Resultaterne  af  hans  Undersøgelser  kunne  vi  opstille  i 
følgende  Sætninger: 

1  °.  To  Nuancer  af  samme  Tone  men  forskellig  Schattering 
ville  forandres  saaledes,  at  Tonen  bliver  uforandret,  medens  For- 
skellen mellem  Schatteringerne  bliver  større,  idet  den  lyse  synes 
lysere,   den  mørke  mørkere,    end  de  virkelig  ere.     (Lyskontrast). 

2  °.  To  Nuancer  af  forskellig  Farvetone  men  samme  Schat- 
tering ville  beholde  Schatteringen  uforandret,  medens  Farvetonen 
varierer  saaledes,  at  de  to  Nuancer  gensidig  nærme  sig  til  hin- 
andens Komplementærfarver.  Ere  de  to  Nuancer  selv  kom- 
plementære, forstærkes  de  ved  Sammenstilling.  (Farvekontrast  i 
snævrere  Forstand). 


*)  De  la  loi  du  contraste  simultane,  pag.  VIII  &  661. 

3  °.  To  Nuancer,  der  ere  forskellige  saavel  i  Farvetone  som 
i  Schattering,  ville  fjærne  sig  saa  meget  som  mulig  fra  hinanden, 
idet  samtidig  en  Lys-  og  en  Farvekontrast  finder  Sted  ^). 

Idet  Ghevreul  derpaa  gik  over  til  at  undersøge  de  for- 
skellige Farvekombinationers  æstetiske  Værd,  paaviste  han: 

1°,  at  to  Schatteringer  af  samme  Farvetone  altid  staa  godt 
mod  hinanden; 

2°,  at  to  Nuancer  af  nærliggende  Farvetoner  ved  Kom- 
bination kunne  gøre  et  behageligt  Indtryk,  men  at  det  er  van- 
skeligt at  passe  den  rette  Differens  mellem  Tonerne,  saa  at  der 
ikke  fremkommer  skadelig  Kontrast,  d.  v.  s.,  at  Farvetonerne  ved 
Kontrasten  forandres; 

3  °,  at  en  Kombination  af  to  Nuancer  af  komplementær  eller 
næsten  komplementær  Tone  ligeledes  er  smuk;  og 

4°,  at  forskellige  Farver,  der  staa  godt  mod  hinanden  i 
Dagslys,  ikke  tabe  ved  at  belyses  med  farvet  Lys^). 

Det  viser  sig  altsaa,  at  der  fremkommer  harmoniske  Kom- 
binationer i  alle  de  Tilfælde,  hvor  der  enten  ingen  Kontrast 
finder  Sted  mellem  de  to  Farver,  eller  hvor  disse  ved  Kontrasten 
forstærke  hinanden.  Svække  de  derimod  hinanden,  idet  enten 
den  ene  eller  begge  Farvernes  Farvetone  forandres,  er  Kom- 
binationen disharmonisk.  Den  først  nævnte  Art  Harmoni  kalder 
Ghevreul  Analogiharmoni,  den  sidste  Kontrastharmoni,  og  under 
hver  af  disse  Hovedgrupper  opstiller  han  i  Overensstemmelse 
med  de  vundne  Resultater  tre  Underafdelinger.     Vi  faa  saaledes : 

I.    Analogiharmoni. 

1°.  Schatteringernes  Harmoni  fremkommer  ved  Sam- 
menstilling af  forskellige  hinanden  mer  eller  mindre  nærliggende 
Schatteringer  af  samme  Farvetone. 

2°.  Farvetonernes  Harmoni  ved  Sammenstilling  af 
hinanden  nærliggende  Farvetoner  af  omtrent  samme  Schattering. 

3°.  Det  fremherskende  Lys'  Harmoni  fremkommer, 
naar  iøvrigt  harmoniske  Kombinationer  belyses  af  farvet  Lys. 


o.  a.  Skr ,  pag.  7  fi. 

o.  a.  Skr.,  pag.  107— 110 

II.     Kontrastharmoni. 

4°.  Schatteringernes  Harmoni  ved  Korribination  af 
to  hinanden  meget  fjærne  Schatteringer  af  samme  Tone. 

5°.  Farvetonernes  Harmoni  ved  Sammenstilhng  af 
forskellige  Schatteringer  af  hinanden  nærliggende  Farvetoner. 

6°.  De  kontrasterende  Nuancers  Harmoni  frem- 
kommer ved  Kombination  af  Nuancer  af  komplementære  eller 
dog  næsten  komplementære  Farvetoner.  Schatteringerne  kunne 
være  ens  eller  forskellige,  i  sidste  Tilfælde  vil  Kontrasten  blive 
forøget. 

Et  betydeligt  Fremskridt  var  der  unægtelig  gjort  ved  disse 
Ghevreuls  Undersøgelser,  men  det  var  neppe  at  vente,  at  den 
geniale  Forsker  hermed  fuldstændig  skulde  have  løst  Problemet. 
I  selve  hans  Inddeling  af  Harmonierne  i  sex  Grupper  er  der 
noget  vilkaarligt,  noget  som  ikke  synes  begrundet  i  selve  Sagens 
Natur,  Herimod  blev  da  ogsaa  den  første  Indvending  rejst.  Se 
vi  bort  fra  Analogiharmoniens  tredje  Underafdeling,  det  farvede 
Lys'  Harmoni,  som  ikke  er  indordnet  i  Systemet  efter  samme 
Princip  som  de  øvrige  Grupper  og  heller  ikke  har  Betydning  for 
os  her,  saa  viser  det  sig,  at  Sætningerne  1-5  tilsammen  kun 
udsige,  at  Nuancer  af  hinanden  nærliggende  Farvetoner,  uanset 
Schatteringerne,  altid  give  harmgniske  Kombinationer.  Som  side- 
ordnet med  denne  Lov  kunne  vi  dernæst  opstille  Sætning  6,  som 
udsiger,  at  Nuancer  af  komplementære  Farvetoner,  ligeledes 
uanset  Schatteringerne,  ogsaa  give  harmoniske  Kombinationer. 
Den  første  Art  Harmoni  mellem  de  hinanden  nærliggende 
Farvetoner  —  har  Briicke  kaldet  de  smaa  Intervallers 
Harmoni,  den  sidste  —  mellem  de  komplementære  Farvetoner 
—  de  store  Intervallers  ^).  Og  endvidre  har  Briicke  søgt 
at  finde  specielle  Love  saavel  for  de  smaa  som  de  store  Inter- 
vallers Harmoni.  For  de  førstes  Vedkommende  maa- dette  siges 
at  være  lykkedes;  om  de  sidste  siger  han  selv,  at  han  ikke  har 
kunnet  finde  nogen  ledende  Traad.     Vi  gaa  nu  noget  nærmere 


^)  Physiologie  d.  Farben,  pag.  176  ff. 

ind  paa  Briickes  Behandling  af  Farvelæren,  da  vi  hos  ham 
linde  de  fleste  af  de  Problemer  rejste,  paa  hvilke  vi  senere  for- 
trinsvis maa  have  vor  Opmærksomhed  rettet. 

De  forskelhge  Nuancer,  siger  Briicke,  som  vi  se  paa  et 
delvis  beskygget  delvis  af  Solen  beskinnet  Græstæppe  eller  farvet 
Klædningsstykke,  ere  aldrig  indbyrdes  disharmoniske,  den  ene 
kan  ikke  skade  den  anden,  fordi  vi  opfatte  dem  som  en  Helhed, 
som  tilfældige  Variationer  af  samme  til  Grund  liggende  Farve. 
Derfor  kunne  vi  ogsaa  uden  Frygt  bruge  den  Art  smaa  Inter- 
valler i  en  kromatisk  Komposition.  Og  her  viser  sig  nu  den 
mærkelige  Lov  at  være  gældende,  at  vi  med  Hensyn  til  Farv- 
ernes Schatteringer  maa  holde  os  i  Overensstemmelse  med  de  i 
Naturen  forekommende  Forhold.  Et  af  de  hyppigst  brugte  og 
bedste  smaa  Intervaller  er  to  Nuancer  af  blaat.  Hvor  dette 
Interval  findes  anvendt,  er  saa  godt  som  altid  den  Nuance,  som 
nærmer  sig  mest  til  ultramarin  eller  violet,  den  mørkeste,  medens 
den,  der  staar  cyanblaat  eller  grønt  nærmest,  er  den  lyseste.  Saa- 
ledes  er  det  ogsaa  i  Naturen.  Et  af  direkte  Sollys  belyst  blaat 
Tæppe  synes  i  de  lyse  Partier  mere  cyanblaat,  i  de  mørke,  dybe 
Folder  mere  ultramarin.  Ligeledes  har  det  cyanblaa  i  Spektret 
en  større  Lysning  (Helligkeit)  end  det  ultramarinblaa  (indigo). 
Et  andet  meget  brugbart  lille  Interval  er  to  Nuancer  af  gult. 
Her  tager  man  det  egenlige  gule  lysere,  det  orangegule  mørkere, 
ganske  ligesom  i  Spektret  det  egenlige  gule  er  det  lyseste, 
hvorfor  ogsaa  de  gule  Pigmenter  have  større  Lysning  end  de 
iøvrigt  meget  skinnende  orangegule.  Ved  Anvendelsen  af  to 
grønne  Nuancer  vælger  man  den  mørkere,  som  staar  blaat 
nærmest,  den,  som  staar  gult  nærmest,  lysere,  netop  saaledes 
som  de  lyse  og  mørke  Partier  vise  sig  paa  en  af  Solen  delvis 
beskinnet  Græsplæne.  Af  to  røde  Farver  bliver  i  Reglen  den 
taget  mørkest,  som  staar  det  yderste  spektralrøde  nærmest.  Er 
den  lysrøde  Nuance  cinnober,  bhver  den  dermed  kombinerede 
Farve  mørk  spektralrød;  er  den  lyse  rosenrød,  tages  en  karminrød 
Nuance,  som  staar  det  yderste  spektralrødt  nærmere  end  rosen- 
rødt. Dette  stemmer  ogsaa  med  Forholdene  i  Naturen,  ti  i  Lyset 
synes  rødt  gulrødt,  i  Skyggen  derimod  mere  purpur.  „Diese 
Uebereinstimmung    unserer    kiinstlichen    und    anscheinend    voll- 

kommen  freien  Znsammenstellnngen  mit  den  Naturerscheinungen 
seheint  mir  ihren  Grund  7ai  haben  in  dem  Verl  mgen,  die  kleinen 
Intervalle  noch  als  etwas  Einheitliches  auffassen  zu  konnen"  ^). 
Da  Form  og  Farve  i  Praxis  aldrig  ere  adskilte,  er  det  trolig 
nok,  at  den  Samvirken,  som  der  opnaas  mellem  disse  to  Fak- 
torer ved  at  kombinere  Farverne  paa  den  angivne  Maade,  er  af 
ikke  ringe  Betydning  for  de  smaa  Intervallers  Harmoni.  Hertil 
kommer  endnu,  som  vi  senere  skulle  paavise,  en  anden  Om- 
stændighed af  ikke  mindre  Betydning. 

Om  de  store  Intervaller  udtaler  Brucke  sig  saaledes:  „Es 
ist  mir  bis  jetzt  nicht  moglich  gewesen,  ein  allgemeines  Gesetz 
ausfindig  zu  machen,  durch  welche  alle  hieher  gehorigen  That- 
sachen  beherrscht  Aviirden,  und  ich  håbe  die  von  andern  auf- 
gestellten  Gesetze  nicht  bewåhrt  gefunden.  Regeln,  veelche  fiir 
einige  Farbenpaare  giiltig  sind,  fiir  andere  nicht,  verdienen  nicht 
die  Namen  von  allgemeinen  Gesetzen.  Ein  allgemeines  Gesetz  ist 
es,  dass  Ergånzungsfarben  einander  stårken,  kråftigen  .  .  .  aber 
dieser  Umstand  kann  in  dem  einen  Falle  vortheilhaft,  in  dem 
anderen  nachtheilich  wirken,  und  darf  desshalb  nicht  zur  Basis 
fiar  die  harmonische  Zusammenstellung  der  Farben  gemacht 
werden"  ^).  Da  Forf.  altsaa  ikke  kan  finde  almindelige  Love, 
nøjes  han  med  at  fremsætte  enkelte  Udtalelser  om  de  forskellige 
binære  Kombinationer,  som  han  gennemgaar  systematisk.  Disse 
Betragtninger,  som  i  Følge  Sagens  egen  Natur  ikke  kunne  gøre 
Fordring  paa  at  være  andet  end  et  Udtryk  for  hans  personlige 
Smag,  tør  vi  imidlertid  ikke  tillægge  noget  større  Værd,  eftersom 
de  saa  godt  som  alle  ere  baserede  paa  Studier  over  Malerier 
(jvnfr.  Indledningen  til  dette  Kapitel).  Hertil  kommer  endnu,  at 
Brucke  selv  godtgør,  at  Farvernes  Schatteringer  og  Mætnings- 
grader  have  stor  Indflydelse  paa  Kombinationernes  æstetiske  Værd, 
og  dog  tager  han  kun  undtagelsesvis  Hensyn  til  disse  Momenter. 
Vi  forbigaa  derfor  her  hans  nærmere  Udviklinger  angaaende  de 
store  Intervallers  Harmoni  for  at  vende  vor  Opmærksomhed 
mod  Undersøgelserne  over  de  disharmoniske  Kombinationer. 


1)  o.  a.  Skr ,  pag.  177. 
')  o.  a.  Skr.,   pag.  180. 

En  Kombination  kan  efter  Briickes  Opfattelse  være  slet  af 
tre  Grunde.  1)  Enten  er  den  for  grel  og  haard,  eller  2)  den  er 
mangelfuld  paa  den  Maade,  at  den  ikke  kan  bestaa  for  sig 
alene,  eller  3)  den  ene  Farve  bliver  skadet  af  den  anden,  den 
lider,  som  allerede  Ghevreul  sagde,  af  skadelig  Kontrast.  Vi 
betragte  nu  hver  af  disse  Punkter  for  sig. 

Grelle  Kombinationer  dannes  af  Komplementærfarver  af 
tilnærmelsesvis  spektral  Mætning.  Disse  Sammenstillinger  ere 
egenlig  ikke  uskønne,  disharmoniske,  men  de  gøre  for  stærkt  et 
Indtryk  paa  Øjet.  Ved  paa  passende  Maade  at  variere  Schat- 
tering eller  Mætningsgrad  af  begge  eller  i  det  mindste  den  ene 
af  Farverne  kan  man  bøde  herpaa.  Det  viser  sig  saaledes,  at 
de  Farvepar ,  som  man  ser  i  Schistoskopet '),  og  af  hvilke  den 
ene  Farve  altid  er  mættet,  spektral,  den  anden  en  lys,  ren 
Schattering,  gøre  et  behageligt  Indtryk.  Om  lignende  Kombina- 
tioner, der  fremstilles  paa  anden  Maade,  f.  Ex.  ved  Pigmenter, 
ogsaa  blive  smukke,  er  afhængig  af,  hvor  rene  man  kan  skaffe 
Farverne.  Ere  disse  umættede,  graalige,  vil  Kombinationen 
sjældent  blive  brugbar.  -  Som  det  ses,  omstøder  Briicke  her 
en  af  Ghevreuls  Hovedlove:  de  kontrasterende  Nuancers 
Harmoni. 

En  anden  Omstændighed,  som  kan  gøre  en  Kombination 
slet,  er  Mangelfuldhed.  Denne  opstaar,  naar  der  i  Kombina- 
tionen mangler  den  Farve,  som  med  de  tilstede  værende  giver 
ufarvet  Lys.  Man  kunde  deraf  ledes  til  at  tro,  siger  Briicke, 
at  Kombinationens  Mangelfuldhed  maatte  blive  desto  større,  jo 
nærmere  de  sammenstillede  Nuancers  Farvetoner  ligge  hinanden 
i  Farvekredsen.  Dette  er  dog  faktisk  ikke  Tilfældet,  da  f.  Ex. 
en  Sammenstilling  af  spektralrødt  og  ultramarin  er  mindre 
mangelfuld  end  en  Kombination  af  disse  Farvers  komplementære : 
blaagrønt  og  gult,  som  dog  ikke  ligge  hinanden  nærmere  end 
hine.    Derimod  er  Kombinationen  ultramarin-grønt  mere  mangel- 


')  Dette  Apparat  bestaar  (jvt.  o.  a.  Skr.  pag.  36)  af  et  Nichols  Prisme 
og  en  dikroskopisk  Lupe,  mellem  hvilke  der  kan  indskydes  Gibs 
eller  Glimmerblade.  Lader  man  Lys  trænge  gennem  Apparatet, 
vil  det  plansættes  og  danne  to  komplementært  farvede  Billeder. 

fuld  end  gult-purpur,  skjøndt  ogsaa  begge  disse  Kombinationers 
Farver  som  komplementære  maa  have  samme  indbyrdes  Afstand 
paa  Farvecirklen.  En  hvilken  som  helst  mangelfuld  Kombination 
lader  sig  imidlertid  fuldstændiggøre  ved  en  Farve,  som  kan 
experimentalt  bestemmes.  Man  anbringer  de  to  Farver  i  de 
Mængdeforhold,  i  hvilke  de  forekomme  i  Forbindelsen,  paa  en 
roterende  Skive,  og  søger  den  Farve,  som  med  dem  giver  graat. 
Den  Farve,  som  man  saaledes  finder,  behøver  dog  ikke  at  være 
den  heldigste,  som  man  kunde  vælge  til  at  bøde  paa  Mangel-.  . 
fuldheden.  „Es  ist  viel  wichtiger,  dass  die  neu  einzufiihrende 
Farbe  mit  den  beiden  urspriinglichen  oder  doch  mit  einer  der- 
selben  sich  zu  einem  guten  grossen  Intervalle  verbinde,  als  dass 
sie  mit  der  Summe  dieser  Farben  grau  gebe"  '). 

At  hele  denne  Lære  om  Kombinationernes  Mangelfuldhed 
er  temmelig  meningsløs,  behøver  neppe  nærmere  at  paavises. 
For  det  første  siger  Briicke  jo  selv  med  rene  Ord  i  det  anførte 
Citat,  at  det  er  noget  nær  ligegyldigt,  om  de  sammenstillede 
Farver  ved  Blanding  kunne  give  graat,  hvis  blot  Kombinationen 
ellers  er  god.  Og  dernæst  -  og  det  turde  vel  være  afgørende  — 
er  det  hele  et  blot  og  bart  Postulat.  Briicke  gaar  jo  ud  fra 
den  Sætning,  at  det  er  en  nødvendig,  om  end  ikke  tilstrækkelig 
Betingelse  for  Farvernes  Harmoni,  at  de  sammenstillede  Farver 
ved  Blanding  enten  af  deres  objektive  Irritamenter  eller  af  Ind- 
trykene paa  Nethinden  give  graat.  Men  hvor  har  han  faaet 
den  Lov  fra?  Han  anfører  ikke  det  mindste  Bevis,  ja  end  ikke 
et  Exempel  paa  dens  Rigtighed,  og  uden  videre  at  antage  den 
som  a  priori  garanteret  gaar  dog  vel  neppe  an.  Det  er  saa 
meget  mere  ubegribeligt,  hvorledes  Briicke  her  kan  hævde 
denne  Læres  Rigtighed,  som  han  nogle  Sider  længere  frem  i 
sit  Værk  (pag.  234 ff.)  drager  stærkt  tilfelts  mod  Field,  der  er 
den  egenlige  Ophavsmand  til  den,  og  Owen  Jones,  som 
kritikløs  har  optaget  den  efter  Field.  Side  236  skriver  Briicke 
saaledes:  „Owen  Jones  sagt-),  nachdem  er  die  Lehre  von 
den  chromatischen  Aequi valenten   nach  Field   vorgetragen  hat: 


')  o.  a.  Skr.,  pag.  214. 

")  Grammaire  de  l'ornement,  proposition  22. 

die  Farben  sollen  so  mit  einander  verbiinden  werden,  dass  der 
Gegenstand,  aus  der  Entfernung  gesehen,  in  einem  nevtralisirten 
Farbenton  erscheinen  wiirde."  Nu,  siger  Briicke  videre,  blande 
Indtrykene  af  en  Genstand,  der  ses  paa  Afstand,  sig  paa  Net- 
hinden ganske  ligesom  det  finder  Sted  ved  Anvendelsen  af 
roterende  Skiver.  For  at  kunne  opfylde  O.  Jones'  Fordring 
maa  man  altsaa  gribe  til  disse  og  ved  deres  Hjælp  søge  de 
hinanden  nevtraliserende  Farver  og  deres  respektive  Arealer. 
Og  saa  tilføjer  han  følgende  mærkelige  Sætning:  „Diesen  Weg 
mirde  man  einschlagen,  V7enn  die  Anforderung  von  O.  Jones 
gerechtfertigt  wåre.  Sie  ist  es  aber  nicht."  En  skønnere  Selv- 
modsigelse kan  man  neppe  forlange.  Og  det  nytter  ikke  at 
indvende,  at  Briicke  paa  sidst  nævnte  Sted  kun  taler  om  de 
Farverne  tilkommende  Arealer  og  kun  udtaler  sin  Dom  om 
O.  Jones'  Sætning,  for  saa  vidt  som  denne  drejer  sig  om 
Arealernes  relative  Størrelser,  medens  han  i  Hovedsagen  accept- 
erer Sætningen,  ti  at  dette  ikke  er  Tilfældet,  fremgaar  tydelig 
af  den  følgende  Udvikling  (pag.  237).  Hvilken  Briickes  Mening 
nu  egenlig  er,  skal  jeg  ikke  kunne  sige,  men  jeg  anser  det  for 
det  heldigste,  at  lade  hele  denne  Lære  om  de  hinanden  nev- 
traliserende Farver  staa  hen  som  et  mindre  heldigt  Forsøg, 
hvorved  Briicke  strængt  taget  ikke  har  opnaaet  andet  end  at 
bringe  Forvirring  ind  i  det  af  Ghevreul  saa  klart  udtalte 
Princip,  at  man  i  Farvekontrasten  maa  søge  Aarsagen  til  de 
forskellige  Kombinationers  større  eller  mindre  æstetiske  Værd. 
Skulde  det  muligvis  engang  vise  sig,  at  dette  Princip  ikke  er 
tilstrækkeligt  til  at  forklare  alle  Enkeltheder,  vil  det  jo  altid 
være  tidsnok  at  vende  tilbage  til  Nevtralisations-  eller  Kompen- 
sationsprincipet  for  om  mulig  at  gøre  noget  ud  af  det. 

For  det  tredje  kan  endelig  en  binær  Kombination  være 
ubrugelig,  fordi  Farverne  skade  hinanden,  fordi  de  ved  Kontrast 
gensidig  forandre  Farvetonen.  Til  denna  Sætning,  paa  hvilken, 
som  vi  have  set,  hele  Ghevreuls  Harmonilære  er  bygget,  har 
Briicke  ikke  noget  nyt  at  tilføje.  Han  påaviser  kun  ved  enkelte 
Exempler,  hvorledes  Farvekontrasten  i  visse  Tilfælde  kan  blive 
saa  stærk,  at  der  ikke  er  Tvivl  om,  at  det  Mishag,  vi  føle  ved 
saadanne  Kombinationer,    vistnok   udelukkende    skyldes    Farve- 

tonernes  Forandringer.  Vi  skulle  dog  ikke  her  gaa  nærmere  ind 
paa  dette,  da  vi  senere  faa  Leilighed  til  at  genoptage  Spørgs- 
maalet. 

Hvad  Briicke  har  udrettet  for  Farveæstetiken,  kan  nu  i 
Korthed  angives  som  følger.  Han  har  i  Stedet  for  Ghevreuls 
kunstige  Inddeling  af  Harmonierne  indført  den  naturlige  Sondring 
mellem  store  og  smaa  Intervaller,  og  han  har  for  disse  sidste 
paavist  en  speciel  Lov.  Endvidre  har  han  godtgjort,  at  Kom- 
plementærfarver ikke  ubetinget  danne  et  harmonisk  stort  Interval, 
men  at  saadanne  Kombinationer  let  blive  grelle,  hvis  ikke  Schat- 
tering og  Mætningsgrad  vælges  paa  passende  Maade.  En  almindelig 
Regel  for  dette  Valg  har  han  dog  ikke  angivet.  Endelig  har 
Briicke  vel  hævdet  den  skadelige  Kontrast  som  en  Aarsag  til 
mangfoldige  Kombinationers  Disharmoni,  men  tilhge  ved  sin 
Kompensationslære  rejst  en  Tvivl  om,  hvorvidt  Farvekontrasten 
er  tilstrækkelig  til  at  forklare  al  Disharmoni  mellem  Farver. 
Følgende  to  Problemer  staa  altsaa  endnu  uløste:  1°.  Hvad  er 
Aarsagen  til,  at  Kombinationer  af  Komplementærfarver  blive 
grelle,  skrigende  uden  egenlig  at  kunne  kaldes  disharmoniske? 
2  °.  Kan  al  Disharmoni  mellem  Farver  forklares  ved  en  skadelig 
Kontrast,  eller  er  der  muligvis  andre  medvirkende  Aarsager? 
Paa  disse  to  Spørgsmaal  har  Bezold  nærmest  rettet  sin  Op- 
mærksomhed, og  om  det  end  ikke  kan  siges  at  være  lykkedes 
ham  fyldestgørende  at  besvare  noget  af  dem,  har  han  dog  ført 
os  et  godt  Skridt  længere  frem  mod  Sandheden. 


Bezold  gaar  rationelt  til  Værks.  For  at  kunne  afgøre  om 
den  simultane  Farvekontrast,  Farveinduktionen,  ogsaa  er  til- 
strækkelig til  at  begrunde  Kombinationernes  større  eller  mindre 
æstetiske  Værd,  maa  man  nødvendigvis  først  kende  dens  Love. 
Denne  Vej  gaar  da  ogsaa  Bezold,  idet  han  først  tager  Farve- 
induktionen under  Behandling  og  paa  Grundlag  af  Fechners, 
Meyers    og    andre   Forsøg,    som   han   varierer   paa   forskellig 

Maade,    søger  at  opstille  almindelige  Love.      Af  saadanne  finder 
han  tre,  hvilke  vi  her  gengive: 

I.  „Wenig  gesåttigte,  d.  i.  blasse,  gebrochene  und  dunklere 
Farben  zeigen  lebhaftere  Gontrasterscheinungen  als  satte  Farben"  *). 

II.  „Die  Gontrastfarbe  tritt  am  lebhaftesten  auf,,  wenn  die 
Helligkeit  des  inducirenden  farbigen  Feldes  zu  jener  des  rea- 
girenden  grauen  Feldes  im  demselben  Verhåltnisse  steht,  in 
welchem  die  inducirende  und  ihre  Ergånzungsfarbe  stehen 
miissen,  wenn  sie  bei  moglichst  vollkommener  Såttigung  gemischt 
mit  einander  Weiss  geben  sollen. "  Kalder  man  med  Bezold 
de  spektralt  mættede  Farvers  Lysning  for  deres  naturlige  Lys- 
ning, kan  Sætningen  ogsaa  udtrykkes  saaledes:  „Fiir  die  Hervor- 
rufung  des  Gontrastes  auf  neutralrm  Felde  ist  es  am  vortheil- 
haftesten,  wenn  die  Helligkeit  des  inducirenden  farbigen  und 
reagirenden  grauen  Feldes  sich  wie  die  natiirlichen  Helligkeiten 
der  primåren  (inducirenden)  und  der  Gontrastfarbe  verhalten" '''). 

III.  „Es  bringen  die  der  reagirenden  (zu  veråndernden, 
inducirten)  Farbe  nåher  stehenden  Tone  eine  grossere  Aenderung 
hervor  als  die  ferner  stehenden"  ^). 

Vi  gennemgaa  nu  først  disse  tre  Love  hver  for  sig  for  at 
undersøge  deres  Gyldighed. 

Mod  den  første  er  der  aabenbart  intet  at  indvende.  Den 
udledes  let  af  Meyers  bekendte  Forsøg.  Sorte  Figurer  paa 
farvet  Grund  vise  sjældent  Spor  af  Induktion,  men  antage  strax 
et  Skær  af  Grundens  Komplementærfarve,  naar  der  dækkes  et 
Stykke  hvidt,  gennemsigtigt  Papir  over  det  hele.  Ved  Forsøg 
med  roterende  Skiver  har  man  ligeledes  fundet  Loven  bekræftet. 

Anderledes  forholder  det  sig  derimod  med  II.  Bezold 
udleder  den  af  nogle  Forsøg  over  Induktion  af  gult  og  blaat 
paa  graat,  ved  hvilke  han  mener  at  have  fundet,  at  det  reager- 
ende graa  maa,  for  at  Kontrasten  skal  træde  tydelig  frem,  være 
lysere  end  den  inducerende  Farve,  hvis  denne  er  blaa,  men 
mørkere,   hvis   den  er  gul.      Forsøgene   ere   dog   ikke  anstillede 


*)  Die  Farbenlehre,  pag.  185. 
')  o    a.  Skr.,  pag.  189. 
')  o    a.  Skr..  pag.  195. 

systematisk*),  og  det  er  saaledes  ikke  uforstaaeligt,  at  Bezold 
er  kommen  til  et  Resultat,  som  strider  mod  det,  som  senere 
mere  fuldstændige  Forsøgsrækker  have  oplyst.  Alligevel  fore- 
kommer det  mig,  at  Forf.  har  ladet  sig  lede  mere  af  forudfattede, 
teoretiske  Anskuelser  end  af  Forsøgene.  Det  er  nemlig  unuiligt 
at  undgaa  at  lægge  Mærke  til,  at  der  ved  Meyers  Forsøg  saa 
godt  som  ingen  Kontrastfarve  fremkommer  paa  de  'paa  gul 
Grund  trykte  sorte  Tegninger,  medens  de  paa  blaa  Grund  frem- 
stillede antage  en  saa  udpræget  brunlig  Farve,  at  man  neppe 
aner,  at  de  egentlig  ere  sorte.  I  Bezolds  Værk  fmdes  en  hel 
Række  farvede  Papirer  med  paatrykt  sort  Skrift,  hvilke  jeg 
jævnlig  har  forelagt  forskellige  Personer  med  Anmodning  om  at 
udpege  de  Tilfælde,  i  hvilke  Forandringen  af  Bogstavernes  Farve 
synes  stærkest.  Og  bestandig  ere  de  mørkest  farvede  Papirer 
blevne  udtagne,  d.  v.  s.  de  Papirer,  hvis  inducerende  Farve  har 
den  mindste  Lysning,  nemlig  blaat,  violet  og  purpur.  At  Kontrast- 
farven her  er  stærkest,  er,  som  det  ses,  i  Modstrid  med  Bezolds 
Lov.  Ti  blaat,  violet  og  purpur  har  som  Komplementfarver  gult, 
gulgrønt  og  grønt,  altsaa  netop  de  Farver,  hvis  Lysning  er 
størst.  Efter  Loven  skulde  nu  Kontrastfarven  tværtimod  frem- 
komme bedst  i  de  Tilfælde,  hvor  det  reagerende  graa  har  samme 
Lysning  som  de  ved  Induktion  frembragte  Farver,  medens  Er- 
faringen viser  det  modsatte,  idet  der  fremkommer  stærkest  Induk- 
tion i  de  Tilfælde,  hvor  det  reagerende  graa  er  mest  forskellig 
fra  de  ved  Induktion  frembragte  Farver.  Loven  er  saaledes 
urigtig.  At  Bezold  dog  har  kunnet  fastholde  den,  skyldes  som 
alt  sagt  rimeligvis  den  teoretiske  Forklaring  af  Induktions- 
fænomenerne,  som  han  hylder,  nemMg  den  af  Helmholtz 
opstillede.  Han  siger  om  de  to  første  Love:  „Diese  Såtze 
stehen  in  vollkommenem  Einklange  mit  der  Anschauung,  wonach 
der  simultane  Gontrast  nur  die  Folge  einer  Tåuschung  des  Ur- 
theils  ist.  Denn  da  wir  gewohnt  sind,  im  allgemeinen  blau 
dunkler  zu   sehen   als   gelb,    so  werden  wir  ein   dunkles  graues 


^)  „Wenn  es  nun  auch  schwer  wird,  ilber  die  Zusammensetznng  des 
Grau,  das  die  Contrastfarbe  am  besten  zeigt,  eigentliche  Messungen 
anzustellen  .  .  ."  o.  a.  Skr.  pag.  188. 

Feld  neben  einem  gelben  viel  leichter  fur  blaii  halten  als  ein 
hellgraues,  da  eben  in  dem  ersten  Falle  die  Helligkeiten  das 
Urtheil  irre  fiihren,  wåhrend  sie  im  andern  das  Gegentheil  thun"  '). 
Det  er  indlysende,  at  de  af  Forsøgene  fremgaaende  Kensgerninger 
maa  være  meget  talende  for  at  tvinge  én  til  at  opgive  en  Teori, 
naar  man  gaar  til  sine  Undersøgelser  med  fuld  Tillid  til  denne, 
ti  det  er  jo  altid  meget  vanskeligt  at  se  andet  end  det,  man 
venter  at  se. 

Hvad  den  tredje  Lov  angaar,  saa  hviler  den  nærmest  paa 
følgende  Betragtning.  Lad  Cirklen  med  Centrum  O  (se  Fig.  14) 
indeholde  de  spektrale  Farver,  og  lad  os  tænke  os,  at  en  af 
disse,  f.  Ex.  ultramarin  {U)  induceres  af  en  af  de  andre,  f.  Ex. 
rødt  (R).  Denne  sidste  vil  da  stræbe  paa  det  blaa  Felt  at 
fremkalde  sin  Kontrastfarve 
grønblaat,  og  idet  denne 
føjes  til  den  oprindelige 
Farve  C/",  forandres  denne, 
som  om  der  var  bleven 
blandet  en  ringe  Mængde 
grønblaat  i  det  blaa.  Re- 
sultatet af  Induktionen 
bliver  altsaa,  at  den  induc- 
erede Farve  forandres  til 
en  mindre  mættet  Nuance 
(a)  af  en  noget  mere  grønlig 
Farvetone  end  den  oprinde- 
lige, U.  Paa  tilsvarende 
Maade  vil  det  gaa,  naar  en 
hvilken    som    helst    af    de 

andre  Farvetoner  i  Kredsen  virker  inducerende  paa  ?7,  og  den 
Række  af  Forandringer,  som  U  altsaa  maa  undergaa  ved  at 
induceres  af  alle  Farvetonerne  den  ene  efter  den  anden,  vil 
være  fremstillet  ved  den  lille  Cirkel  Uabc . . .  .  Den  største  For- 
andring, som  U^  Farvetone  lider  ved  disse  Induktioner,   finder 


Fig.  14. 


^)  Farbenlehre,  pag.  189. 

man  ved  at  drage  en  Linje  fra  O  tangerende  den  lille  Cirkel 
Vahc.  Lad  Røringspunktet  være  &;  vi  kunne  da  let  bestemme 
den  Farve,  som  har  frembragt  denne  Forandring,  Drages  nemlig 
Linjen  Uh,  saa  ligger  den  Farve,  ved  hvis  Indblanding  TJ  er 
bleven  forandret  til  i,  i  det  Punkt  w,  hvor  Linjen  Ub  skærer 
Cirklen.  Og  Komplementærfarven  til  den  saaledes  fundne  Farve- 
tone maa  følgelig  være  den  søgte  inducerende  Farve.  Figuren 
viser  en  purpurrød  Farvetone  som  den,  der  giver  Maximum  af 
Kontrast  med  ultramarin.  løvrigt  findes  der  naturligvis  to  saa- 
danne  Maxima,  idet  blaat  ved  Induktion  lige  saa  vel  kan  for- 
andres i  Retning  af  violet  som  af  grønt,  og  Konstruktionen  giver 
ogsaa,  foruden  det  allerede  fundne,  endnu  ét.  Vi  kunne  nemlig 
fra  O  trække  Radien  Oc  tangerende  Uahc  i  Punktet  c,  derpaa 
Linjen  ?7r,  som  skærer  Cirklen  om  Centrum  O  i  Punktet  m,  og 
endelig  Diameteren  mO.  Dennes  andet  Endepunkt  vil  være  den 
Farvetone,  som  ved  Kontrast  vil  frembringe  den  størst  mulige 
Forandring  af  ultramarinblaat  i  Retning  af  violet.  —  Ganske  den 
samme  Betragtning,  som  vi  her  exempelvis  have  gennemført  for 
ultramarin,  kan  nu  gøres  gældende  for  en  hvilken  som  helst 
anden  Farvetone,  og  Konstruktionen  lærer  os  altsaa,  at  Maximum 
af  Induktion  fremkaldes  af  hinanden  forholdsvis  nærliggende 
Farvetoner,  og  ikke,  som  man  har  ment,  af  komplementære 
Farvetoner.  Ved  enkelte,  spredte  Forsøg  har  Bezold  funden 
Bekræftelse  paa  Loven.  Fuldt  ud  gyldig  er  den  dog  ikke  i  den 
Form,  som  vi  her  have  givet  den.  Ti  der  er  i  Beviset  ikke 
taget  Hensyn  til,  at  Induktionens  Styrke  er  afhængig  af  Farv- 
ernes Lysning,  hvilket  vi  ovenfor  have  godtgjort  er  Tilfældet. 
Loven  gælder  derfor  ikke  for  Farvetoner  af  spektral  Mætning, 
ti  disse  ville  alle  have  forskellig  Lysning,  men  for  et  hvilket 
som  helst  System  af  Schatteringer  af  forskellige  Farvetoner  men 
alle  med  samme  Lysning.  I  et  saadant  System  ville  Kombina- 
tioner efter  smaa  og  store  Intervaller  ikke  vise  synderlig  Kontrast 
mellem  de  sammenstillede  Farver,  ti  Kontrasten  vil  her  naa  sit 
Maximum    ved    middelstore ')    Intervaller    og    derfra    aftage    til 


')  Vi    bruge    her    med    Bezold    Ordet    „middelstort    Interval"     som 
fælles  Betegnelse    for   alle    saadanne    Kombinationer,   i    hvilke    de 

begge  Sider.  Indføre  vi  denne  Korrektion,  bliver  den  tredje 
Induktionslov  gyldig,  og  vi  kunne  altsaa  formulere  den  saaledes: 
forudsat  lige  Lysning,  ville  Farvetoner,  som  danne  et  middelstort 
Interval,  fremkalde  den  stærkeste  Farvekontrast. 

Vende  vi  os  nu  til  selve  de  æstetiske  Problemer,  vil  det  af 
det  udviklede  være  let  at  se,  hvorledes  Bezold  maa  stille  sig 
overfor  disse.  Briicke  lod  følgende  Hovedspørgsmaal  staa 
aabent:  „kunne  alle  disharmoniske  Kombinationer  forklares  ved 
skadelig  Kontrast,  eller  maa  Aarsagen  til  Disharmonien  i  flere 
eller  færre  Tilfælde  søges  i  andre  Omstændigheder?"  —  Alle 
Erfaringer  tyde  paa,  at  binære  Kombinationer  efter  middelstore 
Intervaller  i  Henseende  til  æstetisk  Værd  staa  betydelig  tilbage  for 
baade  de  smaa  og  de  store  Intervaller.  Men  den  tredje  Induktions- 
lov  siger  jo  netop,  at  de  middelstore  Intervaller  ere  de,  hvis 
Komposanter  forandres  mest  ved  Induktion.  Heraf  drager 
Bezold  den  naturlige  Slutning,  at  en  Farvekombinations  æste- 
tiske Værd  er  saaledes  betinget  af  den  mellem  Komposanterne 
stedfindende  Induktion,  at  jo  mere  disse  forandres,  desto  større 
vil  Disharmonien  blive.  —  Der  synes  aabenbart  ikke  at  være 
Udsigt  til,  at  vi  skulle  faa  Brug  for  andre  Principer  end  Farve- 
kontrasten. 

I  Læren  om  de  smaa  Intervaller  slutter  Bezold  sig  fuld- 
stændig til  Briicke,  idet  han  formulerer  den  af  ham  opstillede 
Lov  saaledes:  „Bei  Zusammenstellungen  nach  kleinen  Intervallen 
miissen  die  beiden  Farben  in  ihrem  natiirlichen  Helligkeits- 
verhåltnisse  stehen,  oder  die  Helligkeiten  der  beiden  Farben 
miissen  sich  in  demselben  Sinne  åndern  wie  auf  dem  Farben- 
kreise."  Sammenligner  man  denne  Udtalelse  med  de  ovenfor 
gengivne  Betragtninger  af  Briicke,  ser  man  let,  at  Bezolds 
Sætning  kun  er  det  exakte  Udtryk  for  Briickes  Tanke.  Yder- 
ligere motiverer  han  Loven,  idet  han  gør  opmærksom  paa,  at  i 
Praxis  Form  og  Farve  aldrig  ere  adskilte.  Man  vil  derfor,  hvor 
man   anvender  smaa  Intervaller,    ved  at  følge  Loven  opnaa,    at 


sammenstillede  Farver  hverken  ere  tilnærmelsesvis  komplementære 
eller  staa  hinanden  meget  nær.  Begrebet  er  saaledes  temmelig  vagt, 
men  en  skarpere  Bestemmelse  vil  vise  sig  at  være  overflødig. 

den  hele  ornamenterede  Flade  faar  en  levende,  relief agtig  Karakter, 
idet  de  to  Nuancer  da  ikke  saa  meget  træde  op  som  Farver  af 
forskellig  Farvetone  men  snarere  som  Schatteringer  af  samme 
Farvetone.  Imidlertid  indrømmer  han,  at  man  ogsaa  ofte  finder 
Exempler  paa  Sammenstillinger,  hvor  den  omvendte  Regel  er 
fulgt,  saa  at  de  to  Farvers  Lysning  er  lige  modsat  deres  natur- 
lige Lysninger.  Dette  ser  man  saaledes  hyppigt  brugt  i  Træ- 
eller Straamosaik,  hvor  Materialet  kun  besidder  taa  Farvenuancer, 
men  hvor  man  desuagtet  kan  ønske  at  fremstille  et  koloristisk 
levende  Mønster.  Ti  ligesom  man  ved  at  holde  de  to  Farver  i 
deres  naturlige  Lysningsforhold  letter  Opfattelsen  af,  at  man 
staar  overfor  en  enfarvet  (monokrom),  delvis  belyst,  delvis  ubelyst 
Flade,  saaledes  vil  man  ved  at  gaa  den  modsatte  Vej  nød- 
vendigvis opnaa,  at  de  forhaanden  værende  Farveforskelle  træde 
saa  stærkt  frem  som  mulig. 

Ogsaa  i  sin  Opfattelse  af  de  store  Intervaller  slutter  B  e  z  o  1  d 
sig  til  Briicke  for  saa  vidt,  som  han  giver  denne  Ret  mod 
Ghevreul  i  den  Paastand,  at  komplementære  Farvetoner  ikke 
altid  give  den  bedste  Harmoni,  men  let  give  grelle  Kombina- 
tioner. Han  gør  dertil  opmærksom  paa,  at  et  omhyggeligt 
Studium  af  de  til  forskellige  Tider  anvendte  Kombinationer 
viser,  at  komplementære  Farvesammenstillinger  kun  forekomme 
sparsomt  og  ganske  særlig  findes  Kombinationen  rødt-grønt  saa 
godt  som  aldeles  ikke  undtagen  i  nogle  oldægyptiske  Ornamenter. 
Derimod  viser  det  sig,  at  visse  Farvepar  til  alle  Tider  have  været 
anerkendte  som  fortrinlige,  nemlig: 

purpurrødt-grønt ;  karminrødt-blaagrønt ; 

cinnoberrødt-cyanblaat ;  orange-ultramarin ; 

gult-blaaviolet ;  gulgrønt-purpurviolet. 

Man  finder  virkelig  disse  binære  Kombinationer,  som  man  naturlig- 
vis maa  tænke  sig  forøgede  med  mangfoldige  indskudte  Mellemled, 
hyppigst  anvendte,  om  end  naturligvis  ikke  alle  forekomme  lige 
jævnlig.  Fremfor  alle  de  andre  indtager  Kombinationen  rødt- 
blaat  en  fremragende  Plads;  man  genfinder  den  til  alle  Tider, 
selv  i  saadanne,  hvor  dekorative  Principer  vanskeligst  lade  sig 
paavise,    f.  Ex.   i   den    gotiske   Kunst.      Der  er  aabenbart  den 

nøjeste  indre  Forbindelse  mellem  disse  to  Kensgerninger ;  paa 
den  ene  Side  ere  komplementære  Kombinationer  forholdsvis 
sjældne  og  specielt  gælder  dette  for  Sammenstillingen  rødt-grønt 
(blaagrønt),  paa  den  anden  Side  indtager  desuagtet  den  røde 
Farve  en  meget  dominerende  Stilling  i  Ornamentiken.  Disse 
Fænomener  have  rimeligvis  en  fælles  Aarsag,  men  idet  vi  nu 
sætte  os  som  Opgave  at  fmde  denne,  tage  vi  dog  for  Sikkerheds 
Skyld,  for  ikke  at  blive  vildledte  af  en  forudfattet  Anskuelse, 
hvert  enkelt  Problem  til  Behandling  for  sig. 

Hvad  nu  først  Spørgsmaalet  om  Kombinationer  af  komple- 
mentære Farver  angaar,  saa  indlader  B  e  z  o  I  d  sig  slet  ikke  med 
det.  Han  nøjes  med  at  have  fundet  den  ovenfor  givne  Liste 
over  de  i  Praxis  anvendte  Sammenstillinger,  og  søger  ikke  at 
udforske  Aarsagen  til,  at  disse  foretrækkes  fremfor  de  komple- 
mentære Kombinationer.  Rent  i  Forbigaaende  bemærker  han 
vel,  at  „en  meget  ringe  Forandring  af  en  grøn  Farvetone  frem- 
kalder en  meget  betydelig  Forandring  i  Udfyldningsfarvens  Tone, 
og  dette  kan  være  en  af  Grundene  til,  at  den  kunstneriske  An- 
vendelse af  grønt  er  saa  vanskelig"  ^),  men  dette  synes  aldeles 
ikke  at  kunne  klare  Sagen.  Vi  have  ganske  vist  ovenfor  fundet, 
at  de  grønne  Farvetoner  ligge  i  en  noget  større  Afstand  fra 
hinanden  end  de  komplementære  røde  (3°,08  mod  2°, 29),  hvoraf 
unægtelig  følger,  at  en  netop  mærkelig  Forandring  af  en  grøn 
Farvetone  vil  fremkalde  en  overmærkelig  Forandring  af  den 
komplementære  røde,  men  selv  om  denne  Forskel  var  betydelig 
større,  end  den  faktisk  er,  vilde  dette  dog  ikke  være  i  Stand  til 
at  forklaT-e  disse  Kombinationers  Ejendommelighed.  Bezold 
mener  nemlig,  at  det,  da  der  ifølge  det  sagte  til  en  netop 
mærkelig  Forskel  i  rødt  ikke  svarer  en  lige  saa  stor  Forandring 
i  grønt,  ikke  vil  være  muligt  eller  i  det  mindste  meget  vanskeligt 
ved  Sammenstillingen  at  træffe  nøjagtig  komplementære  Farve- 
toner, og  heri  skulde  man  altsaa  søge  Aarsagen  til,  at  disse 
Kombinationer  i  Almindelighed  undgaas.  Men  om  to  Farver  ere 
fuldstændig  eller  kun  temmelig  nær  komplementære,    er  aldeles 


')  o.  a.  Skr.,  pag.  131. 

uden  Betydning  for  deres  indbyrdes  Kontrast.  I  begge  Tilfælde 
ville  de  forstærke  hinanden,  uden  at  nogen  Forandring  i  Farve- 
tonen i  mindste  Maade  vil  være  mærkelig.  Naar  man  véd,  hvor 
overordenlig  vanskeligt  det  er  selv  ved  videnskabelige  Forsøg,  naar 
alt  indrettes  paa  at  lette  Opdagelsen  af  minimale  Farveændringer, 
at  faa  Øje  paa  disse,  saa  synes  Bezolds  Forklaring  at  være 
saa  temmelig  greben  ud  af  Luften. 

Udførligere  behandles  Spørgsmaalet  om  enkelte  Farvekom- 
binationers og  særlig  den  røde  Farves  dominerende  Stilling  i 
ornamental  Henseende,  uden  at  det  dog,  saa  vidt  jeg  kan 
skønne,  er  lykkedes  Bezold  at  give  en  fyldestgørende  Forklaring 
heraf.  Han  begrunder  nemlig  den  røde  Farves  Særstilling  paa 
den  Omstændighed,  at  denne  er  den  eneste,  som  paa  en  Gang 
er  tilstrækkelig  fremtrædende  blandt  og  dog  tillige  danner  gode 
Kombinationer  med  Farverne  i  Naturen,  grønt  og  blaat.  Naar 
man  nemlig  vil  dekorere  en  Genstand,  som  befinder  sig  i  det 
fri,  saa  maa  man  søge  at  fremhæve  den  blandt  sine  Omgivelser, 
og  paa  den  anden  Side  undgaa,  at  den  kommer  til  at  staa 
disharmonisk  mod  disse,  men  dette  opnaas  kun  ved  at  gribe 
til  rødt.  Nu  lader  det  sig  vel  ikke  nægte,  at  Omgivelserne  maa 
have  stor  Indflydelse  paa  Valget  af  de  Farver,  man  anvender, 
og  hge  saa  lidt,  at  man  i  den  polykromo  Ornamentiks  Hjem- 
stavn, de  sydligere  Himmelstrøg,  fortrinsvis  har  ornamenteret 
Genstande,  som  befandt  sig  i  fri  Luft,  men  det  .er  ikke  let  at 
indse,  hvorledes  den  Omstændighed,  at  rødt  her  har  maattet 
spille  en  Hovedrolle,  kan  have  Indflydelse  paa  Ornamentiken 
endnu  i  vore  Dage  og  i  vort  Klima,  hvor  saa  godt  som  al 
Farvedekoration  er  indesluttet  mellem  fire  Vægge,  begravet  i 
Byerne  og  fuldstændig  sat  ud  af  Forbindelse  med  Naturen  og 
dens  Farver.  For  vore  Værelser  og  deres  Udstyrelse,  for  Klæde- 
dragten, selv  for  saa  vidt  den  er  bestemt  til  Brug  under  aaben 
Himmel  inde  i  Byerne,  og  overalt  hvor  der  ellers  kan  være  Tale 
om  Anvendelse  af  Farver  i  dekorative  Øjemed,  synes  nu  om- 
stunder Hensynet  til  Naturen  ikke  at  kunne  have  mindste 
Betydning.  Hvis  Bezolds  Argumenter  skulde  gælde  ogsaa  for 
vor  Tid,  maatte  man  da  hævde,  at  vi  nu  kun  blindt  efterligne, 
hvad   tidligere  Perioder  have  frembragt.     At  dette  dog  ikke  er 

Tilfældet,  vide  vi.  En  selvstændig  Ornamentik  ejer  vor  Tid  vel 
ikke,  men  da  vi  ikke  smykke  vore  Værelser  hverken  med  mau- 
riske, ægyptiske  eller  assyriske  Motiver,  hvorfor  har  rødt  da 
alligevel  saa  fremragende  en  StiUing? 

Man  mærker  dog,  at  Bezold  har  ligesom  en  Fornemmelse 
af,  at  hans  Bevisførelse  paa  dette  Punkt  ikke  er  fyldestgørende, 
ti  han  fortsætter:  „Die  relative  Seltenkeit  des  Rothen  (in  der 
Natur)  hat  wohl  auch  ihren  Einfluss  auf  die  Bildung  oder  Empfmd- 
lichkeit  unseres  Organes,  des  Auges,  nicht  verfehlt,  und  dieser 
geringen  Håufigkeit  diirfte  es  zuzuschreiben  sein,  dass  das  Roth 
verhåltnissmåssig  mehr  irritirt  als  irgend  eine  andere  Farbe." 
Her  have  vi,  saa  vidt  jeg  kan  skønne,  Løsningen  paa  begge 
Problemerne.  I  Slutningen  af  forrige  Afsnit,  hvor  vi  undersøgte 
Følelsestonernes  Oprindelse,  blev  det  paavist,  at  rødt  —  og 
hertil  slutter  sig  rødorange,  purpur  og  purpurviolet  —  er  den 
af  alle  Farver,  som  virker  kraftigst  paa  Øjet,  d.  v.  s.,  trætter  det 
mest.  Derefter  følger,  uden  at  Ordenen  nærmere  lader  sig 
angive,  gult  og  blaat  med  de  tilgrænsende  Farvetoner  orange, 
grøngult,  blaaviolet  og  grønblaat.  Mindst  trættende  virker  grønt. 
Heraf  følger  ligefrem,  at  man,  naar  det  gælder  om  særlig  at 
fremhæve  en  bestemt  Genstand,  saa  at  den  let  tiltrækker  sig 
Opmærksomheden,  netop  maa  gøre  den  rød,  da  Indtryket  i  saa 
Fald  hurtigere  naar  sit  Maximum  (jvfr.  Kunkels  Forsøg),  end 
Tilfældet  er  med  nogen  anden  Farve.  Grønt  derimod  er  den 
Farve,  man  mindst  af  alle  kan  vælge,  og  mellem  disse  to  Yderled 
ligge  alle  andre  Farvetoner.  Dermed  synes  det  første  Problem, 
Spørgsmaalet  om  Aarsagen  til  den  røde  Farves  dominerende  og 
de  andres  mer  eller  mindre  underordnede  Stilling  i  ornamental 
Henseende,  at  være  løst.  Og  det  andet  Punkt,  Problemet  om 
de  komplementære  Kombinationers  Mislighed,  forklares  ud  fra 
samme  Aarsag.  Ti  da  rødt  i  og  for  sig  allerede  virker  kraftigt, 
i  større  Masser  endog  meget  trættende,  saa  vil  det  kun  und- 
tagelsesvis kunne  taale  at  forstærkes  ved  Kontrast  med  sin 
Udfyldningsfarve.  Hvor  man  derfor  ønsker  at  forbinde  rødt 
med  en  anden  Farve  efter  et  stort  Interval,  vil  man,  for  ikke 
at  opnaa  altfor  stærk  en  Virkning,  se  sig  nødsaget  til  at  gaa  én 
af  følgende  to  Veje.     Enten   kan  man,    som  allerede  Briicke 

foreslog,  undgaa  de  spektrale  Nuancer  og  tage  lyse  Schatteringer, 
hvorved  naturligvis  Indtrykets  Voldsomhed  forminskes  i  samme 
Forhold,  som  Farvefylden  aftager.  Eller  ogsaa  kan  man  i  Stedet 
for  selve  Komplementærfarven  tage  en  anden,  nærliggende 
Farvetone,  som  ikke  forstærker  det  røde  saa  meget.  Dertil  kan 
nu  enten  vælges  gule  eller  blaa  Farvetoner,  men  da  gult  allerede 
nærmer  sig  stærkt  til  at  danne  et  disharmonisk,  middelstort 
Interval  med  rødt,  bliver  det  sikrere  at  gaa  til  den  modsatte 
Side  i  Farvekredsen  og  tage  blaa  Farvetoner.  —  For  Kombina- 
tioner af  gule  og  blaa  Nuancer  indbyrdes  er  der  ikke  nogen 
saadan  Fare  som  for  rødt  og  grønt;  disse  Farver  virke  ikke  saa 
kraftigt,  at  en  Forstærkning  ved  Kontrast  skulde  blive  ubehagelig, 
hvorfor  de  ogsaa  hyppig  findes  sammenstillede  med  god  Virkning. 
Der  er  meget,  som  tyder  paa,  at  vi  her  virkelig  have  fundet 
det  rette  Svar  paa  de  stillede  Spørgsmaal.  Først  og  fremmest 
staar  den  givne  Forklaring  i  smuk  Overensstemmelse  med  det, 
der  i  forrige  Kapitel  er  bleven  udviklet  om  de  i  Kombinationer 
indgaaende  Farvers  Farvefylde.  Det  blev  dér  paavist,  at  en 
Kombination  for  fuldstændig  at  tilfredsstille  os  kræver  et  pas- 
sende Forhold  mellem  Komposanternes  Udstrækning  og  Farve- 
fylde,  hvorved  de  enkelte  samvirkende  Fornemmelsers  Kvantiteter 
blive  tilnærmelsesvis  ligestore.  Men  hvad  betyder  det?  En 
Fornemmelses  Intensitet  eller  Farvefylde  er  jo  ifølge  vor  Definition 
Udtryket  for  den  Energi,  hvormed  Fornemmelsen  holder  Op- 
mærksomheden fangen;  med  Fornemmelsens  Udstrækning  voxer 
denne  Energi  ligeledes  —  altsaa  vil  det,  at  de  enkelte,  kom- 
binerede Farvers  Kvantiteter  skulle  være  ligestore,  kun  sige,  at 
ingen  af  de  i  Kombinationen  indgaaende  Farver  maa  tiltrække 
sig  Opmærksomheden  paa  de  andres  Bekostning.  Men  netop 
dette  var  det,  vi  fandt  gældende  som  særlig  Regel  for  Kombina- 
tioner af  Komplementærfarver.  Sammenstilles  to  spektrale 
Nuancer  af  rødt  og  grønt,  vil  den  røde  ved  sin  forholdsvis 
stærke  Indvirkning  paa  Øjet,  hvilken  yderligere  forstærkes  ved 
Kontrast,  fortrinsvis  tiltrække  sig  Opmærksomheden.  Er  rødt 
derimod  kombineret  med  blaat,  vil  det  ikke  forstærkes  ved 
Kontrasten,  og  da  blaat  selv  virker  kraftigere  paa  Øjet  end 
grønt,    bliver   Opmærksomheden   mere   ligelig    fordelt    og   ikke 

fængslet  i  en  altfor  høj  Grad  af  det  ene  Indtryk,  hvilket  ogsaa 
er  af  Betydning,  da,  som  tidligere  paavist,  Lystfølelsen  for- 
minskes,  naar  Fornemmelsens  Kvantitet  voxer  ud  over  en  vis 
Størrelse.  Loven  for  Forholdet  mellem  Udstrækning  og  Farve- 
fylde  og  Reglen  for  Kombination  af  Udfyldningsfarver  gaa 
saaledes  ind  som  specielle  Tilfælde  under  den  mere  omfattende 
Lov:  en  Farvekombinations  æstetiske  Værd  er  be- 
tinget af,  at  de  Energier,  med  hvilke  de  enkelte 
Komposanter  fængsle  Opmærksomheden,  ere  til- 
nærmelsesvis ligestore  og  ikke  overskride  et  vist 
Maxim um.     Denne  Lov  kalde  vi  Ækvivalensloven. 

Farvesammenstillinger,  i  hvilke  denne  Lov  ikke  er  opfyldt, 
kaldes  i  Almindelighed  grelle,  skrigende.  I  selve  Sprogbrugen 
synes  her  saaledes  at  være  givet  en  Antydning  af,  at  det  Mishag, 
som  disse  Kombinationer  vække,  skyldes  den  uregulerede  Energi, 
med  hvilken  Opmærksomheden  tiltrækkes. 


Efter  Bezold  har  ingen  fremragende  Forsker  indgaaende 
behandlet  Farveæstetiken.  Undersøgelser  paa  enkelte  Omraader 
ere  foretagne  af  Fechner  og  Wundt,  og  til  disse  er  der  paa 
forskellige  Steder  i  det  foregaaende  taget  Hensyn.  For  Fuld- 
stændigheds Skyld  maa  vi  endnu  nævne  nogle  mindre  Værker 
fra  den  senere  Tid  og  kort  angive  deres  Stilling  til  de  her 
behandlede  Problemer. 

F.  Jånniche:  Die  Farbenharmonie.  Zw^eite  gånzhch  um- 
gearbeitete  Auflage  der  Farbenharmonie  v.  Ghevreul.  Stuttgart 
1878,  er,  som  Titlen  antyder,  kun  en  delvis  omarbejdet  Over- 
sættelse af  Ghevreul  s:  de  la  loi  du  contraste  simultane  des 
couleurs,  og  slutter  sig  i  ét  og  alt  til  dette  Værk.  Til  andre 
Undersøgelser  end  Ghevreuls  tages  der  kun  Hensyn,  for  saa 
vidt  de  stemme  med  dennes,  ellers  forbigaas  de  uden  Omtale. 

I  1878  skrev  Prof.  Holten  i  Programet  for  Kjøbenhavns 
Universitet  en  mindre  Afhandling:  om  Toner  og  Farver.  Her 
er  givet  en  interessant  Kritik  af  de  Forsøg,    man  til  forskellige 

Tider  har  gjort  paa  at  bygge  en  Farveæstetik  paa  de  samme 
Principer,  som  ligge  til  Grund  for  Tonernes  Æstetik,  nemlig 
Svingningstallenes  harmoniske  Forhold.  Derefter  antydes  det 
rigtige  Grundlag,  Farvekontrasten,  men  Forf.  gaar  ikke  ind  paa 
Enkeltheder. 

Fra  den  aller  seneste  Tid  foreligger  et  Arbejde  af  Max 
Schasler,  betitlet:  Die  Farbenwelt;  Berlin  1883^).  Forf.  staar 
i  sin  Opfattelse  af  Farverne  paa  et  noget  modificeret  Gothesk 
Standpunkt  og  efterligner  trolig  sin  Herre  og  Mester  i  at  sige 
„Fysikerne"  udsøgte  Behageligheder.  At  der  iøvrigt  fra  det 
givne  Udgangspunkt  ikke  kan  ventes  et  alvorligt  Forsøg  paa  en 
videnskabelig  Forklaring  af  Farveharmonien  er  indlysende,  og 
en  Kritik  vil  derfor  nærmest  være  spildt  Ulejlighed. 

Vi  gaa  nu  i  næste  Kapitel  over  til  de  afsluttende  Under- 
søgelser over  Kombinationer  af  Farver. 


Kombinationer  af  Farver. 

(Experimentale  Undersøgelser.) 

Inden  vi  fortsætte  og  afslutte  vore  Undersøgelser,  ville 
vi  kaste  et  Blik  tilbage  for  at  se,  hvor  langt  de  historisk- 
kritiske Betragtninger  have  ført  os.  —  For  det  første  have  vi 
paavist  Ækvivalensloven,  der  giver  en  nødvendig,  om  end 
langtfra  tilstrækkelig  Betingelse  for,  at  Kombinationer  af  Farver 
kunne  gøre  et  positivt  æstetisk  Indtryk.  Dernæst  have  vi  fundet, 
at  de  binære  Kombinationers  æstetiske  Værd  ogsaa  er  betinget 
af  den  simultane  Farvekontrast.  Fuld  Vished  for,  at  disse  to 
Betingelser  er  tilstrækkelige  til  at  forklare  en  hvilken  som  helst 
Farvesammenstillings  emotionelle  Virkning,  "  have  vi  dog  ikke 
faaet,   nærmest  fordi  vort  Kenskab   til  Farveinduktionens  Love 


')  Hefte  409 — 410  og  415  af  Sammlung  gemeinverståndlicher,    wissen- 
schaftlicher  Vortrilge,  herausgeg.  v.  Virchow  u.  Holzendorfi. 

viste  sig  at  være  mangelfuldt,  saa  at  der  ikke  kunde  konstateres 
en  gennemgaaende  Overensstemmelse  mellem  disse  og  de  empirisk- 
æstetiske Love.  I  Hovedpunkterne  staar  en  saadan  Overens- 
stemmelse nu  allerede  fast,  idet  det  nemlig  er  bleven  paavist,  at: 

smaa  og  store  Intervaller  give  brugbare  Kombinationer, 
medens  Kombinationer  efter  middelstore  Intervaller  ere  dis- 
harmoniske. 

Hertil  svare  Induktionslovene : 

Den  simultane  Kontrast  mellem  Nuancer,  sammenstillede 
efter  store  og  smaa  Intervaller,  forandrer  ikke  Farvetonen.  I 
de  middelstore  Intervaller  vil  Farveinduktionen,  naar  alt  andet 
er  lige,  naa  sit  Maximum. 

Ved  at  sammenligne  disse  Love  lære  vi,  at  jo  stærkere 
Farveinduktionen  mellem  to  Nuancer  er,  desto  mindre  æstetisk 
Værd  har  en  Kombination  af  de  to  Farver,  og  det  er  følgelig 
en  Betingelse  for,  at  to  Farver  kunne  danne  en  harmonisk  Kom- 
bination^, at  der  ikke  finder  nogen  eller  i  al  Fald  kun  ringe 
Farvekontrast  Sted  imellem  dem.  Denne  Lov,  som  vi  ville 
kalde  Induktionsloven,  giver  os  altsaa  ligesom  Ækvivalensloven 
en  nødvendig  Betingelse  for  Farvernes  Harmoni,  men  om  disse 
to  i  Forening  nu  ogsaa  er  tilstrækkelige  til  at  begrunde  al 
Farveharmoni,  eller  om  der  muligvis  maa  være  endnu  flere 
Betingelser  opfyldte,  derom  vide  vi  endnu  intet.  Det  maa  ganske 
komme  til  at  afhænge  af,  om  Induktionsloven  er  i  Stand  til  at 
forklare  visse  empirisk-æstetiske  Love,  som  vi  hidtil  ikke  have 
taget  det  tilbørlige  Hensyn  til,  men  som  vi  nu  maa  gaa  nærmere 
ind  paa. 

I  forreste  Række  blandt  disse  staar  den  af  Briicke  an- 
tydede og  af  Bezold  formulerede  Lov:  i  Sammenstillinger  efter 
smaa  Intervaller  maa  de  to  Farvers  Lysninger  forholde  sig  til 
hinanden  som  Farvetonernes  naturlige  Lysninger.  Denne  Lov 
begrundes  af  de  to  nævnte  Autorer  derpaa,  at  man  ved  at  følge 
den  vil  opnaa,  at  de  sammenstillede  Farver  kunne  opfattes  som 
Schatteringer  af  samme  Farvetone.  Men  er  det  da  en  nødvendig 
Betingelse  for  de  smaa  Intervallers  Harmoni,  at  de  sammen- 
stillede Farver  synes  at  have  samme  Farvetone  ?  Nej,  ti  Bezold 
har,    som   tidligere   omtalt,    paavist,    at  man  i  mange   Tilfælde 

træffer  den  omvendte  Regel  fulgt,  hvorved  Kombinationens 
Komposanter  synes  mere  forskellige,  end  de  virkelig  ere,  uden  at 
den  harmoniske  Virkning  derved  skades.  Det  viser  sig  altsaa, 
at  Kombinationer  efter  smaa  Intervaller  i  alle  Tilfælde  er  brug- 
bare, saa  at  disse  ikke  kræve  nogen  særlig  Betingelse  for  deres 
Harmoni,  i  al  Fald  ikke  andre  end  den,  som  er  udtalt  i  Ækvi- 
valensloven. Det  samme  gælder  ogsaa  for  Kombinationer  efter 
store  Intervaller.  Naar  der  blot  for  disses  Vedkommende  tages 
tilbørligt  Hensyn  til  Ækvivalensloven,  saa  at  Udstrækning  og 
Farvefylde  staa  i  de  rigtige  indbyrdes  Forhold,  og  man  specielt 
undgaar  Sammenstillinger  af  spektrale  røde  Farvetoner  med 
deres  komplementære,  saa  ville  disse  Kombinationer,  saa  vidt 
vides,  altid  være  harmoniske.  Anderledes  forholder  det  sig 
derimod  med  Kombinationer  efter  middelstore  Intervaller. 

I  det  foregaaende  have  vi  fulgt  de  tidligere  Forfattere  i  den 
Paastand,  at  Kombinationer  efter  middelstore  Intervaller  ube- 
tinget ere  slette,  disharmoniske.  En  Betragtning  af  ornamentale 
Mesterværker  fra  forskellige  Tider  viser  imidlertid,  at  dette 
Postulat  slet  ikke  stemmer  med  Erfaringen.  Vi  ville  paavise  det 
i  et  enkelt  Exempel.  Orangegult  (80 " — 125  °)  danner  med  grønt 
(omkring  180°)  et  middelstort  Interval,  som  man  almindelig  er 
enig  om  at  erklære  for  yderst  uheldigt.  Men  man  træffer  Kom- 
binationer af  Nuancer  af  disse  Farvetoner  i  Ornamenter  fra 
meget  forskellige  Perioder,  i  oldægyptiske ,  assyriske,  indiske, 
keltiske,  byzantinske  og  italienske  (renaissance)  Ornamenter  ^), 
og  den  ingenlunde  ringe  Anvendelse,  som  de  saaledes  have 
fundet,  lærer  os,  at  man  ikke  ubetinget  tør  erklære  dem  for 
ubrugbare.  Men  paa  den  anden  Side  forekomme  Kombinationer 
af  den  nævnte  Art  mærkelig  nok  kun  i  lidet  sammensatte, 
ornamentale  Motiver;  vi  finde  dem  kun  anvendte  til  Fremstilling 
af  gule  Mæandre  og  Bølgelinjer  i  grøn  Bund  eller  omvendt. 
Der  er  ikke  mig  et  eneste  Exempel  bekendt,  i  hvilket  gult  og 
grønt  danne  Hovedfarverne  i  en  større  Dekorationstegning.  Dette 
er  af  ikke  ringe  Interesse  for  os,  da  vi  af  denne  Grund,  i  Henhold 


')  O.  Jones:  Grammaire  de  l'ornement,  og  Kacinet:  L'ornement  poly- 
chrouie.    Paris  1869-72. 

til  tidligere  Betragtninger,  kunne  anse  Farven  for  Hovedsagen 
i  alle  disse  Ornamenter,  og  ikke  behøve  at  frygte  Formen,  Tegn- 
ingen, som  let  kunde  bøde  paa  Farvegivningens  Mangler,  hvis 
den  selv  var  af  fremragende  Skønhed.  Og  vi  lære  deraf  tillige, 
at  man  har  anset  disse  Farvekombinationer  for  i  æstetisk  Værd 
at  staa  betydelig  under  de  store  Intervaller,  siden  man  aldrig 
har  anvendt  dem  i  Forbindelse  med  mere  komplicerede  Tegn- 
inger, altså a  i  saadanne  Tilfælde,  hvor  der  lagdes  an  paa  at 
opnaa  en  større  Virkning.  Hvad  der  her  er  sagt  om  Kombina- 
tionen orangegult-grønt ,  gælder  Ord  til  andet  om  Sammen- 
stillinger af  rødt  med  gult,  grønt  med  blaat  og  blaat  med  violet. 
Vi  træffe  disse  under  ganske  de  samme  Forhold  som  grønt-gult 
i  persiske,  mauriske  og  pompeijanske  Ornamenter,  saa  at  det 
altsaa  maa  betragtes  som  hævet  over  enher  Tvivl,  at  middelstore 
Intervaller  virkelig  ere  anvendelige,  Spørgsmaalet  bliver  nu  blot: 
hvilken  er  Betingelsen  for  at  opnaa  den  bedst  mulige  Virkning 
med  disse  Kombinationer? 

Vi  søgte  Aarsagen  til  de  middelstore  Intervallers  ringe 
æstetiske  Værd  i  den  Kensgerning,  at  de  efter  disse  Inter- 
valler kombinerede  Farvers  Toner  forandres  forholdsvis  stærkt 
ved  Induktion.  Men  det  af  Bezold  førte  Bevis  for,  at  middel- 
store Intervaller  give  den  stærkeste  Induktion,  gælder  kun  under 
den  Forudsætning,  at  de  kombinerede  Farvers  Lysninger  ere  lige- 
store, hvilken  Korrektion,  vi  have  vist,  nødvendigvis  maatte  føjes  til 
hans  tredje  Induktionslov.  Og  i  modsat  Fald,  saafremt.  Farvernes 
Lysninger  ikke  ere  ligestore,  vide  vi  aldeles  ikke,  hvorledes  det 
forholder  sig  med  Induktionens  Styrke.  Da  nu  faktisk  de  middel- 
store Intervaller  i  mange  Tilfælde  ere  brugbare,  ligger  det  nær 
at  undersøge,  om  i  saadanne  Tilfælde  de  sanmienstillede  Farvers 
Lysninger  ogsaa  ere  ligestore,  ti  hvis  dette  ikke  finder  Sted,  vil  der 
være  stor  Sandsynlighed  for,  at  Farvekontrasten  kun  er  ringe, 
og  at  Kombinationerne  netop  derfor  ere  gode.  Et  saadant 
Forhold  mellem  Lysningerne  lader  sig  virkelig  ogsaa  paavise. 
Selv  en  overfladisk  Betragtning  af  en  Række  gode  Kombinationer 
efter  middelstore  Intervaller  viser,  at  der  altid  er  en  betydelig 
Forskel  paa  de  to  Komposanters  Lysning,  og  en  nærmere  Under- 
søgelse  giver  det  interessante  Resultat,    at  disse  Kombinationer 

ere  beherskede  af  den  samme  Lov,  som  Bezold  mener  i  Al- 
mindelighed vil  gælde  ogsaa  for  de  smaa  Intervaller,  nemlig  at 
de  to  Farvers  Lysninger  forholde  sig  til  hinanden  som  Farve- 
tonernes naturlige  Lysninger.  For  ikke  at  opholde  os  ved  en 
Mængde  detaillerede  Henvisninger,  skal  jeg  blot  anføre  de  to 
ovenfor  nævnte  klassiske  Værker  af  O.  Jones  og  Racinet  som 
Kilder,  hvoraf  mangfoldige  Exempler  paa  det  anførte  kunne 
øses.  Skulde  jeg  pege  paa  et  enkelt  af  disse,  som  efter  mit 
Skøn  er  særlig  vellykket  i  æstetisk  Henseende,  vilde  jeg  fremhæve 
et  efter  en  Karton  af  Rafael  udført  Ornament,  der  er  malet  al 
fresco  i  Vatikanet  af  en  samtidig  Kunstner.  Det  viser  en  næsten 
spektral  mættet,  guldgul  Tegning  i  mørk  grøn  Bund^),  og  er, 
som  det  ses,,  netop  et  fortrinligt  Exempel  paa  den  mellem  Lys- 
ningerne paaviste  Relation.  Denne  synes  iøvrigt  at  have  været 
kendt  allerede  af  Bezold,  som  nemlig  skriver:  „Bei  den  eben 
besprochenen  schlechten  Gombinationen  (efter  middelstore  Inter- 
valler) kann  man  noch  eine  andere  Eigenthiimlichkeit  leicht 
beobachten.  Sie  besteht  darin,  dass  solche  schlechte  Verbin- 
dungen  noch  schlechter  werden,  wenn  die  Helligkeiten  der 
beiden  Farben  in  entgegengesetztem  Sinne  w^achsen  als  auf  dem 
Farbenkreise.  So  ist  z.  B.  Hellblau  neben  Dunkelgriin  viel 
unertråglicher,  als  dunkles  Blau  neben  hellerem  Griin ,  das 
gleiche  gillt  von  hellem  Purpur  neben  dunklem  Zinnober  u.  s.  w. 
Mit  einen\  Worte:  unnatiirliche  Helligkeitsverhåltnisse  machen 
schlechte  Verbindungen  noch  schlechter"  ^).  Skøndt  Forf.  i 
disse  Linjer  saa  afgjort  fordømmer  de  middelstore  Intervaller 
som  slette  Kombinationer,  indrømmer  han  dog  strax  efter,  at  de 
i  visse  Tilfælde  godt  kunne  bruges,  og  han  anfører  selv  de  blaa- 
og  grøntærnede  skotske  Tøjer  som  Exempel  paa  et  meget  yndet 
middelstort  Interval,  der  trods  al  Modens  Omskiftelighed  har 
vidst  at  holde  sig.  Tage  vi  os  denne  Indrømmelse  til  Indtægt, 
saa  er  Bezolds  Ord  aabenbart  en  Bekræftelse  paa  det,  jeg  her 
har  villet  hævde:  i  et  middelstort  Interval  maa  de  to  Farvers 
Lysninger  forholde  sig  som   Farvetonernes  naturhge  Lysninger, 


')  O.  Jones:  Grammaire,  Tab.  LXXXVI,  No.  1. 
»)  Farbenlehre,  pag.  223. 

hvis  Kombinationen  overhoved  skal  være  brugbar.  —  Kan  denne 
empiriske  Lov  nu  finde  sin  Forklaring  ved  Induktionsloven? 

For  at  kunne  besvare  dette  Spørgsmaal  maa  vi  undersøge, 
hvorledes  Farveinduktionens  Styrke  er  afhængig  af  Farvernes 
Lysning.  Det  af  Bezold  gjorte  Forsøg  paa  at  finde  Loven  for 
Afhængighedsforholdet  have  vi  imødegaaet;  det  eneste  senere 
Arbejde  i  denne  Retning  er  en  af  B.  Schmerler  i  Wundts 
Laboratorium  i  Leipzig  udført  systematisk  Undersøgelsesrække '). 
Schmerler  bestemte  Grænserne  og  Maximum  for  Induktionen 
mellem  purpur,  grønt,  blaat  og  orangegult  paa  den  ene  Side  og 
graat  paa  den  anden,  og  han  fik  ved  disse  Forsøg,  hvis  An- 
ordning vi  strax  nærmere  skulle  omtale,  fuld  Bekræftelse  paa 
Rigtigheden  af  den  af  Wundt  allerede  tidligere  udtalte  For- 
modning, at  der,  alt  andet  lige,  fremkommer  stærkest  Induktion, 
naar  den  inducerende  og  reagerende  Farve  har  samme  Lysning  -). 
Dette  er  imidlertid  endnu  kun  bevist  for  Induktionen  mellem 
Farve  og  graat,  og  vi  vide  ikke,  om  Betingelsen  ogsaa  gælder 
for  Induktionen  mellem  to  egenlige  Farver.  For  at  faa  dette 
Spørgsmaal  besvaret  har  jeg  anstillet  en  Forsøgsrække  efter 
samme  Princip  som  Schmerlers,  idet  jeg  til  inducerende  Farve 
valgte  rødt  [w  —  31  °)  og  som  reagerende  tog  orangegult  (er  —  105°). 
Dette  Valg  af  Farver  er  ikke  aldeles  vilkaarligt.  For  det  første 
maatte  de  to  Farver,  hvis  Induktionen  skulde  blive  nogenlunde 
tydelig,  danne  et  middelstort  Interval,  og  dernæst  var  det  at 
vente,  at  Induktionens  Afhængighed  af  Farvernes  Lysning  vilde 
træde  desto  stærkere  frem,  jo  større  Forskellen  i  Lysning  var. 
Da  nu  den  naturlige  Lysningsforskel  er  størst  mellem  rødt  og 
gult  (jvfr.  Tab.  Side  43),  og  disse  Farver  tillige  danne  et 
passende  Interval  med  hinanden,  bleve  de  altsaa  foretrukne. 
Og  saa  meget  kan  jeg  strax  sige,  at  Erfaringen  i  rigt  Maal 
bekræftede  mine  Forventninger. 

De  fleste  Forskere  ere  enige  om,  at  Induktionsfænomenerne 
lettest  og  tydeligst  kunne  frembringes  ved   Hjælp   af  roterende 


*)  Wundt:  Philosophische  Studien,  Leipzig  1881—83.    I.  pag.  379. 
■■')  Wundt:  Phy.s.  Psychol.     I,  pag.  440  tf . 

Skiver,  som  allerede  af  Helmholtz  er  angivet  ').  Foruden  at 
den  farvede  Flade  under  Rotationen  viser  sig  langt  mere  jævn 
og  ensformet  farvet,  end  det  lader  sig  opnaa  ad  nogen  anden 
Vej,  idet  alle  Uregelmæssigheder  forsvinde  for  Øjet,  har  Metoden 

den  store  Fordel,  at  man  ved  at  forandre  Forholdet  mellem 
Størrelsen  af  de  forskellig  farvede  Sektorer  er  i  Stand  til  at 
frembringe  alle  mulige  Schatteringer  af  den  Farvetone,   man  ar- 


*)  Phys    Opt.,  pag.  413. 


127 

bejder  med.  Schmerler  anvendte  derfor  ogsaa  roterende 
Skiver  til  sine  Forsøg,  og  han  gik  derved  saaledes  til  Værks,  at 
han  ved  at  lægge  Skiver  af  forskellig  Størrelse  ovenpaa  hin- 
anden fremstillede  en  graa  Ring  paa  en  iøvrigt  farvet  Flade. 
Ved  Forskydning  af  de  forskellige  Skiver  i  hinanden  kunde  de 
farvede  og  hvide  Sektorers  relative  Størrelse  forandres,  og  derved 
de  forskellige  Schatteringer  af  den  givne  Farvetone  og  graat 
fremstilles.  Ved  Hjælp  af  dette  Apparat  undersøgte  han  først 
Induktionen  mellem  en  enkelt  Farvenuance  og  en  Række  for- 
skellige Schatteringer  af  graat;  derpaa  forandrede  han  Farvens 
Schattering  og  bestemte  Induktionen  mellem  denne  nye  Nuance 
og  alle  de  tidligere  Schatteringer  af  graat,  og  saaledes  blev  der 
fortsat,  indtil  alle  mulige  Kombinationer  af  den  givne  Farvetones 
Schatteringer  med  de  forskellige  Schatteringer  af  graat  vare 
gennemprøvede.  Til  nærmere  Oplysning  af  dette  hidsætte  vi  en 
af  hans  Tabeller,  der  angiver  Induktionen  mellem  purpur  og 
graat.  Tallene  i  den  øverste  vandrette  Række  angiver  Størrelsen 
af  de  farvede  Sektorer  i  hver  Girkelkvadrant,  saa  at  altsaa  90° 
svarer  til  4  .  90°  =  360°  d.  v.  s.  fuld  mættet,  spektral  Farve, 
og  i  Overensstemmelse  hermed  angive  Tallene  i  den  første  lod- 
rette Søjle  Størrelsen  af  de  sorte  Sektorer  i  hver  Kvadrant. 
O ''  betyder  saaledes  rent  hvidt,  90  °  rent  sort,  medens  f.  Ex.  70  ° 
angiver  en  Rlanding  af  4  .  70°  =  280°  sort  med  360°  —  280° 
=  80"  hvidt.  Hver  af  de  øvrige  lodrette  Søjler  i  Tabellen 
giver  et  fuldstændigt  Billede  af  Induktionen  mellem  den  paa- 
gældende Farvetone  og  de  forskellige  Schatteringer  af  graat 
(hvidt  og  sort  derunder  indbefattet),  idet  dens  Styrke  maa  tænkes 
voxende  fra  den  angivne  Grænse  til  Maximum  (stærk),  for  derpaa 
atter  at  aftage.  For  Overskuelighedens  Skyld  giver  Tabellen  kim 
Grænserne  og  Maximum. 

En  Ejendommehghed  ved  Schmerler  s  Forsøg  fortjener 
nærmere  Omtale.  For  nøje  at  kunne  bestemme  Induktionens 
Styrke  i  hvert  enkelt  Tilfælde  og  da  særlig  for  at  finde  de  mærk- 
elige Punkter,  de  forskellige  Grænser  og  Maxima,  brugte  han 
at  sammenligne  ethvert  af  sine  Forsøg  saavel  med  det  nærmest 
foregaaende  som  med  det  nærmest  følgende.  Han  arbejdede 
derfor  med  to  Rotationsmaskiner  og  et   dobbelt   Antal  farvede, 

sorte  og  hvide  Skiver.  Til  Oplysning  af  hans  Fremgangsmaade 
antage  vi  nu,  at  vi  skulle  undersøge  Induktionen  for  en  given 
Farvenuance.  Paa  begge  Rotationsmaskiner  indstilles  de  farvede 
Skiver  saaledes,  at  den  forlangte  Nuance  fremkommer.  Paa  det 
ene  Apparat  holdes  til  en  Begyndelse  det  reagerende  (inducerede) 
Felt  fuldstændig  hvidt,  medens  der  paa  det  andet  Apparats  rea- 
gerende Felt  frembringes  en  lysgfaa  Schattering  ved  Blanding  af 
hvidt  med  5  °  sort  i  hver  Kvadrant  (jvfr.  Tabellen  paa  Side  126). 
Ved  Sammenligning  af  de  ved  Rotationen  fremkomne  Induktions- 
fænomener  paa  de  to  Felter,  lader  deres  indbyrdes  Styrke- 
forhold sig  let  afgøre.  Derpaa  forandres  det  hvide  Felt  saaledes, 
at  der  nu  paa  det  kommer  10  °  sort  i  hver  Kvadrant,  og  Induk- 
tionen her  sammenlignes  med  den  paa  den  lysere  graa  Schat- 
tering (5°  p.  h.  K.).  Efter  dette  forandres  de  5°  sort  til  20°, 
som  sammenhgnes  med  Schatteringen  10°,  o.  s.  fr.  Ad  denne 
Vej  bliver  det  muligt  temmelig  nøje  at  bestemme  dels  de  Til- 
fælde, hvor  Induktionen  netop  er  mærkelig,  altsaa  Grænseværdierne, 
og  dels  Maximumspunktet.  Ved  at  gennemføre  Forsøgene  saa- 
ledes for  hver  enkelt  Farvenuance  har  Schmerler  opnaaet  en 
betydelig  Nøjagtighed  i  sine  Angivelser,  hvilket  jeg  har  over- 
bevist mig  om  ved  at  gaa  en  enkelt  Forsøgsrække  igennem. 

Ved  mine  egne  Undersøgelser  har  jeg,  som  alt  sagt,  ogsaa 
benyttet  mig  af  de  ved  Rotation  frembragte  Farveblandinger  og 
i  Hovedsagen  fulgt  Schmerler;  nogle  enkelte  Afvigelser  skal 
jeg  nu  gøre  Rede  for.  De  farvede  Skiver  lide,  som  jeg  hyppigt 
har  havt  Lejlighed  til  at  erfare,  af  den  Ulempe,  at  de,  hvor  om- 
hyggelig de  end  fra  Begyndelsen  ere  fremstillede,  dog  i  Tidens 
Løb  under  Vejrligets  Indflydelse  kaste  sig,  saa  at  det  ikke  er 
muligt  at  faa  dem  til  at  slutte  tæt  til  hinanden.  Men  da  dette 
er  til  Hinder  for  Kontrastens  Fremkomst  i  al  Fald  paa  de  Dele 
af  det  inducerede  Felt,  som  ikke  ligger  tæt  op  mod  det  induc- 
erende, maa  det  saavidt  mulig  undgaas.  —  En  anden  Ulempe 
ved  Schmerlers  Metode  er  Anvendelsen  af  de  to  Rotations- 
apparater,  hvilke  forudsætte  flere  Menneskers  Tilstedeværelse  ved 
Forsøgene,  dels  til  at  observere  og  dels  til  at  holde  Apparaterne 
i  Gang.  Antallet  kunde  vel  reduceres  noget,  naar  begge  de  rot- 
erende Skivepar  sattes  i  Gang  fra  et  fælles  Drivhjul,   men  dette 

vilde  nødvendiggøre  Konstruktionen  af  et  stort  og  kompliceret 
Instrument,  som  det  ikke  har  været  mig  muligt  at  skaffe  tilveje. 
Jeg  undgik  derfor  begge  disse  Ulemper  under  ét  ved  at  anstille 
mine  Forsøg  med  det  allerede  tidligere  beskrevne  Kromometer 
af  Kolbe.  Keglestubben  paa  mit  Apparat  er  opretstaaende  og 
nøjagtig  af  de  af  Kolbe  angivne  Dimensioner;  den  kan  uden 
Anstrængelse  bringes  til  at  rotere  50  Gange  i  Sek.  Anbringes 
der  paa  denne  Keglestub  et  Hylster  af  Kartonpapir,  saaledes 
malet,  at  der  over  hele  Stubben  ved  Rotationen  viser  sig  en 
bestemt  Farvenuance,  saa  kan  man  let  undersøge  den  ved  In- 
duktion fremkaldte  Farveforandring  paa  to  forskellige  Felter  paa 
én  Gang,  naar  disse  dannes  af  smalle  Papirringe,  som  gives  en 
saadan  Størrelse,  at  de  blive  siddende  i  forskellig  Højde  paa 
Stubben,  naar  de  skydes  ned  over  det  først  anbragte  Hylster. 
Derved  faar  den  hele  Opstilling  det  i  Fig.  15  viste  Udseende. 
Mine  Hylstre  vare  210'"'^  høje.  Ringene  30°™  brede,  og  det 
samlede  inducerende  Areal  var  altsaa  210  —  2  .  30  ==  150"™ 
højt  og  fordelt  saaledes,  at  der  for  oven  og 
for  neden  var  en  Ring  af  omtrent  40™"^ 
Brede  og  i  Midten  en  Ring  af  70  "^^  Brede. 
Fordelen  ved  denne  Ordning  er  iøjne- 
faldende. De  to  inducerede  Felter  befinde 
sig  nær  ved  hinanden,  det  hele  sættes 
i  Gang  ved  et  enkelt  Drivhjul,  og  de  løse 
Ringe  kunne  altid  bringes  til  at  slutte  tæt 
til  Underlaget,  ti  hvis  de  ogsaa  ved  Luftens 
Temperatur  og Fugtighedsforandringer  skulde 
variere  noget  i  Størrelse,  faar  dette  kun  Ind- 
flydelse paa  den  Højde,  i  hvilken  de  komme 
til  at  sidde  paa  Stubben.  Af  Ulemper  har 
jeg  ikke  opdaget  andre  end  den  mindre 
væsenlige,  at  man  maa  forfærdige  et  Hylster  for  hver  af  de  in- 
ducerende og  en  Ring  for  hver  af  de  reagerende  (inducerede) 
Farvenuancer,  medens  man,  naar  man  arbejder  med  Skiver,  blot 
ved  at  skyde  disse  mer  eller  mindre  ind  i  hinanden  kan  for- 
andre de  farvede  Sektorers  relative  Størrelse  og  derved  opnaa 
den  ønskede  Farveforandring.    Der  kræves  saaledes  ganske  vist, 


Fig.  15. 

naar  man  benytter  Kromometret,  et  større  Materiel  til  Under- 
søgelserne, men  dette  er  til  Gengæld  ogsaa  langt  lettere  at  ar- 
bejde med  end  Skiverne,  som  jævnlig  forskyde  sig  i  Utide,  og 
derved  nødvendiggøre  en  stadig  Kontrol,  som  baade  er  langvarig 
og  kedsommelig. 

Med  det  beskrevne  Apparat  gjorde  jeg  først  en  Række  Kontrol- 
forsøg over  Farveinduktionen  mellem  rødt  (^  --=  31  °)   og  graat 
i  den  dobbelte  Hensigt,  dels    at   vænne  mig  til   at  se  de  svage 
Farveforskelle,    som    det  ved   Forsøg   af  denne  Art  kommer  an 
paa,  og  dels  for  at  erfare,  om  min  Ordning  af  Forsøgene  muligvis 
skulde   lide   af   en  eller  anden  uforudset  Mangel.     Induktionen 
traadte  imidlertid  smukt  og  tydeligt  frem,   og  jeg  fandt  i  enhver 
Henseende  Bekræftelse  paa   Schmerlers  Iagttagelser.      Jeg  gik 
derefter  over  til  Hovedexperimentet,  Undersøgelsen  af  Induktionen 
mellem  rødt  og  gult.     Her  viste  sig  strax  en  Ulempe,  som  nød- 
vendiggjorde en  delvis  Omordning.     Medens  det  nemlig  er  meget 
let  at  sammenligne  Induktionen  paa  to   graa  Felter,    som   sam- 
tidig haves  for  Øje,  er  en  saadan  Sammenligning  mellem  to  op- 
rindelig farvede  Induktionsfelter  aldeles  værdiløs.     Ti  ligesaa  let 
som   det  er  at  se,  om   den   ene  eller  den  anden  af  de  to  graa 
Ringe  har  lidt  en  selv  meget  ubetydelig  Forandring  i  Retning  af 
en  bestemt  Farvetone  ved  Induktionen,   ligesaa  vanskelig   er   en 
saadan  Bedømmelse  for  de  oprindehg  farvede  Ringes  Vedkommende. 
Man  har  jo  i  Overensstemmelse  med  Schmerlers  Princip  sam- 
tidig to  forskellige,  hinanden  nærliggende  Schatteringer  af  samme 
Farvetone   for   Øje,   hvilke  begge   forandres    om   end  i  forskelhg 
Grad  ved  Induktionen   baade  i   Henseende  til  Farvetone,   Schat- 
tering og  Mætningsgrad.      Men   naar  denne   Forandring  kun   er 
ringe,    er  det  umuligt   at  fælde  en  sikker  Dom  om,   hvorvidt  de 
virkelig  ere  forandrede  eller  om  de  maaske  ikke  vilde  vise  ganske 
det  samme  Udseende,    hvis  der   slet  ingen  Induktion  fandt  Sted, 
d.  V.   s.,   hvis  man  saa  dem  paa  hvid  i  Stedet  for   paa  farvet 
Grund.     Det    er    saaledes   indlysende,    at   der  til   en  sikker  Be- 
dømmelse   af  Induktionen    kræves,    at    man    er   i    Stand    til    at 
sammenligne  den  inducerede  Ring  med  en  Ring  af  samme  Farve, 
paa  hvilken   ingen  Induktion  finder  Sted.     Men  denne  Fordring 
kan  kun  vanskelig  i  Praxis   ske  Fyldest.      Ti   Induktionen  paa 

det  dertil  bestemte  Felt  vil,  som  det  fremgaar  af  Schmerlers 
Undersøgelser,  •  forsvinde  i  det  Øjeblik,  man  bringer  Induktions- 
feltet  i  Berøring  med  et  dermed  ensfarvet,  isokromt  Felt,  paa 
hvilket  Induktionen  ikke  virker  ').  Det  er  altsaa  nødvendigt,  at 
de  to  Farver  ere  fjærnede  noget  fra  hinanden. 

Ved  Hjælp  af  Kromometret  kan  det  angivne  Princip  gennem- 
føres paa  følgende  Maade.  Hylstrene  males  kun  paa  den  ene 
f.  Ex.  den  nederste  Halvdel,  medens  den  øverste  holdes  fuld- 
stændig hvid.  Ovenpaa  disse  Hylstre  anbringes  ligesom  tidligere 
løse  Ringe,  af  hvilke  der  nu  kræves  det  dobbelte  Antal,  nemlig 
en  stor  og  en  lille  for  hver  Schattering,  man  vil  fremstille.  De 
sammenhørende  Ringe  maa  males  omhyggeligt,  saaledes  at  de, 
naar  de  ses  paa  samme  Grund  f.  Ex.  hvid,  under  Rotationen 
vise  sig  aldeles  ens  farvede.  Sætter  man 
et  saadant  Par  sammenhørende  Ringe  paa 
et  af  de  farvede  Hylstre,  saa  vil  det  hele 
under  Rotationen  frembyde  det  i   Fig.   16       H{  I  ^' 

viste  Udseende.  Foroven  har  man  en  farvet 
Ring  ?\  paa  hvid  Grund  H,  og  forneden 
paa  farvet  Grund  (den  inducerende  Farve  J) 
en  Ring  F\  hvis  Farve  alt  efter  Induk- 
tionens Styrke  adskiller  sig  mer  eller  mindre 
fra  F^.  Til  fuldstændig  Sikkerhed  for,  at 
den    farvede   Grund   J  ikke   skal  inducere  II 

Farve  paa  den  hvide  Grund  Hy  ere  disse 
adskilte   ved  en  i  Figuren  vist  Kontur,   en  Fig.  16. 

sort  Stribe.  Ved  denne  Ordning  er  en 
Forskel  i  Farven  mellem  de  to  Ringe  F  og  F*  let  at  opdage. 
Vanskeligere  kunde  det  synes  at  angive  Induktionens  Styrke  med 
den  Nøjagtighed,  som  er  ønskelig  af  Hensyn  til  Fastsættelsen  af 
Induktionens  Grænser  og  Maximum,  men  en  saadan  Vanskelighed 
viser  sig  mærkelig  nok  ikke.  Man  behøver  kun  at  gaa  system- 
atisk til  Værks  ved  Undersøgelserne,  saa  vil  Erindringen  fra 
det  ene  til  det  umiddelbart  efterfølgende  Forsøg  være  saa  tydelig, 


J{ 


*)  Wundt:  Phil.  Studien,  1,  pag.  413. 

at  et  paalideligt  Skøn  om  Forholdet  mellem  Induktionens  Styrke 
i  de  to  paa  hinanden  følgende  Forsøg  kan  afgives.  Fuldt  saa 
nøjagtig  som  S  ch  merl  er  s  Metode  er  denne  Fremgangsmaade 
vel  ikke,  men  den  kan  dog  ikke  staa  særdeles  meget  tilbage  for 
hin,  da  den  indbyrdes  Forskel  mellem  Ringene  F  og  F'  indenfor 
en  enkelt  Forsøgsrække  varierer  saa  meget,  at  man  ikke  er  i 
Tvivl  om,  hvorvidt  man  skal  kalde  denne  Forskel  „umærkelig", 
„netop  mærkehg",  „svag",  „tydehg"  eller  „stærk".  Men  naar 
man  uden  Vanskelighed  kan  afgive  et  saadant  Skøn,  saa  har 
man  ogsaa  opnaaet  alt,  hvad  der  tilsigtes,  idet  Induktionens 
Grænser  naturligvis  ligge  der,  hvor  Forskellen  er  netop  mærkelig, 
og  dens  Maximum,  hvor  Farveforskellen  er  stærk. 

I  den  nævnte  Henseende  er  der  altsaa  intet  at  indvende 
mod  Fremgangsmaaden,  men  en  Vanskelighed  dukker  op  paa  et 
andet  Punkt,  hvor  man  paa  Forhaand  ikke  kunde  ane  den.  Det 
viser  sig  nemlig  i  mangfoldige  Tilfælde  umuligt  at  afgøre,  om 
den  Forskel,  der  iagttages  mellem  de  to  Ringe,  skyldes  en  For- 
andring i  den  reagerende  Farves  Tone,  eller  om  det  blot  er 
dens  Schattering,  der  er  forandret  ved  Lyskontrast.  Dette  Til- 
fælde indtræder  fornemlig,  naar  Induktionen  kun  er  svag  og  den 
reagerende  Farve  tenmielig  farvefyldig.  Aarsagen  til  dette  Fæ- 
nomen er  let  at  angive.  Lad  os  exempelvis  antage,  at  rødt  er 
den  inducerende,  gult  den  reagerende  Farve;  Virkningen  af  In- 
duktionen er  da  den,  at  der  ligesom  blandes  grønt  i  det  gule. 
Er  Induktionen  stærk  og  den  givne  gule  Nuance  kun  lidet  farve- 
fyldig,  saa  maa  det  indblandede  blaagrønne  faa  en  betydelig 
Indflydelse  paa  Farvetonen.  De  gule  Farvestraaler  ville  med  de 
indblandede  komplementære  give  ufarvet  Lys,  derved  bliver  altsaa 
Schatteringen  noget  lysere  end  oprindelig,  og  de  resterende  grønne 
Farvestraaler  blive  bestemmende  for  Farvetonen.  I  dette  Til- 
fælde viser  den  oprindelig  gule  Nuance  sig  altsaa  ved  Induktionen 
forandret  til  en  lysere,  mere  gulgrøn.  Men  er  Induktionen  kun 
svag  og  den  reagerende  Farve  temmelig  farvefyldig,  saa  faar 
man  ligesom  i  forrige  Tilfælde  en  noget  lysere  Nuance,  men  da 
de  indblandede  grønne  Straaler  ved  deres  ringe  Mængde  ikke 
kunne  faa  nogen  betydelig  Indflydelse  paa  Farvetonen,  bliver 
hele  Resultatet  af  Induktionen,  at  den  reagerende  Farves  Schat- 

tering  synes  at  blive  lysere.  Men  ganske  det  samme  vil  blive 
Resultatet,  hvis  der  slet  ingen  Farveinduktion  finder  Sted  men 
kun  en  Lyskontrast  derved,  at  den  reagerende  Farve  ses  paa 
mørkere  Grund.  Det  fremgaar  heraf,  at  man  ved  Forsøg  af 
denne  Art  maa  være  forsigtig  og  vogte  sig  for  at  opfatte  en 
stærk  Lyskontrast  som  en  svag  Farveinduktion,  ti  derved  vilde 
der  blive  givet  dette  Fænomen  en  langt  større  Udstrækning,  end 
der  med  Rette  tilkommer  det.  I  omstaaende  Tabel,  som  viser 
Resultatet  af  mine  Forsøg,  har  jeg  derfor  kun  angivet  Farve- 
induktion i  de  Tilfælde,  hvor  den  var  aldeles  utvivlsom,  og 
særlig  fremhævet  det  Omraade,  hvor  der  kunde  være  Tvivl  om, 
hvorvidt  de  iagttagne  Forandringer  skyldtes  en  Farve-  eller  Lys- 
kontrast. Vi  skulle  nu  nærmere  betragle  disse  Resultater  og  de 
Slutninger,  som  deraf  kunne  drages. 

Tallene  i  øverste  Række  og  første  Søjle  af  omstaaende 
Tabel  betegne  de  anvendte  Schatteringer  af  den  inducerende 
røde  {(p  —  31°,  r  =  1)  og  den  reagerende  gule  (^  =  105°, 
r  =  1)  Farvetone  efter  den  numeriske  Nomenklatur.  I  denne 
betegner,  som  det  vil  erindres,  de  positive  Værdier  af  ?  lyse,  de 
negative  mørke  Schatteringer,  medens  0°  angiver  spektral  Lys- 
ning. Som  Tabellen  viser,  har  jeg  anvendt  ikke  blot  lyse  men 
ogsaa  mørke  Schatteringer  saavel  af  den  inducerende  som  af 
den  reagerende  Farve  for  at  naa  et  noget  fyldigere  Resultat  end 
Sch merler.  Det  første,  som  ved  en  Retragtning  af  Tabellen 
falder  i  Øje,  er  den  allerede  tidligere  omtalte  Kensgerning,  at  der 
ingen  Induktion  fremkommer,  naar  den  inducerede  (reagerende) 
Farve  er  næsten  spektral.  Paa  de  gule  Schatteringer  ?  =  -I-  10  ° 
til  ?  =  -7-  10°  har  jeg  ikke  under  noget  Forhold  opdaget  selv 
det  mindste  Spor  af  Farveinduktion.  Denne  er,  naar  man  ser 
bort  fra  det  tydelig  betegnede  tvivlsomme  Omraade,  indskrænket 
til  to  adskilte  Grupper.  Den  fremtræder  kun,  enten  hvor  begge 
de  kontrasterende  Farver  ere  meget  lyse,  eller  hvor  de  begge 
ere  meget  mørke.  Heraf  lære  vi,  at  Farveinduktionen  kun  kan 
tinde  Sted,  naar  de  to  oprindelige  Farvers  Lysning  er  omtrent 
lige  stor.  Ti  Forskellen  i  Lysning  mellem  gult  og  rødt  er  meget 
betydelig  (jvfr.  Tabellen  over  Frauenhofers  Restemmelser, 
Kap.   3),    og   deraf  følger,    at   gule   og   røde   Schatteringer  kun 

kunne  faa  samme  Lysning,  naar  den  indblandede  Mængde  hvidt 
eller  sort  er  meget  stor,  i  al  Fald  stærkt  overvejende.  Saasnart 
Schatteringerne  derimod  begynde  at  nærme  sig  spektral  Lysning, 
træder  natm'ligvis  selve  den  gule  eller  røde  Farvetones  Lysning 
i  Forgrunden  og  bliver  bestemmende  for  Schatteringens  Lysning. 
Men  nu  vise  Forsøgene  netop,  at  der  kun  er  en  utvivlsom 
Farvekontrast  synlig  mellem  de  meget  lyse  og  meget  mørke 
Schatteringer;  altsaa  er  det  bevist,  at  Farveinduktionen  mellem 
gule  og  røde  Farvenuancer  kun  kan  finde  Sted,  naar  disse  have 
meget  nær  samme  Lysning.  Da  tilmed  S  ch  merl  er  har  fundet 
den  samme  Lov  gældende  for  Induktionen  mellem  purpur,  orange- 
gult, grønt  og  blaat  paa  den  ene  Side  og  graat  paa  den  anden, 
er  der  intet,  som  tyder  paa,  at  de  forskellige  Farvetoner  i  den 
Henseende  skulde  vise  forskellige  Egenskaber,  og  vi  kunne  altsaa 
opstille  som  almengyldig  Lov:  Farveinduktion  finder  kun  Sted, 
naar  de  to  kontrasterende  Farver  have  meget  nær  samme  Lysning. 
I  Begyndelsen  af  indeværende  Kapitel  rejste  vi  det  Spørgs- 
maal,  om  den  empiriske  Lov:  „i  et  middelstort  Interval  maa 
Farvernes  Lysninger  forholde  sig  som  Farvetonernes  naturlige  Lys- 
ninger, saafremt  Kombinationen  skal  være  brugbar",  kan  for- 
klares ved  Induktionsloven,  er  en  Følge  af  denne,  eller  om  hin 
maaske  giver  en  ny  Betingelse,  som  gælder  særlig  for  de  middel- 
store Intervaller.  At  dette  sidste  ikke  er  Tilfældet,  vide  vi  nu. 
Vi  have  nemlig  set,  at  det  er  en  nødvendig  Betingelse  for  al 
Farveinduktions  Fremkomst,  at  de  kontrasterende  Farver  have 
omtrent  samme  Lysning.  Naar  man  altsaa  sammenstiller  to 
Nuancer,  der  ere  saaledes  valgte,  at  deres  Lysninger  forholde  sig 
som  Farvetonernes  naturlige  Lysninger,  saa  er  derved  al  Farve- 
induktion umuliggjort.  Lad  os  tage  et  Exempel.  Spektralt  rødt 
er  efter  Frauenhofers  Bestemmelser  langt  mindre  lysende 
end  spektralt  gult.  Sammenstiller  man  nu  en  mørk  rød  Schat- 
tering med  en  lys  gul,  eller  en  lys  rød  med  en  endnu  lysere 
gul,  saa  ville  i  begge  Tilfælde  de  gule  Nuancer  faa  en  langt 
større  Lysning  end  de  røde,  og  der  kan  altsaa  ingen  Farve- 
induktion fremkomme.  Havde  man  derimod  vendt  Forholdet 
om,  saa  at  en  lys  rød  var  bleven  sammenstillet  med  en  mørk 
gul,   eller  en  lys  gul  med  en  endnu  lysere  rød,   saa  havde  man, 

da  rødt  i  sig  selv  er  mindre  lysende  end  gult,  netop  frembragt 
de  gunstigste  Betingelser  for  Farvekontraslen.  Vi  lære  heraf,  at 
man  ved  at  kombinere  Farver,  hvis  Lysninger  forholde  sig  som 
Farvetonernes  naturlige  Lysninger,  undgaar  Farvekontrasten, 
medens  man  i  modsat  Fald  netop  fremkalder  den.  Nu  godtgør 
Erfaringen,  at  Betingelsen  for  et  middelstort  Intervals  Harmoni 
er  den,  at  der  er  et  naturligt  Lysningsforhold  mellem  de  kom- 
binerede Farver,  og  heraf  følger  altsaa:  et  middelstort  Intervals 
æstetiske  Værd  er  betinget  af,  at  der  ikke  finder  nogen  Farve- 
induktion Sted  mellem  de  kombinerede  Farver.  Men  denne  Be- 
tingelse gælder  ikke  specielt  for  de  middelstore  Intervaller.  Vi 
have  allerede  tidligere  opstillet  den  som  en  Lov,  „Induktions- 
loven",  fordi  det  viste  sig,  at  Kombinationer  efter  smaa  og  store 
Intervaller,  som  i  Almindelighed  ere  harmoniske,  ogsaa  ere  de, 
der  lide  mindst  af  Farvekontrasten,  hvis  Maximum  netop  falder  i 
de  middelstore  Intervaller.  Altsaa  er  Induktionsloven  almen- 
gyldig, d.  v.  s.,  en  nødvendig  Betingelse  for,  at  en 
Kombination  skal  være  harmonisk,  er,  at  Kompos- 
anternes  Farvetoner  ikke  forandres  ved  indbyrdes 
Kontrast.  At  denne  Betingelse  dog  ikke  er  tilstrækkelig,  vide 
vi,  ti  ogsaa  Ækvivalenslovcn  maa  ske  Fyldest.  Men  da  det  nu 
er  paavist,  at  Induktionsloven  og  Ækvivalensloven  begge  maa 
være  opfyldte,  hvis  en  Kombination  af  Farver  skal  være  har- 
monisk, og  tillige,  at  selv  saadanne  Kombinationer,  som  i  Al- 
mindelighed anses  for  disharmoniske,  ville  være  harmoniske,  naar 
blot  de  i  disse  to  Love  udtalte  Betingelser  ere  opfyldte,  saa 
følger  heraf:  at  Induktionsloven  og  Ækvivalensloven 
give  i  Forening  ikke  blot  de  nødvendige  men  ogsaa 
de  tilstrækkelige  Betingelser  for  al  Harmoni  mellem 
Farve  r. 

Inden  vi  nu  gaa  over  til  at  sammenfatte  Resultaterne  af 
vore  æstetiske  Undersøgelser,  vil  det  være  hensigtsmæssigt  at 
gøre  opmærksom  paa  et  Par  praktiske  Konsekvenser  af  Induktions- 
loven. —  Det  er  gentagne  Gange  i  forbigaaende  bleven  borørt, 
at  mættede  Farver  ikke  induceres  nær  saa  stærkt  som  umættede. 
Herved  kunne  vi  forklare  den  af  Briicke  paaviste,  i  forrige 
.  Kapitel  omtalte  Ejendommelighed,  at  en  Kombination  af  to  givne 

Farvetoner  vil  have  højst  forskellig  æstetisk  Værd,  eftersom  man 
tager  rene  eller  dæmpede,  umættede  Nuancer  af  de  givne  Farve- 
toner ').  I  første  Tilfælde  vil  man  langt  lettere  opnaa  har- 
moniske Sammenstillinger  end  i  sidste.  —  En  anden  Følge  af 
Induktionsloven  er  Virkningen  af  „Konturer".  Strængt  taget 
hører  dette  i  og  for  sig  righoldige  og  meget  interessante  Tema  slet 
ikke  hjemme  her  i  den  rene  Farveæstetik,  da  det  først  kan  fmde 
sin  udtømmende  Behandling  i  Læren  om  den  polykrome  Orna- 
mentik, men  da  det  Princip,  der  ligger  til  Grund  for  Konturen, 
er  saa  yderst  simpelt,  ville  vi  i  Korthed  berøre  det.  Al  Farve- 
kontrast ophører  som  bekendt,  naar  det  inducerende  og  rea- 
gerende Felt  adskilles  ved  en  Grænselinje  ^),  der  vel  helst  bør 
være  sort,  men  dog  ogsaa  i  de  fleste  Tilfælde  uden  at  forfejle 
sin  Virkning  kan  være  hvid  eller  under  andre  Omstændigheder 
have  en  anden  lys  eller  mørk  Farve.  Saadanne  Grænselinjer  er 
det,  man  i  Ornamentiken  kalder  Konturer,  og  man  opnaar  altsaa 
ved  Anvendelsen  af  disse  at  kunne  kombinere  Farver,  som  ellers 
ikke  kunde  sammenstilles  uden  at  lide  under  en  meget  skadelig 
Kontrast.  Interessante  Exempler  i  denne  Retning  er  en  Gruppe 
assyriske  Ornamenter,  som  vise  en  orangegul  Tegning  i  lysgrøn 
Bund  ^).  Forholdet  er  her  saa  uheldigt  som  vel  mulig.  De  to 
Farver  danne  med  hinanden  et  middelstort  Interval,  og  tilmed 
er  deres  Lysning  næsten  ens.  Kombinationerne  vilde  være  yderst 
disharmoniske,  hvis  ikke  en  fin  sort  Kontur  mellem  den  gule  og 
den  grønne  Farve  forhindrede  Induktionen  og  gjorde  disse  Or- 
namenter til  om  end  ikke  udmærkede  saa  dog  ret  nette  Motiver. 
Ved  Anvendelsen  af  Konturer  udviskes  altsaa  saa  at  sige  Grænsen 
mellem  smaa,  middelstore  og  store  Intervaller,  idet  disse  alle 
blive  noget  nær  lige  gode. 

Vi  kunne  nu  samle  Resultaterne  af  alle  vore  æstetiske  Be- 
tragtninger i  følgende  Oversigt.  —  En  Farvekombinations  Har- 
moni er  betinget  af: 


•)  Phys.  d.  Farben,  pag.  203. 

')  Helmholtz:     Phys.  Opt.,  pag.  414. 

3)  O.  Jones:     Grammaire  de  l'ornement,  Tab.  XIII,  Nr.  1,  2,  3,  17,  20. 

1.  at  de  Energier,  med  hvilke  de  enkelte  Komposanter  fængsle 
Opmærksomheden,  ere  tilnærmelsesvis  ligestore  og  ikke  over- 
skride et  vist  Maximum; 

2.  at  Komposanternes  Farvetoner  ikke  forandres  ved  indbyrdes 
Kontrast. 

Den  første  Lov,  Ækvivalensloven,  vil  være  opfyldt,  naar 

a.  Fornemmelsernes  Farvefylde  er  omvendt  proportional 
med  Irritamenternes  Arealer. 

Desuden  er  at  mærke,  at 

b.  røde  Farver  i  Kombination  med  deres  komplementære 
let  blive  grelle,  skrigende. 

Den  anden  Lov,  Induktionsloven,  vil  være  opfyldt,  naar  enten 

a.  Komposanterne  danne  et  stort  Interval  med  hinanden 
(jvfr.  dog  1.  b.),  eller 

b.  Komposanterne  danne  et  lille  Interval  med  hinanden,  eller 

c.  Komposanterne  danne  et  middelstort  Interval,  og  deres 
Lysninger  forholde  sig  som  Farvetonernes  naturlige  Lys- 
ninger. 

Hertil  kommer  endnu:       » 

d.  at  rene  Farver  i  Almindelighed  ere  at  foretrække  for 
umættede,  dæmpede,  og 

e.  at  Konturer  mellem  de  sammenstillede  Farver  forhøje 
Harmonien. 


Hidtil  have  vi  udelukkende  betragtet  de  binære  Kombinationer; 
tilbage  staar  derfor  endnu  at  paavise,  at  de  fundne  Love  ikke 
blot  gælde  for  disse  men  ogsaa  for  Kombinationer  af  et  hvilket 
som  helst  Antal  Farver.  For  Ækvivalenslovens  Vedkommende 
ligger  dette  saa  at  sige  i  Sagens  egen  Natur.  Ti  naar  selve  den 
Omstændighed,  at  Opmærksomheden  fængsles  af  den  enkelte 
Fornemmelse,  er  til  Hinder  for  et  samlet,  harmonisk  Indtryk, 
saa  er  det  aabenbart  temmelig  ligegyldigt,  om  det  er  en  eller 
flere  andre  Farver,  der  trænges  i  Baggrunden.  Direkte  lader 
dette  sig  iøvrigt  ogsaa  bevise,   naar  vi  betragte  hver  af  Lovens 

to  Sætninger  for  sig.  Hvad  nu  først  de  røde  Farvers  For- 
stærkning ved  Kontrast  med  deres  komplementære  angaar,  saa 
er  det  indlysende,  at  denne  ikke  ophæves,  fordi  én  eller  flere 
andre  Farver  indsættes  i  Kombinationen,  undtagen  i  det  Tilfælde, 
hvor  de  nye  Farver  anbringes  som  Kontur,  som  Grænse  mellem  den 
røde  og  grønne.  Og  man  finder  virkelig  ogsaa  næsten  overalt,  hvor 
rødt  og  dets  komplementære  grønne  i  spektral  Mætning  ere  sammen- 
stillede, en  tredje  Farve,  som  oftest  Guld,  anbragt  som  en  bred 
Kontur  mellem  de  to  Farver  ^).  Der  kan  saaledes  for  dette 
Punkts  Vedkommende  neppe  være  Tvivl  om  Lovens  almene 
Gyldighed.  —  Dernæst  have  vi  at  paavise,  at  ogsaa  Loven 
om  Farvefyldernes  og  Arealernes  omvendte  Proportionalitet  kan 
udstrækkes  til  at  gælde  for  Kombinationer  af  et  hvilket  som 
helst  Antal  Farver.  Hvorledes  kom  vi  i  sin  Tid  til  denne  Lov? 
Vi  godtgjorde  gennem  fysiologisk-psykologiske  Betragtninger,  at 
den  til  en  enkelt  Fornemmelse  knyttede  Lystfølelse  taber  sig, 
naar  Fornemmelsens  Kvantitet  {e .  i)  overskrider  et  vist  Maximum. 
Da  altsaa  e  .  i  raaa  have  en  konstant  —  men  dog  for  de  enkelte 
Individer  variabel  —  Størrelse,  for  at  den  størst  mulige  Lyst 
skal  naas,  saa  maa  e  og  i  være  omvendt  proportionale,  saaledes 
at  jo  større  den  ene  tages,  desto  mindre  maa  den  anden  være. 
Nu  kunde  man  under  Forudsætning  af,  at  den  Fornemmelses- 
kvantitet,  som  giver  Maximum  af  Lystfølelse,  er  tilnærmelsesvis 
ligestor  for  alle  Farvetoner,  sætte: 

hvor  €^  og  ^3,  «,  og  ^rt  ere  de  respektive  Udstrækninger  og 
Farvefylder  for  to  givne  Farver,  og  man  vilde  da  have: 

^   -=    ii 

<?2  ^  I 

d.  V.  s.,  i  en  binær  Kombination  maa  de  sanmienstillede  Farvers 
Udstrækninger  og  Farvefylder  være  omvendt  proportionale.  Denne 
Lovs  Gyldighed  blev  experimentalt  godtgjort.     Men  er  det  altsaa 


')  O.  Jones:     Graramaire  de  l'ornement.    Indiske  Ornamenter. 

-      om   end  kun   med  Tilnærmelse  —  rigtigt  for  to  Farver  at 
sætte  e,   .i,   —  e.,  .  i,,,  saa  maa  ogsaa: 

hvorved  Loven   er   udvidet  til  at  gælde  for  et  hvilket  som  helst 
Antal  Farver. 

At  Induktionsloven  gælder  for  Sammenstillinger  af  flere  end 
to  Farver  er  let  at  paavise.  Naar  to  sammenstillede  Farver  gør 
et  ubehageligt  Indtryk  derved,  at  enten  den  ene  eller  begge 
Farvernes  Toner  forandres  ved  Induktion,  saa  er  det  allerede 
sandsynligt,  at  Brugbarheden  af  en  Kombination  af  et  større 
Antal  Farver  ogsaa  vil  være  afhængig  af,  om  en  eller  flere  af 
disse  lide  under  skadelig  Kontrast.  Erfaringen  viser  da  ogsaa 
tilfulde,  at  de  højere  Kombinationer  ere  beherskede  af  Induktions- 
loven  hgesom  de  binære.  Briicke  har  paavist,  at  flere  end  tre 
Farver  kunne  ikke  sammenstilles  med  god  Virkning,  nr.ar  de 
alle  skulle  ligge  lige  langt  fra  hinanden  i  Farvekredsen.  Dette 
er  ogsaa  indlysende,  ti  allerede  fire  vilde  jo  under  den  nævnte 
Forudsætning  kun  være  fjærnede  90^  fra  hinanden  og  følgelig 
danne  middelstore  Intervaller  indbyrdes,  hvilke  aldrig  give  sær- 
lig udmærkede  Kombinationer.  Naar  man  derfor  ved  Sammen- 
stilling af  fire  Farver  vil  opnaa  stor  Virkning,  er  man  tvungen 
til  at  lade  mindst  en  af  de  fire  danne  et  lille  Interval  med  en 
af  de  andre  tre  Farver,  eller  maaske  endnu  bedre  lade  to  danne 
et  lille  Interval  med  hver  sin  af  de  to  andre,  som  indbyrdes 
danne  et  stort  Interval.  Dette  Princip,  der  ligger  til  Grund  for 
nogle  af  de  skønneste,  indiske  og  mauriske  Ornamenter,  som  vi 
kende,  er  paavist  af  Bezold  ').  Alt  dette  viser  noksom,  at  de 
højere  Kombinationers  æstetiske  Værd  ligesom  de  binæres  er 
betinget  af  Induktionsloven.  —  Nærmere  kunne  vi  ikke  her  gaa 
ind  paa  Enkeltheder  vedrørende  de  højere  Kombinationer;  vi 
vilde  derved  umærkelig  komme  til  at  overskride  Grænsen  mod 
den  polykrome  Ornamentik  og  derved  komme  til  at  udstrække 
vore  Undersøgelser  over  et  Omraade,   som   vi   endnu  ere  aldeles 


»)  Farbenlehre,  pag.  237  fi. 

ude  af  Stand  til  at  underkaste  en  exakt  Behandling  i  Lighed 
med  den,  vi  her  have  ladet  Farvelæren  blive  til  Del.  Først  naar 
de  rene  Formers  Æstetik  er  bleven  behandlet  paa  den  nævnte 
Maade,  vil  det  være  muligt  ved  Sammensmæltning  af  de  Love, 
som  gælde  for  Former  og  Farver,  at  trænge  ind  i  de  for  den 
polykrome  Ornamentik  til  Grund  liggende  Principer.  At  finde 
disse  maa  altsaa  være  forbeholdt  kommende  Tiders  Forskninger. 


Slutning. 

Vore  Undersøgelsers  Maal  er  naaet.  Mange  Fejlslutninger 
kunne  vi  vel  have  gjort  os  skyldige  i  undervejs,  meget  vil 
rimeligvis  senere,  naar  et  fyldigere  lagttagelsesmateriale  foreligger, 
vise  sig  ikke  at  være  i  fuld  Overensstemmelse  med  Virkeligheden, 
men  herved  er  naturligvis  intet  at  gøre.  Vi  ere  naaede  saa 
vidt,  som  det  ved  Benyttelsen  af  Fysikens,  Fysiologiens  og  Psy- 
kologiens nuværende  Kenskab  til  Farverne  og  disses  Natur  efter 
Evne  var  muligt.  Vi  have  udviklet  og  godtgjort  de  to  Love, 
som  synes  at  beherske  Farvekombinationerne,  at  betinge  disses 
æstetiske  Værd;  netop  dette  var  Maalet  for  den  Opgave,  vi 
havde  sat  os. 

Man  kunde  maaske  her  rejse  den  Indvending,  at  vi  ikke 
have  ført  vore  Undersøgelser  fuldstændig  til  Ende.  Det  blev  i 
5te  Kapitel  paavist,  at  der  til  de  enkelte  Farver  knytte  sig  be- 
stemte Følelsestoner,  som  dels  ere  afhængige  af  selve  Farve- 
fornemmelsen og  dels  af  den  Bevidsthed,  som  har  Fornemmelsen, 
idet  der  uvilkaarlig  associerer  sig  visse  Forestillinger  til  det 
Indtryk,  der  modtages,  og  derigennem  ogsaa  mer  eller  mindre 
udprægede  Følelser.  Men  gælder  dette  for  den  enkelte  For- 
nemmelse, maa  det  ogsaa  gælde  for  Grupper  af  Fornemmelser; 
Farvekombinationerne  maa  lige  saa  vel  som  den  enkelte  Farve 
være  ledsaget  af  Følelser,  der  ere  afhængige  af  de  Forhold, 
hvorunder  det  sammensatte  Farveindtryk  kommer  til  Bevidst- 
heden.   Det  maa  derfor,   kunde  man  mene,  høre  til  vor  Opgave 

ogsaa  at  gøre  Rede  for  dette  Moment.  Men  ved  at  optage  det 
nævnte  Problem  til  Undersøgelse,  vilde  vi  netop  overskride  den 
bestemte  Grænse,  vi  have  afstukket.  Ved  at  gaa  ind  paa  de  til 
Farvekombinationerne  knyttede  Følelsers  Afhængighed  af  Be- 
vidsthedstilstanden vilde  vi  nemlig  komme  til  at  behandle  de 
ydre  Forhold,  under  hvilke  Farverne  træde  os  i  Møde,  vi  vilde 
blive  nødsaget  til  at  fordybe  os  i  Forholdet  mellem  Former  og 
Farver  o.  s.  v. ;  vi  vilde  med  ét  Ord  komme  ind  paa  Spørgsmaal, 
som  vi  for  Øjeblikket  have  erklæret  os  ude  af  Stand  til  at  be- 
svare, fordi  det  Grundlag  mangler,  paa  hvilket  Undersøgelserne 
maatte  bygges.  Og  vilde  vi  desuagtet  forsøge  at  give  en  Ud- 
vikling, vilde  vi  tabe  det  sikre  Fodfæste,  vi  maatte  forlade  den 
psykofysiske  Jordbund,  hvor  Experimentet  fører  os  sikkert  fremad 
Skridt  for  Skridt,  og  overgive  os  til  svævende  psykologiske  Be- 
tragtninger. Men  hvad  vi  saaledes  vilde  vinde  ved  at  nærme  os 
det  endelige  Maal  med  større  Hastighed,  vilde  vi  tabe  ved  de 
opnaaede  Resultaters  Usikkerhed.  Derfor  kunne  og  ville  vi  ikke 
overskride  den  engang  afstukne  Grænse. 


iCJ.    D. 

